
ANDHROS LIAUDIES PASAKOS 


ANDHRA 


Andhra (sostinė Haidarabadasj — tai penkta pagal dydį In- 
dijos valstija tiek plotu, tiek gyventojų skaičiumi. Ji užima 
276 814 kvadratinių kilometrų teritoriją, kurioje gyvena 50,3 mln 
žmonių (1981 metų duomenimis). Gyventojų tankumas čia 194 
viename kvadratiniame kilometre, raštingumas — 29,94 “4. 

Valstija rytuose prieina prie Bengalijos įlankos, pietuose ri- 
bojasi su Tamilnado, pietvakariuose — su Karnatako, šiaurės va- 
karuose — su Maharaštros, šiaurėje — su Madhjos, šiaurės rytuo- 
se — su Orisos valstijomis. Andhra tarsi jungia Indijos šiaurę 
ir pietus. 

Valstybinė kalba — telugu, bet nemažai kalbančių urdu kalba. 
Didžiosios valstijos upės — Godavaris, Krišna ir Tungabhadra. 
Vandenyno pakrantės ilgis 982 km, čia puikios sąlygos žvejybai. 

Andhrų istorija siekia pačius seniausius laikus. Andhrai mini- 
mi veduose !, puranuose*, budistų ir graikų literatūroje. Andhrų, 
arba telugu, kalba vra viena iš svarbiausių dravidų kalbų šei- 
moje. Nemažą įtaką jai turėjo prakritų ir sanskrito kalbos. 

Telugu tautosaka tokia pati sena kaip ir telugu kalba bei kul- 
tūra. Tautos gyvenimą, jos kultūrą ji parodo kur kas vaizdingiau 
negu klasikinė telugu literatūra. Telugų tautosakoje atsispindi 
įvairūs religiniai sąjūdžiai, didvyriški žygiai, šventų žmonių dar- 
bai, tautos papročiai bei tradicijos. 


PIKTOJI DVASIA 


Vinakotos kaime gyveno brahmanas?, vardu Sanubhutis. Jis 
buvo visiškas skurdžius ir vertėsi iš išmaldos. Turėjo pačią, tik- 


1! Vedai — seniausieji indų raštijos tekstų rinkiniai, sudaryti iš eiliuotų - ir 
prozinių, religinių ir pasaulietinių tekstų. 

2 Puranai — liaudies dainų pasakojimai apie legendinius ar istorinius 
įvykius. 

3 Brahmanas — brahmanizmo dvasininkas, aukščiausios kastos atstovas. 

rą pikčiurną, nuolatos kamuojamą niežulio. Ji mito ryžiais, ku- 
rių parnešdavo vyras. O vargšas Sanubhutis užkrimsdavo, jeigu 
ko likdavo po jos, ir išplaudavo indus. Pati kasdien nusivydavo 
virvę ir naktį plakdavo ja vvrą. Tik tada jai nustodavo niežė- 
jusios rankos. Taip ir kamavosi su ja nelaimėlis Sanubhutis..' 

Kartą vienas turtuolis pasiuntė Sanubhutį su reikalu į kitą 
kaimą. Kelionė turėjo trukti dešimtį dienų. Pati io laukė nusi- 
vijusi dešimtį virvių. Tačiau grįždamas namo Sanubhutis užgaišo, 
ir žmonai rankos ėmė nepakeliamai niežėti. Negalėdama ilgiau 
tverti, naktį ji pasiėmė visas dešimt virvių ir nuėjo už kaimo. 
Netoliese augo senas figmedis. Moteriškė ėmė plakti jo kamieną, 
kol iš virvių liko vieni skutai. Tuomet jai palengvėjo. 

Figmedžiuose dažnai gyvena brahmarakšasai — ano -pasaulio 
piktosios dvasios. Kaip tik tame figmedyje nuo neatmenamų lai- 
kų buvo įsikūręs vienas brahmarakšasas. Jam ir išpėrė kailį pik- 
toji moteriškė. Nebepakęsdamas skausmo, brahmarakšasas staug- 
damas spruko iš medžio. 

Tuo metu namo begrįžtąs ir Sanubhutis su dubeniu išmaldai 
rinkti ir kitais nešuliais ant galvos. Brahmarakšasas pastojo jam 
kelią ir klausia, kuo žmogus vardu ir iš kur būsiąs. Sanubhutis 
pasisakė. Tada brahmarakšasas pasiguodė, kad kažkokia mote- 
riškė iš to paties kaimo ką tik žiauriai nuplakė tigmedį, kuria- 
me jis gyveno, ir kad, neištvėręs klaikaus skausmo, jis buvo pri- 
verstas sprukti. Kaip Sanubhutis galįs gyventi viename kaime 
su tokia pikčiurna, :stebėjosi brahmarakšasas. Brahmanas, supra- 
tęs, kad priešais jį piktoji dvasia, išlemeno baimingu balsu: 

— O valdove! Pikčiurna, nuplakusi figmedį, kuriame tu bu- 
vai įsikūręs, yra ne kas kitas, o mano pati. Šitaip ji plaka mane 
kasnakt. Pažvelk į mano nugarą, kuo ji pavirtusi.— Čia Sanub- 
hutis apnuogino nugarą ir parodė surambėjusią odą ir kirčių 
žymes. 

Brahmarakšasas su užuojauta paklausė: 

— Ko tu su ja gyveni, jeigu ji tave kasnakt muša? Ko ne- 
palieki jos? Koks malonumas tau šitaip gyventi? Aš nepakėliau 
ir vieno jos plakimo, o tu kenti kasnakt ir dar skubi pas ją 
apsikrovęs sunkiais nešuliais? 

— Pone,— atsakė Sanubhutis,— kaip mmnan su ja negyventi, kaip 
nekentėti,— juk ji verda man valgį. Esu nelaimingas skurdžius. 
Neturiu jokių giminių. Kas man daryti? — Taip kalbėdamas, jis 
graudžiai pravirko. 

Brahmarakšasui, kuris rydavo žmones kaip grėsmingas tig- 
ras, pagailo Sanubhučio, ir jis tarė: 

-- O vargšas brahmane! Neverk. Neik namo, o daryk, ką 
liepsiu. Netoliese yra Vanadurgos miestas. Jį valdo karalius, var- 
du Durgadatas. Jis turi vienturtę dukterį. Aš apsėsiu ją. Nepasi- 
duodamas jokiems užkalbėjimams siurbsiu jos kraują, kol iš jos 
liks tik skeletas. Tu ateisi į miestą po kelių dienų ir pasiskelbsi 
esąs egzorcistas — galįs išvaryti piktąją dvasią ir pagvdyti prin- 
cesę. Kai karalius pažadės už tai keletą kaimų ir visokių dovanų, 
imsies ją gydyti. Priėjęs artyn sušnibždėsi į ausį, kad esi brah- 
manas, gyvenantis po ligmedžiu. Tuomet aš paliksiu jos kūną. 
Tu tapsi turtingas ir vesi gerą moterį. 

Sanubhutis puolė kniūpsčias prieš brahmarakšasa, ėmė visaip 
jį liaupsinti ir plūsti savo pačią. Pamalonintas brahmarakšasas 
pasišalino, o Sanubhutis, užuot ėjęs namo, patraukė į kitą kaimą. 

Tą pačią naktį brahmarakšasas apsėdo princesę. Suklikusi 
nesavu balsu, ji pašoko iš lovos. Kai jos vyras pabudo ir išsigan- 
dęs paklausė, kas atsitiko, princesė puolė jį kandžioti. Vargais 
negalais pavyko vyrui ištrūkti, nubėgo jis pas karalių su ka- 
raliene ir viską papasakojo. Atskubėjo visi į miegamąjį, o prin- 
cesė puolė juos garsiai vaitodama ir grieždama dantimis. Tėvai 
suprato, kad dukterį apsėdo piktoji dvasia, ir užrakino duris. 
Princesės jėgos sulig kiekviena diena vis labiau nyko, nes ji 
nieko nevalgė ir visai nemiegojo. Karalius jautė, kad ji netrukus 
mirs. Ir jis, ir karalienė, ir princesės vyras, ir visi dvariškiai 
vaikščiojo prislėgti neapsakomo sielvarto. „ 

Tuo metu į miestą atkeliavo Sanubhutis. Aplinkui visi tik ir 
kalbėjo, kad princesė mirtimi vaduojasi. Sanubkhutis nuėjo į rui- 
mus ir pareiškė sargybiniams, kad jis išgydysiąs princesę. Sar- 
gybiniai nuvedė jį pas karalių. Šis, pažvelgęs 1 Sanubhutį, ne- 
patikėjo, kad toks driskius galėtų išgydyti princesę. Tada Sanub- 
hutis pridūrė, kad jeigu jam nepasisektų, jis pasirengęs padėti 
galvą. Tai girdėdamas, patikėjo karalius. atėjūnu ir tuoj pat su- 
rašė raštą, kuriuo dovanojo Sanubhučiui dvylika kaimų ir kitokio 
turto. Gavęs raštą, šis paprašė parodyti princesę. Lydimas dvyli- 
kos tarnų, karalius nuvedė Sanubhutį prie kambario, kuriame 
buvo uždaryta princesė. Kai brahmanas rakino duris, karalius jį 
įspėjo, kad neitų vidun kaip reikiant nepasirengęs, nes teks rim- 
tai susiremti su velniu. Sanubhutis šyptelėjęs atsakė, kad jam 
nereikia nei kokių įnagių, nei apeigų, ir žengė į kambarį uždary- 
damas paskui save duris. | | 

Kambaryje mėtėsi veidrodžių ir šviestuvų šukės, suplėšyti 
pagalviai ir baldakimų nuolaužos. Princesė, pamačiusi lėtai 

artėjantį Sanubhutį, garsiai suklykė ir, išlaužusi lovos koją, puo- 
lė jį. Nusigandęs brahmanas sukryžiavo rankas ir prabilo: 

— O mano valdove! Aš esu brahmanas, gvvenantis po figme- 
džiu. Atėjau čionai tavo lieptas. Karalius padovanojo man dvyv- 
lika kaimų ir kitokio turto. Pažvelk į šį raštą. Tavo malonės 
dėka aš išbridau iš skurdo. 

Išgirdęs šiuos žodžius, princesę apsėdęs brahmarakšasas tarė: 

— Aš stengiausi tik dėl tavęs ir džiaugiuosi, kad pralobai. 
Dabar galėsi vesti kitą moterį ir laimingai gyventi. Princesę aš 
paliksiu. Bet žinok, kad brahmarakšasai mėgsta jaunas princeses. 
Aš susirasiu ir apsėsiu kitą. Jeigu būsi kviečiamas ją gydyti, nie- 
ku gyvu nesutik. O jei mano įsakymui nepaklusi, kaipmat nu- 
žudysiu tave. Taigi būk atsargus. | 

Tai taręs, brahmarakšasas paliko princesės kūną ir, nuplėšęs 
rūmų stogą, dingo. 

„Princesė nejudėdama gulėjo ant lovos. Sanubhutis pravėrė 
duris ir šypsodamasis išėjo iš kambario. Karalius, laukęs už 
durų, nekantriai paklausė, ar pavyko išvaryti piktąją dvasią. 
Sanubhutis pasiūlė jam įeiti vidun ir įsitikinti. Karalius su savo 
palyda atsargiai įslinko į kambarį. Užkalbinta princesė iš lėto 
pramerkė akis ir silpnu balsu paprašė valgyti. Tuomet atėjo ka- 
ralienė ir ją pamaitino. Rūpestingai prižiūrima ir slaugoma, 
princesė netrukus pasveiko. 

Karalius, jo giminaičiai ir aukštieji rūmų pareigūnai neapsa- 
komai šlovino Sanubhutį, garbstė jį kaip dievą. Karalius pado- 
vanojo jam dvigubai daugiau kaimų, negu buvo žadėjęs. Be to, 
davė didžiulius namus ir iškėlė vestuves su gera mergina, brah- 
mano Radžapurchito dukra. Ir gyveno Sanubhutis. rainiai, nieko 
nestokodamas. 

Po šešių mėnesių gretimos karalystės valdovas Ii 
parašė Durgadatui, kad io dukterį apsėdo piktoji dvasia, nepasi- 
duodanti jokiems užkalbėjimams,— ji jau tris kerėtojus nužudė. 
Jis prašė Durgadato atsiųsti garsųjį Sanubhuti, kad šis pagydv- 
tų jo dukterį, ir žadėjo duoti už tai visko, ko tik tas panorėsiąs. 
Net palankiną Sanubhučiui nešti atsiuntė. 

Durgadatas pasikvietė Sanubhutį, perskaitė jam laiška ir pa- 
prašė išgydyti princesę. Tada, pasak karaliaus, Sanubhučio šlovė 
pasklistų ir kitose karalystėse. Iš baimės apmirusia širdimi Sanub- 
hutis nuolankiai tarė: 

— Mano valdove! Egzorcizmas nėra lengvas darbas. Kad išva- 
ryčiau piktąją dvasią iš jūsų namų, turėjau atsisakyti nuodėmių 
atleidimo labai ilgam laikui. Jeigu dar sykį šito imsiuos, man 

nebus atleistos viso gyvenimo nuodėmės ir nepakliūsiu į kitą 
pasaulį. Atsiprašau, kad negaliu įvykdyti jūsų paliepimo. 

Bet Durgadatas nesiliovė prašęs ir įkalbinėjęs, nes anas ka- 
ralius buvo jo artimas giminaitis. Be to, žadėjo daugiau niekada 
nesiųsti Sanubhučio su panašiom užduotim. 

Teko Sanubhučiui sutikti. Vieną gražią dieną jis sėdo į Rat- 
napurio atsiųstą palankiną ir iškeliavo į gretimą karalystę. Vi- 
są kelią galvojo: 

— Galas man! Aš vykstu išvyti piktosios dvasios, tarytum 
tai būtų mano jėgoms. Brahmarakšasas juk perspėjo mane, kad 
tenai nesirodyčiau. Jeigu nusižengsiu jo įsakvmui, jis mane nu- 
žudys. Reikėjo pasakyti karaliui visą tiesą. Be reikalo apsime- 
čiau ne tuo, kas esu! Juk žinau tik viena vienintelį užkalbė- 
jimą — aštakšarimantrą. Mane gali išgelbėti tik apvaizda. 

Sanubhutis buvo sutiktas labai šiltai ir iškilmingai palydėtas 
į rūmus. Kerėtojai, jau susirinkę rūmuose, apspito jį ir ėmė klau- 
sinėti, Kokių burtų jis imasi ir kokių įnagių jam: reikia apeigoms. 
Bet Sanubhutis atsakė, kad jam nieko nereikia, ir paprašė paro- 
dyti princesės kambarį. 

Karalius palydėjo jį. Sukaupęs visą drąsą, .Sanubhutis lėtai 
jėjo į kambarį ir uždarė duris. Pamačiusi jį, princesė suklykė ir 
puolė. Sanubhutis prabilo sudėjęs rankas: 

— Aš esu brahmanas, gyvenantis po figmedžiu. Atvykau čio- 
nai pareikšti pagarbos. 

Tada brahmarakšasas, tūnantis princesėje, sušuko: 

— Ak tu niekše! Ar pamiršai mano įsakymą? Ar aš tau nebu- 
vau liepęs nesirodyti čionai? Nesitenkindamas turtais, kuriuos ga- 
vai mano dėka, iš gobšumo vėl atėjai manęs varyti. Aš kaipmat 
su tavim susidorosiu. 

Apsimesdamas labai išsigandęs, Sanubhutis atsakė: 

— Mano tėvel Kaipgi aš galiu neklausvti tavęs, juk tiek ge- 
ro man padarei. Bet vėl mane ištiko nelaimė. Nežinau, kaip iš jos 
išbristi, tad atėjau prašyti tavo patarimo. Aš buvau nepaprastai 
laimingas tuos šešis mėnesius, kai tu man padėjai. Bet likimas 
niekada neleidžia žmogui ramiai gyventi per amžius. Mano pir- 
moji žmona kažkaip sužinojo, kad tu man pagelbėjai ir kad ka- 
ralius Durgadatas mane gausiai apdovanojo.. Ji susikrovė į dvi- 
ratį vežimėlį visas šimtą aštuoniasdešimt virvių, kurias buvo nu- 
sivijusi man plakti, ir atkeliavo į mano namus. Aš paklaikau ir 
atbėgau prašyti tavo pagalbos. Tu išgelbėjai mane nuo jos aną 
sykį. Maldauju, išgelbėk ir dabar. Aš tavo vergas, būk geras, 

apgink mane,— tardamas šiuos žodžius, Sanubhutis puolė kniūps- 
čias ant grindų. 

Brahmarakšasas ins iš baimės klausėsi Sanubhučio 
pasakojimo. Paskui tarė: 

— O Sanubhuti! Aš niekada neužmiršiu, kaip ji plakė fig- 
medį. Sakai, ji atkeliavo į tavo namus su vežimėliu, pilnu vir- 
vių? Ir pasiliks tenai? O gal atseks iš paskos žinodama, kur tu 
iškeliavai? Pasakyk, kur ji dabar galėtų būti? 

— Pone,— atsakė Sanubhutis,— panašu, kad ji aiškiaregė. Juk 
surado mano namus nieko neklausinėdama. Gali būti, kad ji jau 
seka mano pėdomis. Ko gero, jau bus priėjusi miestą. Būk ma- 
" lonus, patark, kaip išvengti jos įniršio. 

Siaubo apimtas brahmarakšasas tarė: ' 

— Keęsk savo likimą vienas. Ji tavo žmona, tu ir kamuokis. 
O man pirmiausia rūpi savas kailis. Pabėgsiu į kokias tolimas 
salas, kad ji manęs nerastų.— Sulig tais žodžiais brahmarakša- 
sas paliko princesės kūną ir, nuplėšęs rūmų stogą, išskrido. 

Sumanumu galima pasiekti tai, kas, atrodytų, neįmanoma. 
Sanubhutis padėkojo dievui už gudrybę, kuri lemiamą akimirką 
šovė jam į galvą. Paskui išėjo iš kambario ir pasakė karaliui, bei 
jo palydai, kad princesė sveika. O karalius apipylė jį dovanomis 
ir surengė puikią atsisveikinimo puotą. 

Nuo to laiko Sanubhutis gyveno ramiai ir laimingai. 


PASTIPUSI ŽIURKĖ 


Judžeino mieste gyveno jaunas pirklys, vardu Madananka. 
Dar paauglystėje jis neteko tėvo, taigi motiną augino jį viena, 
labai mylėjo ir rūpinosi. Deja, jis užaugo tikras bastūnas. Moti- 
na tikėjosi, kad gal po vedybų apsiramins, tad surado tinkamą 
merginą ir iškėlė vestuves. Bet Madananka nepasitaisė. 

Vieną dieną, palikęs motiną ir nėščią žmoną, jis pabėgo iš 
namų. Motina labai sielvartavo. Po kurio laiko marti pagimdė 
sūnų. Pavadino jį Ratnanka. Nors ir skurdžiai gyveno, bet abi 
moterys mylėjo berniuką, labai juo rūpinosi ir leido į mokslus. 

Kai jam suėjo dešimt metų, senelė tarė: 

— Vaike! Tavo tėvas paliko mus visus baisiame skurde. Au- 
gindamos tave, mudvi išleidome paskutinius pinigus ir išparda- 
vėme visas brangenybes. Daugiau nieko neturime. Tu jau pakan- 
kamai didelis, taigi teks tau ieškotis kokio darbo, kitaip nepra- 
gyvensime. Kaimyniniame kaime gyvena pasiturintis pirklys 

Jakšadata, kuris skolina pinigus neturtingiems, bet sumaniems 
žmonėms. Nueik pas jį, išdėstyk mūsų -vargus ir paprašvk tru- 
pučio pinigų, kad galėtum imtis kokio verslo. 

Paklausęs senelės, Ratnanka nuėjo pas Jakšadatą. Tuo metu 
turtingasis pirklys vaikštinėjo aplink namus. Berniukas priėjo 
prie jo ir prabilo: 

— Pone, aš esu neturtingo pirklio sūnus. Tėvas pametė mus 
man dar negimus. Mano senelė ir mama didžiai vargo, kol už- 
augino mane. Garsas apie jūsų dosnumą ir gerus darbus sklinda 
po visą bendruomenę. Maldauju, paskolinkit truputį pinigų, kad 
galėčiau imtis kokio verslo, aš prižadu netrukus viską grąžinti. 

Išklausęs Ratnanką, Jakšadata nusijuokė, apsidairė aplinkui 
ir, rodydamas netoliese gulinčią pastipusią žiurkę, tarė: 

— Žiūrėk, vaike! Pastipusi žiurkė — tai visas kapitalas, kurį 
aš tau galiu paskolinti. Neškis ją ir imkis prekybos. Sumanuš 
žmogus ją pardavęs užsidirbs milijonus, o jeigu aš paskolin- 
čiau net keletą milijonų nevykėliui, iš to nebūtų įokios naudos. 

Ratnanka valandėlę pagalvojo ir pasiėmė pastipusią žiurkę 
kaip Jakšadatos dovaną. Įdėjo ją į susuktą lapą ir patraukė gat- 
ve šaukdamas: 

— Pirkite žiurkę! 

Vienas pirklys kaip tik jaukinosi katiną norėdamas atsikraty- 
ti žiurkėmis, apnikusiomis jo krautuvę. Jis nupirko pastipusią 
žiurkę katinui pratinti ir davė berniukui už tai saują avinžirnių. 

Ratnanka parsinešė juos namo ir pamerkė į vandenį. Kitą 
rytą išbrinkusius avinžirnius jis pabarstė druska ir pipirais, į 
molinį ąsotį įsipylė vandens, išėjo už miesto ir atsisėdo po me- 
džiu. Toje vietoje paprastai sustodavo pailsėti medkirčiai, grįž- 
tantys iš miško su sunkiais malkų nešuliais ant galvų. 
Ratnanka sėdėjo po medžiu iki vėlaus vakaro siūlydamas med- 
kirčiams pasivaišinti avinžirniais ir atsigerti šalto vandens. Al- 
kani ir ištroškę medkirčiai labai nudžiugdavo ir kiekvienas atsi- 
dėkodamas palikdavo Ratnankai po dvi malkas. Vakare jų jau 
buvo didžiulė rietuvė, kurią Ratnanka pardavė už dvi rupijas. 
Vieną rupiją jis liepė senelei padėti į taupyklę, o už kitą nusipir- 
ko keturiolika kilogramų avinžirnių. Kiekvieną dieną, išmirkęs po 
kilogramą avinžirnių, su šalto vandens ąsočiu jis atsisėsdavo 
po tuo pačiu medžiu. Šitaip per mėnesį surinko daug malkų ve- 
žimų. Laimei, netrukus užėjo liūtys, lijo be perstojo dešimt die- 
nų, ir mieste pritrūko kuro. Pardavęs surinktas malkas, Ratnan- 
"ka gavo šimtą auksinių monetų. Tada jis atidarė krautuvėlę ir 
pradėjo prekiauti mediena. Nuo medienos perėjo prie drabužių, 

nuo drabužių — prie grūdų, nuo grūdų — prie brangakmenių. Vis- 
kas klostėsi kuo puikiausiai. Po poros metų Ratnanka jau buvo 
vienas turtingiausių miesto pirklių. 

Vieną dieną Ratnanka nuliedino auksinę žiurkę, sveriančią 
visą kilogramą. Jos akys buvo iš rubinų, ausys iš safyrų, o ant 
kaklo — deimantų vėrinys. Tą žiurkę jis įdėjo į sidabrinį narve- 
Iį ir, surinkęs žmones, patraukė gatve. Pats Ratnanka žengė pro- 
cesijos priešaky. Priėjęs Jakšadatos namus, Ratnanka sustojo. 
Išgirdęs muziką ir žmonių balsus, Jakšadata išėjo į lauką ir pa- 
siteiravo, kokios čia iškilmės. 

Ratnanka kreipėsi į jį tokiais žodžiais: 

— Pone, jūsų dėka aš tapau milijonieriumi. Prieš dvejus me- 
tus, kai atėjau skolintis pinigų, jūs man davėte nudvėsusią žiur- 
kę. Jūsų išmintingi žodžiai ir kapitalas, kuri man paskolinot, pa- 
darė mane turtuolį. Šiandien aš grąžinu jums skolą —- šią auk- 
sinę žiurkę. Būkit malonus, priimkit ją kaip mano padėkos ženklą. 

Jakšadata labai nustebo išgirdęs šį pasakojimą. Jam patiko, 
kad Ratnanka toks sumanus ir moka taip gražiai atsidėkoti. Jis 
nusprendė, kad tik toks protingas vaikinas kaip Ratnanka yra 
vertas jo mylimos dukters rankos. Vieną dieną Jakšadata ištekino 
savo dukterį už Ratnankos, ir nuo tol šis laimingai gyveno su 
senele, motina ir pačia. Virš savo krautuvės jįs pasikabino auk- 
sinę žiurkę, kad nepamirštų, kaip pralobo. Paveldėjęs uošvio pa- 
likimą, Ratnanka tapo pačiu turtingiausiu miesto pirkliu. Tačiau 
medkirčių neužmiršo — pasirūpino, kad jiems niekada netrūktų 
avinžirnių ir šalto vandens. 


ARUNAČCALO IR MEGHALAJOS 
LIAUDIES PASAKOS 


ARUNAČALAS, 
MEGHALAJA 


Arunačalas, sąjunginė valstija su sostine Itanagaru,— tai vie- 
nas vaizdingiausių Indijos etninių regionų. Ji užima 83 578 kvad- 
ratinių kilometrų teritoriją, kurioje gyvena 0,63 mln žmonių (tan- 
kumas — 7 gyventojai viename kvadratiniame kilometre). Aruna- 
čalas garsėja savo žaluma, aukštais visžaliais miškais, gausybe 
kalnų ir sidabriškų upių vingiais. 

Arunačalas — tai laukinis, pirmapradis kraštas, nuolatos skli- 
dinas muzikos — didingų miškų ošimo, nesuskaičiuojamų upių bei 
upelių pikto gurgėjimo, ledinio vėjo kauksmo kalnų tarpekliuose, 
liaudies instrumentų skambesio, dainų ir šokių, kurių dar nespėjo 
išniekinti šiuolaikinė civilizacija. 

Arunačalas turi ilgą sieną su Kinija, Tibetu ir. Birma. Valstiją 
sudaro penki etniniai rajonai. Beveik pusė valstijos gyventojų — 
žemdirbiai. Tradicinis žemės dirbimo metodas — primityvi laukų 
kaita išdeginant mišką ir sėjant į pėlenais patręštą žemę. Flora 
ir Tauna čia itin gausi. Miškuose dažnai sutinkamos kabargos, 
pandos, dėmėtieji leopardai, kalnų ožiai, drambliai, buivolai ir 
tigrai. 

Valstijos gyventojai kalba daugybe kalbų ir dialektų. 


Meghalajos pavadinimas reiškia „debesų buveinę“ (megha — 
debesys, alaya — buveinė). Šiame autonominiame krašte, 22 489 
kvadratinių kilometrų plote, gyvena 13,3 mln žmonių. Gvventojų 
tankumas čia 56 žmonės viename kvadratiniame kilometre, raš- 
tingumas — 33,3595. Meghalaja ribojasi su Bangladešu, Asamo, 
Vakarų Bengalijos ir Tripūro valstijomis. 

Valstijos sostinė Šilongas įsikūręs aukšto plokščiakalnio vi- 
duryje. Aukščiausia valstijos vieta — Šilongo kalnas (2886 m). 
Valstijoje gausu upių, bet nė viena netinka laivybai, nes visos 
jos per sraunios, akmenuotais dugnais, su daugybe krioklių. Če- 
rapundžio-Mosinramo juosta šiauriniuose Khasių kalnų šlaituose 

garsi tuo, kad per metus čia iškrinta 12700- mm kritulių; tai: 
lietingiausia vieta pasaulyje. 

Meghalaja — nepaprasto grožio kraštas. Kalnai ir kriokliai, 
ežerai, vilnijančios kalvos, pievos, slėniai, veržlios upės — tikras 
rojus turistui. Šokiai, muzika, žaidimai puikiai atskleidžia meg-“ 
halajiečių gyvenimo būdą. Šie paprasti žmonės yra be galo links- 
mi ir svetingi. | 

Šioje kalnų valstijoje gyvena khasiai, garai ir džaintijai. Tai 
labai senos gentys, įsikūrusios čia neatmenamais laikais. Khasiai 
ir džaintijai laikomi pirmojo mongolų antplūdžio į Indiją pali- 
kuoniais. Khasių kalba — vienas iš nedaugelio nekmerų kalbų 
šeimos dialektų, išlikusių Indijoje iki šių dienų. Khąsiai tiki die- 
vą, gerąsias ir piktąsias dvasias. Senosios kartos žmonės, nors 
ir konservatyvūs, neprieštarauja, kad jų vaikai priimtų krikščio- 
nybę ar kitus tikėjimus. 

Daugumą valstijos gyventojų maitina žemė. Čia irgi laikomasi 
tradicinės lydiminės žemdirbystės. Miškai ir jų turtai yra svar- 
biausi valstijos gamtos ištekliai. 

Pagrindinės -kalbos — khasių, džaintijų ir garų. 


NEPATIKEĖKI PASLAPTIES MOTERIAI 

Kartą bebaigiąs amžių šingpas' pasakė sūnui labai seną 
tiesą: 

Ž Sūnau, jeigu turėsi kokią paslaptį, niekada nepatikėk jos 
moteriai. Ir nesodink dygliuoto medžio prie savo kiemo vartų. 

Sūnus nusprendė patikrinti, ko vertas tėvo patarimas. Parsi- 
vedė jis į namus pačią. Ir pasodino prie vartų dygliuotą medį. 

Vieną rytą sūnus paslapčia išsivedė į mišką šunį ir ten įj 
papjovė. Šunį užkasė, o jo krauju ištepė peilį ir grįžo namo. 
Parėjęs ir sako pačiai: | 

— Klausyk, aš užmušiau žmogų. Zvilgterėk į šį peilį, ar ne- 
matai? 

Pati tik žioptelėjo iš siaubo ir sušuko: 

— Ką? Tu užmušei žmogų?! Dabar karalius nužudys tave. 
Aš nebenoriu su tavim gyventi. 

Taip tarusi, ji nuskubėjo pas karalių ir pranešė, jog jos vyras 
papjovęs žmogų. Karalius pasiuntė du sargybinius, kad suimtų 


! Šingpai — viena Indijos tautelių. 

jos vyrą ir atvestų į teismą. Įsiveržė sargvbiniai į to žmogaus 
namus ir suėmė jį. 

Šingpai visados nešioja turbanus. Vaikščioti nuoga galva, 
jų manymu, yra didžiulė gėda. Taigi, kai sargybiniai vedė suim- 
tąjį pro jo kiemo vartus, turbanas užkliuvo ir pakibo ant dygliuo- 
tojo medžio. Tuomet sūnui šmėstelėjo tėvo žodžiai, kad negalima 
sodinti dygliuoto medžio prie namo vartų, ir jis sunkiai atsiduso. 

Kai suimtasis buvo atvestas į teismą, karalius rūsčiai pa- 
klausė: | | 

— Tu nužudei žmogų. Ar tai tiesa? 

— Ne, valdove,— atsakė suimtasis,— žmogaus aš nenužudžiau. 
O buvo štai kaip. Tėvas patarė man niekada nepatikėti paslap- 
ties moteriai. Aš nusprendžiau patikrinti, ar tai tiesa. Taigi pa- 
slapčia nusivedžiau į mišką šunį ir papjoviau. Grįžęs namo, pa- 
rodžiau kruviną peilį pačiai ir pasakiau, kad užmušiau žmogų. 

Karalius pasiuntė savo žmones į mišką pažiūrėti, kas iš 
tiesų atsitikę. Šie grįžę patvirtino, kad žmogus sako tiesą. Tada 
karalius jį paleido, o jo pačią už bausmę ištrėmė iš karalystės. 

Karaliui didžiai patiko to žmogaus sumanumas. Už tai jis 
atidavė jam į pačias vieną savo dukterų. 

Šingpai turi paprotį tekindami dukteris duoti joms kraičio 
pinigų ir žemės. Laikydamasis šio papročio, karalius davė duk- 
teriai didžiulį kraitį ir dar begalę, įvairiausių dovanų. 


APSUKRUSIS SINGPAS 


Vienas šingpas turėjo jautį, kuris mėgo ganytis karaliaus 
laukuose ir nuėsdavo visus jo pasėlius. Todėl kartą karalius per- 
spėjo šingpą: 

— Klausyk, jeigu ir toliau taip bus, teks man tavo jautį 
pjauti. | 

Šingpas atsakė: 

— Jeigu papjausi jautį, atiduok odą man. 

Karalius. papjovė jautį, o odą paliko šingpui. Po kurio laiko 
šingpas atėjo jos atsiimti ir parsinešęs namo gerai išdžiovino. 

Vieną dieną pasiėmė jis išdžiūvusią odą, įsilipo į aukštą medį 
ir laukia. 

Netrukus pro šalį ėjo du vyrai: vienas aklas, kitas kurčias. 
Jiedu sustojo po medžiu ir ėmė dalintis pinigus. Šingpas, iki tol 
tyliai tūnojęs viršuje, pradėjo mušti džiovintą jaučio odą. Akla- 
sis išgirdęs triukšmą baisiausiai persigando ir paspruko. Pama- 

tęs, kad jo bendras bėga, kurčiasis irgi leidosi į kojas palikęs 
kapšą su pinigais. Tada šingpas išlipo iš medžio, pasiėmė pini- 
gus ir patraukė savo keliu. 

Atėjęs pas karalių pasigyrė, kad pardavęs jaučio odą užsi- 
dirbo šiek tiek pinigų. Ir pridūrė: 

— Kadangi tu jos nebuvai gerai išdžiovinęs, gavau parduoti 
gana pigiai. 

Kai karalius pasidomėjo, ar tą kapšą pinigų jis ir pelnęs už 
jaučio odą, šingpas atsakė, kad taip ir buvę. 

Tuomet karalius liepė papjauti visus kiek turėjo jaučius, 1a- 
bai gerai išdžiovinti jų odas ir parduoti. Tačiau niekas tų odų 
nepanoro pirkti. 

Suprato karalius, kad šingpas iš jo pasišaipė, ir nutarė su- 
gavęs tą apgaviką nužudyti. 

Pačiupo karaliaus tarnai šingpą, įkišo į didelį narvą ir pa- 
kabino ant medžio virš gilaus tvenkinio. Karalius buvo sumanęs 
palaikyti šingpą šitaip pakabintą keletą dienų, o paskui įmesti 
į tvenkinį ir paskandinti. 

Kabo šingpas medyje, o pro šalį žmogus joja. Pamatęs narve 
šingpą, žmogus iš smalsumo ir klausia, ką tas ten veikiąs. 

Šingpas ėmė aiškinti, kad žmonės norėję išrinkti jį karaliu- 
mi, tačiau jis nesutikęs, todėl ir buvęs įkištas į narvą. Paskui 
sėdo ant to žmogaus arklio ir nujojo. 

Po kelių dienų atėjo karaliaus tarnai ir nupjovė virvę, kuria 
prie medžio buvo pririštas narvas, ir žmogus paskendo. 

Tada šingpas atėjo pas karalių ir tarė: 

“— Kadangi tavo tarnai įmetė mane į negilią vietą, aš par-, 
sivedžiau iš ten tik arklį. Jeigu būtų įmetę kur giliau, būčiau 
parsivaręs ir arklių, ir dramblių. | 

Karalius, patikėjęs jo žodžiais, įsakė padirbti keletą narvų. 
Į vieną iš jų įlindo pats, į kitus sutupdė aukštuosius pareigūnus 
ir liepė pakabinti virš giliausios tvenkinio vietos. 

Šingpas nupjovė virves, ir visi, kas buvo narvuose, paskendo. 
O apsukrusis šingpas netrukus pats tapo karaliumi. | 


APIE GYVULIŲ AUKOJIMĄ 


Nagų gentis kitados gyveno ant kalno, vadinamo Insai Sira. 
Tais laikais gyvuliai mokėjo žmonių kalbą. Žmonės ir gy- 
vuliai gyveno skyrium, bet jei kas nors iš jų susirgdavo, būdavo 
gydomi tais pačiais vaistais. Tie vaistai buvo tokie geri, kad 

net numirėlį galėdavo atgaivinti. Taigi nei žmonės, nei gyvuliai 
niekados nemirdavo. Netrukus jų priviso gyvas galas. 

Kuo daugiau žmonių, tuo daugiau jiems reikia žemės, todėl 
greitai gyvuliams neliko kur ganytis. Kur tik jie patraukdavo 
ieškodami ganyklų, visur aptikdavo žmonių auginamus ryžius. 
Niekur neradę žolės ir baisiai užpykę ant žmonių, gyvuliai ėmė 
ėsti jų pasėlius. Zmonės prašė liautis, bet -anie neklausė. Visi 
pasėliai buvo nuniokoti, neliko žmonėms kas valgyti, teko badą 
kęsti. Tuomet nuėjo jie pas žiniuonį ir ėmė skystis. Žiniuonis 
didžiai pasipiktino, kad gyvuliai šitaip nuniokojo pasėlius, ir 
nusprendė jų daugiau nebegydyti. Kai susirgęs gyvulys kreip- 
davosi pagalbos, žiniuonis viena ar kita dingstimi atsisakydavo 
jam padėti. 

Negaudami vaistų, gyvuliai gaišo, jų liko vis mažiau ir ma- 
žiau. O žmonių vis daugėjo, nes juos žiniuonis gydė kaip gydęs. 
Neištvėrė gyvuliai, nutarė atkeršyti Žmonėms. Susirinko į vieną 
vietą visi ir ėmė svarstyti, kokiu čia būdu sunaikinus žolelės, 
iš kurių gaminami vaistai. Ir nusprendė ėsti ir trypti visus au- 
galus, kad drauge sunaikintų ir vaistinguosius, kuriuos tik vie- 
nas žiniuonis mokėjo atskirti. Kaip tarė, taip ir padarė. Ištrypę 
visus augalųs, gyvuliai patraukė gyventi kitur. Pasiliko tik tie, 
kurie jau neįstengė pakrutėti. 

Neliko ant kalno nė vienos žolelės, ir žiniuonis nebegalėjo 
padaryti vaistų. Veltui susirgęs žmogus ateidavo prašyti pagal- 
bos. Vienas po kito žmonės ėmė mirti, o sveikieji palikę savo 
būstus traukė gyventi kitur. 

Matydamas, kaip žmonių vis mažėja, žiniuonis nusprendė, 
kad jo gyvenimas neteko prasmės, ir nusižudė. Mirdamas paaiški- 
no žmonėms, jog palieka šį pasaulį, nes gyvuliai sunaikino vais- 
tingąsias žolelės. 

Po žiniuonio mirties žmonės šitaip samprotavo: 

— Gyvuliai suėdė vaistingąsias žoleles ir tapo nemirtingi. 
Vadinasi, jeigu aukosime juos, kai kas nors iš mūsų susirgs, 0 
jų mėsa maitinsime ligonį, šis turėtų pasveikti. 

Taip jie ir ėmė daryti. Ir iki šiol nagų gentis laikosi to pa- 
pročio — kam nors susirgus, aukoja šunis, kiaules, karves, jau- 
čius ir vištas. 


KAIP ZMONĖS ĖMĖ GARBINTI 
KALNO DIEVĄ 


Dar senesniais laikais nagų gentis gyveno ant Mu Bumo kal- 
no. Žmonės ten buvo pasistatę ne mažiau kaip tūkstantį būstų. 
Augino ryžius ir laimingai gyveno. Nuėmę derlių, džiaugdavosi 
kaip vaikai, šokdavo, dainuodavo ir gerdavo ryžių alų. Jie mo- 
kėjo tik linksmintis ir negarbino jokio dievo. Jie nežinojo, kas 
tai yra širdgėla ir liūdesys. 

Gyveno taip linksmai be vargų ir rūpesčių, kol vieną dieną 
išgirdo keistą dundesį kalno viduje -ir labai išsigando. Dunde- 
sys vis stiprėjo, net kalnas pradėjo drebėti. Visą dangų nuo vie- 
no krašto iki kito užtemdė juodi debesys. Pliūptelėjo baisi liūtis 
su kruša, vanduo šniokštė kaip upė per potvynį. Zmones apėmė 
siaubas. Jie neišmanė, kur slėptis, kaip gelbėtis. 

O vienas to kaimo senolis praėjusią naktį buvo sapnavęs, kad 
jį aplankęs nepažįstamas žmogus, dar senesnis už jį patį, ir 
pasakęs, jog kalno dievas pyksta ant žmonių, nes jie tik links- 
minasi ir visai jo nepaiso. Nepažįstamasis pataręs žmonėms. pa- 
maloninti užsirūstinusį kalno dievą — paaukoti jam gyvulių. Se- 
nolis nepatikėjo sapnu ir niekam jo nepasakojo. Tik tuomet, kai 
kalnas ėmė drebėti, kai pasipylė lietus su kruša, jis išdėstė savo 
sapną gentainiams. Tačiau niekas jo neklausė. Visi puolė šokti 
ir linksmintis vildamiesi, kad kaip nors viskas praeis. O kalnas, 
užuot liovęsis, drebėjo vis smarkiau ir smarkiau. Galiausiai dalis 
kalno nuslinko žemyn ir palaidojo daugybę būstų su vyrais, mo- 
terimis, vaikais. Tik tada likusieji gyvi ėmė aukoti kiaules ir 
vištas ir melstis kalno dievui. Tuomet dundesys kalne nutilo. Ze- 
mė nustojo slinkusi, liovėsi ir lietus su kruša. 

Nuo to laiko nagų gentis garbina kalno dievą ir kartą per 
metus aukoja jam gyvulius. 


PASAKA APIE SUKČIŲ 


Labai labai seniai gyveno ant kalno tigras, kiaulė ir žmogus. 
Žmogus su tigru buvo geri draugai. Tigrui nepaprastai knietėjo 
suėsti kiaulę. Vieną dieną jis patykojęs ją užpuolė. Bet kiaulė 
buvo didelė ir stipri. Be to, ji dienų dienas voliodavosi purvyne, 
o paskui kepindavosi saulėje, tad jos kūną dengė storas ir tvirtas 
purvo kiautas. Tigras niekaip neįstengė jai įkąsti. Nuo tol kiaulė 

visada būdavo pasirengusi atremti tigro užpuolį. Šitaip jiems nuo- 
latos bekovojant, kiaulė kartais įveikdavo tigrą, bet pasigailėjusi 
paleisdavo. Tačiau godusis tigras vis vien nesiliovė jos puldi- 
nėjęs. 

Galiausiai pamatęs, kad kiaulės nudobti jam nepavyks, tig- 
ras kreipėsi patarimo į savo draugą. Zmogus kiek pasvarstė ir 
patarė, kad jeigu tigrui pavyktų užpulti kiaulę anksti iš ryto, 
kai ši dar neišsivoliojusi purve ir neišdžiūvusi saulėje, jis ga- 
lėtų lengvai ją sudoroti. 

Paklausęs žmogaus patarimo, tigras patykojo kiaulę - ankstų 
rytą, užpuolė ją ir pribaigė. | 

Tada nuėjo pas savo draugą ir pranešė džiugią naujieną. 

Išgirdęs tai, žmogus patyliukais sumanė pasiglemžti visą kiau- 
lės mėsą. Kiaulei nešti jis išpjovė dygliuoto medžio šaką. Nuo 
to galo, kurį ketino dėtis sau ant pečių, kruopščiai nuskuto dyg- 
lius, o kitame gale, kurį turėjo nešti tigras, visus dyglius paliko. 
Tada tvirtai pririšo kiaulę, o tigrą įspėjo: 5 

— Bičiuli mano, kiaulė baisiai didelė, todėl ją nešant mums 
gali paskausti pečiai. Bet turime kentėti ir nedejuoti.. Jeigu bent 
kartą sudejuosime, mėsa pasidarys karti. 

Ir pridūrė, kad sutiksiąs nešti kiaulę tik tuomet, jeigu tigras 
prižadėsiąs nedejuoti. Antraip, kalbėjo jis, verčiau visai nevargti, 
negu paskui valgyti apkartusią mėsą. Be to, jeigu mėsa apkars, 
tai ir visos tigro pastangos, sudėtos kovojant su kiaule, nueis 
niekais. Ką darys tigras — prisižadėjo nedejuoti. 

Žmogaus būstas stovėjo gana toli nuo tos vietos, kur buvo 
nudobta kiaulė. Abu draugai užsidėjo naštą ant pečių ir pa- 
traukė to būsto link. Po kurio laiko žmogus, pajutęs, kad skaus- 
mas tigrui darosi nepakeliamas, priminė: 

— Žiūrėk, nesudejuok. Kęsk iš paskutiniųjų. 

Bijodamas, kad mėsa neapkarstų, gerą kelio galą tigras ne- 
kreipė dėmesio į skausmingai petin duriančius dyglius. Bet galų 
gale neapsikentė, viską užmiršęs sudejavo ir sviedė naštą nuo 
peties. Tada žmogus apsimetė labai supykęs: 

— Dabar viskas — sudejavai, ir mėsa apkarto. Po šitokių 
vargų, užuot valgę skanią mėsą, turėsim krimsti karčią. 

Likusį kelią žmogus ėjo neva baisiai užsirūstinęs. 

Kai jiedu pasiekė namus, žmogus pirmiausia įdavė tigrui bam- 
buko vamzdelį ir liepė parnešti vandens. Nagų gentis neturi kau- 
šų ar molinių ąsočių. Vandeniui nešioti ir laikyti jie vartoja 
bambuko vamzdelius užkimštu vienu galu. Gyvena nagai aukš- 
tai kalnuose, kur neįmanoma iškasti nei kūdrų, nei šulinių. Ge- 

riamą vandenį jie semiasi iš versmių ar mažų upelių, tekančių 
apačioje, toli nuo kaimų. Kol nusileidi iki artimiausios versmės 
ar upelio, kol užkopi atgal su bambuko vamzdeliais ant nugaros, 
sugaišti. daug laiko. Ir mūsų tigrui teko ilgokai užtrukti kelyje. 

Kol jo nebuvo, žmogus nudyrė kiaulei odą, o mėsą paslėpė. 
Tada priskynė labai karčių uogų ir išvirė iš jų košę. Paskui išsi- 
kepė ant iešmo porą gabalėlių mėsos, prisirišo iešmą žemiau 
juostos ir atsisėdo laukti tigro. 

Užkopęs į kalno vidurį, tigras pastebėjo, kad bambuko vamz- 
delyje nelikę nė lašo vandens, todėl sugrįžo prie versmės, pa- 
sėmė iš naujo ir dar kartą ėmė kopti į viršų. Pusiaukelėje jis 
pamatė, kad vamzdelis ir vėl tuščias, taigi dar kartą nusileido 
prie versmės ir prisipylė vandens. Šitaip jis grįžo daugybę kar- 
tų, bet vamzdelis vis ištuštėdavo. Jau nežinia kelintą kartą ei- 
damas prie versmės, išgirdo medyje burkuojant karvelį: 

— Tigras mėgina kiauru vamzdeliu parnešti vandens, -o jo 
draugas slepia miške kiaulės mėsą. 

Tai išgirdęs, tigras sviedė šalin vamzdelį ir nušuoliavo pas 
žmogų. 

(O žmogus pasiūlė jam karčiųjų uogų košės, ir jiedu ėmė val- 
gyti. 

Po kurio laiko žmogus ir sako tigrui: 

— Mėsa karti, nes tu manęs nepaklausei. Tikrai liūdna. Tiek 
vargome, o dabar turime valgyti tokią kartybę. Nieko kita ne- 
lieka, tik atsipjauti mėsos nuo savo sėdmenų.— Tai taręs, jis 
paėmė peilį, atsipjovė gabalėlį mėsos, kurią buvo prisirišęs Že- 
miau juostos, ir ėmė valgyti. 

Matydamas, kad žmogus su malonumu kerta nuo sėdmenų at- 
pjautą mėsą, godusis tigras panoro to paties. Jis paėmė iš drau- 
go peilį ir brūkštelėjo sau per sėdmenis. Bet pajutęs skausmą su- 
prato, kad žmogus iš jo pasišaipė. Tigras baisiai perpyko ir puolė 
žmogų. O šis leidosi į kojas. Bėga ir vis suka galvą, kaip čia 
atsikračius tigro visiems laikams. Pribėgęs šulinį, šoko į van- 
denį ir apsimetė sargu. 2 

Tigras, paieškojęs jo ir užtikęs šulinyje, sušuko: 

— Iš pradžių liepi nusipjauti sėdmenis, o dabar slepiesi šu- 
linyje kaip paskutinis bailys. Ruoškis mirti. 

Išgirdęs šiuos žodžius, žmogus apsimetė nustebęs ir sumur- 
mėjo, kad jis niekam neliepęs pjaustyti sėdmenų. O čia tūnąs 
todėl, kad jo tėvas prašęs pasergėti šulinį su senelio gyvuliais. 
Ir pridūrė, kad šulinio dugne gyvenanti galybė įvairiausių gy- 
vulių. Goduolis tigras, išgirdęs apie gyvulius, panoro bent dirs- 

telėti į juos. Jis patikėjo, kad šulinyje tupi ne jo klastingas 
draugas. Palaikęs jį kitu žmogum, tigras ėmė prašyti, kad tas 
leistų pasižiūrėti į gyvulius. Apsimetėlis šulinio sargas paaiškino 
be tėvo sutikimo leisti negalįs. Tigras maldaute maldavo. Tuomet 
žmogus apsimetė nusileidžiąs tigro prašymams. Išlipęs iš šulinio, 
jis paėjėjo į šalį ir garsiai paklausė: 

— Ei, tėve, tigras nori pasižiūrėti į mūsų gyvulius šulinyje. 
Ar galiu jam leisti? 

Tada pakeitęs balsą atsakė: 

— Gali, sūnau, bet pasakyk, kad gyvulius jis pamatys tik“ 
įšokęs į šulinį. 

Tigras išgirdęs sumetė, kad žmogui grįžus prie šulinio jis 
galės tik pažiūrėti į gyvulius, o būtų taip smagu pasipjauti vieną 
kitą ir suėsti. Todėl negaišdamas šoko į šulinį. Bet ka jau čia 
kalbėti apie gyvulius, visa laimė, kad šulinio būta nelabai gi- 
laus. Vargais negalais iš jo išsiropštęs ir supratęs, kad tas žmo- 
gus buvo ne kas kitas, o jo senas draugas, tigras vėl puolė jį 
vytis. 

Nubėgęs gerą galą, žmogus prisėdo atsipūsti po medžiu, ku- 
riame kabojo didžiulis avilys. | 

Tigras, suradęs žmogų, grėsmingai perspėjo, kad vieną sykį 
galima apgauti ir pasprukti, bet neįmanoma be galo apgaudinėti. 
ir tikėtis išsigelbėti. 

Žmogus ir vėl apsimetė nesuprantąs, apie ką čia tigras šne- 
ka ir ko pyksta. Jėigu esąs alkanas, tegul pasisakąs, ir jis, kaip 
tikras draugas, tuoj pat parūpinsiąs ko užkrimsti. Rodydamas 
ranka bičių spiečių, žmogus paaiškino, jog dievų karalius Čikija 
jam liepęs saugoti šį gongą, kad niekas jo nepaliestų. Mat su- 
davęs į gongą, gali gauti mėsos — kokios tik panorėsi. Ir pridū- 
rė, kad jis saugantis šį gongą jau dešimti metai. 

Išgirdęs apie mėsą, tigras tuoj užmiršo visas skriaudas ir nu- 
sprendė, užuot pykęsis su žmogum, verčiau jam prisimeilinti ir 
išprašyti bent kąsnelį mėsos. Nuolankiu balsu jis ėmė maldauti 
žmogaus, kad šis užmirštų, ką jis čia prišnekėjęs, ir leistų suduoti 
per gongą. 

Gudrusis draugas dėdamasis, kad ketina prašyti dievų kara- 
liaus leidimo, paėjėjo į šalį ir sušuko: 

— Žinok, mėsos gausi tik tuomet, jei suduosi per gongą iš 
visų jėgų. 

Tigro burna paplūdo seilėmis, ir jis trenkė per bičių spiečių 
iš visos sveikatos. Bet užuot krimstelėjus mėsos, teko iš pasku- 

tiniųjų nešti kailį, kad bitės mirtinai nesugeltų. Per stebuklą iš- 
sigelbėjus; kvaišąjį tigrą tiesiog įsiutino žmogaus žiaurumas, 
ir jis puolė visur jo ieškoti, kad šį kartą tikrai pribaigtų. 

Tuo tarpu žmogus, ganėtinai toli nubėges, sukalė suolą, iš 
kurio kyšojo smailūs vinių galai, o pats atsisėdo šalia ir ėmė 
laukti. Tigras, atsekęs jo pėdomis, suriaumojo: 

— Tu ir vėl mane apgavai ir pabėgai kaip paskutinis bai- 
lys. Ir dar sėdi čia sau. Na palauk, kiaulės mėsos negavau, už- 
tat pasmaguriausiu Žmogiena. 

Bet žmogus neleido tigrui išlieti viso įtūžio ir pertraukė jį: 

— Paklausyk, argi pasaulyje esama tik vieno žmogaus? Šio- 
je žemėje jų gyvena gausybė. Vienas kuris gali būti apgavikas. 
Bet tai nereiškia, kad apgavikai ir visi kiti. Be to, aš neturiu 
draugų tigrų. Ir iš viso nesu jų matęs. 

Ir ėmė dievagotis, kad tigrą matąs pirmą kartą gyvenime, kad 
nuo pat gimimo dienos nėra apgaule užsidirbęs nė grūdelio. O 
sėdjs čia todėl, kad dievas kūrėjas Časa paprašęs jį pasaugoti 
šį suolą. Jis privalėjęs paklusti kūrėjo valiai. Be to, pridūrė 
žmogus, jis pasiskųsiąs dievui Časai, kad tigras jam grasinęs ir 
įžeidinėjęs, ir prašysiąs tigrą nubausti. 

Tigras baisiai išsigando. Jis prisipažino suklydęs ir meldė 
atleisti. Pamatęs, kad tigras tikrai bijo, žmogus ėmė pasakoti, 
kokią galią turi Časos suolas. 

— Jeigu ant jo atsisėsi, jis tave akimirksniu nuskraidins ten, 
kur gyvena ar slepiasi tavo priešas, kad ir kaip toli tai būtų. 
Suolas gali padėti sugauti ne tik kokį nori žmogų, bet net ir 
patį dievą Mangją !. Stai kodėl kūrėjas Časa paprašė mane sergė- 
ti, kad niekas ant jo suolo nesėstų. 

Išgirdęs tai, tigras suprato, kad jam nepavyks užpulti ir su- 
ėsti šio žmogaus, greičiau tas nudės jį patį. Juk kūrėjas Časa ne- 
būtų patikėjęs paprastam mirtingajam saugoti suolo. 

Ir ėmė tigras maldauti, kad žmogus leistų jam atsisėsti ant 
suclo. Pats sau jis manė, jog šitokiu būdu surasiąs savo priešą 
ir pagaliau su juo susidorosiąs. 

Bet žmogus nieku gyvu nenorėjo leisti. Tada tigras jam smul-- 
kiai papasakojo, kaip jo draugas niekšingai pavogęs kiaulės mėsą 
ir kiek dar visokių bėdų pridaręs. Jeigu žmogus padėsiąs jam 
susidoroti su buvusiu draugu, tigras tapsiąs jo: amžinu vergu. 

Girdėdamas tokius tigro žodžius, suolo sargas nusijuokė sau 


! Mangja — tangsų genties dievukas. 

ir sutiko prašyti kūrėjo Časos leidimo. Jis liepė tigrui stovėti 
prie suolo, o pats paėjėjęs į šalį sušuko: 

— Suolas kaipmat nuskraidins tigrą ten, kur šiuo metu 
slapstosi jo priešas, bet tik tuomet, jeigu tigras atsisėdęs iš visų 
jėgų prisispaus prie suolo. 

Gavęs leidimą, tigras visu svoriu klestelėjo ant suolo. Bet 
užuot nuskriejęs dangumi, vos galo negavo, kai vinys susmigo į 
pasturgalį. Tik tada tigrui toptelėjo, kad tas žmogus — tai ne 
kas kitas, o jo senasis draugas, kuris ir vėl jį apmovė. Vargšas 
labai susigėdo ir pasijuto be galo menkas, nes laikydamas save 
baisiai gudriu dar kartą patikėjo to sukčiaus žodžiais ir pakliu- 
vo į bėdą. 

Jis vargais negalais atsiplėšė nuo suolo ir plūsdamas krau- 
ju leidosi ieškoti žmogaus. 

Visą laiką, kol persekiojo savo buvusį draugą, tigras netu- 
rėjo burnoj nė lašelio vandens, nė kąsnelio ėdesio, todėl nuo 
alkio, troškulio ir skausmo buvo dvigubai piktesnis. Jis prisiekė 
sau, kad jo širdis nesuminkštės, net jeigu pats dievas nusileis 
iš dangaus ir prašys dovanoti žmogui. 

Tuo tarpu žmogus nubėgęs gerą galą atsisėdo ant žemės ir 
priešais save pasistatė puodynę su užnuodytu vandeniu. Suradęs 
žmogų, tigras, kone išprotėjęs nuo alkio ir troškulio, kreipėsi 
į jį tokiais žodžiais: 

— Žmogau, neįmanoma tau atleisti už viską, ką man padarei 
ir ko dar nepadarei. Mano kančioms tik tada ateis galas, kai 
išsiurbsiu visą kraują tau iš krūtinės. Ir nors dabar esi man 
priešas, bet anksčiau buvai draugas, todėl leidžiu tau pasimelsti 
prieš mirtį. 

Išklausęs jį, žmogus tarė: 

— Ką gi, jeigu tu trokšti nužudyti mane, žudyk. Bet kad 
galėčiau manyti, jog gyvenau ne veltui, prašau prieš tai išgerti 
bent lašelį šio vandens. Tuomet žinosiu, kad mano draugas, prieš 
nužudydamas mane, išpildė mano prašymą,— vien todėl, jog ka- 
daise buvome draugai, nors dabar esame priešai. 

„Nebloga mintis, — pamanė sau tigras.— Pirmiau atsigersiu, 
0 paskui ramiai jį sudorosiu“.— Ir jis sutiko paragauti van- 
dens. 

Žmogus padavė jam puodynę, o pats apsimetė, kad meldžiasi. 
Be galo ištroškęs tigras kaipmat išmaukė visą puodynę užnuody- 
to vandens. Jam ėmė degti gerklė, ir jis krito vietoje negyvas. 

Šitaip atsikratęs tigru, žmogus sugrįžo namo ir išsikepė iš 
kiaulės mėsos puikų kepsnį. 


— 


ASAMO LIAUDIES PASAKOS 
ASAMAS 


Valstijos pavadinimas kilęs iš žodžio ashama, reiškiančio 
„neprilygstamasis“. Matyt, turėta omenyje neliestos, laukinės gam- 
tos grožis, galingos upės, tankūs miškai. 

Valstijos sostinė — Guvahatis, kalba —- asamų. Valstijos plo- 
tas 78523 kvadratiniai kilometrai, čia gyvena 19,9 mln žmonių. 
Gyventojų tankumas — 254 žmonės viename kvadratiniame kilo- 
metre, raštingumas — 28“5. Šiaurėje: Asamas prieina prie Hima- 
lajų kalnų, ribojasi su Butanu, šiaurės rytuose — su Arunačalo, 


rytuose — su Nagalendo, Manipūro valstijomis ir Birma, pietuo- 


se bei pietvakariuose — su Bangladešu, Tripūro ir Meghalajos 
valstijomis, vakaruose — su Vakarų Bengalijos valstija. Asa- 
mas — lietingiausias pasaulyje Kraštas. 

Valstijoje gausu mineralinių iškasenų, gaunama nemažai nat- 
tos. Arbatos auginimas ir rankinis audimas — svarbiausi gyven- 
tojų verslai. Dar prieš keletą dešimtmečių asamų mergina nega- 
lėdavo susirasti jaunikio, jeigu nebūdavo įvaldžiusi audimo me- 
no. -Asame gyvena -daug įvairiausių tautelių. — tai nulėmė 
valstijos geografinė padėtis. 

Asamų labai turtingas iolkloras. Tai baladės, pasakos, šo- 
kiai, muzika. Žodžiu sekamą pasaką asamai vadina sadhu katha. 
Šis pavadinimas kilęs iš žodžio sadhu — prekijas. Matyt, klajo- 
jantys pirkliai padėjo plisti ir liaudies pasakoms. Visos Asame 
gyvenančios gentys drauge kūrė asamų iolklorą. 

Asamai nepaprastai prisirišę prie savo kultūros bei tradicijų 
ir kiek įmanydami stengiasi atsispirti iš visų pusių sklindančioms 
įtakoms. 


LEGENDA APIE DZAMALĄ 


Senais laikais Asame, Butano kalvų papėdėje, ant upės kran- 
to gyveno brahmanas Džanatas su savo gražiąja žmona Džamala. 
Džanatas buvo šventikas. Atlikdamas šventas apeigas, jis už- 
sidirbdavo pragyvenimui. Jo žmona Džamala rateliu verpdavo 

šventąjį siūlą, kurį nešioja brahmanai. Tą siūlą iš jos pirkdavo 
aplinkinių kaimų brahmanai. Taigi šeima užsidirbdavo pakanka- 
mai savo kuklioms reikmėms patenkinti. Jiems netgi likdavo mais- 
to, kurį Džamala išdalindavo elniams, kiaulėms, ožkoms, karvėms, 
geniams ir perkūno oželiams. Kartais paragauti tų gėrvbių at- 
klysdavo net laukiniai drambliai. Zvėrys atsidėkodami šiems mie- 
liems žmonėms atnešdavo apelsinų, platano, mango ir duonme- 
džio vaisių, -ananasų ir bainbuko ūglių. Mylimi gyvūnai ir vyras, 
kuriam Džamala buvo be galo atsidavusi,— štai ir visas jos gy- 
venimo džiaugsmas. 

Bet neilgai gyvenimas plaukė ramia vaga. Vieną dieną Dža- 
natas buvo pakviestas į mirusio turtingo brahmano namus at- 
likti paskutiniųjų apeigų. Tas brahmanas paliko vienturtę dukterį, 
kuri buvo ir bjauri pažiūrėti, ir tinginė, ir blogai išauklėta, be to, 
baisi savanaudė, todėl niekas nenorėjo jos imti į žmonas. Brah- 
mano našlė nežinojo, ką daryti su tokia dukteria, ir ėmė mal- 
dauti Džanatą ją vesti. Džanatas, kuris mvlėjo savo žmoną, iš 
pradžių su panieka atmetė šį pasiūlymą. Bet prisiminęs, kad 
duktė paveldės visą brahmano turtą, iš gobšumo nesusilaikė -ir 
nusileido našlės prašymams. 

Džanatas nupirko sužadėtinei prabangių šilkinių apdarų, apv- 
rankių, auskarus, vėrinį, didžiulį dubenį varškės, sirupo ir stambų 
usorių.: Vakare jaunikis ir brahmano duktė -buvo iškilmingai 
išmaudyti. Vestuvės turėjo įvykti kitą dieną, todėl nuotaką paža- 
dino su aušra. Ji apsitaisė Džanato dovanotais drabužiais, kak- 
tą pasitepė varške ir išėjo pasveikinti jaunikio. Šis sėdėjo prie- 
šais brahmano namus, iškvėpintas sandalmedžiu, su gėlių vaini- 
ku ant galvos. Dalis kiemo buvo atitverta bambukais, ten degė 
iš mango malkų sukurtas aukuras, į kurį Džanatas mėtė ryžius, 
gėles ir pylė tirpintą sviestą,— juk jis pats buvo brahmanas. 
Paskui šventikas aprišo jauniesiems nykščius kušos žole, sukal- 
bėjo šia proga tinkamas mantras ir paskelbė juos vyru ir žmo- 
na. Ir sugrįžo Džanatas namo su turtinga, išdidžia ir savanąude 
jos vyras vedė kitą. Ji pažvelgė į naująją -porą ašarų kupinomis 
akimis ir apsisukusi nuėjo į savo lūšnelę. 

Netrukus šalia kuklios Džanato trobelės jam ir jo antrajai 
žmonai buvo pastatyti trijų aukštų rūmai. Tuose rūmuose niekada 
netilo šurmulys, jie nuolat būdavo pilni tarnų, kambarinių ir 
sargybinių. Prislėgta Džamala stebėjo, kaip kyla jos vyro gero- 
vė ir stiprėja meilė antrajai žmonai. Pastaroji uždraudė vyrui 
susitikinėti su pirmąja žmona. Džamalai tebuvo leista dirbti rū- 

muose vandens nešėja. Tik tuo ji ir gyveno,- mat pildama van- 
denį į auksinį ąsotį praturtėjusiam vyrui, galėdavo žiūrėti į jį, 
o jis į ją. Tai buvo vienintelė juos siejanti gija. Už darbą Dža- 
mala vakare gaudavo žalvarinę lėkštę ryžių, bet jai būdavo 
bjauru net prisiliesti prie to maisto. Alkį ji numalšindavo vai- 
siais ir šaknimis, kurių nuo tos dienos, kai jos vyras vedė kitą, 
iš miško jai atnešdavo žvėrys. Su lėkšte ryžių vienoje rankoje, 
auksiniu ąsočiu kitoje ir variniu ant galvos Džamala eidavo 
per mišką dalindama ryžius sutiktiems paukščiams ir žvėrims, 
o priėjusi upę atsisėsdavo ant kranto ir galvodavo apie savo 
liūdną gyvenimą. Ašaros tekėdavo jos skruostais ir lašėdavo į 
upę. 

Kiek aukščiau nuo tos vietos, kur sėdėdavo Džamala, i upę 
atsigerti dažnai ateidavo dramblių karalius. Numalšinusi troš- 
kulį, kaimenė maudydavosi ir žaisdavo vandenyje. Vieną vakarą 
bangos nunešė dramblių karalių upe žemyn. Paragavęs vandens, 
jis paklausė savo palydovą: 

-— Kaip čia yra, kad aukščiau vanduo toks gaivus, o čia sū- 
rus ir neskanus? . 

Palydovas jam paaiškino: 

— Jūsų Didenybe, gražuolė mergina kas vakarą ateina prie 
upės. Atsisėda ant kranto ir verkia, o jos sūrios ašaros laša 
„vandenin. Užtat jis toks neskanus. 

Dramblių karalių sujaudino šie žodžiai, ir jis nuplaukė prie 
merginos. Džamala, užsidėjusi varinį ąsotį ant galvos, o ran- 
koje laikydama auksinį, jau buvo beeinanti namo. Dramblių ka- 
ralius pastojo jai kelią. Išklausęs liūdną jos istoriją, jis pasiūlė 
Džamalai palikti žiaurųjį Žmonių pasaulį ir tapti dramblių ka- 
raliene. Mergina nenorėjo sutikti, bet jai neliko kitos išeities: 
staiga įsišėlusi upė riaumodama it griaustinis nusinešė ir jos 
varganą lūšnelę, ir turtuolės antrosios žmonos rūmus. Džamala 
stovėjo netekusi žado, o dramblių karalius užsikėlė ją ant nu- 
garos ir nusinešė. 

Dramblių karalius patraukė tankiais pušynais, "bambukų brūz- 
gynais, betelio palmių giraitėmis, nendrynais, kuriuose buvo iš- 
sibarsčiusios duonmedžių ir apelsinmedžių salelės. Aplinkui tvy- 
rojo laukinių rožių ir kapaufulių' aromatas. Taip jiedu keliavo 
septynias dienas ir naktis, kol pagaliau pasiekė dramblių kara- 
lystę Butano kalvų papėdėje. 


' Kapaufulės (lot. Aerides odoraium) — subtilios spalvos ir grožio gėlės, 
kvepiančios medumi. 

Čionai stūksojo pieno baltumo dramblio kaulo rūmai, o vi- 
duje stovėjo sostas, taip pat dramblio kaulo. Dramblių karalius 
įnešė Džamalą į rūmus ir pasodino į sostą. Gražioji Džamala 
atrodė tartum auksinė lėlė dramblio kaulo soste. Tūkstančiai 
dramblių sutrimitavo ir nusilenkė naujajai karalienei. Tada ka- 
ralius vėl užsikėlė savo karalienę ant nugaros ir su visa kaime- 
ne patraukė prie stebuklingojo krioklio. To krioklio vanduo bu- 
vo septynių spalvų. Dramblių karalius pasėmė kiekvienos spal- 
vos vandens į septynis ąsočius ir iš jų apliejo Džamalai galvą. 
O stebukle! Džamala pavirto į jauną gražią dramblio patelę. Ta- 
da dramblių karalius kreipėsi į ją džiaugsmingu balsu: 

— Nuo šiol mes tavo vergai. Tavo žodis —- mums įstatymas. 

Ir karalienė parsivedė dramblius į karalystę. 

Dar ir šiandien tose vietose sutinkamos dramblių kaimenės, 
kurias veda dramblio patelė. 


TEDŽIMOLA 


Senais laikais gyveno Asame vienas pirklys. Turėjo jis dvi 
žmonas. Vyresniosios žmonos duktė buvo vardu Tedžimola. Jau- 
nesnioji žmona vaikų neturėjo. Tedžimolos mama mirė, kai ši bu- 
vo visai mažytė. Ją užaugino pamotė. Nemylėjo ji Tedžimolos, o 
tėvas mergaitę tiesiog dievino, kadangi ji buvo vienintelis vaikas 
rėdama. 

Kai Tedžimolai sukako vienuolika metų, tėvas nusivedė ją pas 
vieno turtuolio dukterį. Mergaitės buvo vienmetės ir labai susi- 
draugavo. 

Tedžimolos tėvui kaip ir visiems pirkliams tekdavo vykti į ki- 
tus miestus pardavinėti savo prekių. Kelionės būdavo ilgos, nes 
tais laikais nebuvo kelių. Pirkliai į turgus vykdavo būriais, jau- 
čiais kinkytais vežimais, pasisamdę sargybinius. Plaukti upėmis 
taip pat buvo pavojinga, nes laivus puldinėdavo piratai. Karta 
Tedžimolos tėvas turėjo išplaukti ištisiems šešiems mėnesiams. 
Jis baisiai sielvartavo, kad turi skirtis su vienintele dukteria. 
Pasikvietęs žmoną, tarė jai: 

— Aš išvykstu prekiauti ir palieku Tedžimolą tavo globai. 
Rūpinkis ja ir mylėk. Juk ji — mano mielas vaikelis. 

Pamotė tylomis sutiko. Ji jautėsi laiminga, kad galės kaip 
įmanydama kankinti Tedžimolą. O kodėl tik kankinti? Juk pano- 
"rusi galės net nužudyti. Taip, reikės ją nužudyti. Nes kai ateis 

metas Tedžimolai eiti už vyro, tėvas jai duos „didelį kraitį, o 
jeigu Tedžimolos nebebus gyvos, pinigai liks pamotei, ir ji galės 
nusiųsti juos savo motinai. 

Vargšė Tedžimola! Kai tik tėvo laivas išplaukė iš kaimo, pa- 
motė tuoj ėmė ieškoti priekabių. Už menkiausią nusižengimą 
mergaitė buvo skaudžiai mušama. Tedžimola baisiai kankinosi. 

Kartą ją pasiekė žinia, kad išteka viena jos draugė. Vestuvės 
turėjo įvykti kitą dieną. Tedžimola labai norėjo jose dalyvauti ir 
paviešėti pas draugę tris ar keturias dienas, kol truks puota. 
Ir draugė geidė matyti Tedžimolą savo vestuvėse. 

Pamotė sutiko ją išleisti. Ir netgi drauge svarstė, kuo reikės 
apsirengti einant į vestuves. Mergaitė negalėjo atsistebėti, kad 
pamotė taip pasikeitė. O ši net tarėsi su daugybe žmonių, ko- 
kie drabužiai labiausiai dera vestuvėms. Pamotė turėjo puikių 
auksu siuvinėtų apdarų. Rodydama juos Tedžimolai, pasakė: 

-— Mano mergaite, šiais drabužiais tu persirengsi, nuėjusi į 
draugės namus. Aš juos surišiu į ryšulį, taip ir neškis.- Jeigu ap- 
sirengsi dabar, drabužiai susiteps, kol nueisi. 

Taip tarusi, pamotė viską gražiai suvyniojo, surišo ir pa- 
davė Tedžimolai. Jeigu mergaitė: būtų žinojusi, kas ryšulio vi- 
duje, būtų nieku gyvu jo neėmusi. Mat pamotė tarp drabužių 
įdėjo pelę ir keletą žarijų. 

Priėjusi draugės namus, Tedžimola džiugiai atrišo ryšulį 
įsivaizduodama, kad .vestuvių puotoje nė viena mergina nebus 
gražiau apsitaisiusi. O dieve! Visos viltys akimirksniu sužlugo. 
Puikieji apdarai buvo sudraskyti ir daugelyje vietų pradegę, suo- 
dini. Ji mirtinai išsigando. Ką pasakys pamotei? Tedžimola pra- 
virko. Ją lydėjusi tarnaitė irgi buvo priblokšta. Bet į vestuves 
mergaitė vis dėlto nuėjo apsitaisiusi draugės paskolintais drabu- 
žiais. 

Kai Tedžimola grįžo namo, pamotė pirmiausia paklausė apie 
apdarus. Mergaitė taip drebėjo iš baimės, kad nieko nepajėgė 
atsakyti. Tik numetė ryšulį ant žemės ir ėmė graudžiai kūkčioti. 
Pamotė išplūdo ją paskutiniais žodžiais ir žiauriai sumušė. Bet 
tuo nepasitenkino. Ji nusivedė podukrą prie ryžių kultuvo. Tedži- 
molai liepė kišti į jį ryžius, o pati iš visų jėgų kūlė ir su- 
triuškino mergaitei dešiniąją ranką. Tedžimola raudojo nesavu 
balsu, bet pamotė liepė jai kišti ryžius kairiąja ranka, kol ir tą 
sutriuškino. Kad ir kaip graudžiai Tedžimola verkė, ji liepė po- 
dukrai kišti ryžius dešine koja, sutriuškino ir koją. Paskui tą patį 
padarė ir. kairiajai. Vargšė mergaitė neteko kojų ir rankų, o pa- 

motė vis dar įnirtingai kūlė, kol sutriuškino galvą. Ir Tedžimola 
mirė. 

Tada pamotė palaidojo mergaitę sode. Praėjo kelios dienos. 
Kaimynai ėmė teirautis, kur Tedžimola, kodėl jos niekur nema- 
tyti taip ilgai. Pamotė visiems sakė, kad podukra išvykusi -pa- 
viešėti pas draugę. 

Vieną dieną užklydusi senutė paprašė Tedžimolos pamotę 
moliūgo. Toji atsakė, kad moliūgų jie neaugina. Tada senutė 
nusivedė ją į sodą. ir parodė moliūgą, augantį kaip tik toje vie- 
toje, kur buvo palaidota Tedžimola. Pamotė visa perbalo. Ji 
bijojo net paliesti tą moliūgą, todėl tarė senutei: 

— Jeigu taip nori, nusiskink pati ir neškis. 

Bet kai senutė palietė moliūgą, tas prabilo žmogaus balsu: 

—-.Neskink manęs, motule. Aš esu Tedžimola. Mano tėvelis 
toli nuo namų. Pamotė nužudė mane ir palaidojo čia. 

Senutė baisiai sukrėsta papasakojo pamotei, ką išgirdusi sode. 
Tada toji išrovė moliūgą su visom šaknim ir nusviedė į sodo 
užkampį. | 

Po kelių dienų pas Tedžimolos pamotę užsuko piemenys ir pa- 
prašė greipirutų. Ši atsakė, kad jų sode neauga tokie vaisiai. 
Tada piemenys nusivedė ją į sodą ir parodė greipiruto medį, 
augantį toje vietoje, kur pamotė buvo nusviedusi moliūgą. Tuo- 
met ji leido piemenims skinti kad ir visus vaisius. Bet kai tie 
palietė medį, jis prabilo žmogaus balsu: 

— Piemenys broleliai, neskinkit mano „vaisių. Aš esu Tedži- 
mola. Mano tėvelis toli nuo namų. Pamotė nužudė mane ir nu- 
metė čia. 

Piemenys persakė pamotei, ką girdėję. Kai jie išėjo, toji nu- 
kirto medį ir įmetė jo šakas į upę. 

Tedžimolos tėvas kaip tik plaukė namo sutvarkęs savo reika- 
lus. Vandeny jis pamatė nepaprastai gražų lelijos žiedą ir nu- 
tarė padovanoti jį Tedžimolai. Bet kai tik palietė augalą, tas 
prabilo labai liūdnai: i | 

— Tėveli, tėveli, neskirk manęs. Aš esu Tedžimola. Pamotė 
nužudė mane. 

Viską suprato Tedžimolos tėvas. Bet visgi nutarė patikrinti, 
ar tai tiesa. Ant savo kairiojo delno jis padėjo žiupsnelį betelio — 
kramtomojo mišinio, o ant dešiniojo — gabalėlį mėsos ir tarė: 

— Jeigu tu esi mano Tedžimola, pavirsk salika, mažu paukš- 
teliu, ir sulesk betelį nuo mano delno. Jeigu tu ne Tedžimola, 
sulesk mėsą. 

Tuoj ant jo kairiosios rankos nutūpė mažas paukštelis ir su- 
lesė betelį. Tada tėvas patupdė paukštelį į sidabrinį narvelį 
ir parsinešė namo. Sugrįžęs jis paklausė žmonos, kur Tedži- 
mola. Ši jam paaiškino, kad mergaitė išėjusi paviešėti pas 
draugę. Tuomet pirklys išėmė gamčą! ir kreipėsi į paukštelį: 

— Jei tu esi manoji Tedžimola, pavirsk žmogumi ir užsi- 
siausk gamčą. 

Vos jam ištarus tuos žcdžius, iš narvelio išėjo gražioji 
Tedžimola ir užsisiautė gamčą. Tėvas meiliai priglaudė dukrą 
prie krūtinės. O paskui išvarė iš namų pamotę. Nuo to laiko 
juodu su Tedžimola gyveno taip laimingai, kaip dar niekada 
nebuvo gyvenę. | 


= KARALIENĖ KAMALA KUORĖ 


Kartą gyveno karalius. Jis mvlėjo savo žmones ir kaip įma- 
nydamas juos gynė. Pavaldiniai irgi buvo jam ištikimi. Karalius 
gyveno laimingai su jį mylinčia karaliene Kamala Kuore. 

Bet, deja, laimė nebūna amžina. Ji tarsi rasos lašelis ant 
lapo. Karalystėje prasidėjo baisi sausra. Visi laukai perdžiūvo. 
Augalai visi aliai vienas nunyko. Žmonės ir gyvuliai ėmė mirti 
iš bado ir troškulio. Karalius norėjo pagelbėti žmonėms. Jis 
pasamdė darbininkų, kad šie iškastų gilią duobę. Zmonės kasė kasė, 
tačiau vandens taip ir nepasiekė. Karalius labai susikrimto ir 
nežinojo, nė ką daryti. O kasėjai išsivaikščiojo kas sau. 

Naktį karalius susapnavo, kad iškastoji duobė prisipildys 
vandens ir žmonės bus išgelbėti, jeigu jis paaukos savo mylimą 
karalienę. 

Nubudęs karalius ilgai svarstė mintyse, ką pasirinkti: ar iš- 
tikimą ir mylinčią žmoną, ar pavaldinius, kuriais rūpintis jo 
šventa pareiga. Ką gi daryti? Ir pasakojo karalius savo sapną 
karalienei. Ji išklausė, valandėlę patylėjo, paskui su ašaromis 
akyse prabilo: 

— O karaliau, aš privalau pasiaukoti žmonių labui, juk jie 
tarytum mano vaikai. Zinau, kad bec manęs nebūsi laimingas, 
bet leisk. man tai padaryti. 

Karaliūs stovėjo ant giliosios duobės krašto. Žmonės, pristėg- 
ti sielvarto, bet kupini vilties, būriavosi aplinkui. Karalienė 


1 Gamča — skraistė. 

atsisveikino su karalium ir žengė į duobę. Ir staiga į ją plūs- 
telėjo vanduo — šaltas, gaivus, tyras. 
Karalius šūktelėjo: 


— O mylimoji Kamala, 

“ Kiek vandens duobėje? 
— O mano širdies valdove, 
Vandens man iki kulkšnių. 


Vanduo pakilo aukščiau, ir karalius vėl paklausė: 


— O mylimoji Kamala, 

Kiek dabar vandens duobėje? 
— O mano širdies valdovę, 
Vandens man iki kelių. 


Vanduo vėl pakilo, ir karalius klausia: 


— O mylimoji Kamala, 

Kiek dabar vandens duobėje? 
— O mano širdies valdove, 
Vanduo siekia man liemenį. 


Karalienė žengė gilyn, ir karalius dusdamas nuo ašarų vėl 
paklausė: 


— O mylimoji Kamala, 
Kiek vandens duobėje? 

— O mano širdies valdove, 
Vanduo siekia man kaklą. 


Karalienė žengė dar giliau, ir karalius apsipylęs ašaromis 
dar kartą paklausė: 


— O mylimoji Kamala, 
Kiek vandens duobėje? 

“ — O mano širdies valdove, 
Vanduo semia man galvą. 


* Sie paskutiniai karalienės žodžiai buvo vos girdimi, ir ji am- 
žinai 'prapuolė vandens gelmėse. Ilgai karalius ir jo valdiniai 


gedėjo karalienės. Ir šiandien prisimenamas jos vardas, nes ji 
pasiaukojo žmonių labui. 

PASAKA APIE TENTONĄ 


Tėvas išėjo arti lauko. Motina — persodinti ryžių daigų, se- 
suo — žvejoti. Namuose liko vienas Tentonas. Mat turėjo su- 
grįžti svainis, ir tėvai labai prašė sūnų pasitikti jų žentą su 
derama pagarba. 

Netrukus prie vartų pasirodė svainis ir sušuko: 

— Sveikas, ar tėvukas namie? : 

Tentonas pamanė sau: „Matai, kaip nepagarbiai jis vadina 
vyresniuosius“, ir atsakė: 

— Tėvas išėjęs raikyti žemės ir versti jos aukštyn kojom. 

-Svainis vėl klausia: 

— O kur močia? 

Tentonas vėl mano sau: „Na ir įžūlumas“. Ir atsako: 

— Ji sodina prieš septynias dienas išvirtus ryžius, tikisi, 
kad sudygs,— ir nelaukdamas naujo klausimo priduria: — O- se- 
suo sijoja jūrą, ieško brangenybių. 

Temstant sugrįžo tėvai. Išgirdęs, kad žentas išvyko atgal, 
tėvas tiesiog įsiuto, žiauriai sumušė Tentoną ir išvarė iš namų. 

Tentonas nelabai dėl to sielojosi. Keletą dienų jis klajojo po 
apylinkes ir netrukus susidraugavo su dviem vagim. Vieną 
naktį jie trise įsilaužė į kažkieno namus. Vagys prisiplėšė tur- 
to ir pabėgo, o Tentonas užkliuvo už būgno ir susidomėjęs ėmė 
jį mušti. Išgirdę triukšmą, atsikėlė šeimininkai, sučiupo Tento- 
ną ir nutarė vesti jį į karaliaus teismą. 

Pakeliui jie sutiko žmogų, baisiai įniršusį ant savo jaučių. 

— Kad juos kas pribaigtų vienu smūgiu, — šaukė žmogus. 

Tentonas patikėjo jo žodžiais, ėmė ir užmušė jaučius vienu 
smūgiu. | 

Šito šeimininkas nesitikėjo. Apimtas, pykčio ir sielvarto, jis 
surišo Tentoną virve ir drauge su visais patraukė į karaliaus 
teismą. 

Eidami toliau pamatė moterį, kuri pardavinėjo bananus. 

— Duokit už kekę vieną paisą!', paskui spirkit.užpakalin ir 
eikit šalin, — šaukė ji. 

Moteris, žinoma, juokavo norėdama atkreipti pirkėjų dėme- 
sį, bet Tentonas nebūtų Tentonas — paėmė kekę bananų, pa- 


! Paisas — 1/100 rupijos. 

dėjo vieną paisą ir spyrė pardavėjai į užpakalį. Ši labai užpyko 
ir su visais patraukė į teismą ieškoti teisybės. 

Nors Tentonas byvo vedamas į teismą už tris nusikaltimus, 
pats nė kiek nesijaudino. Atsakymus jau buvo paruošęs. Į pir- 
mąjį kaltinimą jis atsakė: 

— Negi aš koks kvailys, kad muščiau būgną namuose, į 
kuriuos atėjau vogti? Aš ieškojau skrudintų rvžių. Man jų Ia- 
bai reikėjo. 

Tamulį Phukoną, karaliaus ministrą, toks atsakymas visiš- 
kai patenkino, ir jis pasakė: 

— Berniuko žodžiai verti šimto rupijų. 

Išgirdęs antrą kaltinimą, Tentonas paaiškino: 

— Nieko blogo aš nepadariau. Zmogus prašė padėti jam 
pribaigti neklusnius jaučius. Pasielgiau taip, kaip jis norėjo. 

Tamulis Phukonas sutiko ir pridūrė: 

— Berniuko žodžiai verti tūkstančio rupijų. 

"Kai buvo. pateiktas trečias kaltinimas, Tentonas drąsiai at- 
kirto: 

— Aš padariau būtent tai, ko prašė ši moteris. Iš kur ga- 
lėjau žinoti, kad ji tik šiaip sau pasakė tuos žodžius? 

Tamuliui Phukonui Tentono sumanumas padarė didelį įspū- 
dį, ir jis tarė: 

— Berniuko žodžiai verti šimto tūkstančių rupijų. 

Karalius išteisino Tentoną, ir šis išėjo iš teismo padaužiškai 
žibančiomis akimis. 

Praėjo kelios dienos, ir Tentonas vėl pasirodė teisme. Ne, 
jis nebuvo surištas virve ir atvilktas čia per prievartą. Atėjo 
pats. 

— Žodis yra žodis, — priminė jis ministrui. Juk šis esąs 
skolingas jam šimtą, tūkstantį ir šimtą tūkstančių rupijų. Mi- 
nistras taip įvertinęs išmintingus Tentono žodžius ir dabar pri- 
valąs sumokėti. Ką darys karalius — davė berniukui tuos pinigus. 

Tentonas prisikrovė pilnutėlius du krepšius pinigų, bet jis 
buvo ne iš tų, kurie išeina tylomis. Atsistojęs tarpdury ir nu-“ 
taisęs didvyrišką pozą, ėmė ir sušuko: 

— Kas mane sočiai ir deramai pavaišins, gaus už tai visą 
šį turtą. 

Jūs turbūt stebėsitės, kam jis taip padarė. Nagi pažiūrėkit, 
kas iš to išėjo. 

Tamulis Phukonas turėjo jauną ir gražią dukterį, vardu 
Čampa. O ši turėjo tarnaitę, kuria visais atžvilgiais pasitikėjo. 

Tarnaitė panoro, kad jos ponia gautų tuos pinigus, ir įkalbėjo. 
pasikviesti Tentoną vaišių. Čampa sutiko. Ji prigamino nuosta- 
biausių patiekalų ir pasikvietė Tentoną.- Padavė. jam kėdę, iš- 
maudė jį ir savo rankomis pamaitino. O po vaišių pasiūlė pa- 
kramtyti betelio. 

Tentonui neliko nieko kito, tik tesėti pažadą. Taigi jis ati- 
davė Čampai visus pinigus, o pats vėl nuėjo pas karalių ir tarė: 

— O karaliau, ar leisi užduoti tau keletą: klausimų? 

Karalius šypsodamasis linktelėjo. Tada Tentonas paklausė: 

— Mano valdove, sakyk, kas paduoda kėdę ir pasiūlo atsi- 
sėsti? Kas išmaudo ir savo rankomis pamaitina? Kas saugo vy- 
ro pinigus? 

Karalius nedvejodamas atsakė: 

— Kas gi daugiau — žmona. Bet kur tu lenki? 


*„ ono 


— Mano valdove, paklauskit Tamulio' Phukono dukters. 

Karalius viską suprato. O Tamulis Phukonas kone. pasiuto 
iš pykčio, kad jo kvaila ir gobši duktė įkliuvo į šio sukčiaus 
spąstus. 

Karalius liepė ministrui atiduoti dukterį Tentonui į žmonas 
ir paguodė: | 

— Tamuli Phukonai, tai protingas vaikinas. Bus geras vyras 
tavo Čampai. S 

Taip Tentonas tapo Tamulio Phukono žentu. Karalius pasky- 
rė jį antruoju ministru, ir gyveno Tentonas ilgai ir laimingai. 


PASAKA APIE SEšIS BROLIUS 
IR JŲ SŪNĖNĄ 


Kažkur Mikyrų kalnuose gyveno našlė.. Turėjo ji sūnų ir 1a- 
bai troško gerai išauklėti, todėl paprašė brolių pagalbos. O. bro- 
lius ji turėjo šešis. Bet šie nenorėjo. našlei padėti, nes degė 
pavydu. Mat berniukas buvo ir gražesnis, ir protingesnis už 
savo dėdes. 

Berniukas turėjo vęršelį, kurį nepaprastai mylėjo. Veršelio 
plaukas žibėte žibėjo, o pats jis buvo tikras drūtuolis. Berniu- 
kas jį tiesiog dievino. Pats šėrė ir prižiūrėjo. Sešiems broliams 
tai nepatiko. Vieną dieną jie ėmė ir papjovė veršelį. 

Bet berniukas buvo labai gudrus. Nudyrė jis veršeliui odą 
ir nupjovė vieną koją..Su ta koja nuėjo į kitą kaimą. Kai niekas 

nematė, įslinko į brahmano namus ir užkasė veršelio koją vie- 
name namo kampe. Paskui susirado brahman4 ir klausia: 

— Gerbiamas pone,-kaip čia yra, kad iš jūsų namų sklinda 
jautienos kvapas? 

Brahmanas piktai atšovė: 

— Kvaily! Kaip tu drįsti kalbėti tokias šventvagystes? Kad 
tave tigras surytų! Argi nežinai, kad tai brahmano namai? 
Eik ir surask tą mėsą, nedorėli tu, o jeigu nerasi, aš tave pra- 
keiksiu, ir tu pavirsi pelenais. 

Berniukas nuolankiai atsakė: 

— Gerai, leiskit paieškoti,— ir apsimetė ieškąs. 

Netrukus, suradęs veršelio koją, parodė ją brahmanui ir gud- 
riai šypsodamasis tarė: 

— Pone, jūs liepėt man surasti mėsą. Pažvelkit, argi čia 
ne .veršio koja? 

Brahmaną suėmė baisus pyktis ir baimė. Juk jeigu pamatys 
kaimynai, išvarys jį iš kaimo.. Truputį pasvarstęs, jis nutarė 
palenkti berniuką į savo pusę ir sušnibždėjo: 

— Mano vaike, nepasakok niekam apie tai. Aš tau duosiu 
pilną maišą pinigų. 

Berniukas pasiėmė tą maišą ir patenkintas išėjo. Juk dar 
niekada gyvenime nebuvo net regėjęs šitiek pinigų. Parėjęs na- 
mo, jis pribėgo prie motinos ir paprašė: 

— Mama, nueik pas dėdes ir atnešk puodą rvžiams seikėti. 

Davę seseriai puodą, broliai ėmė stebėtis: 

— Čia slypi kažkokia paslaptis. Juk jie tokie vargšai. Kam 
jiems puodas ryžiams seikėti? Reikia vienam iš mūsų nueiti ir 
pasekti, ką jie ten daro. | 

Jie pasiuntė jaunėlį. Šis pasislėpė už tvoros ir matė, kaip 
motina su sūnumi seikėjo didžiulę krūvą pinigų. Grįžęs namo, 
pasakė broliams: 

— Berniūkštis parsinešė krūvą sidabrinių, kuriuos jie ir sei- 
kėja mūsų puodu. Neįtikėtina. 

Kai sesuo grąžino puodą, broliai jai paliepė: 

— Parėjusi namo, atsiųsk mums sūnėną. Turim jam neatidė- 
liotino darbo. | 

Berniukui atėjus, broliai ėmė kamantinėti: 

— Iš kur gavai tiek pinigų? Juk puodą skolinaisi pinigams 
seikėti, žinom. Beprasmiška nuo mūsų slėpti, klok geruoju visą 
teisybę. 

Sūnėnas kaipmat atšovė: 

— Anokia čia paslaptis. Tai pinigai už mėsą. Kai jūs pa- 
skerdėt mano veršį, aš supjausčiau jį gabalais ir nunešiau į 
vieną tokį kaimą. Vos tik pasklido jautienos kvapas, aplink ma- 
ne susibūrė minia žmonių ir akimirksniu išgraibstė mėsą. Žmo- 
nės apgailestavo, kad turėjau jos tiek mažai, mat jiems reikią 
daugiau. Jie taip troško mėsos, kad, ko gero, būtų suriję ir 
mane, jei nebūčiau prižadėjęs atnešti dar. Patarkit, ką man da- 
ryti? 

Broliai pamanė, kad pasitaikė puiki proga užsidirbti, ir pas 
klausė: 

— O jeigu mes nunešime mėsos, ar jie pirks iš mūsų? 

— Zinoma,— atsakė sūnėnas.— Jūs turit daugybę karvių. Ga: 
lit papjauti visas. Pardavę gausit tiek pinigų, kad negalėsit nė 
panešti. 

Broliai negaišo nė akimirkos. Jie paskerdė visas savo kar- 
ves, sudėjo mėsą į didžiulius maišus, užsikėlė juos ant nugarų 
ir jau keliaus. Sūnėnas jiems nupasakojo, kaip pasiekti tą kaimą, 
kuriame jis lankėsi, ir patarė: 

— To kaimo galva — brahmanas. Kai nueisite ten, šaukite: 
„Kas nori pirkti jautienos?!“ — ir kaipmat apie jus susirinks 
minia. 

Šeši broliai nukeliavo į tą kaimą ir ėmė garsiai siūlyti mė- 
są. Pas brahmaną, kurį buvo apgavęs jų sūnėnas, sėdėjo būre- 
lis žmonių ir šnekučiavosi. Pamatę brolius, jie vienu balsu su- 
šuko: 

— Mes pirksim jautieną, užeikit. | 

Kai broliai įžengė į vidų, žmonės juos pačiupo ir nuplakė. 
Broliai puolė žmonėms į kojas ir ėmė melsti atleidimo. Brah- 
manai juos paleido, bet įspėjo: 

— Jūs pernelyg įžūlūs. Atnešėt parduoti jautieną į brahma- 
nų kaimą. Tai bus jums pamoka visam gyvenimui. Tikimės, 
kad daugiau čionai nesirodysite. 

Stvarstydamiesi už skaudamų vietų, broliai išsliūkino iš kai- 
mo. Pakeliui į namus vyriausiasis tarė: 

— Tai vaikėzas mus bjauriai apmovė. Atkeršykim jam — pa- 
dekim jo namą. 

Pasiūlymas atitiko brolių būdą, tad visi mielai jam pritarė. 
Sugrįžę jie paslapčiomis padegė sūnėno namą. Trobelė akimirks- 
niu pavirto pelenų krūva, ir vargšė našlė su sūnumi liko be 
pastogės. Tada berniukas iš nendrių nupynė didelius krepšius, 
pripylė juos pelenų ir iškeliavo į tolimesnį kaimą. Jis žinojo, 

kad žmones ten kamuoja bjauri akių liga —- jie nieko aiškiai 
nemato. Kai berniukas pasiekė tą kaimą, gyventojai ėmė tei- 
rautis: 

— Ko atėjai čionai, nepažįstamasis? 

— Broliai, aš sužinojau, kad jūs sergate akių liga, — atsakė 
berniukas.— Tai išgirdęs, kaipmat leidausi į kelią ir atnęšiau ste- 
buklingų vaistų. 

Visas kaimas puolė jam karštai dėkoti, sunešė daugybę pi- 
nigų ir sukrovė į krepšius vietoj pelenų. O berniukas tarė: 

— Bet šiems vaistams vartoti yra viena taisyklė. Jeigu jos 
nesilaikysite, vaistai nepadės. Neskubėkite dėti jų prie akių vos 
tik gavę, truputį luktelėkite, kol aš paėjėsiu savo kaimo link ir 
sušuksiu: „Jau!“ 

Sitaip berniukas gudrumu išsikeitė du pilnus krepšius pele- 
nų į du pilnus krepšius pinigų. Kai jis dingo ligoniams iš akių, 
šie ėmė šaukti: 

— Ar jau? 

„— Dar palaukit, turėkit kantrybės, antraip viskas nueis šu- 
iui ant uodegos, — atsakinėjo berniukas, kol dar nebuvo per- 
žengęs kaimo ribos. Ir tik nuėjęs pakankamai toli, sušuko: 

— Jau! Trinkite akis! 

Ligoniai ėmė trintis pelenais akis. Galite įsivaizduoti, kokį 
poveikį turėjo tie stebuklingi vaistai! Akys pasruvo krauju, ėmė 
siaubingai peršėti. Tada ligoniai suprato esą apgauti ir pri- 
siekė, kad jeigu tas netikęs berniūkštis išdrįsiąs dar sykį čia pa- 
sirodyti, jie surišią jį ir nuplaksią. 

0 gudruolis tuo tarpu grįžo namo ir vėl pasiuntė motiną 
puodo ryžiams seikėti. Dėdės labai nustebo. 

— Matyt, jis turi pasislėpęs lobį, — nusprendė jie ir, neįsteng- 
dami susiturėti, atėjo pas sūnėną. 

— Iš kur atsinešei tiek pinigų, sūneli? — paklausė jie. 

—-Pardaviau to namo, kurį jūs sudeginot, pelenus,— atsa- 
kė našlaitis.— Juos nupirkę žmonės nedavė man ramybės: „At- 
nešk dar pelenų, atnešk dar pelenų!“ Bet mano trobelė buvo 
maža, ir tų pelenų ne kažin kiek prisirinko. Jeigu jūs sudegin- 
tumėt savo trobas, tai gautumėt tiek pinigų, kad galėtumėt pa- 
sistatyti nors ir tūkstantį tokių trobų. Ir dar tektų samdytis ne- 
šikus pinigams nešti. | 

Broliai pasitarę nusprendė, kad tokios progos praleisti ne- 
galima, ir nieko nelaukdami padegė savo namus. Ugnis kaip- 
mat pavertė jų trobas pelenais. Kaimynai pamanė, kad broliai iš 
proto išsikraustė. O šie, nekreipdami į nieką dėmesio, užsivertė 

ant nugarų po krepši, pilną pelenų, ir patraukė pievų taku. Krep- 
šiai lenkė juos prie žemės, tačiau broliai galvojo tik apie už- 
darbį ir buvo pasiryžę viską iškentėti. Netrukus juos pasivijo 
sūnėnas ir patarė: 

— Eikite į kaimą, kur žmonėms sis akys. Ten tikrai par- 
duosite pelenus. 

Kai broliai atėjo į tą kaimą ir pasiūlė pirkti pelenus, žmonės 
juos surišo ir smarkiai įtrynė akis pelenais. Nedaug trūko, kad 
broliai būtų apakę. Be to, jie buvo žiauriai sumušti. Iš širdies 
privanoję brolius, kaimo gyventojai paleido juos namo. Pakeliui 
broliai plūdo sūnėną: 

„— Tas velnio vaikas vėl iškrėtė mums šunybę. Maža, kad 
sudeginom trobas, tai dar gavom į kailį už pelenus. Reikia jam 
atkeršyti. Kai grįšime namo, patupdysime jį į geležinį narvą ir 
įmesime į upę. | 

Parėję namo, jie pasigavo sūnėną, įkišo į narvą ir nunešė 
į džiungles, prie upės. Ten prisėdo pailsėti ir galvoja sau: 

„Vaikėzas tuoj keliaus į dugną. Dabar jam tikrai nepavyks 
pasprukti. Tad ar neužkrimtus prieš tai ryžių?“ 

Jiems nuėjus ryžių, kitos karalystės princas, medžiojęs- to- 
se vietose, užtiko narvą ir berniuką jame. Didžiai nustebęs prin- 
cas paklausė: 

— Ką tu čia veiki? Kas nutiko, kad surištom rankom bei 
kojom esi. uždarytas į narvą ir paliktas tankiame miške? 

Berniukas atsakė: ' 

— Mano mamos brolis turi dukterį. Nė įsivaizduoti negalite, 
kokia ji gražuolė. Mano nelaimė, dėdės verčia mane ją vesti. 
O aš esu išsirinkęs kitą nuotaką ir kiekvienąsyk jiems kartoju: 
„Niekuomet jos nevesiu. Jūs esate mano dėdės, ir aš visiškai 
nenoriu, kad būtumėt dar ir uošviai.“ Bet jų neįjtikinsi. Iš pra- 
džių jie mane įkalbinėjo geruoju, paskui plakė, o kai pamatė, 
jog neperkalbės, įkišo į narvą ir atnešė čionai. Neišmanau, ką 
jie ketina daryti toliau. 

— O jeigu ją vesčiau aš, viskas kuo puikiausiai išsispręstų, 
tiesa? — pasisiūlė princas. 

— Taip, bet turėsite lįsti į narvą ir laukti, kol sugrįš mano 
dėdės, — pasakė mažasis sukčius. Ir kiek patylėjęs pridūrė: — Su- 
grįžę jie paklaus: „Na ir ką tu dar pasakysi?“ Atsakykite jiems: 
„Meskite mane į upę, tai bus geriausia“. O jeigu klaus dar ko 
nors, sakykite, jog esate pasirengęs. 

Princas apsidžiaugė ir tarė: 

— Aš niekuomet tavęs neužmiršiu. 

— Bet tai dar ne viskas. Jeigu jūs įlįsite į narvą su savais 
drabužiais ir papuošalais, jie kaipmat supras, kas jūs esate. 
Išleiskite mane, aš atiduosiu jums savo drabužius. 

Princas atidarė narvą, išleido berniuką, ir jiedu pasikeitė 
drabužiais. Princas įlindo į narvą apsivilkęs berniuko skar- 
malus, o berniukas patraukė į kaimą. 

Pavalgę sugrįžo broliai. Vienas jų priėjo prie pat narvo ir 
klausia: 

— Na ir ką tu dar pasakysi? 

— Meskite mane į upę, tai bus geriausia,— kaip primoky- 
tas, atsakė princas. 

„ — Tuomet mūsų kaltės čia nėra,— tarė broliai ir nustūmė 
įkalintą princą į upę. 

Skęesdamas princas dar spėjo pagalvoti: „Kas čia dedasi? Ar 
tik nesirengiama manęs apvesdinti su mirties karalystės prin- 
cese?“ 

Broliai ramia širdim parsirado namo. Jie neabejojo, kad 
sūnėnas jau miręs. 

O sesers kieme bevaikštinėjąs dieviškos išvaizdos princas. Ko- 
kie puikūs jo drabužiai! Kaip akina papuošalų spindesys! Pri- 
ėję arčiau, broliai suprato, kad tai ne kas kitas, o jų sūnėnas. 
Jie kone pasiuto iš pavydo. Matyt, piktosios dvasios palankios 
berniukui. Įmetėm į upę, o jis vis vien gvvas! Kur tai girdėta, 
kur tai matyta! Ar tik nebus jo apipylęs turtais mirties kara- 
lystės dievas? Broliams parūpo sužinoti apie mirusiųjų šalį, ir 
jie ėmė kamantinėti berniuką: 

— Vaike, mes įmetėm tave į upę todėl, kad pats to norėjai. 
Kaip matyti, tu pabuvojai aname pasaulyje. Bet kaip tau pavyko 
taip greitai sugrįžti? Ir dar būtų labai įdomu sužinoti, kaip tu ten 
nukeliavai? 

Berniukas nutaisęs rimtą veidą ėmė pasakoti: 

— Jūs įmetėte mane į upę, ir aš iš lėto nugrimzdau į tokią 
vietą, kurią težino vienas dievas Arnamas Ketha. Staiga prie 
mano narvo sustojo palankinas. Jį lydėję ginkluoti sargybiniai be 
galo pagarbiai atidarė narvą ir tarė man: „Pone, jūsų seneliai 
atsiuntė šį palankiną. Jis nugabens jus į mirties dievo kara- 
lystę. Maloniai prašome sėsti vidun“. Iš pradžių labai išsigan- 
dau, bet paskui pamaniau: „Kad jau esu miręs, ko gi man bi-. 
joti?“ Tuomet palankino nešėjai leidosi plaukti ir nugabeno ma- 
ne į mirties dievo karalystę. Išlipau priešais didelį namą. Išėjo 
senelis su senele. Jie išbučiavo mane ir padovanojo šiuos drabu- 

žius bei papuošalus sakydami: „Vaike, mes labai trokštam pa- 
simatyti su tavo dėdėmis, perduok jieras, kad kuo greičiau at- 
vyktų“. Jie taipogi davė man peilį, papuoštą auksu, ir tarė: 
„Galbūt tavo dėdės pamatę šį peilį prisimins mus“ 

Berniukas parodė dėdėms princo peilį ir baigė savo pasako- 
jimą tokiais žodžiais: 

— Paskui aš buvau išneštas ant upės kranto. O jūs turėtu- 
mėte pasiskubinti, jei nenorite apvilti senelių. 

— Taip, taip, mes nenorim jų apvilti, tačiau kaip ten nu- 
sigauti? — paklausė broliai. 

— Tai nėra labai sunku,-—- atsakė berniukas.— Pasiimkite kiek- 
vienas po geležinį narvą ir eikite paskui mane prie upės. Ten 
sulipsite į narvus, o aš sumėtysiu po vieną į vandenį: Jūsų pasi- 
imti atvyks trys poros palankinų ir nuneš tiesiai į aną pasaulį. 

Šeši broliai nuskubėjo namo ir kiekvienas atsinešė po gele- 
Žžinį narvą. Tuomet jie nusekė paskui sūnėną prie upės ir su- 
lipo į narvus. Berniukas tvirtai surišo jiems rankas ir kojas. 

Vyriausiąjį dėdę jis įmetė į upę pirmą. Narvui įkritus į van- 
denį, iškilo daugybė burbulų. Sūnėnas ėmė šaukti: 

— Ziūrėkit, žiūrėkit, senelė tiek privaišino dėdę ryžių alu- 
mi, kad jis gerokai įkaušo ir dabar viskas jam atgal per gerklę 
eina. 

Tai išgirdę, berniuko dėdės panoro kuo greičiau nusekti pas- 
"kui brolį į aną pasaulį ir ėmė šaukti: „Dabar mesk mane, da- 
bar mesk mane!“ Taigi sūnėnas sumetė juos visus į upę ir ra- 
mus parėjo namo. 

Dėdienės, pamačiusios jį vieną pareinantį, ėmė klausinėti, 
kada sugrįš namo vyrai. Berniukas joms atsakė: 

.— Nesirūpinkit. Seneliai jų greitai nepaleis, juk tiek ilgai 
nesimatę. Kol kas jie vaišinasi gėrimais, dar bus paduoti gar- 
dūs valgiai, o paskui jie šoks ir dainuos. Taigi greit jų nelau- 
kite. 

Šešių brolių žmonos keturias naktis nesudėjo akių, tačiau 
vyrai kaip negrįžo, taip negrįžo. Įtarusios negera, jos kreipėsi 
į sūnėną: 

— Kas nutiko, vaike? Kodėl tavo dėdės vis negrįžta? 

— Jau netrukus sugrįš, — atsakė berniukas. 

Po kelių nemigo naktų moteriškės vėl klausia: 

— Kodėl tavo dėdės negrįžta? Bijom, kad juos bus užklupu- 
si kokia nelaimė. Ar negalėtum ten nukeliauti ir sužinoti? 

Berniukas nerūpestingai atšovė: 

- — Neaušinkit burnos be reikalo. Darykit tai, kas jums pri- 
dera: padėkit į nok-seką ! po lėkštę ryžių. 

Tuomet dėdienės suprato, kokia nelaimė jas ištiko. Kaime 
ilgai aidėjo šešių našlių aimanos. 

Sitaip dievas Arnamas Ketha nubaudė mirtimi dėdes, skriau- 
dusius našlaujančios sesers sūnų, o jų žmonas paliko šiame pa- 
saulyje apraudoti savo likimo. 


RUPATILĖ 


Jeigu kada ištaikytumėte progą apsilankyti Khasių kalvo- 
se, tai nuo Leitkinsju arba Mahadėjo viršukalnių pamatytumėte 
saulėje tviskančią upę. Ji išsidriekusi lygumoje tarsi žėrintis 
sidabro vėrinys. Tos upės nuostabus vardas — Rupatilė. Khasių 
kalba tai reiškia įmantrų sidabrinį vėrinį, kokius nešioja ant 
kaklo gražios ir sveikos khasių merginos. 

Upė turi savo istoriją, kuri ir šiandien mielai pasakojama. 
Ji primena mums žilą senovę, kai pasaulis buvo vos pradėjęs 
kurtis. 

Šilongo. kalno dievas turėjo dvi jaunas ir gražias dukteris 
dvynes. Kaip ir visi dvyniai mergaitės labai mylėjo viena kitą. 
Sykį jos žaidė Šilongo viršūnėje. Kalnas buvo nepaprasto gro- 
žio — aplipęs daugybe mažų kalvelių, nusmaigstytais tiesiomis 
it grakšti, liauna moteris pušimis, nusėtas laukinėmis gėlėmis, 
audžiančiomis raudonų, mėlynų ir violetinių spalvų raštą. O 
apačioje, priešais dvynių akis, vilnijo Silheto lygumos — kvieste 
kviečiančios, vidiote viliojančios. Ir mergaitės sumanė bėgti 
lenktynių — žemyn, į lygumas. 

Taigi seserys Ka Jamė ir Ka Ngotė pasivertė dviem upėm — 
Umjame ir Umngote — ir nugurgėjo pakalniui. Drovi ir kukli 
Ka Ngotė buvo romaus, švelnaus būdo. O Ka Jamė buvo judres- 
nė, guvesnė, mėgstanti pasirodyti. 

Umngotė pasirinko lengvesnį, nors ir ilgesnį kelią. Puria, 
minkšta žeme ji išsirangė į Silheto lygumas. Čia žmonės pava- 
dino ją Sengurkhata. Pratekėjusi Čhatako miestą, ji pasiekė De- 
varą ir ėmė dairytis sesers. Tačiau Umjamės niekur nebuvo 
matyti. Umngotė, žinoma, labai apsidžiaugė, nes suprato laimė- 


! Nok-sekas — tai vieta virtuvėje, kur, mikyrų papročiu. padedama maisto 
mirusiems. - 

sianti lenktynes. Neskubėdama raitė ji ilgas kilpas, vis labiau. 
panėšėdama į žvilgantį sidabro vėrinį. Žmonės kalnuose pama- 
tė šiuos nuostabius, saulėje spindinčius vingulius ir ėmė džiu- 
giai šaukti: „Rupatilė! Rupatilė!“ Nuo tol Devaroje upę ir va- 
dina Rupatile. 

Pramuštgalvė Umjamė pasirinko sunkų kelią per uolas ir 
tarpeklius. Umngotei palengva srovenant ilga, bet puria vaga, 
Umjamė šokinėjo nuo vienos kalvelės ant kitos sulig kiekviena 
kliūtimi netekdama vis daugiau jėgų. Galų gale, nusilpusi ir 
sugaišusi begalę laiko, ji pasiekė Devarą. Čia rado savo seserį, 
šypsančią lyg sidabro vėrinys. Lenktynės buvo pralaimėtos, tad 
Umjamė nusprendė, kad geriausia bus pasislėpti, ir suskilo į 
penkis upelius: Ka Umtongą, Ka Torasą, Ka Pasbiriją, Ka Ku- 
mardžanį ir Ka Devarą. 

„Abi upės —ir Um'jamė, ir Umngotė — pradeda savo kelią 
Silongo kalno viršūnėje. Prieš keldamiesi per Umngotę, khasiai 
pagarbina ją kaip anų lenktynių nugalėtoją. Ant kranto neretai 
pamatysi susispietusį vyrų ir moterų būrelį. Jaunos šypsančios 
khasių moterys rausvais skruostais ir spalvingais drabužiais 
atnešusios upei dovanų crchidėjų, rododendrų, azalijų ir laukinių 
rožių. Moterų plaukai padabinti kapaufulių žiedais. Vikriais trum- 
pais žingsneliais jos šoka mušant būgnams, apsuptos khasių 
vyrų, kurie irgi šoka, tik jų žingsniai platūs, vyriški. 


BIHARO LIAUDIES PASAKOS 
BIHARAS 


Valstija yra nusidriekusi nuo Himalajų kalnų papėdžių šiau- 
rėje iki Orisos valstijos pietuose, rytuose ji siekia Vakarų Ben- 
galiją, o vakaruose — Madhją ir Utarą. Jos plotas 173 879 kvad- 
ratiniai kilometrai, gyventojų — 70 mln, tankumas — 402 žmonės 
kvadratiniame kilometre. 

Valstijos sostinė — Patna, valstybinė kalba hindi, kitos pa- 
grindinės kalbos — urdu, bengalų, mundų ir santalų. Gausi lite- 
ratūra hindi kalba ir jos trimis tarmėmis — bhodžpūrų, maithilų 
ir magalų. 

Biharas yra džainizmo ir budizmo lopšys. Valstija turi šlovin- 
gą praeitį, tai patvirtina daugybė senovės paminklų valstijoje. 
Zodis „Biharas“ yra kilęs iš vikar, tai reiškia „vienuolynas“. 
Valstijoje yra daug vietų, šventų induistams, musulmonams, bu- 
distams, džainistams ir sikhams. Biharo Iolkloras gausus ir įvai- 
rus. Adivasiai, mundai, oraonai ir santalai turi savo liaudies 
pasakas, šokius, šventes ir muziką. Valstijoje būdavo ir profesio- 
nalių pasakotojų, ypač Mithilos ir Bhodžpūro apylinkėse. Jie ke- 
liaudavo iš kaimo į kaimą ir pasakodavo proza arba eilėmis. 
Mithilos radža ir dauguma kitų stambesnių Biharo dvarininkų 
paskirdavo dainininkus, kurių pareiga būdavo linksminti žmones 
liaudies pasakomis. Dabar ši klasė išnykusi. 


VIRAS KUMARAS 


Kadaise Bihare gyveno jaunuolis Viras Kumaras. Jis priklausė 
ahirų — pienininkų kastai. Jie augina pieningas karves ir gami- 
na jogurtą, sviestą, sutirštintą pieną bei lvdytą sviestą. 

Senovėje tas kraštas buvo beveik ištisai apaugęs tankiais 


se miškuose ir ganydavo savo karves ahirai. Jie buvo narsūs ir 
stiprūs žmonės. O jų vadas — Viras Kumaras. 

Viskas klojosi puikiai, bet sykį keletas karvių susirgo ir nu- 
gaišo. Niekas nesuprato, iš kur ta neganda, ir žmonės atėjo pas 

savo vadą Virą Kumarą klausti patarimo. Juk tankiose džiunglė- 
se pilna raganų, o jos turi piktą galią ir kenkia žmonėms bei 
gyvuliams. Viras Kumaras manė, kad raganos ir bus kaltos dėl 
kritusių karvių. Per mėnulio jaunatį jis pasiėmė lanką ir strėlių 
ir nuėjo į gūdų mišką, mat tikėjo, kad tokiomis naktimis raga- 
nos renkasi į susibūrimus. 

Stovėdamas po medžiu, jis ir išvydo raganas — sudžiūvusiom 
lūpom, kumpais pirštais, juoduose veiduose styrančiais dideliais 
baltais dantimis. Akys žybsinčios kaip žarijos. Pačios liesos ir 
aukštos, apsklidusios išsitaršiusiais plaukais. Nusimetusios sa- 
rius, nuogos šoko su šluotomis rankose. Narsusis Viras Kumaras 
neišsigando tokio keisto reginio ir paėmė raganų drabužius. Ra- 
ganos ėmė prašyti, kad Viras Kumaras atiduotų, bet jis nesutiko, 
sakė atiduosiąs tik tada, kai raganos pasižadės daugiau neliesti 
galvijų. Raganos ėmė grasinti nužudysiančios jį, bet jis tvirtai 
laikėsi savo. : 

Nebežinodamos, ką daryti, raganos burtais pasišaukė dvidešimt 
vieną tigrą plėšriomis akimis ir plačiai pražiotais nasrais. Tigrai 
tučtuojau sudraskė narsuolį į gabalėlius. Visas miškas suskam- 
bo nuo kraupaus raganų juoko. Iš narsuolio kūno teliko tik aus- 
karai, geltonas dhotis!, visas permirkęs krauju, ir ginklai. Tiek 
ir terado kitą rytą jo ieškoti išėję gentainiai. 

„Apie Virą Kumarą pasklido legendos, ir nuo tol jis buvo gar- 
binamas kaip didvyris. Visame Bihare apie jį nuo to laiko dai- 
muojamos baladės ir dainos. 

Bihare, ahirų kaime, kiekvienais metais per jauną mėnesį jo 
garbei iškeliama kolona ir rengiamos dievų vaišės. 


PASAKOJIMAS APIE KARUA ČAUT 
PASNINKĄ 


Karua Čaut pasninkas būna lapkričio mėnesį. Visos ištekėju- 
sios moterys tada pasninkauja iki patekant mėnuliui ir meldžiasi, 
kad jų vyrus lydėtų sėkmė. 

Štai legenda apie šį pasninką. 

Diena ėjo vakarop. Čanda, mylima septynių brolių sesuo, nie- 
kada nežinojo, ką jaučia išalkęs žmogus. Jos tėvai ir broliai vi- 


! Dhotis — vyrų drabužis, vienspalvis 2—3 metrų audinio gabalas, vy- 
niojamas apie klubus ir nuleidžiamas žemiau kelių. 


47 


somis išgalėmis stengėsi, kad jai ničnieko netrūktų. Tai buvo jos 
pirmasis pasninkas po vestuvių. Pusę dienos Čanda praleido 
žaisdama kauliukais, kitą pusę praplepėjo, bet vakare pasidarė 
sunku. Ji pajuto silpnumą, išalko. Jaunesniajam broliui pagailo 
sesers, ir jis pasakė motinai: 

— Mama, Čanda išalko. Duok jai ko nors užvalgyti. 

Motina atsakė: 

— Ji „pasninkauja ir, kol patekės mėnutiis, valgyti negali. 

Brolis nuėjo pas Čandą ir mėgino pralinksminti ją pasako- 
damas visokius juokus, bet iki mėnulio tekėjimo vis tiek „dar 
buvo toli. 

Vyresnysis brolis pažiūrėjo i Čandą ir paklausė motiną: 

—- Mama, gal aš galiu parodyti jai mėnulį? 

— Kaip tu jai parodysi? Juk tu ne dievas, — atsakė motina. 

Brolis pakabino medyje žibintą, pridengė šakomis ir parodė 
motinai. Si pasakė: 

* — Iš tokių dalykų šaipytis nevalia. Tai vra pasninkas, o Čan- 
da ne koks kūdikis, kad negalėtų pakentėti nevalgiuūsi. Rytoj ji 
eis į savo vyro namus, ir jai nevalia sulaužvti pEEDinS?, kuris 
atneš vyrui sėkmę. 

Bet sūnus neklausė motinos ir „parodė Candai netikrą mėnulį. 
kąsnį, burnoje ji pajuto plauką, su anti kąsniu — mažą ak- 
menuką, o sulig trečiu iš uošvijos atėjo žmogus, nešinas žinia, 
kad jos vyrui įkando gyvatė. Čandos ranka taip ir sustojo prie 
burnos — lyg griaustinis būtų trenkęs iš giedro dangaus. Virpan- 
čiomis kojomis ji nuėjo pas mamą, bet iš kuklumo labai verkti 
nedrįso. | 

— Ar galiu eiti? — paklausė ji priblokštą motiną. 

— Taip, vaikeli, — tyliai sumurmėjo ši ir apsipylė ašaromis. 
Paskui apkabino dukrą ir pasakė: — Vaikeli, eidama pasveikink 
kiekvieną sutiktąjį: kas žino, gal kuris pasigailės tavęs ir pa- 
laimins? K 

Čanda taip ir darė — visiems lenkėsi į kojas, bet niekas ne- 
laimino jos ir nelinkėjo sėkmės. Senai elgetaujančiai moteriškei 
ji padovanojo karolius, ir ši palaimino ją, palinkėjo ilgo gyveni- 
mo jos broliams ir brolvaikiams. 

Čandos mintys nulėkė į vyro namus. 

Kai ji ten nuėjo pirmą sykį po sužadėtuvių, visi ją sveikino, 
mylavo, grojo fleitos, namai tiesiog švietė nuo gėlių gausybės. 
Dabar jos nesveikino niekas. Tik vyresnioji brolienė pasitiko ir 

įvedė vidun. Čanda palietė jai kojas, ir ši palaimino Čandą sa- 
kydama: 

— Būk nuolanki žmona ir turėk daug sūnų, būk meili savo 
vyrui, džiaukis šeimos gyvenimu, kol žilo plauko sulauksi. Tegu 
tave visada supa turtai ir daugybė žmonių. Tegu visas kaimas 
būna pilnas tavo brolių ir brolvaikių. 

Čanda pajuto, kad gavo tai, ko jai reikėjo. Kažkas sušuko: 
+ — Brolienė atėjo“ | 

— Ką aš. darysiu su ta nelemta moterimi? — paklausė moti- 
na.— Ji prarado savo džiaugsmą ir laimę.— Ir pradėjo raudoti. 

Bet Čanda vis tiek palietė jai kojas. O paskui brolienės nuve- 
dė ją prie mirusio vyro. Ten buvo sukviesta daugybė burtininkų 
ir daktarų, bet viskas veltui. Jie čiupinėjo rankas, klausėsi, ar 
plaka širdis. Juk kol rusena gyvastis, tol gyva ir viltis. Tačiau 
rankos ir kojos buvo atšalusies. Jas trynė muskusu, bet niekas 
nepadėjo. 

Čanda prisiminė girdėjusi — jei gyvatės įgelto žmogaus kūną 
išlaikysi metus, tai jis gali atsigauti. Ir ji ėmė prašyti, kad nu- 
mirėlio nedegintų. Visi matė, kokia ji nelaiminga, ir pasigailėję 
leido pasilikti vyro kūną. Uošvė nenorėjo jos matyti, todėl kas- 
dien atsiųsdavo jai šaukštą garstyčių aliejaus ir. gabalą cukraus. 
Su aliejumi Čanda užsidegdavo lempą, o cukrų numesdavo į 
kampą. Dieną naktį ji sėdėjo pasidėjusi vyro galvą ant kelių. 
Kasdien paklodavo jam guolį iš banano lapo, kitu lapu užklodavo. 

Čanda labai sulyso, bet jos veidas švietė, nuskaidrintas dan- 
giškos šviesos. 

Vieną dieną iš terasos ji pamatė moteris, grįžtančias nuo upės 
iš maudyklės. Jos vilkėjo pačiais gražiausiais drabužiais ir buvo 
išsidažiusios šešiolikos spalvų dažais. Viena moteris pasakė 
Čandai: 

— Praėjo lygiai metai nuo tos dienos, kai tu netekai vyro. 

— Tai gal man šiandien pasninkauti? — paklausė Čanda. 

Kažkuri moteris nusišaipė: 

— Gali, jeigu nori. 

Tarp moterų buvo viena sena elgeta, ji pasakė Candai: 

— Būtinai pasninkauk šiandien, neimk į burną net lašo van- 
dens. Tada šiąnakt atgausi vyrą. Pas tave septynis kartus ateis 
meilės deivė, kaskart vis persirengusi sena moterimi. Šitos senės 
tave kankins, bet tu privalai pulti joms į kojas ir maldauti. Tik 
jos tegali sugrąžinti tau vyrą. 

Čanda atsidėkodama palietė senai elgetai kojas.. Paskui šva- 
riai išplovė savo namus, pasmilkė smilkalų, pabarstė žiedlapių. 


49 
4. Indų pasakos 


Pati apsirengė kaip nuotaka. Pasidažė cinoberiu plaukų skyrimą, 
ant kaktos užsirišo juostą, užsimovė naujas apyrankes. Tada 
nuprausė vyro kūną ir apvilko naujais drabužiais. Naktį atėjo 
sena moteris ir pasakė: 

— Žiūrėk pasninko, nes esi didvyrio žmona. Visą gyvenimą 
teks nugyventi su baltais našlės drabužiais, jeigu ką nors šian- 
dien suvalgysi nesulaukusi patekant mėnulio pilnaties. 

Čanda palietė jai kojas ir prašė palaiminimo, bet moteris 
patraukė kojas: ateisianti jos sesuo ir palaiminsianti. 

Taip pas Čandą atėjo šešios moterys. Kiekviena pakartodavo 
tuos pačius žodžius ir išeidavo. Čanda sulaikiusi kvapą laukė 
pasirodant septintosios, kiekvienas akies mirksnis jai atrodė kaip 
šimtas metų. Pagaliau deivė atėjo. 

— Tu valgei prieš patekant mėnuliui,—- pasakė ji,— todėl ne- 
šioji baltą našlės apdarą, nes tavo broliai lepina tave ir pamai- 
tina. Kam reikėjo sulaužyti pasninką? 

Čanda išsyk apjuosė deivės kaklą girliandomis ir puolė į ko- 
jas. Bet deivė taip pastūmė Čandą, kad jos galva atsitrenkė į 
duris. Kraujas plūste plūdo, o Čanda nesitraukdama nuo deivės 
kojų prašė: | 

— Arba atgaivink jį, arba atsiųsk man mirtį. Aš taip gyventi 
negaliu. 

Pasigailėjo deivė ir, įsipjovusi mažąjį piršteli, užlašino krau- 
jo ant negyvo Čandos vyro. 

Jis tučtuojau atsisėdo ir paklausė Čandą: 

— Kada tu atėjai? Kodėl nepažadinai manęs? 

Čanda nuolankiai stovėjo kampe. Vyras meiliai apkabino ją. 
Paskui jiedu ėmė žaisti kauliukais, ir Čanda laimėjo. Vyras pa- 
prašė ją pažaisti dar sykį. Ji jau nebeturėjo jėgų, bet atsisakyti 
negalėjo. Šitaip jiems žaidžiant, atėjo tarnas, kuris kasdien nešio- 
jo garstyčių aliejų ir cukrų. 

Sugrįžęs jis papasakojo Čandos uošvei, kad Čanda su kaž- 
kuo žaidžia kauliukais. Uošvė nepatikėjo ir nuskubėjo pasižiūrėti 
pati. Ir labai nustebo pamačiusi savo sūnų gyvą. Čanda su vy- 
ru palietė motinai kojas, ir ši palaimino marčią šitokiais žodžiais: 

— Būk nuolanki žmona, būk meili savo vyrui, kol žilo plauko 
sulauksi. 


TILAMANDŽANĖ -KUMARĖ 


Senų senovėje Mithiloje gyveno brahmanas, jis turėjo dvi 
žmonas ir dvi dukteris — Tilamandžanę ir Karabhusaką. Tilaman- 
džanė dar maža neteko motinos. Karabhusakos mama buvo gy- 
va. Bet ji labai nemėgo savo podukros Tilamandžanės, mat ši 
buvo graži ir geros širdies, o jos pačios duktė Karabhusaka bjau- 
ri ir negera. 

Kartais pamotė liepdavo Tilamandžanei visą dieną girnomis 
malti grūdus, o vakare duodavo tik gabaliuką papločio ir žiups- 
nelį lęšių. Kitą sykį per patį vidudienio karštį liepdavo nešioti iš 
upės vandenį. O valgydavo podukra dažniausiai tik tai, kas atlik- 
davo nuo kitų stalo. 

Bet visi aplinkui žinojo, kad Tilamandžanė gražuolė: Sykį pas 
Tilamandžanės tėvą apsilankė kirpėjas su brahmanu ir pasakė, 
jog ją nori vesti karalius. | 

Tėvas buvo nelabai turtingas ir abejojo, ar priimti šitą pasiū- 
lymą, bet jo žmonai tas labai patiko. Buvo paskirta vestuvių 
diena, brahmanas aplankė karalių ir atliko sužadėtuves — kiek- 
vienas atsinešė po šluotelę nekultų ryžių, sumaišė juos, o paskui 
vėl pasidalino. Karalius nusiuntė nuotakai visą jaunosios apdarą, 
prašmatnų brokato šilko sarį!. Drauge ir papuošalus galvai, 
kaklui, ausims, rankoms, riešams ir kojoms. | 

Brahmano namuose degė daugybė lempų, viskas buvo išda- 
binta gėlėmis. Grojo muzikantai, bet. deja! Pati nėlaimingiausia 
tuose namuose buvo Tilamandžanė, nes klastingoji pamotė įki- 
šo jai į ausis stebuklingų žolių, pavertė Tilamandžanę paukščiu 
ir uždarė į narvelį. 

Karaliaus veidą dengė skraistė, be to, anksčiau jis nuotakos 
nebuvo matęs, tad kai vietoj Tilamandžanės atvedė Karabhusaką, 
jaunikis klastos nė neįtarė. Karalius uždėjo cinoberio ant nuota- 
kos sklastymo, paskui jiedu paprašė šeimos globėjo Šivo palai- 
minimo ir tapo vyru ir žmona. 

Tik parsivežęs nuotaką į rūmus karalius pamatė, kokia ji bjau- 
ri. Jos akys anaiptol nepriminė išgąsdinto elnio akių, kaip pasa- 
kojo žmonės. Ji pati visai nebuvo panaši į išlvdytą auksą, kaip 
buvo girdėjęs. O plaukai nė iš tolo nesiekė kulnų, kaip buvo ap- 
sakyta. Negana to, žmona pasirodė besanti savanaudė ir blogo 


1 Saris — apsivyniojamas indų moterų drabužis iš audeklo (5—9 m il 
gio, 1 m pločio) gabalo. 

būdo. Nuolat reikalavo iš karaliaus dailių drabužių, maisto ir 
papuošalų. Ir nerodė jam jokios meilės. Karalius buvo labai ne- 
laimingas ir nusivylęs naująja nuotaka. 

Po kurio laiko, kai vestuvių iškilmės baigėsi, pamotė palei- 
do Tilamandžanę. Mažas paukštelis skrido, skrido, kol galiausiai 
atlėkė į karaliaus rūmus. Jis ėmė skraidyti aplink čiulbėdamas: 


Tilamandžanė klajūnė nelaiminga. 
Karabhusaka linksminasi pas karalių. 
Slapstosi mylimoji karaliaus, 

Kuri su juo turėjo būti sujungta. 


Tvarkydamas savo reikalus, karalius vis girdėjo šituos žo- 
džius. Atsikėlusį anksti rytą, nusipraususį ir užlipusį ant stogo 
pagarbinti saulės dievo, jį vėl pasitikdavo ta pati paukštelio 
giesmė. 

Karalių apėmė smalsumas, ir jis pasiuntė savo sargybą, kad 
sugautų tą paukštį. 

Paukštis pasirodė besąs visai gražus — papūga su žaliomis 
plunksnomis, skaisčiai raudonu snapu ir ilga uodega. Kiaralius 
laikė ją rankose, papūga suspurdėjo norėdama ištrūkti, ir tuo 
metu stebuklingosios žolės iškrito jai iš ausų. 

Kokia buvo karaliaus nuostaba ir džiaugsmas, kai pamatė 
prieš save stovint pačią tobulybę! Jaunutę gražią merginą, pa- 
plūdusią ašaromis. Karalius išklausė jos pasakojimo, pasišaukė 
Karabhusaką ir paklausė, kodėl šioji apgavo jį. Karabhusaka net 
galvos nedrįso pakelti iš gėdos ir baimės. Karalius liepė nuga- 
benti ją į džiungles ir palikti. 


O pats su Tilamandžane dideliame džiaugsme išgyveno šimtą 
metų. 


PATS DIDŽIAUSIAS KVAILYS 


Sykį keliavo keturi draugai kvailiai. Pavargę sustojo po šven- 
tu pipalo medžiu pailsėti. Visi jie buvo skirtingų kastų — brah- 
manas, kšatrijas !, vaišijas * ir kajastas *. 


! Kšatrijai — karinės aristokratijos luomas. 
2 Vaišijai — laisvųjų bendruomenininkų luomas — pirkliai, žemdirbiai, gy- 
vulių augintojai. 
3 Kajastai — raštininkai. 

Po tuo pačiu medžiu panoro pailsėti dar vienas žmogus ir pri- 
ėjęs nusilenkė kvailiams. 

Sie ėmė ginčytis, kurį iš jų ŽEES pasveikino. Munšis dži *, 
kajastas, pasakė: 

— Jis sveikino mane. 

Panditas dži, brahmanas, pareiškė: 

— Ne, jis nusilenkė man. 

Singhas dži, kšatrijas, tarė: 

— Ne, jis sveikinosi su manim. 

Saha dži, vaišijas, užginčijo: 

— Teisybę sakant, jis pasveikino mus visus. Jeigu abejojate, 
- imkit ir paklauskit jį. Kam gi žiūrėti į apyrankę ant žmogaus 
rankos per veidrodį? 

Singhas dži pratrūko: 

— Ak jūs pagyrūnai! Kam jūs rūpit? Aš esu karžygių kraujo 
ir turiu įgimtą teisę į visus pasveikinimus. 

Niekaip negalėdami išsiaiškinti, kvailiai galop pasiklausė svei- 
kinusį žmogų. 

Šis buvo pakankamai protingas ir šišstinikiai suprato, kad šne- 
kasi su kvailiais. Tad atsakė šitaip: 

— Aš sveikinau patį didžiausią kvailį iš jūsų. Būtų įdomu, 
kuriam atiteks šita garbė. Nagi L man, kuris esat pats 
didžiausias kvailys. 

Visiems keturiems labai rūpėjo pasirodyti, kad yra pats kvai- 
liausias. Galop sutarė taip: kiekvienas iš eilės papasakos po is- 
toriją ir pademonstruos visą savo kvailumą. ' 

Panditas dži pasitaisė turbaną ant galvos ir pradėjo: 

— Pirmiausiai pasakosiu aš. Buvo tamsi. rugpjūčio naktis. 
Mano žmona su vaikais išėjo aplankyti tėvo, ir aš likau vienas. 
| mano namus įsibrovė vagis, pabudau nuo triukšmo. Prisiminiau, 
pulti tą vagį. Kalendorius rodė, kad geriausia bus tai padaryti 
mėnulio pilnaties naktį, o dabar — neverta nė prasidėti. Todėl 
ramiai tūnojau, kol vagis viską išnešė. 

Dangus per mėnulio pilnatį buvo giedras. Palankus metas atė- 
jo. Aš išėjau į gatvę ir ėmiau visa gerkle šaukti: „Vagis, vagis!“ 

Subėgo pagalbon kaimynai. O pro šalį ėjo žmogus, kuris. mies- 
te buvo užsidirbęs pinigų. Kaimynai jį ir sučiupo. 

Rytą karalius pasišaukė mus į rūmus ir paklausė mane: 


* Dži — pagarbą reiškiantis žodelis. 

— Ar jis vagis? 

Aš abejojau. 

— Kada tave apvogė? — paklausė karalius. 

— Prieš aštuonias ar devynias dienas,— atsakiau.— Viską iš- 
nešė. | 

— Tai kodėl tu pradėjai šaukti po tiek dienų, per mėnulio 
pilnatį? — paklausė karalius. 

Atsakiau: 

— Prakilnybe, aš pasižiūrėjau į kalendorių, palankesnio mo- 
mento nuo vagystės nakties dar nebuvo. 

Karalius supyko: 

— Kvailys! Dink man iš akių! 

Taigi mane pats karalius pripažino kvailiu. Jei netikit, einam 
pas karalių, paklausim. 

Paskui atėjo Sahos dži eilė. 

— Kaip tu gali būti didesnis kvailys už mane? — pasakė jis.— 
Paklausyk mano istorijos. Tai atsitiko Ugnies šventės naktį. Aš 
iškėliau Lakšmės garbei puotą, paskui sudėjau lėkštėn visus sa- 
vo pinigus ir atsisėdau šalia žmonos. Ugnies šventės naktį reikia 
lošti — tada sužinai, kaip tau seksis visus ateinančius metus. 
Tad pasakiau žmonai, jog turiu eiti lošti. 

— Kam tau vidury nakties kažkur eiti — atsakė ji. — Verčiau 
žaiskim mudu' abu. | 

Tada palietėme vienas kito rankas ir susitarėme, kad tas, ku- 
ris pirmas prašneks,— pralaimės. Paskui. atsigulėme miegoti. 

Vidurnaktį į mūsų namus įsmuko vagis, ir mes pabudome. 
Bet nė vienas nenorėjome prakalbėti pirmas ir pralaimėti. Abu- 
du tylėjome, o vagis susirinko visą mūsų turtą ir išėjo. Bet jis 
buvo labai godus ir sugrįžo dar. Kai vagis paėmė žmonos karo- 
lius, ji nebeištvėrė ir sušuko: 

— Ko gi tu tyli, mes jau ir taip viską praradom, tuojau 
prarasim ir garbę. 

Aš pasakiau: 

— Tu pirmoji prakalbėjai, tu pralošei. 

— Tegu velniai tą žaidimą, — sušuko ji.— Juk viskas mūsų 
pavogta! 

Mudu pradėjom taip ginčytis, kad net kaimynai suėjo pasižiū- 
rėti, kas čia dedasi. Kai viską sužinojo, jie pasakė, kad mudu 
esam tikri kvailiai -—- kol ginčijomės, vagis apiplėšė visus namus. 
Tai pasakykit, kas yra didesnis kvailys? 

Dabar atėjo Singho dži eilė pasakoti. Jis pradėjo: 

— Sėdėjau sykį balkone ir rūkiau pypkę. Pamačiau afganą, 
jojantį geru arkliu, apkrautu antklodėmis. Sustabdžiau jį ir pa- 
klausiau, ar neparduotų arklio. Afganas atsakė: 

— Parduočiau, bet tu neturėsi pinigų taip brangiai užmokėti. 
Sitą arklį tejįpirktų tik-karalius. 

Paklausiau, kiek jis norėtų. 

— Tūkstančio rupijų,-— atsakė jis. 

— Gerai,— pasakiau ir liepiau pririšti arklį prie stulpo. Iš- 
siėmiau iš kišenės penkis šimtus rupijų ir paprašiau, kad likusių 
pinigų ateitų, kai parduos antklodes. Afganas nuėjo ir sugrįžo po 
dviejų dienų. Šiek tiek pinigų už dideles palūkanas pasiskolinau 
iš palūkininko ir atidaviau afiganui. Bet vis tiek dar trūko. Pa-. 
žadėjau atiduoti po savaitės. Bet niekaip negalėjau surinkti net 
šimto rupijų, nors nerte nėriausi iš kailio. Galų gale pardaviau 
aiganui arklį už šimtą rupijų ir atidaviau jam skolą. Jaučiausi 
dailiai išsisukęs, bet kam tik papasakodavau, visi sakydavo, "kad 
esu kvailys per visą pilvą. 

Paskui pasakojo Munšis dži:. 

— Dabar mano eilė parodyti, koks esu kvailas. Teisybę sa- 
kant, aš nė dabar dorai nesuprantu, ar kvailai pasielgiau, ar 
protingai. Buvo lietingasis metas. Upės ir kanalai kliokė pilni van- 
dens. Staiga nei iš šio, nei iš to gavau iš savo uošvio žinią, jog 
labai serga uošvė. Ir jokios vilties. kad pasveiks. Jei noriu ją pa- 
matyti, turiu keliauti nedelsdamas, tad pasiėmęs žmoną su vai- 
kais leidausi į kelią..Priėjome upę. Žmona sako: 

— Susiraskim valtį ir perplauksime. | 

— Ką čia niekus kalbi,— atsakiau aš.— Juk tada reikės sam- 
dyti ir valtininką. Kam mums priklausyti nuo jo malonės? Tik 
nereikalingi rūpesčiai. Aš moku pamatuoti upės gylį. Jei nebus 
per gili, tai perbrisime be jokios valties. 

Įsibridau į vandenį, iš pradžių buvo tik iki kauliukų. Toliau 
buvo iki kelių, paskui iki šlaunų. Paskui įbridau iki juostos, dar 
toliau — iki krūtinės. 

— Nėra ko jaudintis,— pasakiau žmonai. — vandens tik tru- 
putį virš kelių — taip aš išsiaiškinau pagal savo matavimo būdą. 
Galim bristi. 

Zmona niekaip negalėjo suprasti. Aš supykau. Juk esu sąskai- 
tininkas, o ji visą gyvenimą praleidusi virtuvėje, tad ar gali to- 
kia moteriškė ką nusimanyti apie matavimus? Riktelėjau ant jos 
ir liepiau su vaikais bristi į upę. Upės vidury vaikai pradėjo 
skęsti, juos gelbėdama nuskendo ir žmona, bet aš vis tiek bu- 
vau tikras, kad mano matavimas teisingas. Pamatęs, kad jie pri- 

gėrė, niekaip negalėjau suprasti, kas čia negerai. Dar sykį pa- 
matavau vandenį, ir vėl viskas išėjo taip pat. Ir dabar nesusi- 
gaudau, kas per stebuklai: matavimai rodo savo, o vaikai nu- 
skendo! 

Juos sveikinęs žmogus nusišypsojo ir pasakė: 

— Didžiausias kvailys — Munšis dži. Be jokios abejonės. Ki- 
ti praradot tik savo turtą, o jis per kvailumą neteko šeimos. 
Ar galima tokiam žmogui nenusilenkti iš pagarbos? 

Keturi draugai liko visiškai patenkinti tokių žmogaus spren- 
dimu ir laimingi patraukė toliau. 


KAIP ATSIRADO PATNOS VARDAS 


Patna yra Biharo sostinė. Štai ką pasakoja legenda. 

Kosambio mieste gyveno brahmanas, vardu Bhumideza. Jis 
turėjo du sūnus — Kusą ir Bikusą. Kusas vedė Pramatę, o Bi- 
kuso žmona buvo Sumatė. Jos buvo išminčiaus Sarvasidhio duk- 
terys. Kusas ir Bikusas buvo neturtingi, todėl netrukus su žmo- 
nomis iškeliavo ieškoti laimės į svečias šalis. 

Nesisekė jiems nei gauti kokią tarnybą, nei pelnyti pinigų, 
tad ėmė abu vieną sykį ir pabėgo nuo žmonų, palikę miegančias 
džiunglėse. Žmonos atsibudo ir ėmė verkti iš nevilties. 

"Pro šalį ėjo Parvatė! ir Šivas. Parvatei pasidarė gaila varg- 
šių moterų, ir ji ėmė prašyti Šivą, kad kaip nors joms padėtų. 
Šivas. išpranašavo, kad Sumatei gims sūnus Putra. Ir kaskart, 
kai tik Putra nubus išmiegojęs, iš jo galvos pabirs tūkstančio 
auksinių monetų lietus. 

Pranašystė išsipildė. Kai tik kūdikis nubudo po pirmojo mie- 
go, iš jo galvos išbiro tūkstantis auksinių monetų. Moteriškės 
išsigando, pamanė, kad pinigai iš ko nors pavogti, ir kuo grei- 
čiau pabėgo iš tos vietos. Bet kur tik jos ėjo, visur kartojosi tas 
pats stebuklas. 

Jos tol nenurimo, kol nesužinojo teisybės. Pagaliau nukako | 
Kasį ir ten apsistojo. Putra užaugęs tapo Iabai turtingu žmogumi 
ir dosniai dalijosi viskuo su kitais. 

Iš visų pasaulio galų plūdo pas jį žmonės patirti jo dosnu- 
mo. Kusas ir Bikusas gyveno Karnatake ir vertėsi elgetaudami. 
Sykį jiedu išgirdo apie Putrą ir atėjo pas jį prašyti išmaldos. 


! Parvatė — deivė, dievo Šivo žmona. 

Sumatė pastebėjo juodu iš savo rūmų balkono ir pažino. Vyrai 
buvo priimti su didele pagarba ir nuo to sykio gyveno kuo lai- 
mingiausiai. > 

Bet Putros tėvas greitai ėmė pavydėti savo' šešiolikamečiui 
sūnui. Sykį Bikusas nusiuntė pas Putrą du čandalus — šlavėjus, 
apsimetusius šventikais. Čandalai pasakė Putrai, kad jis privaląs 
atlikti apeigas deivei Vindjasanei. esą jo motina gimdydama taip 
žadė'usi Putra pasiklausė savo tėvo, ir šis pritarė čandalams, 
kurie sakėsi esą deivės pasiuntiniai ir galį nuvesti jį šven- 
tyklon. 

Nusivedę patiklų berniuką į tankų mišką, čandalai išklojo 
jam visą teisybę. Putra baisiausiai persigando, kad teks mirti. 
Bet kiek kartų piktadarys kėlė ranką su kardu, tiek kartų šis 
iškrisdavo žemėn. Negalėdami atimti gyvybės, nevidonai parei- 
kalavo iš jo daug pinigų ir nuėjo sau. 

Berniukas liko vienas girioje. Nežinodamas, ką darvti, naktį 
įsilipo į figos medį. 

Į tą patį medį nakvoti įsikorė ir dvi piktosios dvasios — 
Sankata ir Bikata. Bet jos pažadėjo Putrai nedaryti nieko pikto, 
tik paprašė, kad pabūtų teisėjas ir padėtų išspręsti jų ginčą. 
Tai buvo piktosios dvasios Karibako sūnūs. Svkį Karibakas pel- 
nė Šivo malonę ir gavo iš jo tris dovanas. Pirmoji dovana buvo 
batai, su kuriais žmogus per akies mirksnį gali nukeliauti tūks- 
tančius mylių. Antroji dovana — maišas, iš kurio gali kada tik 
panorėjęs semti rieškučias deimantų, o trečioji — rvkštė, pasuksi 
ją virš galvos, ir aplink atsiras stebuklingas miestas. Karibakas 
jau buvo miręs, tad sūnūs dabar ir ginčijosi, kuriam tie trys 
daiktai priklauso. Galų gale paprašė Putrą nuspręsti. 

Putra jiems pasakė: 

— Nubėkit, palieskit tą aukštą salo medį, kur matot prie- 
šaky. Kas pirmas sugrįš ir paims tuos daiktus, tas juos ir turės. 

Kol aniedu bėgo, balsas iš dangaus pasakė Putrai: 

— Apsiauk batus ir lėk į Ceiloną. 

Atsidūręs Ceilone, jis sutiko baltai apsitaisiusį berniuką, sė- 
dintį prie altoriaus po medžiu. Berniukas užkalbino Putrą ir iš- 
pranašavo jam, kad ves princesę Patalę, Ceilono karaliaus Pata- 
lesvaro dukterį. 

Jaunuolis įsidėmėjo tuos žodžius ir, vieną naktį slapta ap- 
lankęs Patalę, viską jai papasakojo. Mergina sakė eisianti su: 
juo nors į pasaulio galą. Putra apsiavė savo batus ir per porą 
akies mirksnių atsidūrė pietiniame Gango krante — į šiaurę nuo 
Gajos, į rytus nuo Sonbhadros ir į vakarus nuo Punpunos. Čia 

jį aplankė išminčius Narada ir liepė su stebuklinga rykšte įkurti 
miestą. Putra paklausė išminčiaus ir pavadino miestą Pataliput- 
ra — sujungė Žmonos ir savo vardą į vieną. Vėliau jis užkariavo 
daug karalysčių ir tapo šlovingu bei stipriu karaliumi. Tuo me- 
tu jo motina jau buvo mirusi. - | 

Putros sūnus Kusumas pavadino miestą Kusumpūru. Kara- 
lius Kusumas turėjo sūnų Pataną ir dukterį Patną. Patna liko 
netekėjusi ir visą gyvenimą nugyveno kaip vienuolė. Po mirties 
ji buvo paskelbta deive ir nuo tada laikoma miesto globėja. O 
pats miestas vadinamas jos vardu — Patna. 


GUDZARATO LIAUDIES PASAKOS 


GUDZARATAS 


Gudžaratas yra šiaurvakariniame Indijos kampe. Ribojasi 
šiaurės vakaruose su Pakistanu, šiaurėje — su Radžastano vals- 
tija, rytuose — su Madhjos valstija, o pietuose — su Maharaštra. 

Valstijos sostinė — Gandhinagaras. Jos plotas — 195 984 kvad- 
ratiniai kilometrai, gyventojų — 34 mln, gyventojų tankumas — 
173 žmonės viename kvadratiniame kilometre. 

Ankstyvoji Gudžarato istorija siekia antikos laikus, yra su- 
sipynusi su mitais ir legendomis. Vėlesniais laikais ši valstija 
priklausė Maurijų ir Guptų imperijoms. Trylikto amžiaus pabai- 
goje Gudžaratas pateko į musulmonų rankas, todėl valstijoje 
gražiai susipynusios induistų ir musulmonų kultūros. 

Pagrindinė valstijos pramonės šaka — tekstilė. 

Pagrindinės valstijos kalbos — gudžaratų ir hindi, jos visur 
suprantamos ir vartojamos. Liaudies kalba sukurta daug litera- 
tūros ir folkloro, daugybė legendų ir mitų perimta net iš svetur. 


GUDŽARATO DIDVYRIAI 


Kupranugaris lėtai žingsniavo palikdamas pėdsakus storose 
nelygaus kelio dulkėse. Naktis buvo tamsi, kupranugario šeimi-“ 
ninkas ir keleivis ramiai sėdėjo ir dairėsi į šalis. Jie keliavo iš 
Dholkos. Pagaliau sustojo prie apleistos Šivo šventyklos, ir ke- 
leivis pasiūlė pailsėti: 

— Sustokim čia po medžiais. Pagirdyk ir pašerk kupranuga- 
rį. Man reikia nueiti į kaimą. Greit grįšiu, bet jeigu kartais už- 
trukčiau, tai labai nesirūpink. 

Keleivis nenorėjo, kad jį pažintų, todėl rūpestingai paslėpė 
barzdą po šaliku, užsismaukė žemai ant kaktos turbaną ir visas 
apsigobė balta marška. Šiaip buvo apsitaisęs turtingai, prie juos- 
tos turėjo durklą, parištą per petį kardą. Jis lėtai ėjo per su- 
griautą kaimą, kurį visą buvo iššniukštinėjęs ir nusiaubęs Kuta- 
budinas. Keleivis atsisėdo ant akmeninės sienos ir graudžiai ap- 

sidairė prisimindamas gražią praeitį. Pro šalį piemenys varė bui-: 
volų bandą. 

Keleivis priėjo prie vieno piemens ir paklausė: 

— Kur yra Devaradžos Patkilo namai? 

Piemuo parodė namą, keleivis kartu su piemenimis nuėjo iki 
jo, paskui tyliai įsėlino vidun. Žibintas buvo užpūstas vėjo. Ke- 
leivis pasislėpė už didžiulio vandens ąsočio. Prie židinio sto- 
vėjo moteris ir darė papločius iš sorų. Ji buvo radžos žmona, ir 
sunkaus triūso metai dar nebuvo atėmę jos grožio. Ant jos veido 
šokinėjo liepsnos liežuviai. Keleiviui norėjosi pašaukti ją — juk 
po tiek metų matė ją pirmą kartą,— bet jis susivaldė ir nuspren- 
dė palūkėti. 

Netrukus išgirdo bildant arklio kanopas, ir vidun įėjo Deva- 
radža Patkilas. Žmona pasakė jam: 

— Ateik valgyti, papločiai dar karšti. 

— O kur Virus? — paklausė jis. 

— Tikriausiai žaidžia,— atsakė žmona. 

— Palauksiu, kol pareis,— tarė Devaradža,— negaliu be jo 
valgyti. 

Išgirdęs tokius žodžius, keleivis be galo susijaudino. Juk 
jis atėjo į šituos namus su vieninteliu ketinimu nužudyti De- 
varadžą Patkilą, nes toji moteriškė buvo jo žmona, o Virus —- jo 
sūnus. Bet dabar jis nebežinojo, ką daryti, jį baisiausiai stebino, 
kad Devaradža taip prisirišęs prie Viraus, taip myli svetimą sūnų. 

— Eik, atvesk Virų, tada aš valgvsiu,—- paliepė Devaradža 
žmonai. 

Ši išėjo šaukdama: „Virau, Virau“, o Devaradža sėdėjo giliai 
susimąstęs. Paskui netikėtai pakėlė galvą, pamatė ant sienos 
šešėlį ir sušuko: 

— Kas tu esi? 

Keleivis atsistojo, nusitraukė nuo veido šaliką ir nusimetė 
baltą maršką. 

— Tu manęs neatpažįsti. Mano veidas nuo daugelio mūšių 
visas randuotas. 

— Lavanas Prasadas! — sušuko Devaradža. 

— Taip, aš esu Lavanas Prasadas. Atėjau čionai nužudyti 
tavęs ir atsiimti sūnaus ir žmonos, bet nekyla ranka, kai pama- 
čiau, kaip tu juos myli. Ji visą laiką svajojo apie ramų gyveni- 
mą. Mano siela nurimo, aš išeisiu. 

Taip taręs, įsikišo kardą atgal į makštis ir jau buvo beeinąs, 
bet Devaradža tarė: 

—- Pasilik, pavalgysi su manimi ir sūnų pamatysi. 

— Gerai, pasiliksiu, bet nesakyk, kas aš toks. esu,— tarė La- 
vanas. Prasadas. | 

Jie susėdo tamsiame kieme, ir netrukus moteriškė atvedė už 
rankos Virų. | 

— -.Nenorėjo eiti, — paaiškino ji. — Pasidarė toks didelis, kad 
jau nebepakeliu. O vakare tol neužmiega, kol nepapasakoju pa- 
žų apie karus ir žygdarbius. 

Virus buvo. didelis, dailus berniukas, tėvas su ašaromis akyse 
žvelgė į sūnų, paglostė jam galvą.. 

Baigęs valgyti, Lavanas Prasadas pakilo eiti: Devaradža pa- 
lydėjo jį iki vartų. 

.— Patanas pralaimėjo,— pasakė Lavanas Prasadas.— Užau- 
gink mano sūnų, o kai bus pakankamai suaugęs drąsus berniukas, 
atsiųsk pas mane į Dholką. 

Taip tarės, jis sugrįžo prie ŠSivo šventyklos ir sėdo ant kup- 
ranugario. 

— „Gudžaratas dar pakils, - pasakė jis kupranugario šeiminin- 
kui.—- Mano sūnus auga ir ruošiasi. 

Pernakvojęs Viramgame, Lavanas Prasadas sėdo ant kupra- 
nugario ir nujojo toliau į Pataną. Netrukus prijojo kaimą. Netoli 
tvenkinio stovėjo šeima — motina su šešetu. vaikų. Prie medžio 
buvo pririštas arklys. Našlė moteriškė vilkėjo seną raudoną 
sarį, keliose vietose sulopytą. Ant rankų nė vienos apyrankės. 
Trys iš jos'sūnų rengėsi į kelionę. 

— Ar pasimeldėte? — paklausė juos motina.— Klausykit sa- 
vo dvasios vadovo ir saugokitės. | 

"Vyriausiasis sūnus buvo vardu Lunigas — nestipraus sudėji- 
mo, linkęs į skulptūrą ir tapybą. Drauge su juo į Patano mokyk- 
I2 keliavo Vastigas ir Tejigas. 

— Nesirūpinkit dėl mūsų, mama, mes greitai būsime vyrai,— 
atsakė berniukai. Paskui paprašė savo seseris, kad padėtų mamai 
malti grūdus, nešioti iš šulinio vandenį ir rūpintųsi ja. 

— Saulė jau teka, štai eina moteris su vandens ąsočiu ant 
galvos. Visi ženklai geri — galit leistis į kelią. 

Vyriausias berniukas Lunigas sėdo ant arklio, o kiti ėjo iš 
paskos. Motina apsiašarojust tol žiūrėjo įkandin, kol sūnūs iš- 
nyko. 

Lavanas Prasadas matė visą tą atsisveikinimą, UADĘ priėjo 
prie moteriškės ir paklausė: 

+ — Ar tai tavo berniukai? Kur jie iškeliavo? 

— Į Pataną mokytis, — atsakė moteriškė. 

Jis suragino kupranugarį ir netrukus pasivijo berniukus. 

— Kur keliaujat, jaunikaičiai? — paklausė. 

— Į Pataną mokytis literatūros ir skulptūros, skaityti ir ra- 
šyti, — atsakė berniukai. 

Lavanas Prasadas nusijuokė ir pasakė: 

— Mokykitės literatūros, bet ne kautis kardais, lazdomis ir 
ne gintis. Visa tai draudžia jūsų religija. Jūs esate džainai, jums 
užginta žudyti, todėl mokykitės skulptūros. 

Lavanas Prasadas dėbtelėjo į berniukus, ir šie, pirmą sykį 
regėdami tokį žmogų, ėmė bėgti greičiau, kad neatsiliktų nuo jo 
kupranugario ir galėtų dar pasikalbėti. 

— Jums derėtų išmokti, kaip apginti moterį, o teišmoksite ne- 
šioti raudoną tiką ant kaktos ir nusilenkti savo kunigui šventyk- 
loje. 

Berniukai užpyko ir pasakė Lavanui Prasadui: 

— Mes keliaujame ne į šventyklą, o mokytis pas Kumarą Aš- 
ramą. 

— Ar jis išmokys jus eiti imčių, kautis durklu ir kardu, nau- 
dotis lanku ir strėlėmis? 

— Nežinome,— atsakė vienas berniukas,— bet jei mokys, tai 
mes mielai mokysimės. 

— Ne, ne, verčiau nesimokykit, nuo šitokių mokslų pasidary- 
sit panašūs į mane: narsūs mūšyje, bet neturtingi, kišenėse švil- 
paus vėjas. Neturėsite iš ko pasikabinti žibintų prie namų kaip 
visi turtingi žmonės Patane,— pasakė Lavanas Prasadas ir dar 
pridūrė: — Jei krimsite mokslą ir išmoksite rašyti sanskritu, tai 
būsite pagerbti karaliaus rūmuose. Jūsų eilės sanskrito: kalba la- 
bai patiks karaliui, net jeigu ir nesupras, apie ką deklamuojate, 
net jeigu burnosite prieš Gudžaratą. 

Vaikinai dabar jau kaip reikiant supyko, vienas net pasičiupo 
akmenį ketindamas mesti į Lavaną Prasadą, bet šis vis tiek nesi- 
liovė jų erzinęs: 

— O gal jūs išmokysite Patano karalius vengti prievartos, ir 
jie daugiau niekada nebekariaus. 

Praėjo daug metų. Tejigas ir Vastigas užaugo ir tapo šauniais 
vyrais. Tejigas įsikūrė Dholkoie ir turėjo maisto krautuvę. Bet 
jis mokėjo puikiai kautis, nuolat miklinosi šaudyti iš lanko. Vas- 
tigas tapo mokslo žmogumi. Buvo labai išmintingas, darbštus, 
ir karalius paskyrė jį savo padėjėju. 

Gudžaratą tuo laiku valdė Lavanas Prasadas. Dholkoje soste 
sėdėjo Lavano Prasado sūnus Virus. Kai reikėjo kautis su ka- 
raliaus priešais, Lavanas Prasadas kariuomenės vadu paskyrė 
Tejigą. Gudžaratas klestėte klestėjo valdomas šių vyrų. 

SUNUS 


Garsus plėšikų vadas Apa Devatas buvo kilęs iš Čalalos 
kaimo. Stai jis sėdi apsuptas pasakorių. Vienas pasiūlo jam pa- 
ties geriausio ir brangiausio tabako ir įsiteikdamas sako: 

— Tiktai Apa Devatas gali įvertinti tokį tabaką. 

Kitas dovanoja jam pypkę, išpuoštą sidabru ir auksu. Trečias 
duoda raudoną gūnią arkliui. Visas tas dovanas Apa Devatas 
priima su ramia šypsena, paskui apsidairo ir patenkintas suka 
usą. 

Minioje kiek atokiau sėdi žmogus iš kito kaimo.. Jis stebi vi- 
sa tai, o paskui labai ramiai klausia kaimyną: 

— Nuo kada žmonės pradėjo dovanoti dovanas ir pataikauti? 
Kas tas Apa Devatas? 

— Klausyk, Lakha, tu kaip vaikas, — atsiliepė paklaustasis.— 
Tavo kaimo dar netrempė jo arkliai ir žmonės. Jei tau taip at- 
sitiktų, tai tu jam padovanotum pačius geriausius mango vai- 
sius nuo savo medžių. 

Lakha papurtė galvą ir atsakė: 

— Tai jau ne, iš baimės aš nieko niekam nedovanoju. Ge- 
riau tegu mano mango vaisius sulesa paukščiai. Mes visi gi- 
mėme lygūs. 

Apa Devatas išgirdo tuos paskutinius žodžius ir piktai su- 
šuko: 

— Kas čia toks šitaip piktžOOžiaUja: Išeik priekin ir pasi- 
sakyk. 

— Aš esu Lakha. Visi žmonės yra lygūs. Man labai nesmagu, 
kad mano gentainiai duoda tau dovanas iš baimės. Turėtum 
gėdytis jas imti. 

Apa Devatas labai supyko ir pasakė Lakhai: 

— Statykis sieną aplink savo kaimą, jei nori apsiginti, nes 
aš ateisiu ir viską nusiaubsiu. 

Lakha atsakė: 

— Prašom. Man priklauso tik mažas kaimelis, ir aš nepajėg- 
siu pastatyti sienos, bet sutikti tave pasiruošim ir priimsim su 
didele pagarba. 

Apa Devatas priėmė iššūkį: Netrukus prie jo kojų puolė vie- 
nas kaimo vyresniųjų prašydamas, kad atleistų už Lakhos žodžius, 
nes jis esąs jaunas ir karštakošis ir nežinąs, ką sakąs. Bet Lakha 
neišsigando ir tarė Apai Devatui: 

— Aš neatsiimų savo kvietimo. Ateik, kada tik norėsi. Kar- 
das priklauso tam, kuris moka su juo garbingai elgtis. 

Taip taręs, jis sėdo ant arklio ir nujojo. 

Lakhos kaimas vadinosi Lakhapadaras. Jis buvo ant Šelo upės 
krantų, linksmai gurgėdamas per didelius juodus akmenis šniokš- 
tė vanduo. Žemė buvo gera, aplink visur žydėjo gėlės. Po laukus 
vaikštinėjo povai arba tupėjo pavėsy po figmedžiais išskleidę 
dailias uodegas. Saulės įšildytame tvenkiny plaukiojo žuvys. Prie 
ligmedžių žmonės buvo įtaisę vandentiekį, ir visi gėrė šviežią 
švarų vandenį. Linksmi, drąsūs ir geri buvo to kaimo žmonės. 

Sugrįžęs namo, Lakha papasakojo, kas nutiko, ir paprašė, 
kad visi būtų pasiruošę Apos Devato apsilankymui. Bet ėjo mė- 
nesiai, o Apa Devatas vis nesirodė. Visi manė, kad jis arba bijo, 
arba jau pamiršo savo pažadą. Sykį Lakhai pasitaikė su reikalais 
išeiti į Čalalą. Ten jis ir nakvoti liko. Ir kaip tik tą pačią naktį 
Apa Devatas su savo plėšikais užpuolė Lakhapadaro kaimą. 
Zmonės kaip galėdami priešinosi su ietimis, bet nieko negalėjo 
padaryti prieš pulką žiaurių plėšikų ant greitų arklių. 

Apiplėšęs kaimą ir daugelį išžudęs, Apa Devatas atjojo prie 
Lakhos namų ir suriko: 

— Išeik laukan! Juk tu mane pasikvietei. Kodėl dabar sle- 
piesi? 

Išgirdusi tuos žodžius, išėjo Lakhos žmona: 

— Apa Devatai,-- pasakė ji, — jeigu mano vyras būtų čia, tai 
jis būtų tave pasitikęs kitoje Selo upės pusėje. Jis nesislėptų 
nuo tavęs. 

Taip tarusi, ji sugrįžo vidun. 

Penkiolikmetė Lakhos duktė visą tą laiką stovėjo prie durų 
atsirėmusi į namo koloną. Ji matė piktas plėšikų vado akis, kru- 
viną ietį jo rankoje ir arklį putotais nasrais. Bet neišsigando. 
Staiga Apa Devatas pamatė po medžiu besiganantį dailų kume- 
liuką, ir jam šovė galvon pasiimti jį ir visiems aplinkiniams kai- 
mams parodyti, kaip buvo nugalėtas Lakha. Be to, ir naują 
kumeliuką turės. Plėšikas nulipo nuo arklio, atrėmė į medį ietį 
ir pasilenkė atrišti kumeliuko. Duktė pajuto, kad dabar kaip 
tik yra vienintelė proga išgelbėti tėvo garbę ir gaišti nevalia. 
Ji pagriebė ietį ir taip dūrė Apai Devatui į; nugarą, kad net 
prismeigė jį prie žemės. 

O plėšikai pamanė, kad jų vadas jau išjojo, tad visi leidosi 
į mišką, kuriame buvo sutarta susitikti nusiaubus kaimą. 

Tuo tarpu ir Lakhą jau pasiekė žinia, kad jo kaimas apiplėš- 
tas. Jis baisiai nusiminė ir taip susigėdo, kad net nebenorėjo 
grįžti namo. Juk tai jis užtraukė savo kaimui nelaimę ir ne- 

buvo namie, kai reikėjo gintis. Bet duktė nusiuntė pas jį žmogų 
prašydama, kad tučtuojau grįžtų namo. Lakha suprato — jeigu 
jau duktė atsiuntė žmogų, tai turi rimtą priežastį, — ir nuskubėjo 
namo. 

Duktė nuvedė jį į sodą ir nuėmė baltą maršką, kuria buvo 
uždengusi Apos Devato kūną. Lakha nustebo ir baisiai apsidžiau- 
gė. Jis palaimino dukterį ir paglostęs galvą tarė: 

— Visi kalba, kad aš turiu tik dukterį, bet šiandien tu sa- 
vo narsa ir ryžtu įrodei, kad esi ir mano sūnus. 


HARIANOS LIAUDIES PASAKOS 


HARIANA 


Ši valstija įkurta 1966 metų lapkričio pirmą dieną, tačiau 
jos kultūrinės tradicijos labai senos. Žmonės čia stiprūs, links- 
mos prigimties, atkaklūs. Iš čia kilę nemaža praeities didvyrių, 
iš čionykščių vyrų būdavo daugiausia formuojama kariuomenė. 
Pavadinimas „Hariana“ kildinamas iš dviejų žodžių — kari (die- 
vas) ir ajana (vežimas) — ir reiškia dievų buveinę. | 

Harianos socialinė ir kultūrinė istorija vra glaudžiai susi- 
jusi su garsių išminčių, didvyrių vardais ir su daugybe legendų. 
Harianoje yra Kurukšetra, kuri kadaise matė mūšį tarp kauravų 
ir pandavų, aprašytąjį Mahabharate, čia dievas Krišnas pasakė 
pamokslą Ardžunui. Harianoje yra ir Panipatas, kur kadaise bu- 
vo nuspręstas politinis Indijos likimas. 

Sioje valstijoje labai gausus folkloras, pasakotojų perduoda- 
mas iš kartos į kartą. 

Kai kurie liaudies pasakojimai ir legendos vėliau buvo už- 
rašyti ir papasakoti eilėmis, vadinamomis raginis, kurios savo 
ruožtu dar vėliau virto dramomis. Harianos valstijoje gausu 
šventyklų, paminklų bei vietovių, susijusių su legendomis ir is- 
toriniais įvykiais. 

Valstijos plotas — 44 222 kvadratiniai kilometrai, gyventojų — 
13 mln, tankumas — 291 žmogus kvadratiniame. kilometre, raš- 
tingumas — 35,84 procento. Sostinė Čandigharas kartu yra ir 
Pandžabo valstijos sostinė. Pagrindinis gyventojų verslas — že- 
mės ūkis. Valstybinė kalba — hindi, tačiau valstijos gyventojai 
kalba dialektu, vadinamu harianvi. 


KELEIVIO PASAKOJIMAS 
Gyveno kaime keturi draugai -—- Ramus, Šjamus, Bansis ir 
Birus. Visi labai mėgo kurti ir pasakoti įvairias istorijas. 
Sykį grįždami iš turgaus jie sustojo pailsėti užeigoje ir pa- 


matė vieną keleivį, dėvintį labai dailius drabužius. Draugai sumanė 

apgauti tą žmogų ir išvėlioti iš jo puikųjį apdarą. Priėjo prie. 
keleivio ir ėmė kalbinti: 

— Iš kur keliaujate, pone? 

— Pirmiau prisistatykite patys,— paprašė nepažįstamasis. 

— Aš einu iš pirklių kaimo, — tarė Ramus. 

— Mano namai yra girioje, pilnoje laukinių žvėrių, — pasakė 
Sjamus. 

— O aš gyvenu prie pat upės, — paaiškino Bansis,— per ją 
labai sunku persikelti. 

— Aš gyvenu ant paties aukščiausio kalno šiose apylinkėse, — 
pasakė Birus. 

Keleivis pasisakė, kad keliauja iš tolimų kraštų, kuriuose 
daugelį metų prekiavo. 

Ramus pasiūlė: 

— Naktis ilga. Papasakokime kiekvienas po kokį atsitikimą. 
Laimės tas, kuris papasakos patį netikėčiausią nuotykį. Kiti tada 
turės daryti tą, ką lieps laimėtojas. 

Keleivis 'sutiko. Įvilioję žmogų į savo spąstus, keturi draugai 
susimirksėjo tarytum sakydami vienas kitam: „Tai senas kvailys! 
Kaip mes jį suvystėm!“ 

Pirmas pradėjo Šjamus: 

— Kai tik aš gimiau, mano mama paprašė tėvą nuskinti ke- 
lias slyvas nuo medžio priešais namus. Tėvas nesutiko, nes me- 
dis jam esąs per aukštas. Tada mama ėmė prašyti mano brolių, 
bet ir jie nė vienas nesutiko. Aš tyliai išlindau iš savo lopšio, 
įlipau į medį, priskyniau slyvų ir padėjau su visu krepšiu prie vir- 
tuvės durų. Mama labai apsidžiaugė pamačiusi tai ir niekaip nega- 
lėjo suprasti, kaip čia taip pasidarė. Ji iki soties prisivalgė slyvų, 
o kitas išdalino kaimynams. 

Sjamus palūkėjo, ką sakys keleivis, bet šis tik linktelėjo 
galvą. 

Tada atėjo Ramaus eilė: 

— Kai buvau savaitės amžiaus,-- pradėjo jis,— nuėjau į miš- 
ką pasivaikščioti ir radau tamarindą, apkibusį nunokusiais vai- 
siais. Įlipau ir prisivalgiau tiek, kiek lindo. Tik bėda — niekaip 
nebemokėjau išlipti. Tada nuėjau į kaimą, susiradau kopėčias, 
pasistačiau prie medžio ir nulipau žemėn. 

Baigęs pasakoti, Ramus su viltim pažvelgė į keleivį laukda- 
mas, ką jis sakys, bet šis ir dabar tik linktelėjo. 

Tada pradėjo pasakoti Birus: 

„— Mano pirmasis nuotykis atsitiko gana vėlai. Kai buvau 
vienerių metų, sykį vijausi triušį, bet jis įbėgo į džiungles ir 

ten pavirto tigru. Aš ir pasakiau tam tigrui — jei jis mane suės, 
tai bus labai neteisinga, nes aš vijausi tik triuši, o ne tigrą. Bet 
jis vis tiek šoko ant manęs. Tada aš stvėriau jį už nasrų ir per- 
plėšiau perpus. 

Bansis buvo tikras, kad Biraus pasakojimas tikrai padarys 
žmogėnui įspūdį. Bet šis tik linksėjo, ir veide nebuvo matyti nė 
šešėlio nuostabos. Nusiminė draugai, paskutinė jų viltis liko 
Bansis. 

— Pernai,— pradėjo jis,— sėdau į valtį ir išplaukiau žvejoti. 
Drauge žvejojo ir senų žvejų, bet niekam nepavyko ištraukti 
nė žuvelės. Tada aš šokau iš valties ir nėriau į upę. Vis nėriau 
ir nėriau gilyn, kol po kokių dviejų ar trijų valandų radau dug- 
ną. Ir baisiai persigandau, mat pamačiau nepaprastai didžiulę 
žuvį, kuri kaip kokia pabaisa rijo visas kitas. Nelaukiau, kol ji 
mane pamatys, puoliau ir iš visų jėgų trenkiau jai kumščiu. 
Zuvis ėmė ir nugaišo. Buvau gerokai alkanas, tad susikūriau 
ugnį, išsikepiau žuvį ir visą suvalgiau. Tada iškilau į viršų ir 
papasakojau savo nuotykį kitiems žvejams. 

Keleivis pritardamas vėl linktelėjo ir nė žodžio nepasakė, 
kad pasakojimas tikra nesąmonė. Draugai iš nevilties ir patys 
linktelėjo. 

Dabar atėjo keleivio eilė pasakoti. Jis atsikrenkštė ir pra- 
dėjo: 

— Prieš keletą metų aš turėjau medvilnės ūkį, kuriame buvo 
tik vienas didelis ryškiai raudonas medis. Ilgą laiką tas medis 
buvo visai plikas, be šakų ir lapų, bet vėliau užaugo keturios 
šakos. Ant kiekvienos šakos jis sukrovė po žiedą, o kai nužydėjo, 
atsirado keturi dideli vaisiai. Nuskyniau juos, bet kai tik pra- 
pjoviau, iš jų iššoko po jauną vaikiną. Kadangi jie užaugo ma- 
no fermoje, tai liko mano vergais. 

Klausytojai linktelėjo, ir keleivis pasakojo toliau: 

— Taigi pristačiau juos dirbti ūkyje, bet greitai supratau, 
kad yra baisūs tinginiai ir dirba tik tada, kai gerai apmušu. 
Vieną dieną nuėjau į gretimą kaimą ir grįžęs pamačiau, kad jie 
pabėgę. Nuo to laiko ir ieškau jų. Ir kokia laimė, kad pagaliau 
suradau!. Taigi, jaunuoliai, teks jums grįžti į mano ūkį. Patys 
žinot, kad esat mano vergai. 

Draugai susižvalgė netikėdami savo ausimis, šitaip dailiai 
pergudrauti ir įklampinti. Jei pasakys, kad tiki žmogėnu, tai tu- 
rės tapti jo vergais, o jei netikės, tai turės daryti, ką jis lieps. 
Pagalvoję tarė, kad jo viršus — tegu sako, ko nori. 

— Ūkyje man jūsų nereikia. Atiduokit savo drabužius,— pa- 
reikalavo keleivis. 

Vyrai greit nusirengė ir atidavė visą savo apdarą: Keleivis 
surišo viską į didelį ryšulį ir nuėjo sau. 


NEDORAS PAGALBININKAS 


Gyveno vienas žmogus. Jam labai trūko pagalbininko ūkyje, 
bet visi prašė labai didelės algos, tad žmogus taip ir dirbo vienas. 

Sykį jis sutiko nepažįstamąji, kuris ieškojo darbo, ir paklau- 
sė, kiek šis norėtų algos. Nepažįstamasis atsakė: | 

— Dėl algos nesirūpinkit, aš dirbsiu už maistą ir drabužį. 

Žmogus labai apsidžiaugė ir tuojau sutiko. Tuomet nepažįsta- 
masis pasakė: : 

— Bet tik su viena sąlyga, pone. Sykį metuose iškrėsiu pokš- 
tą. Jei priimat šitą sąlygą, tai būsiu jūsų tarnas. 

Žmogus nusprendė, kad tokio pigaus tarno daugiau niekur 
negaus, todėl neverta jo prarasti. O tų pokštų tai gal kaip nors 
išsisaugos. Taigi ir sutarė. Tarnas dirbo kuo geriausiai, ūkis 
klestėte klestėjo, šeimininkas džiūgavo. Jis buvo toks laimin- 
gas ir patenkintas naujuoju tarnu, kad beveik ir pamiršo, kas 
buvo kalbėta apie pokštus. 

Praėjo gal pusė metų, ir vieną dieną tarnas sumanė, kad jau 
būtų laikas ką nors iškrėsti. Pas ūkininką kaip tik svečiavosi bro- 
lis su broliene. Tarnas priėjo prie šeimininko žmonos ir tarė: 

— Mieloji ponia, tamstos vyras serga ir turbūt ilgai negy- 
vens. Ir pagydyti jo neįmanoma. Jei netikit manim, pamėginkit 
vieną dalyką. Kai jis vakare maudvysis, palaižykit jam nugarą. 
Pamatysit, kokia ji bus sūri. 

Paskui jis nuėjo pas šeimininką ir pasakė: 

— Pone, tamstcs žmona, atrodo, kraustosi iš proto. Būkit 
atsargus. | 

Paskui išdėstė šeimininko brolienei: 

— Tamstos svainis, rodos, pyksta ant žmonos. Šjvakar, ko 
gero, ją kaip reikiant išlups. Būkit netoliese. 

Visa tai išaiškinęs, tarnas pasišalino. 

Šeimininkas vakare sugrįžo iš. laukų ir paprašė, kad žmona pa- 
ruoštų vonią, mat Harianoje įprasta, kad vyrui vonią ruošia žmo- 
na. Kai vyras nusivilko marškinius, žmonai parūpo patikrinti 

sūrumą, kaip patarė tarnas. Ji priėjo artyn ir palaižė nugarą. 
Vyras pašoko rėkdamas: 

— Oi, ji tikrai nesveiko proto, sugalvojo man įkąsti.—- Ir, stvė- 
ręs lazdą, puolė žmoną. 

Seimininko brolienė jau buvo papasakojusi vyrui apie tarno 
šneką, tad jiedu buvo netoliese ir tučtuojau atbėgo. Brolis ap- 
trankė šeimininką ir atėmė lazdą. Buvo jau tamsu, ir į triukšmą 
sulėkė kaimynai. Kai visi smulkiai išsišnekėjo, pasidarė aišku, 
kad visa tai tarno darbas. Puolė jo ieškoti, bet šis jau buvo 
seniai dingęs. Skanaus juoko turėjo kaimynai. 


AGUROČIAI 


Buvo sykį karalius, kuriam labai rūpėjo, kaip gyvena jo val- 
diniai. Apsirengęs prastais rūbais, jis su savo padėjėju vaikščio- 
davo po kaimus ir klausydavosi, ką šneka žmonės. 

Per vieną tokią kelionę karalius nuklydo labai toli, išalko 
ir ištroško. Galop pamatė sodą, pilną skanių aguročių, ir“ pa- 
klausė šeimininką, ar neparduotų keleto. 

— Ne,— atsakė šeimininkas,-- jie ne pardavimui. 

.— Tai ką tu iš jų darysi? — paklausė karalius.— Juk pats 
vis tiek nesuvalgysi. 

— Jie skirti karaliui. Žadu jam visus padovanoti. 

Kadangi karalius su padėjėju buvo prastai apsirengę, žmo- 
gus jų ir nepažino. Karalius buvo ne visai patenkintas, kad ne- 
gali nusipirkti aguročių, ir piktai paklausė: 

— Tu tikrai žadi dovanoti tuos aguročius karaliui? 

— Tikrai, — atsakė žmogus. 

— O jeigu jis neims? 

— Tai tegu eina po velnių, — piktai atšovė žmogus. 

Karalius tylėjo. Po kiek laiko tas žmogus atvežė karaliui 
savo aguročius. Ir pažino karalių: 

— Tai atvežei savo aguročius, žmogau? — paklausė karalius. 

— Taip, didenybe. 

— O jeigu aš neimsiu? 

— Tada pats žinot atsakymą,— droviai atsakė žmogus. 

Karalius skaniai pasijuokė, kad žmogus neieško žodžio kiše- 
nėje, ir gausiai -atsilygino už aguročius. 

"KVAILAS BATSIUVYS 


Batsiuvys pasiėmęs kirvį įlipo į medį pasitiekti malkų. At- 
sisėdo ant storos šakos galo ir ėmė kirsti ją palei kamieną. Pro 
šalį ėjo brahmanas.. 

— Klausyk, ar tik nebūsi kvailas? Gal tavo šeima nebenori, 
kad būtum gyvas? 

— Kodėl taip užgauliai šnekate? — paklausė batsiuvys. 
 — Argi nematai, kad kerti tą pačią šaką, ant kurios sėdi? 
Juk nukrisi žemėn! 

— Nesikiškit kur nereikia,— atsakė batsiuvys. 

— Na tai kirsk toliau,— tarė brahmanas ir nuėio sau. 

Vos tik jis žengė kelis žingsnius, batsiuvys garsiai žnekte- 
lėjo ant žemės. Greitai atsistojęs, pasivijo brahmaną ir. sako: 

— Pone, kaip jūs sakėt, taip ir buvo, — nukritau ant žemės. 
Matyt, turite galią pranašauti ateitį. Pasakykit man dar vieną 
dalyką. Kada aš mirsiu? 

Brahmanas nusijuokė ir tarė: 

— Klausyk, batsiuvy, atrodo, tu tikrai kvailas. Bet kas būtų 
pasakęs, kad tu nukrisi. Čia nebuvo nė ko pranašauti. 

Bet batsiuvys nenorėjo nusileisti ir spyrėsi: 

— Ne, pone, jūs tikrai viską žinot. Kodėl negalit pasakyti, 
kada aš mirsiu? 

"Norėdamas kuo greičiau juo atsikratyti, brahmanas ištraukė 
iš savo šaliko siūlą ir, apvvniojęs batsiuviui aplink riešą. pasakė: 

— Tu numirsi tada, kai nutrūks šitas siūlas. 

Batsiuvys liko patenkintas. Grįžęs namo, viską papasakojo 
žmonai, o siūlą nuo to laiko labai saugojo. Bet vieną sykį siūlas 
išmirko vonioje ir nutrūko. Batsiuvys ėmė raudoti, atbėgo žmona. 

— Kas tau atsitiko? — paklausė ji. Ž 

— Ar nematai, kad siūlas nutrūko? Dabar aš miręs. 

— Ne, tu nemiręs. Tu gvvas. 

— Tai kvailė! Argi aš tau nepasakojau, kaip išpranašavo brah- 
manas,— kai tik siūlas nutrūks, aš mirsiu. 

Išgirdę taip garsiai raudant, susirinko ir kaimynai. Emė tei- 
rautis, kas atsitiko. Batsiuvys paaiškino: 

— Bičiuliai, aš numiriau. Galit gabenti mane prie laužo ir 
deginti. Lavono namuose ilgai negalima laikyti. 

Kaimynai padarė neštuvus, paguldė jį ir nunešė prie laužo. 
Eidami sutiko nepažįstamą keleivį, šis paklausė, kaip nueiti į 
gretimą kaimą. Laidotuvininkai atsakė, kad to kaimo nežino ir 

apskritai neturi laiko šnekėtis. Tada batsiuvys atsisėdo ir tarė: 
— Klausyk, žmogau, kai aš dar buvau gyvas, tas kaimas bu- 
vo į šiaurę nuo čia. 
Kaimynai padėjo jį ant žemės ir išsibėgiojo. Labai nustebo 
batsiuvys ir patraukė namo. Jį pasitiko žmona. Galų gale Žmogus 
patikėjo, kad yra gyvas. 


HIMAČALO LIAUDIES PASAKOS 


HIMAČCČALAS 


Himačalo valstija — kalnų ir sniego kraštas, tankių žalių miš- 
kų, čiurlenančių upelių, žavingų ežerų, žaliuojančių slėnių ir 
skaisčiai žalių pievų žemė. Zmonės čia paprasti, stiprūs, linksmi 
ir darbštūs. Moterys mėgsta spalvas, džiugesį ir darbštumu ne- 
nusileidžia vyrams. 

Šioje valstijoje labai gausus pasakų palikimas. Dauguma pa- 
sakų apie dievybes ir demonus. Himačalas žinomas spalvingomis 
„mugėmis, į kurias sueina pailsėti ir paprekiauti linksmi žmonės, 
"mėgstantys šokti ir dainuoti. 

Valstijoje kalbama hindi kalba. Sostinė Simla, valstijos plo- 
tas — 55673 kvadratiniai kilometrai, gyventojų — 4 mln, tanku- 
mas — 75 žmonės kvadratiniame kilometre, raštingumas — 41,94 
procento. Šiaurėje valstija ribojasi su Džamu ir Kašmyru, vaka- 
ruose — su Pandžabu, pietuose -— su Hariana, pietryčiuose — su 
Utaro valstija ir rytuose -— su Tibetu. 

Septyniasdešimt penki procentai gyventojų verčiasi žemdirbys- 
te, pramonėje dirba tik nedaugelis. Dėl klimatinių sąlygų įvairo- 
vės ši valstija — idealus rajonas auginti visokių rūšių vaisiams. 


KARALIUS BANA BHATAS 


Prieš daug daug metų Kangrą valdė Bana Bhatas. Jis buvo 
paprastas ir labai geras karalius. Vertėsi vydamas virves ir parda- 
vinėdamas jas visai padoriomis kainomis. Praminė jį Bana Bhatu 
todėl, kad „bana“ reiškia virvė, o „bhat“ — pardavinėti. 

Turėjo karalius labai ištikimą ir religingą žmoną Mehtą. Ji 
tvarkė visą namų ūkį, ankstų rytą moliniu puodu iš šulinio pri- 
nešdavo vandens. Laisvalaikiu mėgdavo verpti, tad abu su ka- 
raliumi tenešiojo rankom verptus drabužius. Jie gyveno trobelėje 
netoli tvirtovės. 


Visi karaliaus valdiniai buvo labai laimingi. Žmonėms nerei- 
kėjo mokėti mokesčių ir niekas nestokojo maisto. 

Sykį metuose būdavo didelė mugė. Sueidavo daugybė vyrų, 
moterų ir vaikų, visi ką nors pirkdavo arba pardavinėdavo, bū- 
davo pasipuošę. Sykį pasižiūrėti mugės atėjo ir karalius su kara- 
liene. Jiedu vilkėjo paprastai kaip kasdien ir laisvai vaikščiojo po 
minią. Su jais nebuvo nei sargvbinių, nei tarnų — jokios didy- 
bės. Karalių galėjo atpažinti tik tie, kurie buvo matę jį anks- 
čiau. 

Į tą pačią mugę atvažiavo ir vienas pirklys su žmona. Jis 
buvo pats turtingiausias žmogus Kangros slėnyje, jo žmona buvo 
pasipuošusi karoliais, vertais devynių šimtų tūkstančių rupijų. 
Visiems labai magėjo pamatyti tuos karolius, tad paskui pirklį 
su Žmona nuclat grūdosi smalsuoliai. 

Karalius su karaliene taip pat susitiko pirklį ir sustoję ėmė 
kalbėtis. Pirklio žmona kalbėjosi su karaliene, ji labai didžiavo- 
si savo karoliais ir puikavosi. O karalienė pasijuto labai menka 
be karolių. Jai irgi norėjosi tokius turėti. 

Kitą dieną, kai karalius grįžo iš laukų, rado karalienę labai 
nusiminusią. Ir trečią, ir ketvirtą dieną vis tas pats, kol galop 
karalius paklausė žmoną, ko ji tokia liūdna. 

Karalienė iš pradžių tylėjo, o paskui tarė: 

— Man jau nusibodo. tas varganas gyvenimas. Juk esame ka- 
ralius ir karalienė, o turime visą dieną dirbti už duonos kąsnį. 
Aš neturiu jokių papuošalų, gyvename kaip skurdžiai. Kol ne- 
turėsiu karolių už devynis šimtus tūkstančių rupijų, negalėsiu ra- 
miai gyventi. | 

Karalius labai nusiminė išgirdęs tokius žodžius, paskui ėmė 
aiškinti žmonai, kad paprastas gyvenimas daug mielesnis. Bet 
nieko iš to neišėjo. 

Pagaliau karalius apdėjo savo valdinius mokesčiais ir su- 
rinko pinigų geidžiamiems karoliams. Karalienė užsikabino ka- 
rolius ir ėmė gėrėtis savimi atsistojusi prieš veidrodį. 

Vieną dieną karalius parėjo namo labai pavargęs, karščiuo- 
damas. Jis pasišaukė žmoną ir paprašė atsigerti. Zmona priėjusi 
pamatė, kad vyras labai karščiuoja. Ji atsisėdo prie jo, o kara- 
lius paprašė dar vandens. Karalienė pririšo prie ąsočio virvę ir 
nuleido į šulinį. Bet vos tik palietęs vandenį, ąsotis ėmė ir iš- 
nyko. Karalienė labai -susikrimto. Suprato, kad praradusi pa- 
prastumą negalės nė vandens pasisemti. Ji nusiėmė karolius, už- 
sivilko kitą suknelę ir atsinešė naują ąsotį. Tik tada jai pavyko 
pasemti vandens. Kai grįžo su pilnu ąsočiu, karalius jau buvo 
miręs. 

Karalienė ėmė karčiai raudoti, neteko proto ir po kelių dienų 
pasimirė. 

Kangra, kadaise taip klestėjusi, po karaliaus mirties liko 
visai vargana. Net dabar Kangros žmonės prisimena Bana Bhatą 
ir jaučia — karalystė" nusigyveno todėl, kad karalienė neteko pa- 
prastumo. 


DARBAS IR AUKSAS 


Dievas Šivas ir deivė Parvatė turi daug garbintojų Himačale, 
jų garbei čia pastatyta daugybė šventovių. Kalniečiai visada 
laikė Parvatę gerumo deive. 

Vieną dieną dievas Sivas ir deivė Parvatė keliavo namo, ir 
Parvatė tarė Šivui: 

— Dieve, tu esi labai žiaurus ir retai pasigaili vargšų ken- 
čiančių žmonių. Tu kurčias jų maldoms. Juk žemėje tiek daug 
vargšų, kuriems net maisto stinga. 

— Kas gi čia dabar atsitiko? Kas kenčia? — paklausė Šivas. 

Parvatė nenorėjo praleisti tokios progos. Ji parodė į einantį 
elgetą ir pasakė, kad jis yra labai neturtingas, tad jam reikia 
kaip nors padėti. 

Šivas ėmė aiškinti žmonai, kodėl tiek žmonių žemėje kenčia. 
Tai esąs atpildas už jų elgesį, visi žmonės skiną vaisius už sa- 
vo elgesį šiame gyvenime arba ankstesniame. | 

Bet Parvatė atkakliai tikino, kad elgetai reikia padėti. Tada 
Šivas ėmė ir numetė elgetai aukso luitą. 

Elgeta traukė namo užsimetęs ant peties maišą ir mąstė apie 
savo skurdą. Jei nenumiręs sulauks senatvės, dūmojo jis, tai 
greitai apaks ir jo gyvenimas bus visai varganas. Šitaip besvars- 
tant, jam panūdo pamėginti, kaip atrodytų aklam. Jis užsimerkė 
ir praėjo pro aukso luitą nepamatęs. 

Deivė Parvatė stebėjo jį ir labai nusiminė. O Šivas pasakė 
Parvatei: 

— Matai, tavo elgeta net nepažiūrėjo i auksą. Taip ir kiti 
žmonės praleidžia daugybę gerų progų. Tiktai už gerus darbus 
ateina deramas atpildas. Ar dabar supranti? 

Parvatė linktelėjo galvą, nors širdyje ir labai gailėjo elgetos. 

BUDHINATHAS 


Senų senovėje Himačale vyrai galėjo turėti ne vieną žmo- 
ną, o kelias. Teisybę sakant, tai net buvo laikoma turtingumo 
ženklu. Čia pasakojama, kaip vienas žmogus gudrumu laimėjo 
keletą merginų. 

Gyveno Kurmančale trys broliai. Vvriausiasis mokėjo labai 
mažame žemės plotely užauginti šešis maišus rvžių. Antrasis 
mokėjo pamelžti bet kokią karvę ir primelžti kibirą pieno. Trečia- 
sis brolis, labai protingas, kūrė ir dainavo dainas. Brolių vardai 
buvo Sidhinathas, Ridhinathas ir Budhinathas. „Sidhi“ reiškia, 
kad žmogui visą laiką seksis. „„Ridhi“ reiškia, kad žmogui nieko 
nestigs. ,,„Budhi“ reiškia protą. 

Jauniausias brolis mėgo vienatvę, tad kiti du laikė jį kvailu 
ir kartais vadindavo Budhunathu, o tai reiškia kvailį. 

Sykį prisireikė jiems eiti į Almorą nusipirkti pupų, aliejaus 
ir dar šio to. Į Almorą vedė du keliai, vienas trumpesnis, kitas 
ilgesnis. 

Sidhinathas iškeliavo trumpuoju keliu. Nuėjęs gerą. galą, ra- 
do betelio parduotuvę. Krautuvininkas labai maloniai su juo pa- 
sišnekėjo ir pasiūlė arbatos. Sidhinathas neatsisakė. Tada krautu- 
vininkas pasakė papasakosiąs atsitikimą, kuriuo Sidhinathas turė- 
siąs patikėti. Antraip nupjausiąs jam nosį ir ausis. Sidhinathas 
sutiko pamanęs, kad nebus itin sunku visą laiką linksėti. Krau- 
tuvininkas pradėjo: 

— Aš turiu jautį su penkiais ragais. 

Sidhinathas tarė: 

— Gali būti. Mūsų kaime viena moteris pagimdė penkis vai- 
kus, o tavo jautis su penkiais ragais. Tokia jau gamtos užgaida. 

Krautuvininkas ėmė aiškinti: 

— Vienas ragas eis į Himalajus parnešti sniego ir ledo. Ant- 
ras ners giliai į jūrą ir parneš rubinų ir perlų. Trečias keliaus 
į Kabulą ir pargabens įvairiausių džiovintų vaisių. Ketvirtasis eis 
į Bengaliją saldumynų. Penktasis eis į Delį ir parūpins visokių 
senų vertingų daiktų. 

Dar nebaigus krautuvininkui aiškinti, Sidhinathas staiga tarė: 

— Gal ir teisybė, kad tavo jautis turi penkis ragus, bet kad 
ragai darytų tokius dalykus, tai jau ne. 

Krautuvininkas pasišaukė sūnų ir liepė nupjauti Sidhinathui 
nosį ir ausis. Sidhinathas ėmė maldauti pasigailėjimo, siūlė ati- 
„duoti visus savo pinigus ir turtą, bet krautuvininkas nesutiko — 
nupjovė nosį ir ausis. 


80 


Sidhinathas apsirišo nosį ir ausis rankšluosčiu ir parėjo 
namo. Broliams pasakė, kad tai plėšikai. jį taip sužalojo, bet 
pinigų neėmė. | 

Išgirdęs brolio pasakojimą, Ridhinathas sugalvojo atkeršyti 
ir leidosi į kelionę. Jis irgi ėjo trumpesniuoju keliu ir taip pat 
susitiko krautuvininką. Ir taip pat grįžo namo be nosies ir 
be ausų. 

Tada į Almorą išsiruošė jauniausias brolis Budhinathas. Jis 
irgi ėjo trumpuoju keliu ir taip pat susitiko krautuvininką. Šis 
pradėjo savo pasakojimą. Klausydamasis Budhinathas visą laiką 
linkčiojo galvą ir vis žiūrėjo į virtuvę, kur septynios darbščios 
moterys vikriai malė geltoną ciberžolę. Kai krautuvininkas baigė, 
Budhinathas tarė: 

— Dėdule, aš irgi galiu papasakoti vieną dalyką. Jei tamsta 
pasakysi „ne“, tai nupjausiu nosį ir ausis. Ar sutinki su tokia 
sąlyga? 

Krautuvininkas sutiko, ir Budhinathas pradėjo pasakoti: 

— Mes buvome septyni broliai. Visi buvome vedę ir turėjome 
po dailią žmoną. Ir labai didžiavomės jomis. Vien4 dieną kilo 
baisus vėjas ir nupūtė mūsų žmonas. 

Krautuvininkas tarė: 

— Visa tai galėjo- būti. Kaltas čia jūsų didžiavimasis žmo- 
nomis. 

*“— Bet, dėdule, aš visas tas žmonas matau tavo virtuvėje. Sa- 
kyk man, ar tai teisybė, ar ne? 

Krautuvininkas nebežinojo, ką daryti. Jeigu jis sakys „taip“, 
tai turės netekti savo marčių. Jei sakys „ne“, tai praras nosį ir 
ausis. Sukaupė krautuvininkas drąsą ir dar paklausė: 

— O kaip tu jas atpažinai? 

— Nagi rankos visų buvo geltonos. 

—. Mano marčių rankos šyarios.— tarė krautuvininkas. 

Jis pašaukė moteris ir liepė parodyti delnus. Šie buvo visi 
geltoni. S 

Krautuvininkas visai pasimetė. Paskui susikvietė savo sūnus 
ir viską papasakojo. Šie liepė tėvui atiduoti marčias, o jie pa- 
tys apsivesią po antrą kartą — verčiau tegu tėvui lieka sveika 
nosis ir ausys. Budhinathas parsivedė septynias dailias moteris 
ir laimingai gyveno. 

O krautuvininkas baigė gyvenima giesmėmis šlovindamas 
dievą. | 


6. Indų pasakos 


KARNATAKO LIAUDIES PASAKOS 
KARNATAKAS 


Karnatakas yra aštuntoji Indijos valstija pagal dydį ir pa- 
gal gyventojų skaičių. Pagrindinė valstijos kalba — kanarų. Sos- 
tinė — Bangalūras. Valstijos plotas — 191 733 kvadratiniai kilo- 
metrai, gyventojų — 29 mln. 

Karnatakas yra vakariniame Dekano plynaukštės pakraštyje, 
šiaurėje ribojasi su Maharaštra ir Goa, rytuose — su Andhra, 
pietuose — su Tamilnadu ir Kerala. Vakaruose ją skalauja Arabų 
jūra. 

Karnatako istorija labai sena, siekia epų laikus. 

Valstijos gyventojai daugiausia verčiasi žemdirbyste. Čia gau- 
su mineralų. Valstijoje pagaminama 85 procentai šalies šilko. 

Zmonės aukštos kultūros, labai mėgsta savo folklorą. 


LIKIMAS IR PROTAS 


Sykį turėjo motina du sūnus -- Likimą ir Protą. Jiedu sutiko 
vieną vargšą, kuris nešiojo iš miško į turgų malkas. Net sirgda- 
mas nemesdavo šito verslo, kad neprarastų duonos kąsnio. 

Likimas pasakė savo broliui Protui: 

— Klausyk, brolau! Tu valdai visą pasaulį, teiki žmonėms 
mokslą ir žinias, todėl pasakyk man, kas atsitiks tam žmogui ryt, 
kai jis bus per senas ir nebegalės dirbti? 

Protas atsakė: 

— Broli Likime, tai tu orivalai padėti tam vargšui ir suteik- 
ti jam laimės. 

Galų gale jiedu sutarė, kad pirmas jam padėti mėgins Protas. 
Jis davė vargšui aukso karulį, vertą trijų tūkstančių rupijų, ir 
pasakė: 

— "Už tūkstantį rupijų pasistatyk namą. Su antru tūkstančiu 
pamėgink vesti. Už trečią nusipirksi visko, kas reikalinga na- 
mams. Šiandien pat liaukis pardavinėti malkas. 

Brolis Likimas klausėsi ir švpsojosi sau. Vargšas pasiėmė ka- 
rulį ir iškeliavo į kaimą. Pajutęs troškulį, pasidėjo karulį. ant 

akmens netoli kūdros ir pasilenkė gerti. Pro šalį skrido erelis. 
Palaikęs blizgantį auksą kobra, puolė žemyn ir nusinešė. 

Vargšui pasidarė baisiai liūdna. Jis vėl ėmėsi savo senojo 
verslo pardavinėti malkas. Brolis Likimas tarė broliui Protui: 

— Tai labai negarbinga. Tau nederėjo atimti to, ką pats 
davei. 

— Jis labai išdidus. Nenorėjo priimti mano dovanos,— atsakė 
brolis Protas. 

Dar kartą davė brolis Protas vargšui aukso sakydamas: 

— Jis: vertas penkių tūkstančių rupijų. Jeigu mokėsi deramai 
išleisti, tai nebebūsi vargšas. 

Ir vėl vargšas leidosi į kelią, ir vėl beeidamas ištroško. Sį kar- 
tą jis saugojo dovaną, laikė auksą kišenėje. Bet kai tik pasilen- 
kė gerti, auksas biro ir išbiro į vandenį. 

— Koks aš nelaimingas,— tarė sau žmogus. 

Net už malkas tądien nieko nebuvo uždirbęs. Kiek paelgeta- 
vęs, gavo saują ryžių, pavalgė, o kitą dieną vėl grįžo į mišką 
kirsti malkų. 

Šį kartą brolis Protas davė jam puodą pinigų. Vargšas teki- 
nas niekur nesustodamas nuskubėjo namo. Bet. taip ištroško ir 
pavargo, kad prie durų nugriuvo be sąmonės. Pro šalį ėjo senė 
ir pavogė puodą. 

Baisiausiai nustebo broliai kitą dieną vėl pamatę jį kertan- 
tį miške malkas. Likimas tarė Protui: 


— Tu tris kartus padarei jį turtinga, bet jis viską prarado. 
Šiandien jam nieko nebeduokim. Eikš su manim. 

Jiedu nuėjo pas vargšą į mišką ir paklausė, kiek kainuoja 
ryšelis malkų. Vargšas paprašė dvylikos skatikų. Broliai užmo- 
kėjo ir pasakė: 

— Už keturis nusipirk ryžių, už kitus keturis druskos ir 
ankštinių pipirų, o už paskutinius keturis daržovių. 

Bet vargšas maistui išleido tik dešimt skatikų. Eidamas na- 
mo, pamatė seną moteriškę, pardavinėjančią žuvį, tad už pasku- 
tinius du skatikus nusipirko didelę žuvį ir liko labai patenkintas, 
kad taip vykusiai išleido pinigus. Pirmiausiai sumanė išsikepti 
žuvį, bet namie nebuvo malkų, tai išėjo parsinešti. Priešais pat 
namą augo medis. Bepjaudamas vieną šaką, staiga žiūri — ere- 
lio lizde medyje kažkas blizga. Užlipo iki lizdo ir išvydo savo 
paties prarastąjį karulį. 

Vargšas nebegalėjo atsidžiaugti, stvėrė karuli ir ėmė šūkau- 
ti: „Pagaliau aš tave turiu!“ Trobelėje už. medžio gyveno ta 

pati senė, kuri buvo pavogusi jo puodą su pinigais. Išgirdusi 
šitą džiaugsmingą riksmą, moteriškė pamanė, kad iš medžio 
viršūnės vargšas mato tą puodą jos trobelėje. Kuo greičiau ati- 
davė jam puodą sakydama: | 

— Aš iš čia nė skatiko nepaėmiau. 

Nuo to laiko vargšas gyveno kuo laimingiausiai. 

O Protas suprato, kad be Likimo jis būtų bejėgis. 


KVAILI KAIMIEČIAI 


Vieną dieną Perijapatnos kaime septynmetis Rama kasė dar- 
že duobutes pupoms sodinti. Jis buvo klusnus sūnus ir visada 
kaip galėdamas stengėsi padėti našlei motinai. Taip bekasdamas, 
rado žemėje molinį puodą, .-pilną pinigų. Nubėgo pas mamą ir 
susijaudinęs atidavė jai. 

Mama už tuos pinigus nusipirko buivolą ir liepė Ramai paga- 
nyti. Rama ganė, ganė, kol galiausiai užmigo prigulęs pavėsy 
po medžiu. Jam bemiegant, buivolas nuklydo į kaimo seniūno 
lauką. Seniūnas buvo labai ūmaus būdo ir liepė tarnams buivolą 
užmušti. | 

Mama išbarė Ramą, kam buvo toks nerūpestingas, paskui 
nuėjusi atsiprašė seniūną ir meldė, kad atiduotų. jai buivolo kai- 
Iį. Parsinešusi padžiovė jį saulėje ir per keletą dienų išdžiovino. 

Vieną dieną Rama išėjo turgun į gretimą kaimą parduoti to 
kailio. Jis išsiruošė po pietų, tad netrukus sutemo. Įsilipo Rama 
į mango medį ir sėdi sau ramus pasiėmęs kailį. 

Po kiek laiko atėjo trys vagys su trimis lagaminais, prikimš- 
tais sarių, dhočių ir pinigų. Jie keliavo į savo kaimą ir sustojo 
mažumėlę pailsėti po medžiu. Vienas vagis tarė: 

— Kažkas sakė, kad šitam medy gyvena vaiduoklis. 

Išgirdęs tuos žodžius, Rama padaužė su kailiu į medžio ka- 
mieną. Vagys sunerimo. Tada Rama numetė jiems po kojom bui- 
volo kailį. Persigando vagys ir išsilakstė palikę visą savo turtą 
po medžiu. 


Rytą Rama nulipo žemėn ir parsinešė visus tuos daiktus na- 
mo. Kai kaimynai nustebę pradėjo klausinėti, iš kur visa tai, 
Rama atsakė: 

— Nunešiau į turgų buivolo kailį. Už jį ir gavau sarius, 
dhočius ir pinigus. Buivolo kailių labai trūksta. 

Kai kurie kaimiečiai papjovė savo buivolus ir tuojau nunešė 
kailius į turgų. Bet niekas jų nepirko, tad grižo namo visi pikti 
ir nepatenkinti. Ir dar susimokė, kad padegs Ramos namus. 
Rama: nugirdo tas kalbas, pasiėmė visą mantą ir abu su motina 
persikraustė pas kaimyną. Naktį pikti kaimiečiai uždegė tro- 
belę. | | 

Rytą Rama supylė visus pelenus į tris maišus, pasisamdė 
asilą ir, sukrovęs ant jo maišus, pasakė, kad eina į turgų pe- 
lenų parduoti. Visi pasijuokė iš ją ir išvadino kvailių kvailiu. 
Bekeliaujant į turgų sutemo, ir Rama apsistojo po medžiu nak- 
voti. Netrukus pasirodė brangakmenių pirklys, keliaujantis iš Ara- 
sikero su trimis maišais. Pirklys paklausė Ramą: 

-— Kas tu esi? Ką čia turi tuose trijuose maišuose? 

— Jie pripilti mažyčių perlų. Keliauju į Bhadravatį, ten la- 
bai vertinami smulkūs perlai. 

— O mano maišuose dideli perlai,—- tarė pirklys.— Gabenu į 
Mandją parduoti. 

Jiedu susitarė, kad pirmas miegos Rama, o pirklys tuo laiku 
saugos maišus. Vėliau miegojo pirklys, o Rama budėjo. Tuo 
metu gudrusis Rama ir sukeitė maišus. 

Rytą jiedu išsiskyrė, ir Rama sugrįžo į savo kaimą su perlais. 

Išgirdę tokį dalyką, kai kurie kvaili kaimiečiai sudegino sa- 
vo namus 'ir susėmę pelenus išgabeno į turgų. Taip jiems ten 
besėdint susipylus prieš save po krūvą pelenų, pakilo vėjas ir 
ėmė pustyti pelenus po visą turgų. Zimonės supyko ir,išvijo pele- | 
nų pardavėjus. 

Kaimiečiai grįžo pikti, sugavo Ramą ir primušė. Maisuro ka-. 
ralius, išgirdęs tą istoriją, pasišaukė Ramą į rūmus. Rama viską 
papasakojo. Tada karalius susikvietė Perijapatnos kaimiečius ir. 
išbarė už tokį kvailumą. O kad liko labai patenkintas Ramos 
gudrumu, tai išleido už jo savo dukterį, princesę Višalakšę. Nuo 
to laiko Rama su motina gyveno sau laimingi riimuose. 


IŠTIKIMOJI PRINCESĖ LAKSMĖ 


Senų senovėje Bangalūrė gyveno karalius, kuris turėjo duk- 
terį, vardu Lakšmė. Princesė ištekėjo už Maisuro princo Krišno. 
Praėjus keletui mėnesių po vestuvių, Maisure užėjo sausra. Ka- 
ralius su karaliene iš to sielvarto net numirė, o žmonės princą 
su jaunesniuoju broliu Narasimha išvarė. 

Jiedu persikėlė į kitą miestą, vertėsi visokiais atsitiktiniais 
darbais ir gyveno vargingai. Princesė Lakšmė norėjo gyventi 
su vyru Krišnu, bet jos tėvai nė girdėti nenorėjo, kad duktė 
gyventų kaip vargdienio žmona skurde. Tačiau Lakšmė buvo iš- 
tikima žmona ir suprato, jog nedera palikti vyro, jei jis pasidarė 
neturtingas. 

Tėvai siūlė jai pinigų ir brangakmenių, bet ji visko atsisakė. 
Pasiėmė tik saują ryžių ir kelis šalranus iš motinos namų, kad 
sektųsi. Tėvai išleido ją pas vyrą pikti ir nepatenkinti. 

Bet Lakšmė nesiskundė varganu gyvenimu ir linksma sau 
triūsė vyro namuose, nors ir princesė buvo, mielai darbavosi rv- 
žių laukuose. 

Vieną dieną to miesto karalienė maudėsi baseine. Nusiėmė ka- 
rolius ir pasidėjo ant baseino laiptų. Katė bežaisdama paėmė tuos 
karolius ir nunešusi pametė priešais Lakšmės trobelę. O karoliai 
buvo verti septynių tūkstančių rupijų. 

Pamačiusi palei savo duris karolius, Lakšmė sušuko: 

— O dieve! Karalienė pametė savo brangiuosius karolius. Jei 
tik būčiau norėjusi, būčiau galėjusi iš savo namų atsinešti dau- 
gybę tokių. Tad kam man reikalingi svetimi karoliai? 

Tuo metu karaliaus sargyba jau ieškojo karolių visame mies- 
te. Pagaliau rado juos prie Lakšmės durų. Karalius su karaliene 
liko be galo patenkinti Lakšmės sąžiningumu ir nusiuntė tarnus, 
kad atvestų Lakšmę ir Krišną į rūmus. 

Lakšmė su vyru tris dienas viešėjo tenai kaip garbingiausi 
karaliaus svečiai. Kai atėjo laikas keliauti namo, karalius pa- 
siūlė jiems pinigų ir pasakė: 

— Galite prašyti iš mūsų ko tiktai norite. 

Bet Lakšmė atsakė: 

— Ne, didenybe! Man padėti gali tik dievai. Jeigu aš pada- 
riau kokį gerą darbą, tai dievai man ir atlygins. 

Lakšmė kasdien iki vėlyvos nakties garbindavo dievus. Bhag- 
jalakšmė, sėkmės deivė, sumanė patikrinti jos ištikimybę. Pirmą 
naktį ji atėjo kaip sena duoneliautoja, ir Lakšmė mielai atida- 
vė jai savo kuklų maistą. Kitą naktį deivė pasivertė ligotu, šal- 
čio krečiamu žmogumi. Lakšmė nedvejodama atidavė jam savo 
vienintelę antklodę. | 

Daugiau įrodymų deivė nebetroško ir pasirodė Lakšmei savo 
tikru pavidalu. Maisuro gyventojai vėl sveikino buvusį princą 
kaip savo karalių, o Lakšmę — kaip karalienę. | 

Šitaip Lakšmė susilaukė atpildo už ištikimybę vyrui ir tikė- 
jimą dievais. 


KASŠMYRO LIAUDIES PASAKOS 
KASMYRAS 


Kašmyras nuo seno garsėja kaip neišsenkamas pasakų šalti- 
nis. Šį gražų slėnį Indijos šiaurėje saugo aukšti kalnai ir pa- 
vojingos perėjos, todėl tenvkščiai žmonės senovėje tegalėjo kliau- 
tis tik patys savimi, kad kaip nors verstųsi ir gyventų laimingai. 
Ziemą čią esti ilgos sniegingos naktvs, ir žmonės anksti užsida- 
ro būstuose. Susišildę su kangriu — moliniu vytelėmis apipintu 
puodu, pripiltu žarijų ir pasikišamu po plačiu apdaru — jie ima 
porinti puikias stebuklingas pasakas. Perduodamos iš vienos kar- 
tos į kitą vietinių dainių, jos rodo lakią kaimo žmonių vaizduo- 
tę, sveiką nuovoką ir praktišką požiūrį į viską. Kašmyro žmo- 
nės per amžius nedaug tepasikeitė, išlaikė savo kultūrą, menus 
ir amatus. 

Valstijos kalba — kašmyrų. Jos dialektas dogri naudojamas 
Džamuje ir jo apylinkėse. Vasarinė Kašmyro sostinė yra Srina- 
garas, o žieminė — Džamus. Valstijos plotas — 222 236 kvadra- 
tiniai kilometrai, gyventojų — 4,6 mln. 

Valstija- daugiausia verčiasi iš turizmo. Ekonomikos pagrin- 
das — žemės ūkis. Taip pat išvystyta sodininkvstė ir miškinin- 
kystė. 


VAGIŲ VADAS 


Vienas mokslingas Kašmyro brahmanas turėjo didelį rūpestį. 
Mat jo vienturtė duktė niekaip negalėjo ištekėti, nors jau buvo 
seniai suaugusi. Ir visai ne dėl to, kad būtų trūkę jaunikių. Net 
atvirkščiai — jaunikiai piršosi vienas po kito, nes mergina kaip 
ir visos kašmyrietės buvo skaisti ir daili. Tik bėda, kad brah- 
manas neturėjo pinigų dukters kraičiui. Turtingi brahmano pro- 
tėviai visada turėdavo didelius rūmus su daugybe tarnų, plačius 
rvžių laukus. Linksmai būdavo švenčiamos visokiausios šventės, 
o per Naujus metus kiekvienas šeimynykštis gaudavo naują ap- 
darą. Žmonės šnekėjo, kad senovinių rūmų rūsiai pilni skrvnių 
su brangenybėmis. 

Tad ir brahmanas visom išgalėm stengėsi rodytis gyvenąs 
plačiai, nė už ką nenorėjo išsiduoti esąs nebe toks turtingas kaip 
jo protėviai — bijojo, kad nepajuoktų kaimynai. Labiausiai jis 
vengė Sunderio, kuris kadaise buvo jo draugas, o dabar tapo 
baisiau negu priešu. Kaip šitoks dalykas atsitiko? Sykį Sunderis 
paprašė paskolinti labai daug pinigų. Brahmanas kaip įmanyda- 
mas mėgino paaiškinti negalįs paskolinti, bet Sunderis vis tiek 
įsižeidė ir pamiršęs visus draugystės metus prisiekė atkeršyti. 
Nuo to laiko jis nepraleido nė vienos progos sumenkinti brah- 
maną, o šis stengėsi laikytis kuo atokiau. 

Sunderis vis nesiliovė sukęs galvą, kaip čia pažeminus brah- 
maną. Sykį jam į pagalbą atėjo vienas tarnas. 

— Šeimininke, aš pažįstu plėšikų vadą — pasakė jis.— Pa- 
samdyk jį, kad apvogtų brahmaną. Tai visai pribaigtų jį patį ir 
jo senus didžiulius namus. 

Kaip tarė, taip padarė — pasamdė plėšikų vadą, gudrumu ir 
drąsa garsėjantį apylinkėje. Žmonės drebėjo vien nuo jo vardo. 

Brahmanas, žinoma, nė nenumanė apie šitą rengiamą niekšy- 
bę. Vieną vakarą, kai atsigulė miegoti, jo žmona pasakė: 

— Laikas galvoti apie dukters vedybas. Kiek metų galima 
šitaip atidėlioti? 2 

Brahmanas suprato, kad atėjo laikas prisipažinti, kokie jie 
iš tikro yra neturtingi. 

"— Teisingai tu klausi, kodėl netekinu dukters. Matai, mie- 
loji žmona, aš neturiu tam pinigų. Paskutiniais metais aš ir taip 
leidau kur kas daugiau, negu galėjau, mat norėjau, kad atrody- 
tume kuo turtingesni. O dabar tiesiog nebeišmanau, iš kur gauti 
ar kaip uždirbti pragyvenimui. Kaip galiu dar dukterį ištekinti? 

Žmona irgi nematė jokios išeities. 

— Kas gi dabar bus? Niekada nemaniau, kad teks gyventi 
skurde! — sušuko ji. 

Ir ėmė gailiai raudoti. Brahmanas taip susijaudino, kad ir 
pats nesusivaldęs pravirko. Jam atrodė, kad tuoj plyš širdis. 

Visa tai dėjosi miegamajame, bet buvo išgirsta pašalinių 
ausų. Mat plėšikų vadas kaip tik tą naktį susirengė atlikti savo. 
nešvarų darbą. Išgirdęs visa tai, jis be galo sutriko. Juk Sunde- 
ris, sugundęs jį apiplėšti brahmaną, pripasakojo, kad tie namai 
pilni lobių. Suprato plėšikas, kad buvo suklaidintas, ir jį apėmė 
pyktis. Kiek pasvarstęs, sugalvojo, kaip padaryti, kad žygis ne- 
nueitų perniek. Tyliai palaukė, kol brahmanas su žmona užmigs, 
ir išsmuko laukan. 

Kitą dieną Sunderis nekantriai laukė ateinant plėšikų vado 
ir papasakojant, kaip apiplėšė brahmaną. „Bet plėšikas nesirodė; 
dar daugiau — Sunderis pamatė, kad pats yra apiplėštas: iš na- 
mų išneštos visos brangenybės, aukso ir sidabro pinigai. 

Kai kitą rytą brahmano žmona pabudo, tai baisiausiai nustebo 
prie pagalvės pamačiusi gulint maišelį. Juk vakare jo tikrai čia 
nebuvo! Atrišusi išvydo, kad maišelis pilnas aukso ir sidabro 
pinigų. O ant viršaus raštelis: ,„Plėšikų vadas paliko jums ne- 
didelę dovanėlę dukters vestuvėms“. 


PERLAI 


Kašmyro žemdirbį Bholanathą ištiko nelaimė. Rvžių laukai iš- 
degė saulėje, o daugybė vaismedžių stovėjo nudžiūvę. Baisi saus- 
ra nualino visą gražųjį Kašmyro slėnį, ir niekur nebeliko maisto. 
„Žmonės pradėjo elgetauti. Danguje suko ratus pesliai. Kašmyro 
"žemė, vadinta rojumi, tapo bado ir mirties žeme. Bholanathas pa- 
žiūrėjo į savo medinį aruodą. Jis buvo tuščias. Tada pasiėmė 
tuščią maišą ir iškeliavo ieškoti ryžių. Bet kas gi galėjo duoti jam 
bent saują, jeigu visi badavo? 

Eidamas jis sutiko atsiskyrėlį. Bholanathas atrodė taip var- 
ganai, kad atsiskyrėlis paklausė: 

— „Sūnau, gal tau reikia kokios paramos? 

Bholanathas papasakojo apie užplūdusią negandą ir su vil- 
timi paklausė: 

— Gal tu gali man kuo nors padėti, gerbiamasai? 

Atsiskyrėlis atsakė: 

— Trobelėje kaimo pakrašty gyvena mano duktė. Eik pas ją, 
ji ras išeitį iš visų tavo vargų. 

Bholanathas su didele viltimi nuėjo kur lieptas. Išgirdusi 
jo pasakojimą, duktė pradėjo verkti -didelėmis ašaromis, o šios, 
nukritusios ant žemės, virto brangiausiais perlais. Kai pribiro 
nemaža krūva, ji padavė juos ateiviui ir tarė: ; 

— Parduok ir nusipirk maisto. 

Bholanathas nuolankiai padėkojo ir nuskubėjo į turgų, bet 
kai pamėgino parduoti perlus, tai pirkėjų neatsirado. Visi tik 
klausė: 

— Sakyk, iš kur tu gavai tokių brangių perlų? — Ir supra- 
tingai susižvalgę Kalbėjo: — Juk dar vakar buvai -vargšas. Iš 
kur staiga gavai tokius lobius? -— O galų gale nuvedė jį pas ka- 


90 


Ai 3 12 KT 
r d TME UA /£ 


"Wa 


d, 


ralių ir pasakė: —- Šviesybe, tas žmogus nei iš šio, nei iš to įgijo 
daugybę perlų. Jūs nuspręskite, iš kur jis juos gavo. 

Karalius ėmė klausinėti, ir Bholanathas papasakojo viską 
kaip buvo. Karalius negalėjo patikėti ir paliepė: 

— Nuvesk mane pas merginą, kurios ašaros virsta į tokius 
perlus. 

Bholanathas nuėjo su karaliumi į atsiskyrėlio trobelę. Su- 
žinojusi, ko jiedu atėjo, mergina neišėjo sutikti karaliaus. Tik 
pravirko, ir kai ašaros virto perlais, liepė juos nunešti karaliui. 
Karalius baisiai apsidžiaugė ir paprašė atsiskvrėlį, kad leistų 
savo dukrą už jo tekėti. Nudžiugo atsiskyrėlis, kad duktė taps 
Kašmyro karaliene, ir: tuojau sutiko. Nieko nelaukus, atsiskyrėlio 
trobelėje buvo suruoštos vestuvės, o kitą dieną karalius su savo 
jaunąja žmona iškeliavo į sostinę. 

Karalius su palyda traukė palei Džhelumo upę ir galop atsi- 
dūrė tankiame miške. Netrukus sutemo, ir jie apsistojo nakvoti. 
Vidurnaktį, kai visi sumigo, karalienės tarnaitė užkimšo nuota- 
kai burną ir išdūrė akis, atėmė iš jos papuošalus ir drabužius, 
o pačią užrakino medinėje skrynioje. Paskui davė pinigų keliems 
vyrams ir paprašė, kad įmestų tą skrynią upėn. Tada aprengė 
karalienės drabužiais savo dukterį ir paguldė prie karaliaus. 

Tuo tarpu skrynia plaukė upe trankydamasi į akmenis ir uo- 
las, bet kad buvo stipriai sukalta, tai nieko jai neatsitiko. Paga- 
liau ją pamatė medkirtys, atėjęs miškan kirsti medžių. Jam pasi- 
darė smalsu, ir jis ištraukė skrynią į krantą. Kai atidarė, tai net 
žado neteko iš nuostabos išvydęs gražią merginą. Ji buvo vos 
gyva. Medkirtys atsargiai paėmė ją ir nusinešė į trobelę. Kai 
mergina atsigavo, jis pamatė, kad ji akla. Savo vaikų žmogus 
neturėjo, todėl labai rūpinosi vargše mergele, ir netrukus ši pa- 
sveiko. O koks buvo medkirčiui džiaugsmas pamačius, jog, 
merginai verkiant, ašaros virsta dideliais žibančiais perlais. Ji 
surinkdavo tuos perlus ir sakydavo: 


— Tėve, parduok juos ir nupirk.ką nors namams. 

Mergina buvo labai dėkinga žmogui, kuris ne tik išgelbėjo 
ją iš grynos mirties, bet ir rūpinosi kaip savu vaiku. 

Palengva medkirtys tapo turtingu žmogumi ir iš savo medinės 
trobelės miške persikėlė į didelius prašmatnius namus. Aplink 
juos augo daugybė vaismedžių, kurie pavasarį pražysdavo viso- 
mis spalvomis. Zaliavo didelis daržas, namie — du pilnutėliai ry- 
žių aruodai. Medkirčio drabužiai dabar buvo iš pačios ploniau- 
sios medžiagos, ant galvos jis turėjo dailiai išsiuvinėtą kepurę. 

Ir mmerginą aprengė kuo dailiausiai, jos ausyse kabojo auska- 
rai su didžiausiais perlais, ant kaklo tokie pat karoliai. Maistą 
jai pirko patį geriausią ir skaniausią, tad greitai mergiiia pasida- 
rė tokia sveika ir graži kaip niekada. Bet kartais jai vis tiek 
užeidavo liūdesys, ji būdavo niūri ir rūškana. Tuomet ir med- 
kirčiui pasidarydavo nelinksma, ir jis klausdavo: 

— Dukra mano, tu man niekad nepasakojai, kaip patekai ton 
medinėn skrynion. Kas taip piktai su tavimi pasielgė? Gal būtų 
galima kaip nors sugrąžinti tau regėjimą? 

— Ak, tėve, tu per daug dalykų mane klausi. Aš negaliu iš 
karto į viską atsakyti. Tik viena pasakysiu: mano akis išgydyti 
galima. 

— „Sakyk, kaip tą padaryti, aš nieko nepagailėsiu. 

— Paimk saują perlų ir nueik į rūmus. Papirk kurią nors 
rūmų tarnaitę, kad išimtų tau karalienės tarnaitės akis. Jei gau- 
siu tas akis, tai aš vėl praregėsiu. 

Medkirtys padarė kaip lieptas. Viena rūmų tarnaitė pama- 
čiusi tiek perlų net apstulbo ir tuojau sutiko padaryti kaip prašo- 
ma. Kai karalienės tarnaitė užmigo, ji atsargiai išėmė akis ir 
atidavė medkirčiui, o maišelį su perlais įsidėjo į kišenę. Med- 
kirtys parbėgo namo ir atidavė akis aklai merginai. Ši įsidėjo 
jas ir sušuko: 

— Tėve! Aš matau! 

Netrukus medkirtys tapo tikru turtuoliu, ir ta Žinia pasiė- 
kė karalių. Jis pasišaukė medkirtį ir paklausė: 

— Iš kur tu, paprastas žmogus, gavai tiek turto? 

Iš pradžių medkirtys nenorėjo pasakoti, bet karalius pagra- 
sino nubausiąs, jei nesakys teisybės, tad šis papasakojo visą 
liūdną istoriją apie aklą merginą. Karalius labai nustebo išgir- 
dęs, kad jos ašaros virsta perlais. Juk karalienė, tarnaitės duktė, 
nė sykio nedavė jam nė perlo. Karalius liepė atvesti merginą, 
ir ši viską jam papasakojo. Karalius labai apsidžiaugė atgavęs 
tikrąją žmoną, visą savaitę netilo šventės šurmulys. O tarnai- 
tė su savo dukteria gavo ko nusipelnė — pateko į kartuves. 


ŠSABRANGAS 


Sykį Kašmyro karalius nukeliavo aplankyti gretimos karalys- 
tės. Čia gyveno labai graži karalaitė, ir jis norėjo Ją vesti. 
Tad nuėjo pas ją ir pasipiršo: 

—- Ar sutinki būti mano karaliene ir keliauti į mano kara- 
lystę? “ 

Karalaitė sutiko ir pasakė labai keistus žodžius: 

— Aš visą laiką žinojau, jog ištekėsiu už tokio žmogaus 
kaip tu, kad kada nors mano sinus galėtų vesti tavo dukterį. 

Karalius tų žodžių nesuprato, jie jam atrodė visai bepras- 
miški. Jis vedė karalaitę, ir jiedu iškeliavo į sostinę. Bet keis- 
ta — kai tik jiedu ten atsidūrė, karaliui naujoji karalienė visai 
nustojo rūpėjusi. Nesilankė jos rumucse, nesiuntė tarnų pasitei- 
rauti, kaip ji gyvena. Karalienei tas nepatiko, ir ji, pasitaikius 
pirmai progai, grįžo pas savo tėvą. 

Ėjo mėnesiai, bet karalius nei pats davė kokios žinios, nei 
teiravosi apie ją. Pagaliau karalienė pagimdė mažvtį sūnelįj. 
Jis buvo tamsiaplaukis ir gavo Šabrango, kitaip tariant, nakties 
vardą, bet motina karaliui apie tai nedavė jokios žinios. 

Kai berniukas paaugo, jis buvo auklėjamas kaip princas. Bet 
jo mama norėjo, kad jis taptų ir mitriu vagimi. Kodėl ji šitaip 
norėjo, nesakė net savo tėvams. Buvo pakviestas senas pagar- 
sėjęs vagis, ir princas ėmėsi mokytis visų to amato gudrybių. 
Neilgai trukus mokytojas pasakė, kad princas jau vra puikus va- 
gis. Mama pasišaukė jį ir tarė: 

— Sūnau, šiandien tu jau esi pasiruošęs tam amatui, kurio 
taip rimtai mokeisi. Praėjus keletui mėnesių po vestuvių, tavo 
tėvas mane paliko. Ir aš tada prisiekiau, kad atkeršysiu jam už 
šitą didelę skriaudą. Tu turėsi padaryti štai ką. Keliauk į Šer- 
garhą ir stok tarnauti karaliui. Imk ten daryti tokias vagystes, 
kurios pritrenktų karalių ir policiją, kol galų gale -karalius iš 
bejėgiškumo gaus paskelbti, kad jeigu vagis pats pasiduos, tai 
jis išleis už jo savo dukterį. Kai taip atsitiks, prisipažink vo- 
gęs, bet vesti karalaitės nesutik. Duok man žinią ir lauk, kol 
atvažiuosiu. 

Šitaip tarusi, ji išleido sūnų į Šergarhą. Šabrangas ilgai 
netruko susidraugauti su karaliaus sargyba. Visiems be galo pa- 
tiko jo gražus veidas ir raumeningas stotas, ir kareiviai tarpu- 
savyje šnibždėjosi: „Kas tas gražus ateivis?“ 

Neilgai trukus Šabrangas gavo vietą karaliaus sargyboje. 
Gana greitai jis padarė pirnią vagystę, o visas gėrybes užkasė po 
činaros medžiu. Po šitos jis padarė dar pustuzinį vagysčių, vieną 
už kitą įžūlesnių. Policija visai sutriko, žmonės persigando. Visi 
svarstė, kas galėtų būti tas drąsus ir gudrus vagis, nes nieko 
panašaus iki tol nebuvo nei regėję, nei girdėję. Niekas nė neįta- 

rė Šabrango, nes kiekvieną rytą jis jau būdavo rūmuose ir atro- 
dydavo kaip visi kuo puikiausiai išsimiegojęs. 

Karalius taipogi labai nustebo dėl tokiu įžūlių vagysčių. Dar 
niekad jo karalystėje nebuvo šitaip sauvaliaujama. Jis ėmė prie- 
kaištauti policininkams, kad nepajėgia susidoroti su darbu. Po- 
licininkai labai užsigavo, o vienas pasišovė tol budėti miesto 
gatvėse, kol nutvers vagį. 

Atėjo naktis, žmonės užmigo, viskas nurimo. Tik policininko 
batai kaukšėjo nakties tyloje. Eidamas miesto pakraščiu, jis iš- 
girdo, lyg kažkas maltų grūdus. Netrukus žibinto šviesoje pamatė 
moteriškę prie girnų. Nekantriai priėjo prie jos ir paklausė: 

— Kodėl taip vėlai mali? 

— Pone,— atsakė moteris,-—- mano vaikas serga, tad dieną nie- 
ko negalėjau daryti. Dabar jis užmigo, todėl galiu malti. 

— Ar matei ką nors praeinant pro šalį? 

Moteris tartum išsigando tokio klausimo. 

— O tu ar matei? — sunerimusi paklausė ji.— Praėjusią naktį 
kažkoks vyriškis pavogė iš mano aruodo grūdus. Manau, kad 
šiandien jis vėl ateis. 

"— Gerai, — atsakė policininkas.— Aš jo čia patykosiu ir su- 
čiupsiu, kai pasirodys. 

— Pone, bet kai tik jis pamatys jūsų uniformą, tai tuojau 
pat leisis į kojas. Būtų geriausia, jei jūs apsivilktumėt mano 
drabužius ir apsimestumėt, kad malate grūdus. Kai tik vagis ateis, 
tuojau ir sučiupsit jį. 

Policininkas paklausė moters ir apsirengė „moteriškai. Tada 
atsisėdo jos vieton prie girnų. 

Kitą rytą sostinėje vėl pasklido gandai apie naujas vagystes. 
Karalius šį kartą susijaudino dar labiau, nes dingo dar ir poli- 
cininkas. Niekur mieste jo nebuvo matyti. Pagaliau po ilgų pa- 
ieškų policininką rado miesto pakrašty persirengusį nešvariais 
moteriškais drabužiais ir malantį grūdus. Vos nenumirė vargšas 
iš gėdos, kai jį tokį atitempė pas karalių. 

Kitas dvi naktis vagies gaudyti ėjo du policijos vyresnieji, 
bet ir juos ištiko tas pats likimas. Karalius nebeišmanė, ką da- 
ryti. Vagis ne tik įžūliausiai vogė, bet dar ir tyčiojosi iš jo 
policininkų. 

— Jūsų didenybe,— kalbėjo dvariškiai, — vagį reikia būtinai 
sugauti, antraip nebebus gyvenimo sostinėje. 

Ką gi galėjo padaryti karalius? Dieną naktį jis stengėsi su- 
galvoti išeitį, kol galų gale apsisprendė. Kaip apstulbo žmonės, 

kai karalius išsiuntinėjo šauklius ir visai sostinei apskelbė, kad 
išleis už vagies savo dukterį, įei šis ateis ir prisieks, kad nieka- 
da daugiau nebeplėšikaus. 

Kitą dieną priešais rūmus susirinko didžiulė minia —- visiems 
rūpėjo pažiūrėti, ar vagis pasiduos ir kas jis toks. Žmonės spė- 
liojo ir kuždėjosi, o laikas bėgo. Prie vartų priėjo šauklys ir 
dar kartą paskelbė karaliaus pažadą. Sabrangas, kuris 16Y Ee 
minioje, išėjo į priekį ir stojo prieš karalių. 

— Ką pasakysi? — paklausė karalius. 

— Jūsų didenybe, aš ir esu tas vagis, kuris čia vogė, — pasa- 
kė Sabrangas ir patvirtindamas savo žodžius nusivedė karalių po 
medžiu, kur laikė visą savo grobį. Ten buvo ir policininko uni- 
forma. Šabrangas pasižadėjo, kad daugiau nebevogs, ir karalius 
pažadėjo jam savo dukrą. Tačiau Šabrangas paprašė palaukti. 

— Liepsiu pakviesti motiną. Ji viską paaiškins. 

Sužinojusi, kad kviečia karalius, motina tučtuojau prisistatė. 
Karalius pasveikino ją ir pakartojo savo pasiūlymą. Sabrango 
motina atsakė: 

— Šabrangas negali vesti princesės, nes ji yra jo sesuo. 

— Kaipgi? — sušuko karalius be galo nustebęs dėl tokių žo- 
džių. 

Ir moteris papasakojo, kaip prieš daugelį metų karalius ve- 
dė ją 1r paskui paliko. Priminė ir per piršlybas pasakytus savo 
žodžius: „Aš visą laiką žinojau, jog ištekėsiu už tokio žmogaus 
kaip tu, kad kada nors mano sūnus galėtų vesti tavo dukterį“. 
Karalius prisiminė viską ir apsidžiaugė atgavęs žmoną. Sab- 
rangas irgi liko rūmuose kaip būsimasis Šergarho sosto įpėdinis. 


KAIP ŽMOGUS ADVOKATĄ 
PERGUDRAVO 


Įnirtingai vartydamas didžiules popierių krūvas, advokatas 
staiga išgirdo nedrąsų kostelėjimą. Pavargęs pakėlė akis ir pa- 
matė prie durų stovintį nuolankų žmogelį. 

— Ateik rytoj, — tarė advokatas ir vėl įniko į savo popierius. 

Bet žmogus grąžė rankas ir niekur nėjo. Atrodė varganų 
varganiausiai ir verkdamas ėmė maldauti: 

— Pone, nevarykit manęs. Man labai reikalinga jūsų pagalba. 

— Ateik arčiau,— tarė. advokatas, ir žmogus apsidžiaugęs 
priėjo. 


— Pone, aš girdėjau, koks jūs didis esate advokatas. Jūsų 
vardas žinomas visame pietiniame Kašmyro slėnyje. Žmonės sako, 
kad jūs mokate laimėti savo klientams pačias sunkiausias bylas. 
Kadaise, pone, aš turėjau ūkį, bet dabar pakeičiau verslą ir 
laikau nedidelę krautuvėlę Pampure. Prekyba ėjosi prastai, to- 
dėl gavau skolintis pinigų iš palūkininko. Kadangi atiduoti ne- 
galėjau net mažos dalies, tai palūkanos vis augo ir augo, ir 
dabar jos jau yra didesnės už pačią skolą. Palūkininkas iškėlė 
man bylą. Ką man daryti? Juk neturiu pinigų palūkininkui ati- 
duoti ir neišmanau, kada turėsiu. 

Zmogaus pagyros labai pamalonino advokatą. 

— Nesijaudink,— tarė jis.— Palūkininkas tau nieko nepada- 
rys. Aš galiu tave net visai išvaduoti nuo palūkanų, bet pats 
supranti, — už paslaugas teks brangiai mokėti. Tavo bylos galė- 
siu imtis tik tada, kai būsiu tikras, jog atsilyginsi. 

— Žinoma,— atsakė žmogus,— pasižadu užmokėti. 

— Na, tada ateik į teismą po savaitės. 

Paskirtu laiku žmogus atėjo į teismą. Čia jis rado savo ad- 
vokatą ir palūkininką — taip pat su advokatu. Stengdamasis ne- 
žiūrėti palūkininkui į akis, žmogus greitai atsisėdo. Atėjo teisė- 
jas ir pradėjo kvosti. 

Pirmiausiai kalbėjo palūkininkas. Smulkiai papasakojo, kiek 
pinigų skolino krautuvininkui ir kad tas niekaip negali atiduoti. 

— Jis ir nežada man grąžinti tų pinigų, — užbaigė palūki- 
rinkas. 

Tada teisėjas pasišaukė krautuvininką ir paklausė: 

— Ar nori ką nors pasakyti? 

Žmogus bukai pažvelgė į teisėją, paskui nudūrė akis į savo 
batų galus. Galop išlemeno: 

— Šairanas. 

Visi baisiausiai apstulbo išgirdę tokį keistą atsakymą, net 
advokatas nustebo, kad jo klientas taip keistai elgiasi. Jo kak- 
ta susiraukšlėjo įnirtingai bemąstant, paskui jis kaip žaibas -pa- 
šoko ir pasakė teisėjui: 

— Pone, šitas žmogus nesiskolino tokios didelės sumos, kaip 
sakė palūkininkas. Jis paėmė tik 50 rupijų, o ne 150, kurių iš jo 
reikalaujama. | 

O žmogus tuo laiku nenutildamas vis kartojo „šafranas“. 

— Kodėl jis vis kartoja žodį „šafranas“? — paklausė teisėjas. 

— Pone, šitas žmogus kadaise turėjo didelį šairanų lauką 
Pampuro plynaukštėje. Pernai visas tas laukas buvo tiesiog apsipy- 

lęs raudonais žiedais, nuo tų žiedų sausa plynaukštė pavirto 
nuostabiausiu sodu. Negalėjai atsidžiaugti pasklidusiais kvapais. 
O paskui kilo miško gaisras, ir visas šalranų derlius sudegė. 
Zmogus taip ir neatsigavo nuo tokio smūgio, todėl ir kartoja sau 
„šafranas“. 

Teisėją sugraudino tokia liūdna istorija. Žmogus iš tikro lyg 
paklaikęs vartė akis ir vis kartojo tą vienintelį žodį. Teisėjas 
jį išteisino ir leido nemokėti skolos. Advokatas irgi liko patenkin- 
tas ir džiūgaudamas laukė, kada jo klientas ateis užsimokėti. 
Šis pasirodė, bet veide buvo ta pati buka išraiška kaip ir teisme. 
Advokatas pasitrynė rankas ir tarė: 

— Matai, kaip lengvai laimėjau tavo bvlą. Mokėk man kas 
priklauso ir keliauk sau laimingas namo. 

Krautuvininkas vis tokiu pat buku veidu išlemeno: 

— Šafranas. 

— Na, pamiršk tą žaidimą. Viskas baigėsi. Duok man, kas 
buvo suderėta. 

— Šafranas,— pakartojo žmogus. 

— Klilausyk,' tai gal tu nori apkvailinti mane taip, kaip ap-' 
kvailinai teisėją? — paklausė apstulbęs advokatas, bet vietoj at- 
sako teišgirdo „šafranas“. Jis suprato, kad tai pirmas kartas per 
visą jo tarnybą, kai jį patį apgavo klientas. Nulenkė galvą advo- 
katas pripažindamas savo pralaimėjimą, ir krautuvininkas išėjo 
namo. 


KVAILAS KARALIUS 


Senų senovėje, kai Sergarhas dar nebuvo Kašmyro karaliaus 
sostinė, Kašmyro kraštą valdė daugybė karalių, kurie gyveno 
kiekvienas savo mieste. Į vieną tokį miestą atkeliavo būrys Ia- 
kyrų !.. Miestas jiems patiko, nes atrodė toks gražus kaip pa- 
veikslas. Buvo pats pjūties metas, tiesiog akys- džiaugėsi maty- 
damos, kaip žemdirbiai triūsia dorodami savo laukuose ryžius; 
kukurūzus, sezamą, burnočius. 

Bet vienas dalykas šitame mieste fakyrams pasirodė keistas — 
viskas buvo parduodama už vieną kainą. Kitaip tariant, auksas 
buvo tiek pat vertas kaip anglis, krokai kainavo tiek pat kaip 
druska. Tai vpač patiko vienam fakyrui, ir jis nutarė: 


' Fakyras — klajojantis ir elgetaujantis musulmonų vienuolis. 

— Čia nuostabi vieta gyventi. Galėsim visai pigiai valgyti 
patį geriausią maistą. Pabūkime čia ilgiau. | 

— Ne, ne,— pasakė jų vadas.— Jei viskas čia perkama ir 
parduodama už vieną kainą, ko gero, ir teisybė čia perkama ir 
parduodama. Pavojinga gyventi tokioje vietoje. Keliaukim kuo 
greičiau tolyn. 

Bet pirmasis iakyras neklausė. Vadas jo niekaip neįstengė 
perkalbėti, tad visi kiti iškeliavo, o šis vienas liko mieste. Kaip 
tyčia tą naktį įvyko didelė vagystė. Sužinojęs tai, karalius įsakė 
sugaudyti visus svetimus mieste žmones ir pakarti. Žmonės pa- 
matė fakyrą, sugavo ir apkaltino vagyste. Nors jis kaip galėda- 
mas aiškinosi esąs nėmaž nekaltas, niekas jo neklausė. Nutempė 
pas karalių, šis tik dirstelėjo į fakyrą ir liepė kitą dieną pakarti. 
Nelaimingasis buvo tuoj pat išvestas ir įmestas į kalėjimą. 

Kaip jis raudojo! Kodėl, ak kodėl jis nepaklausė savo vado 
ir neišėjo iš to keisto miesto? Fakyras verkė ir grąžė rankas, 
ištiktas tokios nelemtos dalios. Paskui nusiuntė savo vadui ži- 
nią apie nelaimę. 

Išaušo bausmės diena, ir žmonės ėmė rinktis į turgaus aikš- 
tę, kur fakyras turėjo būti viešai pakartas. Budelis su juoda kau- 
ke jau buvo pasiruošęs ir laukė pasirodant karaliaus. Tuo metu 
atskubėjo fakyrų vadas ir ėmė kažką šnibždėti pasmerktam -fa- 
kyrui. | 

— Kai pasirodys karalius, — sakė jis, — aš nueisiu prie jo ir 
imsiu maldauti, kad vietoj tavęs pakartų mane. O tu po manęs 
vis kartok: „Šviesybe, nedarykit šito, pakarkit mane“. 

Nors pasmerktasis iakyras ir nesuprato, kaip tai galėtų jį 
išgelbėti, nuolankiai pasikliovė savo globėju šventuoju Piru ir 
linktelėjo sutinkąs. Netrukus paauksuota karieta atvažiavo ka- 
ralius. Vos jis išlipo, senasis fakyras pribėgęs puolė jam į kojas 
ir ėmė prašyti. 

— Valdove, nekarkit šito nelaimingo žmogaus. Jam reikia 
rūpintis savo sena motina. Kas bus, kai jo nebeliks? O aš senas, 
mano dienos suskaitytos. Pakarkit vietoj jo mane, ir padarysit 
gerą darbą. 

Vos jis baigė kalbėti, pasmerktasis fakvras sušuko: 

— Šviesybe, neleiskit tokios neteisybės, pakarkit mane. 

Fakyrų vadas pakartojo savo prašymą kokius penkis kartus, 
visąlaik sakydamas kitas priežastis. O pasmerktasis fakyras kiek- 
vieną sykį kuo smarkiausiai priešinosi. Karalius sutrikęs žvelgė 
čia į vieną, čia į kitą. Jis buvo taip nustebęs, kad kone žado 

neteko. Abu žmonės nori mirti. Bet kodėl? Nepajėgdamas suprasti, 
kas čia dedasi, jis pasišaukė abu 1AKyEuS ir nusivedęs atokiau 
paklausė: 

— Ką visa tai reiškia? Kodėl judu norite mirti? Žmogui įgim- 
ta saugoti gyvastį, o judu trokštate mirties. Paaiškinkit man 
viską žmoniškai. 

Senasis fakyras tarė: 

— Valdove, jeigu esate skaitęs šventas knygas, tai iš jų aiš- 
ku, kad šiandien yra pati palankiausia diena mirti. Tas, kas 
mirs šiandien, tikrai gaus vietą rojuje, nors ir pats didžiau- 
sias nusidėjėlis būtų. Bet tą paslaptį žino tik keletas žmonių. 

Karalius jau seniai rūpinosi, kaip patekti į rojų, ir jau 
kuris laikas atlikdavo įvairias apeigas vildamasis nepelnytai at- 
sidurti toje geidžiamoje vietoje. O kad buvo gan patiklus, tai 
labai apsidžiaugė fakyro paslaptimi ir tučtuojau ja patikėjo. Pa- 
sisukęs į minią, jis sušuko: 

— Mano mielieji žmonės, kadangi šventos knygos sako, jog 
šiandien palanki diena mirti, tai aš turiu didelį norą baigti savo 
gyvenimą dabar pat. Todėl įsakau vietoj šitų nekaltų žmonių 
pakarti mane, kad mano siela ndeitų į dangų. 

Karaliaus visada buvo klausoma, kad ir kokius kvailus įsa- 
„ kymus duotų. Taigi valdiniai nedelsdami ėmė ir pakorė jį, net 
apsigalvoti laiko nepaliko. O fakyrai dėkodami savo laimės 
žvaigždėms kuo greičiau pasišalino. 


KERALOS LIAUDIES PASAKOS 


KERALA 


Kerala yra viena mažesnių valstijų Indijos pietvakariniame 
kampe. Valstybinė kalba — malajalų — turi labai senas tradicijas. 
Valstijos plotas 38855 kvadratiniai kilometrai, o gyventojų 
25,4 mln, tad ji kone plyšta per siūles nuo 654 žmonių, gyve- 
nančių viename kvadratiniame kilometre. E UNE NSS = 70 pro- 
centų — pats didžiausias šalyje. 


Keraliečiai plačiai pasklidę, jų galima sutikti visoje šalyje, 
Ko gero, ir visame pasaulyje. Tai labai apsišvietę, pažangūs žmo- 
nės, jiems būdinga blaivi mąstysena ir jumoro jausmas. Jų pa- 
sakose atsispindi išmintis, meilė tradicijoms, šokiai ir muzika. 

Pagrindinės auginamos kultūros — ryžiai, prieskoniniai auga- 
lai, tapijoka, vaisiai, riešutai, svogūnai. 

Daug patrauklumo ir ekonominės naudos Keralai teikia užu- 
tekiai. 


IšSIBLAŠKĘS ZENTAS 


Sykį vienas jaunas vyras paliko namie žmoną ir iškeliavo 
pas uošvę. 

Uošvė jį priėmė su dideliu džiaugsmu, kaip įprasta mūsų 
šalyje. Iš visų skanumynų jam labiausiai patiko ryžių pyragai- 
čiai su kokoso riešutu ir cukrumi viduje. Anksčiau jis tokių py- 
ragaičių nebuvo ragavęs, tad paklausė uošvę, kaip jie vadinasi. 
Moteris atsakė, kad tai kozhukatos. 

Zentas neabejojo, kad ir jo žmona mokės tokių iškepti. Ji 
buvo apsigimusi šeimininkė, be to, motina ją nemažai mokė, kaip 
pataisyti skanių valgių. Tačiau ji niekad nebuvo kepusi jam 
kozhukatų. 

— Ar skanu? — paklausė uošvė. 

— Labai,— atsakė žentas. 

— Kai sugrįši namo, paprašyk, kad ir mano duktė tau iš- 
keptų. Ji žino kaip. 

Tad eidamas namo, vyras visą kelią sau kartojo: „„kozhukata, 
kozhukata“. Bet štai vienoje vietoje jam reikėjo pereiti siaurą 
upelį. Jis įsibėgėjo ir šoko, o kad geriau eitysi, riktelėjo „opapa!“ 
Nuo tos akimirkos „kozhukata“ išlėkė iš galvos ir iki pat namų jis 
jau kartojo „opapa!“ 

Parėjęs namo ir pasveikintas žmonos, vyras pasakė: 

— Žinai, tavo mama pavaišino mane pyragaičiais opapa. Jie 
man labai patiko. Mama sakė, kad ir tu moki juos kepti. Tai 
iškepk mian dabar. 

Žmona išpūtė akis. Jos išmanymu, „opapa“ buvo niekas kitas. 
kaip tik šūksnis. Ji paklausė vvrą, ką tai reiškia. . 

—- Nagi opapa pyragaičiai, — atsakė vyras. — Tavo mama sakė, 
kad tu moki juos kepti, tad neapsimesk, kad nesupranti. 

Bet žmona niekaip negalėjo susigaudyti, ir vyras supyko. 

— Jei nedarysi kaip liepsiu, tai aš tave pamokysiu. Še tau! — 
ėmė jis mušti žmonai per rankas. 

Vargšė jaunoji moteris ėmė verkti ir skystis: 

— Koks tu žiaurus! Mano rankos taip ištino, kad atrodo lyg 
ant jų būtų kozhukatos! Pažiūrėk! 

— Oi! Tai buvo kozhukatos, o ne opapa! Atleisk man ir būk 
gera, iškepk kozhukatų. 

Taigi žmona iškepė kozhukatų, ir vyras liko patenkintas. 


GUDRUS AUKSAKALYS 


Ponapenas buvo labai gudrus auksakalys. Ir ne tik kaip auk- 
sakalys, bet ir kaip vagis. Visi žinojo — jei tik jis palies auksą, 
tai bent gabalėlis būtinai prilips prie jo taip ir niežtinčio delno. 

Visvanas Nambudiris sykį sumanė padirbdinti dukrai aukso 
karolius ir paprašė Ponapeną. Šis pažadėjo pasistengsiąs iš vi- 
sos širdies. Žinodamas Ponapeno gudrumą, Nambudiris liepė 
vienam tarnui visą laiką stebėti Ponapeną. Jis dirbo pašiūrėje 
nuolatos sekamas tarno, o vakare eidamas namo visą auksą ati- 
duodavo tam pačiam tarnui. Šis viską pasverdavo, kad įsitikintų, 
ar ničnieko neprapuolė. 

Pagaliau darbas buvo baigtas. Karoliai išėjo dailūs. Nam- 
budiris nekantravo juos pamatyti ir liepė atnešti. Ausakalys su- 
vyniojo karolius į šilką, pats ėjo prieky, tarnas iš paskos. Kelyje 
iki Nambudirio namų buvo upokšnis. Einant per lieptą, karoliai 

netyčia įkrito į vandenį. Auksakalys tučtuojau įšoko, ištraukė ka- 
rolius, ir jiedu nuėjo pas Nambudirį. 

Atėję padėjo karolius ant stalo. Šeimininkas buvo labai pa- 
tenkintas, užmokėjo auksakaliui ir dar apdovanojo. Paskui pa- 
gyrė tarną, kuris taip gerai prižiūrėjo darbą, ir taip pat apdo- 
vanojo. 

Bet tas visų džiaugsmas neilgai tetvėrė. Po dviejų savaičių 
karoliai įgavo nešvarią pilką spalvą. Niekas neišmanė, kaip čia 
galėjo atsitikti, nes niekas nežinojo, ką veikė auksakalys keliauda- 
mas namo. O jis sugrįžo prie upelio ir kažką iš jo išsiėmė. Tai 
buvo tikri auksiniai karoliai, o tie, kuriuos atidavė Nambudiriui, 
buvo padaryti iš vario, tik taip gerai nušveisti, kad atrodė lyg 
auksiniai. Ponapenas juos paslėpė upely. Kai tikrieji aukso ka- 
roliai įkrito į upelį, auksakalys iš jo išėmė varinius. Visa buvo 
taip gudriai sumanyta, kad net akylusis tarnas nieko nesu- 
prato. 


VAIKISKAS GALVOSUKIS 


„Jei pasakysiu teisybę, tėvas užmuš motiną, jei nieko nesaky- 
siu,— suvalgys šunį“. Taip sakoma Keraloje, kai kam nors kyla 
neišsprendžiamas galvosūkis. Yra. pasakojimas, kaip atsirado šis 
posakis. Ė 

Ramus buvo labai ūmaus būdo ir namo paprastai pareidavo 
girtas. Žmona gana greit suprato, kad jos vedybos nepavyko. Vie- 
ną sykį Ramus parsinešė avienos ir paprašė žmoną, kad vakarie- 
nei išvirtų skanaus šiupinio. Paskui jis vėl išėjo, o žmona paliko 
mėsą verandoje ir nuėjo atsinešti peilio ir lėkštės. 

Grįžusi pamatė, kad šuo jau baigia tą mėsą suėsti. Žmona 
baisiai nusiminė ir išsigando, paėmė akmenį, metė į šunį ir pa- 
taikė jam į galvą. Šuo krito negyvas. 

Tada jai toptelėjo galvon viena mintis. Žmona išmėsinėjo 
šunį, nuplovė mėsą ir išvirė iš jo skanų šiupinį. Kai sugrįžo vy- 
ras, ji padėjo. priešais jį lėkštę. O visa tai matė jų maža duktė. 

— Jeigu pasakysiu teisybę, tėvas užmuš motiną, jei nieko 
nesakysiu, — suvalgys šunį, — tarė mergaitė. 

Ramų sudomino dukters žodžiai. 

— Ką tai reiškia? — paklausė jis žmoną. 

Vargšė moteriškė drebėdama apsakė jam visą teisybę. Bet 
Ramus tą sykį buvo neblogai nusiteikęs. Jam visa tai pasirodė 

juokinga, tad žmonos nebaudė. Bet to atsitikimo nepamiršo ir 
vėliau dažnai pasijuokdavo iš žmonos, kad norėjo pavalgydinti 
jį šuns mėsa. 


ZMOGUS, 
LAIKANTIS UŽ UODEGOS LEOPARDĄ 


Kai kas nors įklimpsta bėdon ir negali išsikapstyti, tai apie 
tokį žmogų Keraloje sakoma, kad jis laiko už uodegos Icopardą. 

Sykį viename kaime gyveno labai gudrus pirklys. Savo pre- 
kes jis gabendavo į tolimą turgų, parduodavo jas ten ir iki su- 
temstant sugrįždavo namo. Kartą jam begrįžtant atsitiko šiurpus 
dalykas: iš tankmės ant jo šoko baisus leopardas ketindamas jį 
suėsti. Išsigelbėti nebuvo jokios vilties. Bet pirklys vis tiek- ne- 
sutriko, pagriebė leopardą už uodegos ir ėmė bėgti aplinkui 
žvėrį. O tas vis puolė, bet niekaip negalėjo nutverti pirklio. 

Sitaip jiedu ir sukosi kaip cirke. Pirklys prie juostos turėjo 
pilną kapšą pinigų, besitampant šis atsirišo ir beveik visi pinigai 
išbiro ant žemės. 

Pro šalį ėjo vienas žmogus. 

— Kas čia dedasi? —- paklausė jis pirklį. — Ko tu leki aplink 
tą žvėrį? 

— Argi nematai? — atsakė pirklys.— Tas leopardas stebuk- 
lingas. Kai tik patempi jį už uodegos, iš jo byra auksas ir si- 
dabras. Man jau nemažai pribiro. Jei nori, ir tu pamėgink. O aš 
„susirinksiu, kas priklauso man. | 

Žmogelis buvo patiklus ir kvailokas. Apsidžiaugęs gera proga 
lengvai pasipelnyti, jis didžiai dėkingas perėmė iš pirklio leopar- 
do uodegą. Pirklys susirinko savo pinigus ir greitai dingo iš akių. 

MADHJOS LIAUDIES PASAKOS 


MADHJA 


Si valstija yra Indijos centre, jos plotas 443 459 kvadratiniai 
kilometrai, gyventojų 52 mln, tankumas 118 žmonių kvadratinia- 
me kilometre. Raštingumas — 27,8 procento. 

Madhja yra viena vargingiausių valstijų šalyje. 

Šiaurėje valstija ribojasi su Utaru, šiaurės rytuose — su Bi- 
haru, rytuose su Orisa, pietuose su Maharaštra, vakaruose su 
Gudžaratu ir Radžastanu. Sostinė — Bhopalis. Pagrindinės kal- 
bos yra hindi (valstybinė), urdu, marathi, marvari, gudžarati ir 
sindhi. Nors kalbiniai skirtumai dideli, žmones vienija bendra 
kultūra ir religija. Didžiausios upės — Narmada, Mahanadis ir 
Taptis. j 

Madhjoje galima sutikti visokiausių žmonių — nuo pirmykš- 
čių iki mokslininkų, tad ir šios valstijos folkloras labai įvairus. 

Sioje valstijoje yra daugiausia neliečiamųjų genčių ir kastų. 
Jos sudaro trečdalį visų gyventojų. Dėl to čia labai išsivystęs 
liaudies menas, muzika, šokiai ir amatai. 


GUDRIOJI MARTI 


Sykį pirklio marti nuėjo pasisemti vandens į šulinį, kuris 
buvo kitame kaimo gale. Vos tik spėjo iškelti kibirą, prie šulinio 
pasirodė keturi keleiviai. 

Vienas jų kreipėsi į moteriškę: 

— Aš esu ištroškęs, gal būtum gera ir duotum man vandens? 

Ji suabejojo, mat visų pirma buvo nę visai tinkamai apsivil- 
kusi, o antra — neturėjo: puodukp vandeniui: Tad ėmė ieškoti 
visokių priežasčių, kaip jiems atsakyti, ir paklausė: 

— O kas toks esi? 

— Keleivis, — atsakė vyriškis. 

Ji vėl paklausė: 

— Keleiviai tėra tik du, kuris iš jų tu? 

Zmogus nieko negalėjo atsakyti. Pamačiusi, kad jis sutriko, 
moteriškė tarė: 

— Kol neatsakysi į mano klausimą, tol negalėsiu tavęs pa- 
girdyti. — Ji susipylė kibirą į ąsotį ir ėmė semti kitą. 

Tada artyn priėjo antras keleivis ir taip pat paprašė vandens. 

Moteriškė ir jam uždavė tą patį klausimą: 

— Kas tu esi? | 

— Vargšas, — atsakė žmogus. 

—- Vargšai tėra du, kuris iš jų tu? | 

Antrasis keleivis irgi nemokėio atsakvti į klausimą ir vandens 
negavo. 

Priėjo trečias keleivis. Jis irgi buvo paklaustas kaip du pir- 
mieji ir pasisakė esąs nemokša. Marti tarė: 

— Nemokšų esti dvi rūšys. Iš kurių tu? 

Zmogus nesumojo, Ką. atsakvti. 

Pagaliau priėjo ketvirtasis keleivis -ir pasisakė esąs- kvailys. 
Moteriškė tuojau paklausė, kuriai iš dviejų kvailių rūšių jis pri- 
klauso. Šis irgi nieko negalėjo atsakyti. | 

Prisipylusi ąsotį, moteriškė užsikėlė jį ant peties ir tarė: 

— Jeigu visi esate ištroškę, tai eikit pas mane namo. Ten 
ir gausit vandens. 

Taip keleiviai ir padarė. 

Parėjusi namo, moteriškė pirmiausia pastatė ąsotį .-į vietą, 
paskui prideramai apsirengė, o tada išėjo į verandą su puoduku 
vandens. Keleiviai numalšino troškulį ir nuėjo savo keliu. 

Šešuras, pirklys, visa tai matė iš kitos verandos ir tarė pats 
sau: „Mano sūnus išėjęs, o jo Žmona į namus atsiveda nepažįs- 
tamus žmones. Tai negerai. Nedera ramiai žiūrėti, kai deda- 
si tokie dalykai. Reikia tučtuojau ką nors daryti“. 

Taip pagalvojęs, pirklys nuėjo pas karalių ir papasakojo apie 
marčios elgesį. Karalius liepė sargybiniui pašaukti moterį. Any- 
ta baisiausiai persigando ir paklausė: 

— Oi martele! Gal tu prie šulinio su kuo nors susipykai? 

Marti linktelėjo galvą ! ir liepė sargybiniui sugrįžti pas kara- 
lių ir paklausti, ar ji kviečiama kaip marti, ar kaip duktė. 

Po kurio laiko sargybinis sugrįžo su neštuvais ir pasakė, kad 
ji kviečiama kaip marti. Tuomet moteris sėdo į neštuvus ir buvo 
nugabenta pas karalių. 

— Kodėl tu parsivedei keturis vyriškius, kai tavo vyro nebu- 
vo namie? — paklausė karalius. 

Moteris paaiškino: 


! Daugelis indų galvos linktelėjimu reiškia neigimą. 

— Šeimininkės pareiga paduoti vandens stiklą ištreškusiam 
keleiviui. Prie šulinio buvau netinkamai apsivilkus ir dėl to ne- 
galėjau duoti jiems vandens. Tada uždaviau keblių klausimų ir 
parsivedžiau namo. Mano klausimų jie nesugebėjo atsakyti. 

— O kokie buvo tie tavo klausimai? — susidomėjo karalius. 

Moteris pakartojo savo klausimus. Nei karalius, nei dvariš- 
kiai neišmanė, kaip į juos atsakyti. Tada karalius liepė jai pa- 
čiai pasakyti atsakymus. 

Moteris paaiškino: 

— Mano manymu, atsakymas į pirmąjį klausimą turi būti, 
kad tėra tik du keleiviai — saulė ir mėnulis. Atsakymas į antrą 
mano klausimą yra toks, kad tik du padarus galima vadinti 
vargšais — karvę ir marčią. Atsakymas į trečią klausimą — van- 
duo ir maistas. Jie lankosi pas kiekvieną kaip tikri nemokšos. Ket- 
virtasis žmogus pasisakė esąs kvailys, o paklaustas, kuriai iš dvie- 
jų kvailių rūšių priklauso, visai sutriko. 

— Ar tu manai, kad kvailių tikrai tėra dvi rūšys? — susi- 
domėjęs paklausė karalius. 


— Taip, tikrai, — atsakė marti. 


— Kokios? Greitai pasakyk man,— nekantravo karalius. 

Moteris tarė: 

— Aš atsakysiu tik tada, jei jūs prižadėsite nesupykti. 

— Sakyk be jokios baimės. 

— Šiuo metu yra tik du kvailiai. Vienas — tai mano šešu- 
ras, kuris nieko neišsiaiškinęs apskundė mane, o antras — tai 
karalius, kuris pamindamas marčios orumą pasišaukė ją teisti. 

Po šitų žodžių karalius kiek užpyko, bet širdyje didžiavosi to- 
kia moterimi. 


BRANGAKMENIŲ VAGIS 


Viename kaime gyveno turtingas pirklys. Pasenęs jis paskirs- 
tė savo turtą keturiems sūnums: pirmajam pavedė palūkanų tvar- 
kymą, antram paskyrė maisto krautuvę, trečiam medžiagų par- 
duotuvę, o ketvirtam, jaunėliui, savo derlingus laukus. Visi ke- 
turi liko patenkinti ir pelningai gyveno. 

Vieną dieną pirklys pasišaukė sūnus ir tarė: 

— Vaikai, mano dienos jau baigiasi, todėl noriu, kad jūs 
visada būtumėt vieningi ir ištikimi vienas kitam. Tegu jūsų vers- 
lai neša jums sėkmę. Kadangi aš galiu bet kada numirti, tai 

noriu atskleisti jums paslaptį. Po mano Iovos kojomis jūs rasi--. 
te brangakmenių, nepamirškit, kai numirsiu, juos pasiimti. Bet 
atminkit vieną dalyką — juos galima išimti tik tada, kai būsite 
visi keturi. 

Po keleto mėnesių tėvas pasimirė, ir broliai nusprendė išsi- 
kasti brangakmenius. Susirinko tėvo kambaryje ir nukasė iš po 
lovos žemę. Bet labai nustebo, nes rado tik tris brangakmenius. 
Susižvalgė tarpusavy — kur ketvirtasis? Tėvo žodžiais jie neabe- 
jojo, todėl manė, kad ketvirtąjį brangakmenį kuris nors išsikasė 
anksčiau, mat joks pašalinis žmogus apie tą lobį nieko nežinojo. 

Visi keturi vylėsi, kad brangakmenis kaip nors atsiras, o kal- 
tojo brolio vardas liks paslaptvje, nes antraip ir-jam pačiam 
būtų labai nesmagu, ir tėvo siela danguje būtų labai užgauta. 

Jie ilgai galvojo ir pagaliau nusprendė kreiptis į protingą 
karalių, kurio karalystė buvo gana toli nuo jų kaimo. Tas kara- 
lius garsėjo teisingumu. Nukakę į jo karalvstę, broliai pasiprašė 
priimami, paaiškino, ko atkeliavę, ir užbaigė: 

— O didysis karaliau, mes labai norime, kad brangakmenis 
atsirastų, bet kad ir vagis liktų mums nežinomas. Padaryk taip, 
kad mūsų prisirišimas vienas prie kito diena dienon vis didėtų. 

Karalius kantriai išklausė juos ir pasakė: 

— Bičiuliai, šiandien verčiau pabūkit mano svečių namuose, 
o rytoj aš pabandysiu įsigilinti į jūsų reikalą. 

Tarnai nuvedė juos į svečių namus ir skaniai pavaišino. Džiaug- 
damasis visais tais skanumvnais, vienas brolių pasakė: 

— Nors tai ir karališkas maistas, bet miltai, iš kurių “iškepti 
pyragaičiai, sugadinti krauju. 

Kitas brolis tarė: 

— Įdaras per daug sudžiūvęs. 

— O man atrodo, kad piene primaišyta žmogaus pieno,— ta- 
rė trečias brolis. 

Ketvirtasis pridūrė: 

— Aš užuodžiu, kad lėkštės iš lapų, suteptų karvės mėšlu. 

Jų pokalbį nugirdo .vienas patarnautojų. Jis nuėjo pas ka- 
ralių ir viską papasakojo. Karalius labai įniršo, pasišaukė bro- 
lius ir savo maisto sandėlininką ir paklausė: 

— Ar visa, ką sakėte apie maistą, yra teisybė? 

Vyriausias brolis atsakė: 

— Jeigu nerite sužinoti, valdove, tai turite rimtai viską iš- 
tirti. 

Pirmiausiai buvo pašauktas miltų pirklys, bet jis prisipažino 
nieko negalįs pasakyti, kadangi kviečius pirkęs iš ūkininko Ču- 
nyje. 

Buvo pašauktas ir ūkininkas. Šis grąžydamas rankas pasakė: 

— Valdove, į javapjūtės pabaigą pas mus atklydo šernas. Aš 
jį ir užmušiau ant iškultų kviečių krūvos. Labai atsiprašau, kad 
nesusiprotėjau nupilti šalin tų kviečių, kurie buvo apšlakstyti 
krauju. 

Taigi paaiškėjo, kad pirmasis brolis sakė teisybę: 

Paskui atėjo eilė įdaro pardavėjui, kuris prisipažino pirkęs 
įdarą iš šlavėjo, o šis galėjo būti surinkęs atliekas nuo kitų 
stalų. 

Karalius gerokai supyko išgirdęs tokį dalyką. 

Paskui buvo paklaustas pienininkas. Šis baisiai kaltas pa- 
aiškino: 

— Valdove, atleisk man! Tai aš neapsižiūrėjau. Laikiau 
pieną pas tarnaitę, o ši žindė kūdikį. Kūdikis pasisuko, ir tru- 
putis pieno nulašėjo į pieno rėčką. Pasižadu, kad daugiau taip 
neatsitiks. 

Karalius tylėjo. Paskiausiai buvo pašauktas žmogus, pristatęs 
lapų lėkštes. Jis irgi pripažino savo kaltę. 

Pasirodė, kad visi keturi broliai nemelavo. Karalius ir dva- 
riškiai negalėjo atsistebėti brolių jautrumu. Ir karalius tarė: 

— Broliai, jūs esat tokie jautrūs, protingi ir išmintingi, kad 
aš tiesiog stebiuosi, kaip negalit surasti piktadario patys. Ma- 
nau, kad neįstengsiu nieko jums patarti. Verčiau kėliaukite pas 
Dharampūro karalių, jis tikriausiai mokės jums padėti. 
 Nukeliavo broliai į Dharampūrą. Kitą rytą nuėjo pas karalių 
ir apsakė, ko apsilankę. Ir dar paprašė, kad teisybę norėtų su- 
žinoti nesusipykdami tarpusavy. 

Dharampūro karalius jau buvo girdėjęs apie brolius ir pa- 
manė, kad prieš imantis jiems padėti vertėtų patikrinti, ar jie 
tikrai tokie protingi. Karalius liepė atnešti puodą. Puodas buvo 
uždengtas, ir karalius paklausė: 

— Pirmiausia pasakykite man, kas yra puode? 

Vyriausias brolis paėmė puodą į rankas ir papurtęs pasakė: 

— Ten-yra kažkas apvalus. 

Antrasis brolis apžiūrėjęs puodą tarė: 

— Taip, ten apvalus daiktas, ir jis raudonas. 

— Taip, apvalus, raudonas, o jo viduje sėklos, — pridūrė tre- 
čiasis. 

— A, ten yra granatas, — pasakė jauniausias brolis, trenkė puo- 
dą į žemę, ir šis subiro į gabalus. Ten tikrai buvo granatas. 

Karalius labai nustebo, kad broliai tokie protingi, ir patarė 
jiems keliauti į Svarngarhą. 

Iškeliavo broliai į Svarngarhą. Beeinant vyriausias brolis ir 
sako: 

— Šituo keliu ėjo šlubas kupranugaris. 

— Jis buvo aklas viena akimi,— pridūrė antrasis brolis. 

Trečiasis pasakė: 

— Jis buvo be vieno danties. 

— Man atrodo, ant jo sėdėjo nėščia moteris,— užbaigė jau- 
niausiasis. 

Šitą brolių pokalbį girdėjo kitas keleivis — jų vedlys. Kai jie 
atsidūrė Svarngarhe, vedlys pasakė nueisiąs pas karalių ir su- 
sitarsiąs, kad juos priimtų. Nuėjęs jis papasakojo karaliui, ką 
girdėjo kelyje. 

Karalius pasišaukė brolius ir paklausė: 

— Kaip jūs .sužinojote, kad tas kupranugaris buvo šlubas, 
viena akim aklas, be vieno danties ir kad ant jo jojo nėščia 
moteris? 

Vyriausiasis brolis paaiškino: 

— Jūsų šviesybe, aš pamačiau, kad trys kupranugario pėdos 
ant kelio labai aiškios, o ketvirtosios pėdos atspaudas ne toks 
gilus. Todėl ir nusprendžiau, kad gyvulys šlubas. 

— O aš pastebėjau, jog kupranugaris ėdė žolę tik vienoje 
tako pusėje, ir nusprendžiau, kad jis matė tik viena -akimi. 

Trečias brolis papasakojo: 

— Ten, kur jis ėdė žolę, kiekvienam grybšnv likdavo po ne- 
nupeštą kuokštelį. Dėl to ir pamaniau, kad jam trūksta vieno 
danties. | 

Jauniausias brolis paaiškino: 

— Aš pasakiau, kad ant kupranugario jojo nėščia moteris. 
Tą supratau, kai pamačiau ant žemės rankų atspaudus, kur kup- 
ranugaris ilsėjosi. 

Išklausęs brolių paaiškinimus, Svarngarho karalius tarė: 

— Žinote, man bus sunku surasti tarp jūsų brangakmenio 
vagį. Verčiau keliaukite pas mano dukterį į Dharanagarį. Ji jums 
padės. 

Dharanagaryje karaliaus duktė spręsdavo ginčus sėdėdama 
už uždangos rūmų balkone. Prie rūmų durų stovėjo didžiulis 
būgnas. Tie, kurie norėdavo ką nors išsiaiškinti, mušdavo tą 
būgną. 

Išgirdusi dundant būgną, princesė išėjo ir atsisėdo balkone 
už užuolaidos. Broliai pasakė: 

— Mes esame keturi broliai. Norime išlikti nesusipykę ir vie- 
ningi, todėl prašome surasti mums brangakmenį, bet padaryti 
taip, kad vagis liktų nežinomas. 

Princesė kantriai išklausė juos ir tarė: 

— Gerai, aš pamėginsiu jums padėti. Bet turėsite čia išbūti 
dvi savaites. 

Broliai sutiko. Princesė liepė jiems gyventi atskirai, kad nė 
vienas su kitu nesusitiktų, kol nebus surastas brangakmenis. 

Kitą dieną ji pasišaukė vyriausią brolį ir papasakojo jam to- 
kią istoriją. 

Viename mieste gyveno karalius. Jo sūnus labai draugavo 
su divano ' sūnumi. Vieną dieną jiedu sumanė, kad pirmąją nak- 
tį po vestuvių atsiųs kitas kitam savo žmoną. Tas, kuris pirmas 
ves, turės laikytis šio pažado. Po šito jų draugystė -pasidarė 
dar tvirtesnė. 

Po keleto metų princas vedė. Kai tik parsivedė namo žmoną, 
prisiminė, ką buvo pažadėjęs draugui, ir papasakojo žmonai 
apie savo susitarimą. Žmona sutiko išpildyti vyro norą ir išėjo 
pas divano sūnų. Nedaug tenuėjusi, sutiko būrį plėšikų. Šie ją 
sustabdė ir mėgino atimti papuošalus. Princesė jiems pasakė: 

— Jūs man esate kaip tėvai. Paklausykit manęs. Aš esu prin- 
co Žmona ir einų pas divano sūnų. Tai bus mano pirmoji ve- 
dybinė naktis. Leiskite man eiti ir tesėti vyro pažadą. Grįžda- 
ma mielai atiduosiu jums visus tuos papuošalus. 

Vagys ėmė tartis. Vienas sakė, kad princo žmona yra didelio 
žmogaus duktė ir gali juos apgauti. Kitas tvirtino, jog būtų 
kvaila ją paleisti. Bet plėšikų. vadas tarė jai: 

— Gerai, gali eiti, bet grįždama nepamiršk, ką pažadėjai. 

Nuotaka nuėjo toliau. Buvo vidurnaktis, ir divano sūnus 
laukė 'jos. Vos išgirdęs žingsnius, priėjo prie durų pasveikinti. 
jaunosios moteriškės ir tarė: 

— Eikš vidun, mano sese! 3 

Nuotaka įėjo vidun. Divano sūnus padovanojo jai naują suk- 
nelę ir papuošalų. 

— Tai maža brolio dovana seseriai. Priimk, nepasididžiuok— 
pasakė jis. Paskui pavaišino skaniais valgiais. Kai princo žmo- 
na susiruošė atgal, jis žemai nusilenkė ir palietė jai kojas. 


! Divanas — ministras, aukščiausias valstybės pareigūnas. 

Grįždama nuotaka vėl sutiko vagis. 

— Stai ir aš. Imkit mano papuošalus,— pasakė ji ir vieną 
po kitos nusiėmė brangenybes. 

Vagių vado akyse pasirodė ašaros. Kiti vagys irgi labai 
nustebo matydami, kaip brangiausi papuošalai eina jiems į ran- 
kas be jokių pastangų. Galiausiai vagių vadas liepė jai viską 
pasilikti. 

— Dukra, tu pavadinai mus tėvais. Kaip mes dabar galime 
imti iš tavęs tuos daiktus? — tarė jis, dar padovanojo moteriš- 
kei deimantų vėrinį ir paleido eiti. 

Nuotaka sugrįžo į rūmus ir viską papasakojo princui. 

Pabaigusi savo pasakojimą, princesė paklausė vyriausiąjį 
brolį: | 
— Na štai, pasakyk dabar man, ką tu manai apie princą, 
divano sūnų, nuotaką ir apie vagis? 

Vyriausiasis brolis atsakė: 

— Manau, kad jie buvo garbingi žmonės. Princas nusiuntė 
savo žmoną pas draugą, nes laikėsi duoto žodžio. Tokių žmonių 
nedažnai sutiksi. Nuotaka irgi buvo dora, nes pakluso savo vyro 
norui. Divano sūnus taip pat buvo kilnus. Pamatęs jauną moterį 
savo kambary, jis elgėsi su ja kaip su seserimi. Ir vagys buvo 
labai geri. Jie pasielgė tarsi mergaitės tėvai ir nepaėmė brangių 
papuošalų, nors šie buvo nuostabūs. Man jie visi atrodo dori 
ir garbingi. 

Princesė pasišaukė kitą brolį. Papasakojo jam tą pačią isto- 
riją ir iš jo gavo panašų atsakymą. 

Trečiojo brolio nuomonė buvo irgi tokia pat. 

Pagaliau buvo pakviestas jaunėlis. Princesė papasakojo jam 
tą patį atsitikimą ir liepė pasakyti savo nuomonę. Jaunėlis ma- 
nė kitaip. 

— Na, jeigu tau reikia mano nuoširdaus atsakymo, tai pa- 
sakysiu, kad princas buvo kvailys. Kokia nesąmonė vidurnaktį 
siųsti savo žmoną į draugo namus! Velniai rautų toki pažadą! 
Nuotaka irgi pasileidėlė. Todėl ir išėjo nedvejodama į svetimus 
namus. O ir divano sūnus ne mažesnis kvailys. Pas jį atėjo jau- 
na moteris, o jis nė nepalietė jos. Vagys irgi tikri bukapročiai — 
nepasinaudojo tokia proga. 

Princesė išklausė jaunėlį ir nusprendė: 

—- Tą brangakmenį pavogei tu. Tučtuojau atiduok jį man, 
antraip aš tave taip pamokysiu, kad niekada nebepamirši Na, 
duok tučtuojau man jį. 


114 


Jaunėlis iš pradžių manė priešintis, bet greit suprato, kad 
pasigailėjimo nesulauks, jei negrąžins brangakmenio, tad iš- 
traukė jį iš kišenės ir padavė princesei. Ji jau buvo paėmusi ir 
kitus akmenis iš brolių. Tada susišaukė juos visus ir išdalino kiek- 
vienam po brangakmenį. 

Taigi vagis buvo surastas, bet niekas nežinojo, kuris. Visi 
dabar turėjo po brangakmenį ir laimingi gyveno toliau. 


MAHARASTROS LIAUDIES PASAKOS 


MAHARASTRA 


Ši valstija vakaruose prieina prie Arabų jūros, šiaurės ry- 
tuose ribojasi su Madhja ir Gudžaratu, pietuose — su Karnataku 
ir Goa. Jos plotas — 307 762 kvadratiniai kilometrai, gyventojų —- 
62,7 mln, tankumas — 204 gyventojai kvadratiniame kilometre, 
raštingumas — 47,37 procento. Maharaštfos sostinė yra Bombė- 
jus. Pagrindinė valstijos kalba — marathi. 

Net veduose dažnai minima Vidarbha — vienas valstijos seno- 
vinių rajonų. Vidarbhos karalių dukterys buvo legendinės asme- 
nybės — dievo Krišno žmona Rukminė, Ajos žmona Indumatė, 
Damajantė, Agastjos žmona Lopamudra. Šioje valstijoje apstu 
šventų vietų ir šventyklų. Čia gyvena daug adivasių genčių — 
gondai, korkai, bhilai, kolamai, lamanai, varliai, katkariai, koliai 
ir bandžarai. Daugelis Maharaštros padavimų susiję su dievy- 
bėmis, religinėmis šventėmis ir ritualais. Jų tikslas ugdyti mei- 
lę tradicijoms, pareigos jausmą, pamaldumą. ir kitas jaunų mer- 
gaičių dorybes. Manoma, kad dauguma tų legendų sukurtos mo- 
terų ir vadinamos apaurusheya, t. y. „parašytos ne vyrų“. 


NEPRILYGSTAMASIS LANKININKAS 


Netrukus po Šivo dži karūnavimo Raigarhe buvo pastatyta 
trys šimtai didingų namų, šventykla dievui Džagadešvarui ir di- 
džiulis baseinas. Baseinas buvo pilnas įvairiausių lotosų. Prie jo 
stovėjo Šivas dži su motina Džidža bai! ir žiūrėjo į nuostabius 
mėlynus, baltus ir raudonus žydinčius lotosus. po 

Motina tarė: 

“— Jau netoli Višnaus šventė, Šivai dži. 

Šivas dži atsakė: 

— Taip, aš esu girdėjęs, kad tą dieną dievas Višnus pager-*“ 
bė dievą Šivą tūkstančiu lotoso žiedų. Kai vieno žiedo jam pri- 
trūko, atidavė už jį savo akį. 


1 Bai — ponia. 

— Tą dieną,— pasakė Džidža bai,— aš irgi norėčiau pagar- 
binti dievą Džagadešvarą tūkstančiu baltų lotosų iš baseino. 

Sivas dži užtikrino motiną viskuo pasirūpinsiąs. 

Bet Džidža bai vis svarstė, kaip tai padaryti. 

— Nebus taip lengva, kaip atrodo. Šitai šventei aš noriu 
šviežių ir nekaltų gėlių, ne tik neuostytų, bet ir nesuteptų net 
mintyse tų žmonių, kurie jas skins. Bet tas, kas skins gėles, 
būtinai pagalvos apie šventę ir apie dievą. Vos palietęs gėlę, 
nejučia savo mintyse paskirs ją viešpačiui. Taigi aš savo šven- 
tei teturėsiu paprasčiausias jau suterštas, mintyse jau paauko- 
tas gėles. 

Šivas dži suprato šitą keblumą. Motina, būdama tokio am- 
žiaus, pati viena nepajėgs priskinti tūkstančio gėlių, o jei jis 
lieps tą padaryti kokiam kitam žmogui, tai niekaip neišvengs to, 
apie ką kalbėjo Džidža bai. 

Kitą dieną Šivas dži pasišaukė dvariškius ir paskelbė visiems 
savo motinos norą ir valią. Valdiniai rimtai išklausė Šivą dži, 
bet niekas nieko nepasiūlė. 

Pagaliau atsistojo vienas jaunuolis ir tarė: 

— Jūsų didenybe, norėčiau, kad pažiūrėtumėte, kaip aš moku 
vikriai priskinti tūkstantį baltų gėlių nepaliesdamas jų ranka. 
Ir visų gėlių stiebai bus vienodo ilgio. 

Visiems parūpo, kas tas jaunuolis. Kažkuris dvariškių atpa- 
žino, jog tai Vikramas Dalvis iš maharadžos* sargybos. 

Šivas dži perspėjo jį: 

— Vikramai, tu pats supranti, ką pasakei, ir turėsi atlikti, 
ką pažadėjęs. Kitaip tavęs laukia griežta bausmė. 

Paskirtą dieną saulei tekant Vikramas atėjo prie baseino su 
lanku ir tūkstančiu strėlių. Šivas dži su motina ir karališkąja 
šeimyna bei visais dvariškiais taip pat buvo čia, nes visiems 
buvo smalsu, kaip Vikramas tesės savo pažadą. 

Žemai nusilenkęs Džidžai bai ir Šivui dži, jis atsigulė ant. 
kranto. Tada gerai nusitaikė ir ėmė leisti strėles į lotosų stiebus. 
Viena strėlė, viena gėlė. Jo strėlės krito kaip lietus. Jis buvo 
taip susikaupęs, kad visiškai nejautė, kas dedasi aplink. Matė 
tiktai lotoso stiebą ir tą vietą, kur turi pataikyti strėlė. 

Kai baigėsi tūkstantis strėlių, Vikramas išplaukė valtimi ir 
su replėmis surinko visas gėles. Paskui išsigraibė ir visas tūks- 
tantį strėlių, kurios plūduriavo ant vandens. 


2 Maharadža — Indijos kunigaikščių titulas. 

Šivas dži pagyrė vaikino taiklumą, o Džidža bai manė, kad. 
ne tai svarbiausia. 

— Vikramas buvo taip susikaupęs, — tarė ji, — kad ničnieko 
daugiau nematė, tik stiebą, į kurį reikia pataikyti. Jo galvon 
neatėjo mintys nei apie šventę, nei apie dievą. | 

Vikramas paprašė Šivą dži patikrinti gėlių stiebus, ar visi 
vienodo ilgumo. Vienas valdinys pamatavo juos ir pranešė, kad 
visi vienodi. Šivas dži ir Džidža bai ir visi susirinkusieji negalėjo 
atsistebėti. 

Šivas dži viešai pagerbė Vikramą pats ant jo kaklo uždėda- 
mas aukso ir smaragdų vėrinį. 


KAIP PARVATĖ BAI 
PERGUDRAVO PLĖŠIKUS 


Praėjusio amžiaus viduryje Maharaštros valstijos pakraščiuo- 
se buvo labai daug plėšikų ir galvažudžių. Jie puldinėjo kaimus, 
gąsdino žmones ir plėšė jų turtą. Policija niekaip neįstengdavo 
apsaugoti skriaudžiamųjų, tad žmonės turėjo patys iungtis į 
būrius ir gintis. Bet ne sykį jiems tekdavo paprasčiausiai bėgti 
iš namų, kad išgelbėtų gyvastį. 

Vienas garsus plėšikų vadas darbavosi labai plačiai — ir po 
kaimus, ir gretimuose miestuose. Jis taip suįžūlėjo, jog net iš 
anksto atsiųsdavo žmonėms įspėjimą, kada ateis plėšti ir ku- 
riuos namus nusiaubs. Jei kas mėgindavo išgabenti iš namų ver- 
tingesnius daiktus arba pašaukdavo policiją, tai, po to nukentė- 
davo dar skaudžiau. Taigi nebuvo kitos išeities, kaip tik nuolan- 
kiai duotis plėšiamam- arba, surinkus drąsių vyrų, stoti į kovą. 
Bet galų gale plėšikai vis tiek nugalėdavo. 

"Vieną dieną turtuolis Bapuras gavo žinią, kad naktį bus už- 
pulti jo namai. Ir perspėjimą: „Jei mėginsi mus apgauti ir išga- 
bensi iš namų brangenybes arba pasišauksi policiją, tai būsi iš- 
maudytas kraujuje“. 

Bapuras išbalo kaip popierius, gavęs tą žinią. Jis turėjo di- 
delę sargybą, būrį tarnų ir pilnas skrynias pinigų. Baisiai išsi- 
gando turtuolis, bet jo žmona Parvatė bai, drąsi ir išmintinga mo- 
teriškė, išgirdusi šitokią naujieną, paklausė vyrą: 

— Ką ketini daryti? 

— Žinoma, kad nepasiduosiu tiems niekšams! Surinksių mies- 
te vyrų ir kartu su tarnais stosiu į kovą. O kaip tu manai?“ 

119 


— Manau, kad į tokią nelygią kovą stoti neverta. Juk plė- 
šikai geriau ginkluoti ir labiau įgudę kautis. Jie netruks jus 
rugalėti. 

— O ką daugiau padarysi? — paklausė Bapuras. 

— Reikia kaip nors pergudrauti plėšikus, ką nors sugalvo- 
ti, — susimąsčiusi atsakė Parvatė bai. 

— Bet kaip? Gal kur nors paslėpti tavo dėžutę su brangak- 
meniais. .. kur nors tvarte po mėšlu? 

— Leisk man pagalvoti,— pasakė ji, — o kol kas daryk, kaip 
tau atrodo geriau. Aš su jais kausiuos savaip. Nesijaudink. 

Bapuras mažumą apsiramino ir išėjo į miestą rinkti pagal- 
bon vyrų, o Parvatė bai atsisėdo ir ilgai galvojo. Greitai atėjo 
vakaras. Sugrįžo Bapuras ir pasakė žmonai: 

— Radau apie dvidešimt vyrų. Pasislėpsime miške netoli 
kaimo ir užpulsim plėšikus. 

Taip taręs, jis pasiėmė keturis tarnus, ginklų ir išėjo. 

Visai sutemo, kaimas užmigo. 

Parvatė bai pasišaukė savo tarnaites bei porą virėjų ir paliepė: 

— Ruoškit karališką puotą penkioms dešimtims žmonių. Su- 
sitvarkykit taip, kad galėtumėt paduoti karštus valgius lygiai 
vidurnaktį. 

Tarnai gerokai nustebo, bet vis tiek ėmėsi darbo, o Parvatė 
bai pati viską prižiūrėjo. Kai visi valgiai buvo pataisyti ir plata- 
no lapų lėkštės bei vietos penkiasdešimčiai žmonių paruoštos, ji 
apsivyniojo naują sarį, nusiėmė visus papuošalus ir sudėjo vis- 
ką prie kitų savo brangenybių. Pasiliko tik mangalsutrą' ant 
kaklo. Tada atsisėdo ir ėmė laukti. 

Vidurnaktį ji išgirdo dundant arklių kanopas ir žvangant kar- 
dus. Netrukus tie garsai priartėjo, ir kažkas garsiai pabeldė į 
duris. Parvatei bai net širdis apmirė, bet greit .ji nutaisė ramų 
tt žvalų veidą, nuėjo prie durų ir atidarė. Prieš ją stovėjo aukš- 
tas piktų akių vyras su nuogu kardu rankoje. Parvatė bai buvo 
baisiai išsigandusi, bet sukaupė drąsą ir švelniai pasakė: 

— Būk sveikas, broli. Eikš į vidų. 

Plėšikas net apstulbo. Nespėjo nė burnos praverti, o Parva- 
tė bai tarė: 

— Aš laukiau tavęs ir tavo brolių nuo pat ryto, kai tik ga- 
vom jūsų žinią. 


! Mangalsutra — virvelė, kuria per vestuves jauniesiems surišamos ran- 
kos; paskui žmona ją nešioja ant kaklo. 

Plėšikas stovėjo ir spoksojo į ją pritrenktas tokio nejprasto 
priėmimo. 

— Prašom į vidų. ir negaiškit laiko. Nusiprauskit. Vakarienė 
jau paruošta. Pasivaišinkit prieš kibdami į darbą. 

Plėšikų vadas vis dar abejojo. Bet Parvatė bai nuvedė juos 
prie stalo ir liepė tarnams nešti karštą maistą. Kol plėšikai val- 
gė, Parvatė bai pati rūpinosi visais, vaikščiojo nuo vieno prie 
kito ir ragino dar ko nors paragauti, nesidrovėti. Kai plėšikai pa- 
sisotino, ji atnešė visą dubenį savo -papuošalų ir, padėjusi prie- 
šais vadą, pasakė: 

— Broli, čia viskas, ką aš turiu, tik vieną dalykėlį pasilikau 
sau.— Ji parodė į mangalsutrą ant kaklo ir paaiškino: — Tai yra 
šventas mano vedybų atminimas, aš jį nešioju, kad mano vyras 
gyventų ilgai. Meldžiu man jį palikti. | 

Plėšikų vadas daugiau nebeištvėrė ir susijaudinęs prabilo: 

— Žinoma, kad paliksiu. Mes valgėme tavo druską ir negali- 
me skriausti tokio žmogaus. Be to, tu pavadinai mane broliu ir 
kaip brolį priėmei. Nuo šiol tu esi mano sesuo, ir aš pasirūpin- 
siu, kad tau neatsitiktų nieko pikto. 

Taip taręs, jis atidavė jai dubenį su papuošalais ir įsakė plė- 
šikams atvesti jos vyrą, kuris gulėjo pakelėje drauge su kitais 
surištomis rankomis ir kojomis. Liepė jį paleisti ir atsisveikino. 

Žmonės be galo nustebo kitą rytą išgirdę, kuo viskas baigėsi. 
Nuo to laiko nė vienas plėšikas nepuolė Parvatės bai namų, ir 
net dabar tą atsitikimą žmonės pasakoja savo vaikams. 


KAIP ATSIRADO BHILAI 


Bhilų dievas Bhagvanas sutvėrė žemę, o paskui du žmones — 
vyrą ir moterį. Jiedu gyveno kaip brolis ir sesuo ir buvo labai 
laimingi. Taip pat buvo geri ir dosnūs kitiems padarams. Bro- 
lis eidavo dirbti, o sesuo nešdavo vandenį. Eidama prie upės, 
ji pasiimdavo ryžių ir maitindavo žuvis. Taip buvo ilgą laiką. 

Žuvų karalienei Ro labai patiko mergaitės dosnumas, ir vie- 
ną dieną ji paklausė: 

— Mergele, kokio tu nori atlygio? Jei ko nors pageidauji, 
pasakyk man. Aš išpildysiu tavo norą. 

— Kad man nieko netrūksta,— atsakė mergaitė. 


121 


Tada žuvų karalienė pasakė: 

— Netrukus lietus ir vanduo labai nualins žemę. Paprašyk 
"savo brolio, kad padarytų dėžę ir pasiimtų arbūzo sėklų. Kai 
pradės lyti, judu su broliu lipkit į dėžę ir įsidėkit tas sėklas bei 
vandens. Nepamirškit pasiimti ir gaidį. 

Netrukus iš tikro pradėjo lyti, pradžioje nesmarkiai, paskui 
kaip iš kibiro — atrodė, kad žemė susimaišė su dangumi. Dienų 
dienas brolis su seseria plaukė dėžėje su savo sėklomis, van- 
deniu ir gaidžiu. Pagaliau lietus liovėsi, vanduo nuslūgo ir jie 
pasijuto su visa dėže užnešti ant uolos. Netrukus užgiedojo gai- 
dys. 

Ir jie išgirdo Bhagvano balsą: 

— Štai aš apverčiau pasaulį aukštyn kojom. Ar kas nors li- 
ko gyvas? O, aš girdžiu giedant gaidį! 

Tada Bhagvanas nusileido į žemę išsiaiškinti. Pamatęs dėžę. 
paklausė: 

— Ar yra kas viduje? 

Mergaitė atsakė: 

— Mes esame — mano brolis ir aš. 

— Aš sunaikinau visą pasaulį. Kas jus perspėjo apie potvynį 
ir patarė pasidaryti tokią dėžę? Paaiškinkit man tą paslaptį — 
pareikalavo Bhagvanas. 

— Žuvų karalienė Ro mane šitaip samiakS atsakė mergaitė. 

Bhagvanas pasišaukė žuvį ir klausia: 

— Ar tai tu pamokinai šiuos du žmones? 

— Oi ne, tėve viešpatie, ne aš, — gynėsi Žuvis. 

Bet Bhagvanas ėmė mušti žuvį, ir ji pagaliau prisipažino: 

— Taip, tėve viešpatie, aš pamokinau. 

 "Bhagvanas labai supyko: 

— Jei būtum iš karto sakiusi teisybę, tau nieko nebūtų at- 
sitikę. 

Sulig tais žodžiais jis išpjovė jai liežuvį, o pačią įmetė van- 
denin. Nuo to laiko žuvis ir liko be žado. 

Tada Bhagvanas patenkintas pažvelgė į jaunuolį ir mergai- 
tę. Pasuko mergaitės veidą į rytus, o jaunuolio į vakarus. Pas- 
kui vėl atgręžė juodu vieną į kitą ir paklausė: 

— Kas ji tokia? 

Jaunuolis pažvelgęs į merginą pajuto širdyje labai keistą 
virpesį ir atsakė: 

— Ji yra mano žmona. 

— O kas čia? — paklausė Bhagvanas merginą. Ši irgi pajuto 
širdyje nepatirtą jausmą ir atsakė: 

— Jis mano vyras. 
Sutuokė juos dievas, ir taip iš šios. poros prasidėjo žmonių 
giminė. 


DEIVĖS LAKŠMĖS AKMUO 
*“  Haidarabado mieste iš žemės kyšo didelis sulig žmogaus pe- 
čiais akmuo. Jis vadinamas Lakšmės akmeniu. Marathvadoje, 
kuri kadaise priklausė Haidarabado valstijai, apie tą akmenį pa- 
sakojama legenda. 

Senovėje Haidarabadas buvo vadinamas Vasumotinagaru. Tuo 
metu jis buvo Nizamo valdų sostinė, tačiau dar ne toks didelis 
miestas kaip dabar. Vis dėlto tų laikų žmonėms atrodė nemažas. 
Valdomi gerojo Nizamo, žmonės gyveno ir džiaugėsi, vpač sos- 
tinėje. Niekas nematė vargo. Net neturtėliai per šventes. buvo 
vaišinami visokiausiais skanumynais. Visi manė, kad jų mieste 
gyvena jų globėja turtingumo deivė Lakšmė. 

Vėliau, kai visur pradėjo viešpatauti nuodėmės ir blogis, dei- 
vė supyko ir nusprendė palikti miestą. 

Toje vietoje, kur dabar yra Čarminaras, tada stovėjo sar- 
gybos postas. Kiekvienas, ateinąs ar išeinąs iš miesto, turėdavo 
pro jį praeiti. Vieną dieną sargybinis pamatė, kad artinasi aukšta 
ir graži kilminga moteris. Ji buvo pasipuošusi devynių jardų il- 
gumo Žaliu sariu, žaliomis apvrankėmis, dideliu raudonu ženklu 
ant kaktos, nosyje žiedas su perlu, ant kojų sidabriniai žiedai. 
Sargybiniui tai pasirodė keista — jis nesuprato, kodėl kilminga 
moteris eina iš miesto be jokios palydos. Kadangi karalius buvo 
davęs įsakymą nieko neišleisti iš miesto be jo žinios, sargybinis 
pagarbiai paklausė: 

— Ar jūs norite išeiti, ponia? 

— Taip,— atsakė ji. 

— Bet niekam negalima išeiti be karaliaus leidimo, — pasakė 
sargybinis.— Eisiu paklausiu karalių. Jums teks palaukti čia, kol 
aš grįšiu. 

Moteris linktelėjo: 

— Gerai, palauksiu. 


Sargybinis nuskubėjo į rūmus. Tekinas atbėgęs pas karalių, 
„viską jam papasakojo. Karalius ėmė dvejoti, mat niekaip nesu- 
mojo, kas ta moteris galėtų būti. Bet jis buvo protingas ir gerai 

pagalvojęs pagaliau suprato, kad tai gali būti tik deivė Lakšmė, 
paliekanti jo karalystę. | 

Kai sargybinis dar sykį paklausė, ką daryti, karalius nieko 
neatsakė, tik ėmė ir nukirto jam galvą "kardu. Visi dvariškiai 
baisiausiai apstulbo. Kaip tai suprasti? Juk vargšas sargybinis 
nekaltas. Kodėl karalius nukirto jam galvą? Vienas valdinys su- 
kaupė drąsą ir paklausė karalių. Sis atsakė: 

— Tai deivė Lakšmė išeina iš mūsų karalystės. Kadangi ji 
pažadėjo sargybiniui palaukti, kol jis sugrįš, tai aš padariau, 
kad jis niekada nebesugrįžtų. Jei sargybinis būtų sugrįžęs, Lakš- 
mė būtų išėjusi ir išsinešusi mūsų gerovę. Dievai savo žodžio 
laikosi. Lakšmė lauks jo toje vietoje. Eime, patys pamatysime. 

Kai karalius su savo padėjėju ir kilmingaisiais nuėjo ton 
vieton, rado laukiančią moterį. Bet vos tik išvvdusi juos arti- 
nantis, ji dingo žemėje. Kur ji stovėjo, kvšojo tik didžiulis 
akmuo. 

Šis akmuo ir dabar ten tebėra, jis garbinamas ir vadinamas 
Lakšmės akmeniu. 


MANIPURO, MIZORAMO, NAGALENDO 
IR TRIPURO LIAUDIES PASAKOS 


MANIPŪRAS yra vaizdinga valstija. Dainos ir šokiai čia 
labai mėgstami. Gyventojų dauguma priklauso kukių ir nagų gen- 
tims. Valstijos plotas 22356 kvadratiniai kilometrai, gyvena 
1,3 mln žmonių, gyventojų tankumas — 64 žmonės kvadratiniame 
kilometre, raštingumas — 42 procentai. Valstiios sostinė — Imp- 
hala. Pagrindinė kalba — manipūri. Valstija etnograliškai labai 
įvairi. 

MIZORAMO valstijoje pagrindinės kalbos — mizo ir anglų. 
Sostinė Aizvalas. Gyventojų raštingumas — 60 procentų. Valsti- 
joje yra labai daug senovės kultūros liekanų, bet anksti įsigalėjus 
krikščionybei, jos gerokai primirštos. 


NAGALENDAS — tai siaura kalnuota juosta tarp Brahmaput- 
ros slėnio ir Birmos. Sostinė -— Kohima. Valstijos plotas — 16 527 
kvadratiniai kilometrai, gyvena 0,8 mln žmonių, gyventojų tan- 
kumas — 46 žmonės. kvadratiniame kilometre. Oficiali kalba — 
anglų. Net tolimiausius kaimus yra pasiekusi krikščionybė ir 
anglų kultūra. Pramonė silpnai išvystyta. Nagalendo folkloras 
tyrinėtas nedaug. 


TRIPŪRAS kaip valstija su sostine Agartala susiformavo tik 
1972 metais. Jos plotas — 10477 kvadratiniai kilometrai, gyve- 
na 2 mln žmonių, gyventojų tankumas — 196 žmonės viename 
kvadratiniame kilometre. Valstybinė kalba —- bengalų, bet liau- 
dyje labiau vartojama tiprų. Zmonės labai spalvingi, gyvi, mėgs- 
ta dainas ir šokius. Žemės ūkis tradiciškai vystomas išdegintuose 
miškų plotuose. 


LAIKHUTA SANGBĖ 


Gyveno kadaise nedidelė šeima -— tėvai su dviem vaikais. Jie 
buvo labai neturtingi. Tėvas dirbo samdiniu, kad galėtų išmai- 
tinti šeimą. „Kartais dirbti išeidavo toli nuo namų ir po keletą 

dienų negrįždavo. Kai jo nebūdavo, žmona labai bijodavo, bet 
vaikams to neparodydavo. 

Tais laikais žmonės manė, kad naktimis klajoja piktoji dva- 
sia Laikhuta Šangbė. Tai esanti moteris su ilgomis rankomis, 
jeigų ji pamatanti, kad namuose nėra suaugusio vyriškio, tai 
įeinanti vidun arba įkišanti savo .ilgas rankas pro plyšį sienoje, 
pagriebianti kurį nors ir pabėganti. Zmonės labai bijoio šios dva- 
sios ir po saulės laidos tūnodavo namie. 

Vieną dieną, kai tėvas buvo išėięs dirbti, Laikhuta Sangbė 
nusprendė aplankyti jo namus. Sustojo kieme ir paklausė mo- 
teriškę, ar namie vyras. Moteris labai persigando, bet galvos ne- 
pametė — atsakė, kad namie. Išgirdusi tokį atsaką, Laikhuta 
Šangbė pati išsigando, kad vyras gali išeiti ir užmušti ją, ir lei- 
dosi kuo greičiau bėgti tolyn. Bet ji nenusiramino. Dar tris va- 
karus ji ateidavo į tuos pačius namus ir klausdavo, ar namie vy- 
ras, o išgirdusi tą patį atsakymą, bėgdavo šalin. 

Penktą dieną vyras iš tikro buvo namie, ir žmona labai džiau- 
gėsi. Ji papasakojo vyrui, kaip Laikhuta Sangbė bandė patekti į 
namus ir kaip ji kaskart ją apgaudavo. Paskui jiedu ėmė svars- 
tyti, kaip galėtų įveikti piktąją dvasią. Galų gale sutarė taip — 
jeigu Laikhuta Sangbė ateis dar sykį vyrui esant namie, tai 
žmona turi atsakyti, kad jo nėra. 

Kaip jie ir tikėjosi, Laikhuta Sangbė tą vakarą vėl alėjo ir 
vėl uždavė tą patį klausimą. Žmona apsimetė labai išsigandusi 
ir drebančiu balsu atsakė, kad baisiai bijo, nes vyras išėjęs toli 
dirbti ir šią naktį negrįšiąs. Laikhuta Šangbė apsidžiaugė tai 
išgirdusi ir jau vaizdavosi, kaip išžudys visą šeimą ir sočiai pri- 
sivalgys. Daug nelaukusi, ji sukišo pro plyšius savo ilgas ran- 
kas ir ėmė grabalioti aukų. Motina suglobė vaikus ir pasitraukė 
į tolimą kampą, kur piktosios dvasios rankos nesiekė. O vyras 
ramiai laukė pasiėmęs ilgą kardą ir, nutaikęs progą, nukirto dva- 
siai vieną ranką. Laikhuta Šangbė ėmė taip baisingai rėkti, kad 
net visas kaimas sukilo, o paskui dūmė ir nudūmė, atrodė, nie- 
kada nebesugrįš. Taip ir buvo — Laikhuta Šangbė jau niekada 
daugiau nebegąsdino žmonių, ir jie gvveno sau laimingi, geru 
žodžiu minėdami vyrą už drąsą ir žmoną už sumanumą. 


126 


TA 
— 


a Pra N N 
TM TNN 
| —— 1 < TT 2 r. 

- 2 * 


+ 
"ri tAnTT LO - 


KA) | 


NUOLANKUMAS IR IŠDIDUMAS 


Du broliai Liandas ir Thalsialas buvo labai neturtingi ir už 
tai seniūnas jų nemėgo, vis liepdavo tai šen, tai ten apkuopti 
kaimą. Broliai nuolankiai klausydavo. 

Sykį kaimas išėjo į mišką medžioti. Tokiose medžioklėse tu- 
rėdavo dalyvauti visi suaugusieji. Neturtėliai broliai irgi me- 
džiojo, bet jiedu ėjo paskutiniai, o kaimo seniūnas ir turtingieji — 
priekyje. 

Miške būrys priėjo upelį. Vandeny pamatė kažką panašų į 
lieptą, ir visi tuo daiktu perėjo į kitą pusę. Ir tik broliai, eidami 
paskutiniai, pastebėjo, kad tas daiktas — tai miegantis smauglys. 
Mat vienu metų laiku smaugliai kietai įminga. Broliai pasivijo 
būrį ir papasakojo tą gerą naujieną. 

Medžiotojai sugrįžo ir supjaustė smauglį. Broliams teko skran- 
dis ir viduriai — pati blogiausia mėsa. Parsinešę skrandį tro- 
belėn ir prapjovę, broliai rado jame daug brangakmenių. Ma- 
tyt, smauglys buvo prarijęs keletą moterų su papuošalais. 

Broliai savo paslapties niekam nesakė. Netrukus seniūno 
„duktė įsimylėjo Liandą, bet seniūnui nepatiko. kad jo duktė žada 
tekėti už vargšo, ir jis užsiprašė didelės išpirkos. Tuose kraštuose 
priimta, kad jaunikis turi išpirkti -nuotaką. 

Liandas paėmė dalį rastųjų papuošalų ir išpirko nuotaką. Visi 
labai stebėjosi, bet niekas nežinojo brolių paslapties. 

Sykį pro kaimą keliavo senukas: įr sumanė pernakvoti. Bro- 
liai jam pasiūlė valgio ir guolį. Senukas labai apsidžiaugė. 

Rytą išeidamas jis pasisakė esąs gretimo kaimo seniūnas ir 
pakvietė brolius į svečius. Netrukus broliai pas jį ir nuėjo. 
“Seniūnas jiems padovanojo šlubą buivolę. 

Broliai nė kiek nesupyko, kad buivolė šluba, nuoširdžiai pa- 
dėkojo seniūnui už dovaną ir išėjo namo. 

Netrukus jiedu labai nustebo, nes pamatė, kad buivolė kas 
mėnesį atveda po buivoliuką. Greitai jiedu jau turėjo visą kai- 
menę buivolų. O jie vertinami taip pat kaip karvės, ir žmopgtis, 
turintis kaimenę, laikomas tikru turtuoliu. 

Dabar kaimo seniūnas jau pats pasisiūlė išleisti savo antrąją 
dukterį už: jaunesniojo brolio Thalsialo. Šis atsisakė, ir vyresnysis 
tam pritarė. Thalsialas nenorėjo vesti merginos iš turtingos ir 
išdidžios seniūno šeimos. 


Taigi broliai patvirtino, kad nuolankumas yra žmogaus dory- 
bė, o išdidumas — yda. 

FEJA IR MEDZIOTOJAS 


Kartais fėjos įdomumo dėlei iš dangaus nusileidžia į žemę. 
Jos ypač mėgsta plaukioti ir maudvtis švariuose vandenyse. 

Sykį per Kuto šventę Mizorame į žemę nusileido kelios dei- 
vės pasimaudyti tvenkinyje. Jas pamatė jaunuolis, skubantis į 
šventę, ir pasislėpė už didelio ąžuolo. 

Fėjos sumetė drabužius į krūvą ir subrido vandenin. Jaunuo- 
lis pribėgo ir paėmė vienos fėjos drabužius. Fėjos išsigando, su- 
sirinko savo drabužius ir pabėgo, liko tik ta, kur buvo be 
apdaro. 

Ji ėmė prašyti jaunuolį: 

-— Jei nori, aš tau kasdien atsiųsiu gausų medžioklės laimikį, 
tik būk geras, nešauk į jokį padarą su balta galva, nes aš to- 
kiais padarais jodinėju. 

Jaunuolis liko patenkintas tokiu sandėriu, atidavė fėjai dra- 
bužius, ir ši nubėgo. 

Nuo tos dienos jaunuolis sumedžiodavo daugybę žvėrių, ir 
visi jam pavydėjo. Bet greitai medžioklė jam atsipyko, pasidarė 
bjauru taip žudyti žvėris. 

Tada jis pasišaukė fėją. Si pasirodė ir išklausiusi jį atėmė 
tą dovanotą galią. Jis vėl tapo paprastu medžiotoju. 

Taigi — kas per daug, tas nesveika. 


PASAKA APIE ROKEPŲ 


Gyveno kaime moteriškė ir turėjo sūnų. Jo vardas buvo Ro- 
kepus. Motina ir sūnus vos sudurdavo galą su galu. Kai Roke- 
pus pamatė, jog kiti žmonės turi daug žemės, namų ir gyvulių, 
jis irgi panūdo dirbti žemę ir turėti visko tiek, kiek turi kiti. 
Jis nuolat bastėsi po svetimus laukus, bet niekas nekreipė į jį 
jokio dėmesio. Taip jis ir leido dienas liūdnai vaikštinėdamas 
palaukėmis arba sėdėdamas ant upės kranto ir nežinodamas, kaip 
įgyvendinti savo norą. 

Tuo metu jo kaimas iškeliavo į tolimas vietas prekiauti. Vie- 
ną dieną, kai Rokepus sėdėjo ant upės kranto ir svarstė, ką daryti, 
pro šalį ėjo du prekiavę žmonės. Vienas jų kalbėjo: 

— Tame kaime, kur žmonės nešioja uodegas, labai perka 
ragus. Iš tų ragų jie daro birbynes. 

Rokepui šmėstelėjo viltis, kad pagaliau išsipildys jo svajo- 

129 
9. Indų pasakos 


nės. Jis prisiminė, kad namuose mėtosi senas, aptrūnijęs ragas, 
ir sumanė nunešti jį parduoti. 

Parėjęs namo, pasakė motinai: 

— Mama, aš noriu paimti tą bizono ragą. Jei pavyks jį par- 
duoti, gal už tuos pinigus nupirksiu porą galvijų. 

— Sūnau,— atsakė motina,— tas ragas ir tu esat visas ma- 
no gyvenimas. Kaip aš gyvensiu abiejų netekusi? 

Bet Rokepus nenusileido: 

— Jei žmogus negali žmoniškai gyventi, tai kam tada reika- 
lingi daiktai? Turtuoliai krauna pinigus, kad galėtų laimingai 
gyventi ir ištikus stygiui visko nusipirkti. Tėvas irgi paliko šitą 
ragą, kad nelaimėje pasinaudotume. 

Sitaip pasiginčijęs, jis nusprendė riebeklausyti motinos ir pa- 
siėmęs ragą išėjo. 

Eidamas vaizdavosi savo laimingą ateitį. „Parduosiu ragą, — 
svajojo jis,— ir už tuos pinigus nusipirksiu du jaučius, taip pat 
nusipirksiu žemės, žemę su jaučiais arsiu, auginsiu ryžius ir tai» 
palengva prasigyvensiu“. 

Užsisvajojęs net dainuoti pradėjo. 

Paskui vėl svarstė: „O jeigu rago neparduosiu, tai namo 
negrįšiu. Žmogus privaio siekti to, ką užsibrėžia. Turiu kada 
nors pradėti dirbti savo žemę“. 

Taip žingsniuodamas ir svajodamas, jis priėjo kaimą. Per- 
nakvojo po medžiu, o rytą nuėjo į kaimą. 

Pamatę jį su bizono ragu, žmonės labai susijaudino. Tuojau 
pat pasklido -gandas, kad „pasirodė turtingas pirklys, turįs bran- 
gų ir dailų ragą, iš kurio išeitų puiki dūda“. 

Ragą nupirko turtingas kaimietis ir davė keturis sidabro 
mohurus. Rokepus patenkintas leidosi namo, bet pirmą sykį bu- 
vo taip toli nukeliavęs ir paklydo, tad gavo sustoti visai sveti- 
mame kaime. 

Sio kaimo žmonės apsiginklavę lankais, strėlėmis, peiliais 
ir ietimis medžiojo katę. Rokepui pagailo katės. Kai paklausė kai- 
miečių, kam nori ją nužudyti, šie atsakė: 

— Ta katė viską mums suėda. Čia taip maža žuvies. Jei mes, 
tris dienas žvejoję, parsinešam kokią žuvelę, katė tučtuojau ją 
praryja. Nepalieka nei pieno, nei varškės, nei sviesto, nei grie- 
tinės. Todėl ir norime ją nugalabyti. | 

— O kodėl nesielgiat su ja gražiuoju ir nelaikot namuose? — 
paklausė Rokepus.— Tada ji nustotų vagiliauti. Pagaukit tą ka- 
tę ir atiduokit man. 

Žmonės taip ir nutarė — pagauti katę gyvą. Rokepus užmokė- 
jo už ją vieną sidabrinę monetą ir paėmęs katę iškeliavo toliau. 

Atėjęs į kitą kaimą, rado žmones gaudančius žiurkę, kuri ėdan- 
ti jų javus. Rokepus paleido katę, ši sugavo žiurkę ir atnešė jam. 
Jis užmokėjo žmonėms sidabrinę monetą ir, pasiėmęs žiurkę su 
kate, iškeliavo toliau. 

Netrukus jis priėjo trečią kaimą, kuriame visi gaudė šunį, 
įkandusį vienam žmogui. Jis užmokėjo už šunį trečią sidabrinę 
monetą ir pagaliau su tais trimis padarais grįžo namo. 

Kaimiečiai išgirdo, kad Rokepus grįžo. iš svečių kraštų, ir 
visi susiririko pasižiūrėti, ką gi jis iš ten parsinešė. O pamatę 
ėmė kvatotis, vadinti jį žiurkių pirkliu ir visaip šaipytis. Bet 
Rokepus neėmė į galvą. 

Motina iš nevilties pradėjo mosikuoti rankomis, o paskui pa- 
erzino sūnų: 

+ — Rytoj tu išmokysi žiurkę arti, melši katę, o šunį naktį 
pririši lauke, kad mėšlu tręštų žemę. « | 

Rokepus ramiai atsakė: 

— Mama, aš padariau teisingai. Kai iš laikas, šitie pada- 
rai bus man naudingi. Aš dar turiu pinigų ir nusipirksiu porą 
jaučių. Rytoj pat ir eisiu. Bet tu turėsi tuo laiku prižiūrėti šiuos 
tris padarus. Jie irgi gyvi, juos reikia maitinti. 

„Kitą dieną anksti rytą jis iškeliavo pirkti jaučių. Kelyje pasi- 
taikė kaimas. Eidamas pro šalį, Rokepus pamatė, kad žmonės 
nori sugauti ir užmušti didelę gyvatę. Kai jis paklausė, kodėl 
jie nori ją užmušti, išgirdo tokį atsakymą: 

— Gyvatė gyvena šiame miške ir sukanda mūsų arklius bei 
galvijus, kai tik jie ten nuklysta. 

= — O kam jūs ten leidžiate savo arklius ir galvijus? Mano iš- 
manymu, padarysite didelę nuodėmę, jei užmušite gyvatę. Jei 
duotumėt jai ramybę, ji nedarytų nieko blogo. Atiduokit ją man, 
aš pasiimsiu,— paprašė Rokepus. 

“. Taip taręs, jis atidavė kaimiečiams paskutinę sidabrinę mone- 
tą ir liepė nebegaudyti gyvatės. 

.„ Žmonės, gavę monetą, nusileido. Teisybę sakant, tai ir ne- 
buvo gyvatė. Tai buvo Li Dimė — gyvačių karaliaus duktė. Vie- 
ną, dieną ji su savo mylimuoju žaidė tame miške. Pagaliau pa- 
vargo ir užmigo. Pro šalį bėgo galvijai ir sutrypė jos mylimąjį. 
Li Dimė prisiekė atkeršyti ir nuo to laiko pasislėpusi už krūmo 
kąsdavo kiekvienam pro šalį einančiam arkliui ar karvei. Todėl 
žmonės ir norėjo ją užinušti. Rokepaus išgelbėta, ji labai apsi- 

džiaugė ir pavirto dailia mergina. Rokepus išsigando. Bet ji pa- 
prašė: 

— Duok man ranką. 

Rokepus ištiesė jai dešinę. Ji ištraukė iš kišenės deimantą ir 
įbrukusi jam į delną pasakė: 

— Būk laimingas. Paprašyk savo mamą, kad nešiotų tą dei- 
mantą ant kaklo. Jeigu ne tu, aš būčiau šiandien mirusi. Kai 
tik tau prireiks pagalbos, pasišauk mane. 

"Rokepus paklausė, kas ji tokia, ir Li Dimė viską jam papa- 
sakojo. O baigusi pasakoti atsisveikino ir dingo. Rokepus įsi- 
rišo deimantą į mazgelį ir nuėjo namo. 

Budistų šventosios knygos sako: „Visada padėk atsidūrusiam 
nelaimėje, ir Buda tau atsilygins“. 

Nuo to laiko Rokepui ėmė sektis, jo namuose skadėjo kaup- 
tis turtai. Toks turtingas pasidarė, kad net radžos ir maharadžos 
nedrįso jo aplankyti. Gyveno sau patenkintas ir laimingas, bet 
ir toliau mylėjo gyvulius, rūpinosi jais, užjautė vargšus. 

Rokepus garsėjo vis plačiau ir plačiau. Kai apie jo turtus 
išgirdo vagys ir plėšikai, tai net miegoti nebeįstengė — vis suko 
galvą, kaip jį apvogti. 

Deimantą Rokepus parišo motinai ant kaklo, kaip buvo lie- 
pusi mergina. O vagys nuolat ieškojo progos apgauti senąją 
moteriškę apsimesdani, kad nori pirkti ar parduoti aukso, sidabro, 
perlų ar deimantų. 

Sykį pas ją atėjo trys vagys, persirengę brangakmenių pirk- 
liais. Pamačiusi pirklių akmenis, motina labai panoro juos nusi- 
pirkti ir pasiūlė užmokėti auksu. Bet vagys už visus savo brang- 
akmenius reikalavo deimanto. Senoji moteriškė pamanė, kad bus 
labai pelninga, jeigu ji už tą vienintelį deimantą gaus visą 
kalną brangenybių. Ji mielai nusiėmė nuo kaklo deimantą, atida- 
vė vagims ir užsikabino auksinį vėrinį. Vagys be galo apsidžiau- 
gė, daugybę kartų nusilenkė moteriškei ir pasišalino. Visą tą 
matė katė. 

Nuo to laiko Rokepaus turtai ėmė mažėti. Jo šeima vis skur- 
do, ir galo vargams nebuvo matyti. 

- Drauge su Rokepum badavo ir motina, ir katė, ir žiurkė, 
ir šuo. | 

Vieną dieną po pietų žiurkė paklausė katę: 

— Seniau mes gaudavome tokį gerą maistą. Kodėl negauna- 
me jo dabar? 

Katė atsakė: 

— Aną dieną mačiau, kaip atėję trys keleiviai iškeitė su mū- 
sų motina deimantą į kažkokias bangenybes. Ir nuo tos dienos 
mes gauname vis mažiau maisto. Man atrodo, kad čia viskas 
taip išėjo per tą deimantą. | 

Tada žiurkė pasišaukė šunį. Visi trys sutūpė po medžiu, pa- 
sitarė ir nusprendė kaip reikiant pamokyti vagis. 

Šuo sulojo: 

— Aš suseksiu tų žmonių pėdas, kad ir kur toli būtų nuėję. 

Katė sukniaukė: 

— O aš be jokios klaidos atpažinsiu juos. Bet kas bus, jei 
jie paslėpė deimantą skrynioje? 

Išgirdusi tuos žodžius, žiurkė išdidžiai atstatė krūtinę ir su- 
cypė: 

— Šitą dalyką sutvarkysiu aš. 

Taip pasišnekėję, visi trys iškeliavo ieškoti deimanto. Šuo rodė 
kelią, kiti du sekė iš paskos. Taip ir keliavo pasišnekučiuodami. 

Po keleto dienų kelionės visi trys labai išalko. Šuo ėmė būgš- 
tauti, kad jo bendrakeleivės gali jį papjauti ir suėsti. Bet tylėjo. 

Kai ilgai badauji ir nežinai, kada gausi pavalgyti, tai imi 
krėsti visokias šunybes. Taigi ir trys mūsų keliautojai turėjo 
imtis vagysčių, jei norėjo likti gyvi. 

Sykį žiurkė tykojo vienuose namuose pavogti rvžių ir nugir- 
do, kaip vyras sakė žmonai: 

— Tas turtingas pirklys, kur gyvena už upės, prieš metus 
iš kažkekio turtuolio nusipirko deimantą. Nuo to laiko pasidarė 
dvigubai turtingesnis. Teisybę žmonės sako, kad turtas krauna 
turtą. 

Žiurkė kuo greičiau nuskuodė pas katę ir šunį ir papasakojo, 
ką girdėjusi. Visi trys nubėgo prie. upės. Kad nenuskęstų, katė 
atsisėdo ant šuns, o žiurkė ant katės ir šitaip perplaukė į kitą 
krantą. Ten kuo skubiausiai leidosi ieškoti vagies namų. | 

Buvo jau vidurnaktis, ir pirklys su žmona miegojo. Žiurkė 
tyliai palindo po lova ir pasislėpė. Katė ėmė vaikščioti aplink 
namus ir kniaukti — kad pasirodytų šeimininkas ir ji galėtų pa- 
žinti, ar tai tas pats žmogus, kur matė anksčiau. Galiausiai 
žmona tarė vyrui: 

.— Atrodo, aplink mūsų namus prisirinko daugybė kačių. 
Bet katės — tai dar nedidelė bėda. Neduok dieve, jei prisirink- 
tų žiurkių. Katė neįlįs į medinę skrynią ir nepavogs deimanto. 
O žiurkė gali. 

Žiurkė išgirdusi tuos žodžius labai apsidžiaugė, mat jau ži- 
nojo, kur deimantas. Tyliai nusėlino prie skrynios ir ėmė graužti. 

Graužė iki pat ryto, pagaliau įlindo ir pagriebė deimantą dan- 
timis. Bet bėgant per pirklio lovą, deimantas ėmė ir iškrito. Kilo 
baisus triukšmas ir riksmai. Kažkas pasakė: 

— Ta žiurkė, kur matėm lekiant, buvo ne paprasta žiurkė, 
o apsėsta. 

Dar kiti tvirtino, kad tai burtininkė. 

Po ilgų ginčų vyras nusprendė: 

— Kaip buvo, taip buvo. Bet nuo šiol deimantą aš laikysiu 
burnoje. Tada tikrai niekas nepavogs. 

Ir įsidėjo deimantą burnon. Šuo su kate ir žiurke vėl ėmė 
tartis. | 

— Aš tol nenurimsiu, kol neatgausiu deimanto. Jūs irgi bū- 
kit pasiruošę, — pasakė žiurkė. 

Ji nusėlino į' pirklio namus, įkišo uodegą jam į nosį ir 
smarkiai papurtė. Pirklys garsiai nusičiaudėjo, deimantas išlėkė 
iš burnos ir nukrito netoli šuns. Tas to tik ir laukė, čiupo PE 
mantą ir nulėkė. 

Namuose vėl kilo baisus triukšmas. Seimynykščiai ėmė dšiis 
šunį, bet pagauti negalėjo. Tad pasiguodė, kad šuo su žiurkė, 
matyt, buvo dievybės, ir liovėsi juos persekioję. 

Suo su kate ir žiurke atbėgo prie upės, mažumą pailsėjo i ir 
susiruošė plaukti į kitą pusę. Deimantą padavė žiurkei ir su- 
sėdo ant šuns taip kaip ir plaukdami šiton pusėn. Vidury upės 
iššoko didelė žuvis ir prarijo žiurkę. Suo su kate labai nusiminė. 
Sutūpė abu ant dviejų akmenų ir galvoja. Tuo metu pro šalį 
ėjo jų draugė ūdra. Pamačiusi juos, riktelėjo: 

— Eli, bičiuliai, apie ką taip giliai dūmojate? 

Šuo papasakojo jai, kas atsitiko. 

Udra pažadėjo jiems padėti. Tuoj pradėjo gaudyti žuvis ir 
ėsti. Pagaliau sugavo tą, kuri buvo prarijusi žiurkę, ir išleido 
ją laukan. 

Trys keliauninkai labai apsidžiaugė vėl susitikę, pasidėjo 
deimantą ant akmens ir atsigulė saulėkaitoje nusnūsti. Tik žiur- 
kė negalėjo užmigti — ją kamavo baimė. Atsitūpė prie pat dei- 
manto ir nenuleido nuo jo akių. Staiga iš viršaus šiūbtelėjo va- 
nagas, pagriebė deimantą ir nusinešė į medį. Ziurkė pažadino 
šunį su kate ir papasakojo, kas nutiko. Katė pasakė šuniui: 

— Tu gulėk po medžiu ir lauk. Aš išmesiu iš medžio vana- 
gą, o kai tik jis nukris, tu griebk ji ir sudraskyk. 

Pamatę vanago snape blizgaritį daiktą, aplinkui ėmė skrai- 
dyti visokiausi paukščiai. Vanagas pasijuto labai išdidus, ėmė 
patenkintas karksėti, ir galiausiai visai pamiršo, ką turi snape. 

Tuo laiku katė vogčiomis prisėlino prie vanago ir puolė ant 
jo. Vanagas suplakė sparnais ir plumptelėjo ant žemės. Šuo pa- 
pjovė jį, ir visi trys keliauninkai skaniai papietavo. Kiek pailsė- 
ję, jie parėjo namo ir atidavė šeimininkui deimantą. Rokepus 
be galo apsidžiaugė atgavęs deimantą ir vėl pamatęs tris savo 
mylimus draugus. Nuo to laiko jo namai vėl nieko nebestokojo 
ir visi gyveno laimirigi. 


DU BROLIAI 


Labai seniai gyveno du broliai — Asa ir Munsėrungas. Asa 
buvo vyresnis ir labai protingas. Munserungas — jaunesnis ir pus- 
kvailis. 


davo pailsėti bei pavalgyti. Taip abu broliai ir gyveno patenkinti. 

Sykį Asa išėjo meškerioti, o Munserungas liko smuklėje. Ne- 
trukus užėjo keli keleiviai, o kvailasis brolis, užuot patarnavęs, 
ėmė pyktis ir muštis. Keleiviai pasiėmė jį kaip belaisvį ir išėjo. 

Munserungas verkė, rėkė ir šaukėsi brolio. Šis išgirdo ir iš 
tolo pamatė, kad jį vedasi kažkokie žmonės. 

Asa greit sumojo, ką daryti. Per džiungles užbėgo kelei- 
viams už akių, įlipo į medį ir priraišiojo šakose žuvų. Tada iš- 
lipo, pasitiko keleivius ir ėmė prašyti, kad paleistų broli. Kelei- 
vių vyresnysis atsakė: 

— Mes paleistuine, bet kad jis mus įžeidė. Tu turi mums at- 
lyginti už jo kvailumą. 

— Aš jus nuvesiu prie medžio, kuris vietoj vaisių augina 
žuvis,— pasakė vyresnysis brolis.— Kai užsimanai žuvies, nueini 
ir pasiimi. 

— Kokia kvailystė,— tarė keleivis. 

Tada Asa nuvedė juos visus „prie medžio su kabančiomis žu- 
vimis. 

Taip jaunesnysis brolis atgavo laisvę. Keleiviai nusikabino 
žuvis ir nuėjo. Bet kai sugrįžo kitą kartą dar pasiskinti žuvų, 
nieko nerado. 

O broliai savo smuklę perkėlė kiton vieton, mat nebenorėjo dar 
sykį susitikti tų keleivių. 


KODEL VARNĖNAI 
TURI AUKSINIUS AUSKARUS 


Varnėnai ant galvos turi porą gražių auksinių žiedų, o iaza- 
nų raudonos akys ir ausys. 

Mikirai apie tai pasakoja legendą. 

Karalius Tarkopingas Techas su žmona turėjo labai gražią 
ir malonią dukterį. Mergaitė mėgo įodinėti. Bet sykį sugrįžusi 
iš rytinio pasijodinėjimo susirgo. Niekas negalėjo padėti, ir ka- 
ralaitė numirė. Karalius su karaliene labai nusiminė ir nuspren- 
dė atlikti laidotuvių iškilmes tuojau, nelaukdami, kaip įprasta, 
kol praeis mėnuo. 

Giedoti gedulingų giesmių buvo pašaukti varnėnas ir iaza- 
nas. Tam, kuris giedos gražiau, karalius pažadėjo du auksinius 
auskarus. į 


Fazanas užgiedojo labai garsiai ir skardžiai, nuo įtampos 
jo akys ir ausys pasruvo krauju, galų gale jis pavargo ir už- 
migo. 

O varnėnas taip smarkiai nerėkė kaip fazanas. Giedojo vis 
kaitaliodamas balsą, visą dieną ir naktį vinguriavo gražias ir 
gedulingas melodijas. Karalius su karaliene liko labai patenkin- 
ti ir padovanojo jam auksinius auskarus. Varnėnai ir dabar juos 
tebenešioja. 

O fazanui taip ir liko krauju pasruvusios akys, ir raudonos 
ausys. 


MEILĖ IR ZAIBAS 


Kai po amalo ima žaibuoti su griaustiniu ir prapliumpa liū- 
tis, Tripūro vaikinai ir merginos rodydami pirštais šaukia: „Ma- 
tai, įsimylėjėliai Nagurajus ir Nakhapilė eina į dangų“. Apie 
tai Tripūre jau daug šimtmečių pasakojama pasaka. Tripūras 
yra viena seniausių Indijos valstijų, kur dauguma žmonių gy- 
vena klajojančiais kaimais kalnų papėdėse ir šlaituose palei gur- 
guliuojančius upelius. Jie maitinasi dirbdami išdegintus kalnų 
šlaitus arba džiungles, o kai žemė pasidaro nebederlinga —- persi- 
kelia į naują vietą ir išsidegina kitą lauką. Jie daug būna ore, 
gyvena linksmą gyvenimą, mėgsta dainas, šokius, gerą maistą 
ir gėrimą, medžioja, renka. džiunglėse vaisius ir gėles. 

Seniūnas Čamprajus buvo vienas žymiausių vyrų mažame be- 
vardžiame kaimelyje kalno šlaite palei šniokščiantį upelį. Jis 
turėjo žmoną Khulumatę ir sūnų Nagurajų — dailų, nepaprastai 
žvitrų ir stiprų. Labai nedaugelis jaunuolių drįsdavo su juo ei- 
ti imčių. Juk sykį Nagurajus įveikė net tikrą imtynininką iš 
šiaurės ir gavo dvidešimt rupijų dovanų iš miesto valdžios. 

Sykį Khulumatė nuėjo nusimaudyti į upelį, o Nagurajus dir- 
bo netoliese lauke. Staiga motina ėmė šaukti: 

— Nagau, Nagau, bėk greičiau pas mane, paskubėk. 

Išgirdęs motinos balsą, sūnus pasileido tekinas ir tučtuojau 
atsidūrė pas ją. Motina parodė jam jauną merginą, nešamą ban- 
gų. Srovė buvo smarki ir greita kaip visų kalnų upių, plaukti 
joje pavojinga, bet Nagurajus šoko į vandenį, nuplaukęs sugrie- 
bė merginą ir atsargiai išnešęs į krantą paguldė prie motinos. 
Tuo metu į Khulumatės riksmus jau buvo atbėgę ir daugiau žmo- * 
nių. Vieni sakė, kad mergina jau negyva, kiti tvirtino atvirkščiai. 
Visi blaškėsi, bet niekas nežinojo, ką daryti. 

Nagurajus nuėjo į trobelę, atsinešė demblį ir, paguldęs ant 
jo merginą, su kitais vaikinais parnešė namo. Prieš tai neuž- 
miršo pasiųsti žmones, kad atvestų jo dėdę Čadarajų, kuris buvo 
žynys. Čadarajus tuo metu valgė, bet paliko maistą ir pasiėmęs 
savo mažą drobinį. maišelį su vaistais kuo greičiau leidosi į 
kelią. Atėjęs pasakė, kad mergina dar gyva, įkišo kažką į burną 
ir ėmė judinti jos rankas. Iš merginos plūstelėjo vanduo. „Gyva, 
gyva“, suriko žmonės. Čadarajus davė jai dar vaistų, ir pasakė, 
kad gyvens, tik reikia leisti ilgai išsimiegoti. Nagurajus liepė 
žmonėms netriukšmauti ir.paprašė, kad merginą slaugytų tik jo 
tėvas ir motina. | 

Visas kaimas jaudinosi, svarstė, kas galėtų būti ši daili mer- 
gelė. Nė vienas neprisiminė, kad būtų matęs ją aplinkiniuose 
kaimuose. Gal ji bandė nusiskandinti?. O gal besimaudydama 
paslydo? Jeigu maudėsi ne viena, tai kodėl niekas neieško jos 
palei upę? Kaimo merginos šnekėjosi, kad Nagurajus labai šau- 
nus .vaikinas, jeigu negalvodamas apie save šoko gelbėti nepa- 
žįstamą merginą. Vaikinai pavydėjo jam, bet nė vienas nedrįso 
to parodyti, mat visi bijojo Nagurajaus. 

Mergina pasveiko, ir Khulumatė rūpinosi ja kaip nuosava 
dukra, nes visą laiką svajojo susilaukti mergaitės. Bet keista — 
mergina nieko nesipasakojo apie save, ko nors paklausta pul- 
davo į ašaras, ir Khulumatė priglausdavo ją prie savęs, glosty- 
davo. Merginos vardas buvo Nakhapilė. (Tripūre šito vardo mer- 

gaitėms niekas neduoda, nes tada dukrai nesiseks.) Čamprajus, 
Čadarajus ir kiti senesnieji plačiai aplinkui klausinėjo, bet nič- 
nieko negalėjo sužinoti apie merginą. Paskui ir teirautis paleng- 
va liovėsi, nes visa šeima mylėjo Nakhapilę. Ji buvo kaip pats 
tikriausias šeimynykštis, Khulumatė saugojo ją kaip akies vyzdį. 

Kaimo merginos Nakhapilei visaip girdavo Nagurajų, dažnai 
pasakodavo jai, kaip meiliai ir švelniai nešė ją į krantą ir kaip 
drąsiai plaukė jos gelbėti. Ne viena dūsavo svarstydama, kas 
bus ta laimingoji, kuri glausis prie stiprios Nagurajaus krūti- 
nės ir bus glamonėjama jo stiprių rankų. Jaunos merginos nesun- 
kiai pajunta slaptus jaunuolio širdies virptelėjimus ir akių kal- 
bą, kai jo žvilgsnis pasidaro švelnus ir laimingas. Taip ir Nak- 
hapilė netruko pajusti, kad Nagurajaus širdis linkusi prie jos. 
Ji ir pati linko prie Nagurajaus, bet kiek galėdama stengėsi to 
neparodyti. Kas ji tokia, kad būdama atstumtoji geistų kaimo 
seniūno sūnaus, tokio gražuolio, kuriam iš tėvo atiteks daugy- 
bė galvijų ir paukščių? Juk ji niekas. O kaimo merginos vis 
nesiliovė kalbėjusios jai apie Nagurajų ir nėmaž neslėpė, kad 
bet kuri mielai bėgtų su juo ir išsidegintų naują lauką, jei tik 
jis apie tai bent žodelį tartų. Visoms be galo rūpėjo iškvosti, 
ar Nagurajus su ja kada nors slapta kalbėjosi. Nagurajus nešio- 
jo ant galvos dailų raištį, kuriame buvo pavaizduotas berniu- 
kas džiunglėse prie upelio. Ar tai Nakhapilė nuaudė tą raištį? 
Bet Nakhapilė nesuprato, ką tas klausimas reiškia,. ir pasakė, 
kad taip, tai ji nuaudusi. Merginos ėmė iš jos šaipytis, o sen- 
mergės perspėjo, kad nebūtų kvaila ir nemanytų, jog. Čampra- 
jus leis ją vesti savo sūnui, net jei tas ir norėtų. 

Bet Čamprajus ir jo žmona Khulumatė net nenujautė, kas 

ėmė darytis. Kai Khulumatė išeidavo maudytis ir Nakhapilė lik- 
davo viena, Nagurajus apsimesdavo norįs gerti ir greit parbėg- 
davo iš laukų. Kai Nakhapilė paduodavo jam bambukinį puodu- 
ką su naminiu vynu, jų pirštai keletą akimirkų nejučiom susi- 
liesdavo. Tada Nagurajus greitai išgerdavo puoduką ir vėl 
nubėgdavo. 
Vieną dieną kaimo vaikinai ir merginos išėjo į mišką rinkti 
bambuko ūglių. Nakhapilė irgi ėjo kartu. Kiekvienas ūglių rin- 
kėjas nešėsi po pintinę ir raištį, o vaikinai — dar po aštrų kirvį 
kirsti ūgliams. Nakhapilės raištis buvo nuaustas Nagurajaus. 
Merginos ėmė klausinėti, kas ir kada nuaudė jai raištį. Ji sumur- 
mėjo nusiaudusi pati, bet merginos tuojau viską suprato. Protar- 
piais vaikinai ir merginos imdavo dainuoti liaudies dainas, pokš- 
tauti. 


138 


Džiunglėse visi rinkėjai pasklisdavo, bet toli vienas nuo kito 
neidavo. Vaikinai kirsdavo ūglius ir kraudavo į pintines. Mer- 
ginos .rinkdavo šakeles, vaisius ir valgomas gėles. Retsykiais vai- 
kinai pašaukdavo, o merginos atsiliepdavo — mat nevalia per 
daug atsiskirti. Juk gali užpulti žvėrys. O jei kartais pasitaiky- 
davo sugauti ir nudurti elnią arba triušį, džiaugsmui galo ne- 
būdavo. Jeigu kokia porelė nuklysdavo pabūti vienumoje — kiti 
nematydavo. 

Nežinia, ar Nakhapilė rinko vaisius ir gėles visai šalia Na- 
gurajaus. Gal nė pati nejuto. Staiga ji išgirdo kažką šnypščiant 
ir krūptelėjo — nuo medžio rangėsi didžiulis smauglys. Jis buvo 
toks didelis, kad galva kyšojo vienam medy, o uodega apsivi- 
jusi kitą. Blizgančios akys įsmeigtos į Nakhapilę. Toks smaug- 
lys lengvai sulaužo žmogui kaulus, o dantys mirtinai nuodingi. 
Nakhapilė aiktelėjo ir nejučia sušuko: „,Nagurajau, Nagurajau!“ 
Vaikinas netoliese kirto ūglius ir tuojau pat atbėgo su kirviu. 
Nakhapilė parodė į pulti pasiruošusį smauglį. Šnekėti nebuvo. 
kada, Nagurajus greit apsisprendė, šoko ant smauglio ir prispau- 
dė jo galvą. Baisieji dantys dabar negalėjo įkąsti, bet Nagurajų 
apšivijo uodega. Nakhapilė vėl ėmė šaukti, atbėgo dar keli vai- 
kinai ir merginos, visi matė, kaip mirtinai grumiasi Nagurajus su 
smaugliu. Nagurajus ėmė kapoti kirviu smauglio galvą ir paga- 
liau nukirto. Pasipylė kraujas, Nagurajaus drabužiai paliko rau- 
doni, ir uodega pamažu paleido jį. Didžiulis smauglys, nors jau 
be galvos, vis dar rangėsi. Koks buvo visų džiaugsmas! Mėsin- 
giausią smauglio dalį jie atkirto ir nunešė į kaimą. Nakhapilė 
vis dar gaudė kvapą iš baimės ir vogčiomis meiliai dirsčiojo į 
Nagurajų. Šis irgi galvojo, kad ne veltui darbuotasi. Prie upelio 
jis nusiprausė ir kiek galėdamas apsišluostė smauglio kraują. 

Visi sugrįžo į kaimą, Nakhapilė prisivertusi ėjo atokiau nuo 
Nagurajaus. Suaugusieji irgi nesidrovėdami džiūgavo... Nagu- 
rajaus dėdė išvirė kažkokių lapų nuoviro ir liepė jam išgerti, 
paskui ištrynė tais lapais kūną, kad nesusirgtų nuo smauglio. 
Galų gale davė dar stipraus naminio gėrimo. Tą naktį Nagura- 
jaus namuose buvo iškelta puota. Dievui buvo paaukotos dvi rie- 
bios kiaulės, o mėsa paskui išvirta ir išdalinta žmonėms. Auko- 
jo ir paukščius su tokiai progai tinkamomis plunksnomis. Visą 
naktį. dvi jaunos širdys virpėjo uždarytos atskiruose tų pačių 
namų kambariuose. Vaikinas galvojo apie merginą, mergina apie 
vaikiną, ir abu negalėjo sumerkti akių. Paryčiu ėmė žvygauti 
kiaulės — matyt, prie pašiūrės slankiojo koks žvėris. Vaikinas ir 

mergina išbėgo lauk, nuramino kiaules, ir tikrinant pašiūrės 
duris jų pirštai susilietė. Tučtuojau jiedu sugrįžo atgal, kol 
neatsibudo namiškiai. Tėvai knarkė — matyt, buvo padauginę iš- 
gerti. Abi jaunos širdys mažumą nurimo. 

Nagurajaus tėvai buvo pradėję dairytis sūnui tinkamos nuo- 
takos. Vaikinas dar turėdavo atlikti tam tikrus išmėginimus ir 
parodyti, kad yra vertas merginos. Vieną gražų vakarą, kai kiau- 
lės jau buvo suvarytos vidun ir aplink nieko nebuvo, Nagurajus 
sušnibždėjo merginai: 

— Nakhapile, ar tu esi akmuo iš kalnų, ar plienas? Nejaugi 
nieko nesupranti? Kokių tu dar nori išmėginimų, kad galėčiau 
tave vesti? | 

Zodžiais ji nieko .-negalėjo atsakyti, atsakė jos akys. Ji tik 
ištiesė ranką, ir Nagurajus prisitraukė ją artyn. Tas truko tik 
sekundę, bet sužadėtuvės prieš dievą įvyko. 

Tačiau kaip susitarti su tėvais? Juk. jie vis tebeieško nuo- 
takos iš šalies. Nagurajus sukaupė drąsą ir pasipasakojo viską 
dėdės dukrai, savo pusseserei. Ši pašnibždėjo tetai: 

— Tetulyte, kam jums ieškoti nuotakos, jei ji yra čia, na- 
muose? 


Nagurajavs motina jau buvo apie tai galvojusi, bet trukdė 
tai, kad nieko nežinojo apie Nakhapilės tėvus, o šiaip mylėjo 
ją kaip nuosavą dukterį. Galop ji pasikalbėjo su vyru. Sis irgi 
turėjo tokią mintį, bet dar abejojo: O kaip pats vaikinas? Ar 
sutinka? Moteriškė nusijuokė ir liepė jam prisiminti savo paties 
jaunystę — kaip nuolat sekiojo paskui ją susiradęs šiokią ar ki- 
tokią dingstį. Abudu ėmė garsiai juoktis. O kaip Nakhapilė? Mo- 
tina net užpyko. Ar tu rastum bent vieną merginą, kuri nenorėtų 
ištekėti už jų sūnaus? Bet patikrinti vis tiek reikia, tad pakvietė 
Nakhapilę. Khulumatė apkabino ją ir pasakė: 

— Vaikeli, mes norime padaryti tave tikra savo dukra ir 
ištekinti už savo sūnaus. Ką tu pasakysi? 

Drovioji Nakhapilė žemai nusilenkė tėvams parodydama sa- 
vo sutikimą ir troškimą. Tame krašte nebuvo priimta pėr jėgą 
leisti merginą už vyro. Kaimas tiesiog netvėrė džiaugsmu —- juk 
visi to tik ir laukė, bet-niekas nedrįso siūlyti, kad neužgautų se- 
nųjų — juk merginos tėvai nežinomi. Nagurajų visi ėmė girti, O 
Nakhapilė po tėvų sutikimo pasidarė šimtą kartų gražesnė. Sa- 
vo slaptas sužadėtuves susilietus rankoms jiedu laikė paslapty. 
Iki vestuvių Nagurajui teko persikelti į savo dėdės namus, ir bu- 
vo suruoštos labai iškilmingos ir linksmos sužadėtuvės. 


140 


Su kaimo šventikais buvo paskirta vestuvių diena, tėvai 
ėmė geriau penėti kiaules, kad būtų riebios. Visiems giminėms 
net už penkių dešimčių mylių buvo išsiuntinėta žinia, kad Nagu- 
rajus veda. Jei kuris nors giminaitis kartais liktų užmirštas, tai 
užtrauktų negandą ir ašaras visai kartai. Net pats vargingiausias 
giminaitis neatleistų tokio įžeidimo. 

Pagaliau toji diena atėjo, pradėjo rinktis dešimtys vyrų ir 
moterų, senų ir jaunų. Merginos dailiai pasipuošusios gėlėmis, 
o vyrai su lazdomis rankose ir spalvotais raiščiais ant pečių ir 
galvų. Jau prieš tris dienas kaimo žmonės padarė pakylą ir iš- 
puošė ją lapais ir iš bambuko ūglių padarytais žiedais. Buvo daug 
mėsos ir' gėrimų, visi dainavo ir šoko. Susirinko visas kaimas. 
Vieni virė mėsą, krabus, bambuko ūglius ir ryžius. Kiti juokavo. 
Treti puošė sostą, kur sėdės jaunasis su jaunąja. Šventikas oriai 
vaikščiojo aplink. Vaikinai ir merginos naudojosi proga ir su- 
sitikę meiliai žvilgčiojo vieni į kitus. Kjambarys, skirtas gėrimams, 
buvo pilnas senių. Jaunesnieji, kuriems gerti dar užginta, taikėsi 
prisigretinti ir slapta paragauti, o seniai lyg netyčia nusisukdavo. 

Pačiame linksmybių įkaršty atkeliavo „tolimas ČCamprajaus 
pusbrolis, kuris gyveno už šešių dešimčių mvlių. Jis atėjo su 
savo antrąja žmona ir jauna dukteria, kurios Čamprajus su Khu- 
lumate nebuvo regėję. Abi šeimos jau labai seniai nebuvo susi- 
tikusios. Čamprajus tik buvo girdėięs, kad jo pusbrolio pirmoji 
žmona numirė ir jis vedė kitą moterį, aštrialiežuvę ir baisiai 
valdingą. 

Nakhapilė tuo metu sėdėjo kitame kambarv ir apsupta jaunų 
merginų, visa švytėdama tarp gėlių dainavo ir juokavo. 

Naujai atėjęs pusbrolis Džumija atsisėdo prie geriančiųjų, 
o jo žmona nuėjo tiesiai į virtuvę, kur triūsė senesnės moterys. 
Duktė nubėgo į jaunosios kambarį ir pamačiusi nuotaką suprato, 
kad ją pažįsta. Ji.buvo labai panaši į vyresniąją seserį iš pirmo- 
sios jos tėvo žmonos, kuri nusiskandino įšokusi upėn. Tą vyres- 
niąją seserį pamotė labai skriaudė, vertė dirbti visus darbus 
namuose ir labai mažai davė valgyti. Mergina Nakhapilei nieko 
nesakė, tik nubėgo pas motiną į virtuvę ir pašnibždėjo į ausį. 
Motina atėjo į jaunosios kambarį ir jai užteko vienintelio žvilgs- 
nio. Ji sugriežė dantimis ir tučtuojau pasakė Khulumatei, kad 
nuotaka yra giminaitė jaunajam ir jokių vestuvių negali būti. 
Žinia bemat aplėkė visus namus. ir vestuvės virto kone gedulu. 
Nuotaka nusiplėšė vestuvinius papuošalus ir susirietusi „kampe 
raudojo, Khulumatė ir Čamprajus širdyje keikė nelaiku pasiro- 


141 


džiusį Džumiją, bet vis tiek turėjo pripažinti, kad Nagurajus 
Nakhapilės negali vesti, nės abu priklauso tai, pačiai giminei. 

Nagurajus dėdės namuose nusibloškė vestuvinį apdarą ir nu- 
sivalė nuo kaktos sandalo tepalą. Jis buvo blokšte priblokštaš 
ir neišmanė, ką daryti. Svečiai vienas po kito išsivaikščiojo, liko 
tik Džumija su žmona ir dukteria. Džumijos žmona visiems pa- 
sakojo išgalvotą istoriją apic Nakhapilę — kad ji už lengva- 
būdiškumą buvusi griežtai nubausta, pabėgusi iš namu ir visi 
manę, kad ji nusižudžiusi. Tada ir kiti prisiminė, kad Nakhapilė 
vis nenorėjo pasakoti nei apie savo tėvus, nei iš kur kilusi. Taip 
visi ir patikėjo ta istorija. Tik pati Nakhapilė nepratarė nė žodžio. 

Atėjo naktis. Išvirta mėsa stovėjo neliesta. -Seniai tol malši- 
no skausmą gėrimais, kol apsvaigę sumigo. Moterys irgi atsi- 
gulė, ir Nakhapilė užmigo savo kampe — nebeliko nė vienos 
merginos, kuri ją paguostų. Vienos pavydėjo jai grožio, kitos — 
kam norėjo pasiglemžti Nagurajų, šauniausi4 kaimo jaunikaitį. 
Net Khulumatė beverkdama pradėjo manyti, kad Nąkhapilė ją 
apgavo. 

Naktį Nakhapilė pajuto, kad kažkas prie jos -prisėlino ir pa- 
lietė rankas. Tai buvo Nagurajus.-Jis sušnibždėjo: 

— Nakhapile, pabėkime nuo tų žmonių kur nors toli, kur 
mūsų niekas nepažįsta, išsideginkime sau lauką, pasistatykime 
prie upės trobelę ir būk tu ten karalienė. Aš du kartus išgel- 
bėjau tau gyvybę, dabar tu išgelbėk manąją. Jei tu su manim 
neisi,: aš tiktai nusižudysiu. Eime, Nakhapile, nelaukime. Naktis 
dar tik prasidėjo, ir mudu toli nubėgsime. 

Nakhapilė suspaudė Nagurajaus pietus ir tuo viskas buvo 
„pasakyta. 

Taip jiedu ir iškeliavo, tik žvaigždės rodė kelią ir matė 
juos. Jiedu greitai perėjo mišką, paskui perkopė kalną, po kurį 
kaimiečiai paprastai nevaikščiodavo. Rytą pamatė kitą mišką ir 
įžengė į jį. Ten pavalgė laukinių vaisių ir atsigėrė iš upelio. 
Pasikeisdami mažumą pamiegojo ir vėl leidosi į kelią. Sitaip 
jiedu ėjo tris dienas ir tris naktis, tada sustojo, susirado kaimą, 
pasišnekėjo su jo seniūnu ir išsidegino sau lauką. Jauni vyrai ir 
moterys. padėjo jiems šiaip taip įsikurti. Niekas neklausinėjo, 
nei kas jie, nei iš kur. Visi manė, kad ankstesnis jų laukas 
pasidarė nederlingas ir jie išėjo kitur. Visas kaimas netruko juę- 
du pamėgti už gerą elgesį, Nakhapilės grožį ir Nagurajaus jėgą. 

Jiedu vėl pralinksmėjo, ėmė šokti ir dainuoti. Kaip iiems 
žmonės padėjo iš pradžių, taip ir jiedu nesigailėdami ėjo kitiems 

į pagalbą be jokio atlygio. Palengva jie pasidarė visai savi 
kaime. 

Rytą Čamprajus su Khulumate ilgai ieškojo Nagurajaus ir 
Nakhapilės, bet galop nusprendė, kad jiedu arba nusižudė, ar- 
ba pabėgo. Džumija su savo aštrialiežuve žmona išėjo namo 
nėmaž nesusikrimtę, kad sukėlė tokią maišatį. 

Atėjo laikas, kai Čamprajaus kaimo laukai paliko nederlingi 
ir reikėjo keltis kitur. Jiedu vis dar ilgėjosi sūnaus, bet meilė 
Nakhapilei jau buvo išblėsusi. 

Po dvejų metų ištekėjo Nagurajaus dėdės Čadarajaus duktė 
Paptė. Iki jaunikio namų buvo trys dienos kelio. Pagal paprotį 
juodu turėjo lydėti keturi jaunuoliai, pasivaišinti pas jaunąjį ir 
sugrįžti namo. Pernakvoti būdavo nesunku — pasibeldei į bet 
kurį namą ir būni įsileistas. 

Pagaliau jie priėjo kaimą, kur gyveno Paptės uošvis. Dar 
iš tolo pamatė mažą gražią trobelę ant kalvos, tad pailsėję nuėjo 
pasiteirauti, kieno tas dailus namas, ir išgirdo, kad šeima atsikėlė 
čionai prieš dvejus metus, o šeimininko vardas Nagurajus. Jau- 
nuoliai labai nustebo ir panoro sužinoti, ar čia tikrai jų Nagu- 
rajus ir Nakhapilė susisuko tokį lizdelį. 

Susitikę visi papuotavo, pasivaišino paukštiena ir kiauliena. 
Nagurajus pasiklausė naujienų apie tėvus ir prašė perduoti labų 
dienų nuo jo ir Nakhapilės. 

Jaunuoliai sugrįžo į savo kaimą ir papasakojo Čamprajui ir 
Khulumatei, kad Nagurajus su Nakhapile yra gyvi, sveiki ir lai- 
mingi. Senieji tučtuojau pasiėmė du vaikinus rodyti kelio ir iš- 
keliavo į Nagurajaus kaimą. 

Nagurajus ir Nakhapilė tuo metu ėjo namo iš džiunglių. Na- 
gurajus turėjo prisirinkęs pilną gūnią malkų, Nakhapilė — vaisių 
ir šaknų. Jiedu baisiausiai nustebo, radę pilną trobelę žmonių — 
Čamprajų su Khulumate, jau gerokai pasenusius bei apsilpusius, 
ir du savo draugus. Nagurajus nusilenkė tėvams, Nakhapilė ir- 
gi. Visi apsiverkė. 

Po kiek laiko tėvas tarė: 

— Nagurajau, mes atėjome tavęs pasiimti. Nebegalime be ta- 
vęs gyventi, sugrįžk. Apvesdinsim tave su kokia nors gražia 
mergina, Nakhapilę irgi išleisim už gero vyro. Juk mes taip no- 
rėjom, kad judu būtumėt vyras ir žmona, bet Nakhapilė yra ta- 
vo pusseserė, tu negali jos vesti. Tokia jau dievo valia, nekal- 
tinkit mūsų. 

Tie žodžiai Nagurajui ir Nakhapilei buvo kaip smūgis. Nagu- 
rajus patylėjo, paskui lėtai, bet tvirtai pasakė: 

— Tėve, mane išsivedė likimas. Nereikia kaltinti dievo. Aš 
negrįšiu. Be Nakhapilės gyventi negalju. Be jos aš numirčiau. 
Eikite namo, prašau jus. Jei galite, palaiminkite mudu. O jei 
negalite palaiminti, tai prakeikite. 

Tada Khulumatė pamėgino atgauti savo sūnų. Ji verkė, glos- 
tė jį ir maldavo sugrįžti. Paskui atsisuko į Nakhapilę ir ėmė 
kalbėti: 

— Mes išleisime tave už lygiai tokio pat stipraus ir gero 
vyro. Būk gera, palik mano sūnų. 

Nakhapilė gailiai raudojo, bet nesakė nė žodžio. Nagurajus 
ir motinai pakartojo, kad savo Nakhapilės palikti negali. 

Tada Khulumatė ėmė šaukti ant Nakhapilės: 

— Ak tu netikusi mergše, tu esi apsėsta piktos dvasios, tu 
suėdei mano sūnų. Tu esi blogas žmogus. Kaip gali taip daryti, 
juk aš tau buvau kaip motina. Numirk, numirk, numirk. .. tokia 
baisi moteris kaip tu turi mirti ne savo mirtimi. 

Nakhapilė atsakė ne iš karto, žemai nusilenkė senukams, pa- 
lietė jų kojas ir pasakė Khulumatei: 

— Mama, savo tikros mamos aš nepažįstu. Jūs buvote ma- 
no mama. "Dabar, kai nebetekau motinos meilės, kai ji nori, kad 
aš numirčiau, aš numirsiu. Palaiminkit mane, kad naujame savo 
gyvenime vėl būčiau jūsų sūnaus žmona. | 

Taip tarusi, Nakhapilė pasileido nuo kalno. Nagurajus nubė- 
go iš paskos. Apačioje buvo didelė griova, per ją tekėjo upelis. 
Ten ir bėgo Nakhapilė, o Nagurajus vijosi ją šaukdamas: 

— Nakhapile, brangioji, kur tu skubi? Nepalik manęs šitaip: 
Išeikime dar toliau, taip toli, kad jie mūsų nesurastų! 

Nakhapilė atsiliepė: 

— Ateik, ' mielasis, mes iškeliausime ir gyvensime amžiną 
meilės gyvenimą. 

Ji sustojo ant skardžio krašto ir ištiesė ranką. Ir tada at- 
sitiko stebuklas. Nakhapilė su Nagurajum šoko į prarają, bet 
užuot nukritę žemyn, ėmė kilti į viršų. Abu pavirto žaibu, iš 
pradžių amalu, paskui paprastu šakotu žaibu. Staiga dangų ap- 
traukė juodi debesys ir sugriaudė griaustinis, Tą kėistą atsitikir 
mą matė tėvas su motina ir kiti žmonės. Motina ėmė muštis i 
krūtinę ir šaukti: 

— Nagurajau, mano sūnau, Nakhapile, mano dukra, sugrįž- 
kit, sugrįžkit! Aš nieko nebesakysiu! Tik sugrįžkit atgal! 

Bet žaibai jau buvo dingę. Žodžių aidas paklajojo ir nutilo. 

Ir dabar, kai ima žaibuoti ir griausti, Tripūro kaimiečiai 
prisimena savo Nagurajų ir Nakhapilę ir jų nemarią meilę. 


ORISOS LIAUDIES PASAKOS 


ORISA 


Orisa yra rytinėje Indijos pakrantėje. Siaurės rytuose ji ri- 
bojasi su Vakarų Bengalija, šiaurėje su Biharu, pietryčiuose 
su Andhra, vakaruose — su Madhja, o rytuose ją skalauja Ben- 
galijos įlanka. Valstijos plotas — 155842 kvadratiniai kilomet- 
rai, gyventojų — 26 mln, tankumas — 169 žmonės kvadratinia- 
me kilometre, raštingumas — 34,12 procento. Pagrindinis žmonių 
verslas yra žemės ūkis, bet pradeda vystytis mažesnės bei di- 
desnės pramonės įmonės. Valstijos sostinė Bhubanešvaras, nors 
didžiausias jos mieštas — Kutakas. 

Valstijos kalba orija sena ir turtinga. Daugelis liaudies pa- 
sakų siekia tolimą praeitį, jos būdavo pasakojamos piligrimų 
per ilgas keliones, taip pat šventyklose, kur per šventes susi- 
rinkdavo daug kaimiečių. Bet labiausiai tas pasakas išsaugojo 
senelės perduodamos iš kartos į kartą. 

Orisos civilizacija ir kultūra siekia žilą senovę. Dėl dau- 
gybės priežasčių ši senovinė žemė liko palyginti neturtinga ir 
jos buvusi šlovė nepasiekė šių dienų. Dėl nelaimių ir skausmų 
buvo kaltinamas dievų pyktis. Orisos pasakos atspindi vargingą 
žmonių gyvenimą, jų nerimą ir kovą, jų prietarus ir skurdą. 


KAM DHARMAPADA 
PAAUKOJO SAVO GYVENIMĄ 


Orisoje yra labai daug gražių ir patrauklių šventyklų. Pati 
gražiausia iš jų -—— Konarakas. Ją pastatė Narasimha Deva, didy- 
sis karalius, senų senovėje valdęs Orisą, kuri tada buvo vadina- 
ma Utkalu. Dvylika šimtų didelių meistrų statė ją dvylika metų. 
Meistrai buvo surinkti geriausi iš geriausių, ir karalius nė vie- 
nam neleido aplankyti namų, kol nebaigs šventovės. 

Vyriausias statybos meistras buvo Bisus Maharana. Kai jis 
iškeliavo į statybą, jo žmona laukė kūdikio. Po keleto mėnesių 
gimė sūnus, bet tėvas negalėjo palikti darbo ir pareiti pasižiū- 
rėti vaiko. 

Praėjo dvylika metų, o Bisus vis dar negalėjo pamatyti sū- 
naus. Per tą laiką iš kūdikio išaugo gražus berniukas. Motina 
pavadino jį Dharmapada, kartais meiliai vadindavo Dharma, 
labai rūpinosi gerai jį išauklėti ir išmokyti tėvo amato — statyti 
šventyklas. Dharmapadai šitai labai patiko, jis žaisdamas vis 
statė vaikiškas šventyklas ir tvirtoves. Kas tik pamatydavo, ne- 
galėdavo atsistebėti jo guvumu ir sakė, kad kada nors iš jo bus 
didis meistras. 

„Kai berniukui suėjo penkeri rmietai, motina jį pradėjo leisti 
į mokyklą. Ten jis irgi viską nesunkiai išmokdavo, mat turėjo 
gerą galvą. Buvo mokytojų mėgstamas, draugų mvlimas, tik ke- 
letas berniukų jam pavydėjo. Taip ir bėgo metai. 

Vieną sykį mokykloje, kai visi mokiniai rašė, Dharmapadai 
iš rankos iškrito kreida ir nuriedėjo tolyn. Berniukas paprašė 
draugą, kad paduotų jam kreidą, bet šis ne tik nepadavė — dar 
ir ėmė užgaulioti Dharmapadą: 

— Kas tu toks, kad man įsakinėji? Kieno sūnus manai esąs? 

Kiti berniukai pašokę irgi ėmė šūkauti: 

— Taip, taip. Pasakyk, kuo tavo tėvas vardu. Ar tu kada nors 
matei jį? 

Dharmapada sutriko, nežinojo, ką sakyti. Berniukai jį er- 
zino: 

— Ne, ne, tu neturi tėvo. 

Dharmapada užsigavo ir liūdnas parėjo namo. 

Motina labai susirūpino pamačiusi sūnų tokį nusiminusį. 

— Kodėl tu toks nelaimingas, sūneli? — paklausė ji.— Kai tik 
tėvas išėjo statyti šventyklos, tu esi visas mano džiaugsmas ir 
laimė. Pasakyk man, kas tave slegia? 

— Mama, aš nesu matęs savo tėvo. Kodėl jis nepareina na- 
mo? Šiandien vaikai mokykloje šaipėsi iš manęs, kad aš neturiu 
tėvo! — piktai atsakė Dharmapada. 

— Ką? Tu neturi tėvo? Kas taip drįsta sakyti? Tai žinok —- 
tavo tėvas yra vyriausias meistras ir stato pačią gražiausią šven- 
tyklą. Juk aš jau sakiau tau. Tu esi iš labai garsių statytojų 
šeimos. Jie pastatė daugybę šventyklų ir tvirtovių mūsų krašte. 
Tokiais protėviais tik didžiuotis reikia,— pasakė motina. 

— Ak, mama, dabar aš suprantu, kad vaikai mokykloje man 
pavydi. Man viskas aišku. Papasakok man dar apie protėvius. 

— Klausyk, vaikeli, tavo protėviai statė didžiąją Džaganatho 
šventyklą mūsų mieste. Kai ji buvo baigta, karalius Indradjumna 
juos visus apdovanojo. O vėliau, kai imperatorius Kharavela uo- 

lose iškaldino dailius Khandagirio urvus, tai irgi buvo tavo pro- 
tėvių darbas. Karalius Lalatendus Deva irgi kvietėsi tavo protė- 
vius, kai statė didžiąją Šivo šventyklą Bhubanešvare. O po dau- 
gelio metų tavo senelis ėjo atstatyti Barabačio tvirtovės Kutake. 
Ten dirbdamas jis ir mirė, taip ir nėsugrįžo namo. Tu. priklausai 
tokiai garsiai statytojų giminei, kuri yra pridėjusi ranką prie 
visų gražiųjų mūsų krašto šventyklų. 

— Ak mama, aš irgi noriu būti vertas savo protėvių,— pasa- 
kė Dharmapada šviesdamas pasididžiavimu.— Papasakok man dar 
apie mano tėvą ir ką jis dabar daro. 

— Tavo tėvą pasišaukė mūsų didysis karalius Narasimha 
Deva ir paskyrė vyriausiuoju statytoju. Karalius liepė, kad nė 
vienas meistras nepasitrauktų nuo šventyklos ir nepareitų namo, 
kol statyba nebus baigta. Todėl tavo tėvas ir nėra matęs ta- 
vęs. Jis stato šventyklą saulės dievui Čandrabhagoje, jūros pa- 
„krantėje, šventoje piligrimų vietoje. Žmonės šneka, kad šven- 
tykla jau eina į pabaigą, taigi manau, kad netrukus tavo tė- 
„vas sugrįš namo. 

Dharmapada ėmė nerimauti. 

— Mama,— pasakė jis,— aš noriu eiti į Candrabhagą pas 
tėvą ir pasižiūrėti tos šventyklos, kur jis stato. Tuo pačiu atlik- 
siu ir kelionę į šventą vietą. Aš ilgai nebūsiu. Parnešiu tau 
naujienų apie tėvą. Leisk mane, mama, gerai? 

Iš pradžių motina nenorėjo nė klausyti, bet kai suprato, jog 
sūnus tiesiog trokšte trokšta eiti, galų gale nusileido. Kai Dhar- 
mapada susiruošė į kelią, motina jį palaimino. 

— Tegu dievas saugo tave nuo visų pavojų ir tepadeda tau 
susitikti su tėvu. Paimk šitas uogas iš mūsų sodo — tėvas jas 
labai mėgsta. Iš jų jis ir pažins tave. Tokios uogos auga“ tik 
mūsų sode. 

Taip palaimintas' motijias, Dharmapada iškeliavo į Čandrab- 
hagą. Nors buvo dar jaunas, o kelias nepažįstamas, jis ėjo drą- 
siai. Tiesiog nesitvėrė džiaugsmu, kai priėjęs jūros pakrantę 
pamatė smėlio kopas ir aukštus medžius. Papūtė vėjas, ir atrodė, 
kad lapai šnibžda jam sveikinimo žodžius. Jis girdėjo, kaip šniokš- 
čia bangos risdamosi ant smėlio, matė, kaip žvejai skuba iškrau- 
ti dienos laimikį. Visas oras skambėjo nuo žuvėdrų klykavimo ir 
žvejų riksmų. Eidamas toliau, jis išvydo tolumoje didžiulę šven- 
tyklą. Tiesiog žado neteko — galingos jūros bangos ir nuostabi 
šventykla greta. 

Priėjęs arčiau pamatė, kad aplinkui virte verda darbas. Dar- 
bininkai įrankiais tašė didžiulius akmenis, kalė iš jų figūras, 

kiti kėlė akmenis ir taikė juos į vietą,— visi triūsė. Dharmapada 
nieko čia nepažinojo ir neišmanė, kaip tokioje maišalynėje su- 
sirasti tėvą. Tada ėmė klausinėti Bisaus Maharanos ir netrukus 
susitiko tėvą. Pasisakė kas esąs, atidavė uogas ir papasakojo 
naujienas iš namų. 

*“ Tėvas labai apsidžiaugė regėdamas sūnų, nes jau seniai apie 
tai svajojo. Jis paėmė sūnų už rankos ir aprodė jam šventyklą, 
smulkiai pasakodamas apie kiekvieną darbą. Didingoji šventyk- 
la buvo kovos vežimo formos, milžiniški ratai išpuošti dailiais 
ornamentais. Iškaltos vyrų ir moterų figūros, drambliai ir ark- 
liai, muzikantai ir šokančios merginos Dharmapadai atrodė vi- 
sai kaip gyvi, ir jis tiesiog žiopčiojo iš nustebimo. Tėvas aiški- 
no jam: 

— Ši šventykla pastatyta saulės dievui. Karalius nori, kad 
ji būtų pasaulio stebuklas, kad žmonės iš toli ir iš arti plūstų 
garbinti saulės dievo ir grožėtis šventykla. Statome jau dvylika 
metų, bet dar nepabaigėme. Karalius labai nori, kad kuo greičiau 
baigtumė. Jo svajonė beveik išsipildė, liko tik uždėti patį vir- 
šutinį akmenį. Mes plušame kaip išgalėdami, bet visas mūsų 
vargas eina perniek. Vos tik užkeliam akmenį viršun, jis nu- 
krinta. Matyt, kažkur yra klaida. Vakar karalius netekęs kantry- 
bės perpyko ir liepė per tris dienas pabaigti šventyklą, antraip 
meistrai bus pasmerkti myriop. Šiandien po saulės laidos visi 
susirinksim tartis. Aš nebeturiu jokios vilties, o laikas baigiasi. 
Neišmanom, ką daryti. 

Dharmapada nuliūdo, kad tėvas ir jo draugai tokie prislėgti. 
Jis ėmė prašyti tėvą, kad leistų ir jam dalyvauti tame susirin- 
kime. 

Meistrai susirinko, ėmė siūlyti, kas ką sumanęs. Viskas buvo 
apšnekėta, bet niekas netiko. Pagaliau atsistojo Dharmapada ir 
kreipėsi į meistrus: 

— Ponai, jeigu sutiksite išklausyti mane, tai aš jums šį tą 
pasakysiu. Manau, kad galėčiau jums padėti. Tik nepaniekinkite 
manęs dėl jauno amžiaus. Man atrodo, kad sugebėsiu užkelti 
tą akmenį. Tik leiskit pabandyti. 

Visi baisiausiai nustebo išgirdę taip kalbant berniuką. Vie- 
ni sakė: 

— Čia dabar! Ar zali ką padaryti jaunas vaikinukas, jei 
mums su visa mūsų patirtim nieko neišėjo? Jis giriasi. 

Kiti tikino: 

— Verčiau taip nesididžiuokim, o duokim berniukui pamė- 
ginti. Juk mums vis tiek neišeina, tad nėra ką prarasti. 

Treti rėkė: 

— Kaip tai? Mes viską prarasim. Visi žino, kad dvylika šim- 
tų meistrų negali užkelti akmens ir štai iš kažkur atsiradęs vai- 
kinukas ima ir užkelia. Ką žmonės sakys apie mus? Kas liks 
iš mūsų didybės? Manot, kad karalius pagailės mūsų, kai su- 
žinos tokį dalyką? š 

Pagaliau vienas senas meistras tarė: 

— Ir šiaip, ir taip mūsų gyvybė pavojuje. Jeigu berniukas 
iš mūsų tarpo užkels tą akmenį, tai statytojų kasta išlaikys sa- 
vo garbę. O jeigu šventykla liks neužbaigta, tai visų mūsų pa- 
likuonys neteks šlovės. Pamirškim savo didybę ir pasikliaukim 
vaikinu. | 

Senojo meistro žodžiai visiems patiko, ir jie nusprendė — 
tegu Dharmapada mėgina. 

Ankstų kitos dienos rytą Dharmapada apėjo šventyklą įdėmiai 
tyrinėdamas visas detales, paskui valandų valandas apžiūrinėjo 
kiekvieną vietą. Galiausiai užlipo ant paties viršaus ir beveik 
visą naktį dirbo ten. Dvylika šimtų meistrų nė bluosto nesudėjo, 
nekantraudami laukė, kas bus. Ir baisiausiai nustebo, kai su 
pirmais saulės spinduliais išvydo akmenį savo vietoje. Dharma- 
pada nulipo žemyn visas švytėdamas iš džiaugsmo. Tėvas pri- 
bėgo ir apkabino jį, meistrai, susirinkę aplink, dėkojo ir negalėjo 
atsidėkoti. Bet nors ir džiaugėsi visi, kad šventykla pabaigta, 
tame jų džiaugsme buvo daug kartėlio. Dharmapada tą matė ir 
paklausė, ko jie vis dar liūdni. 

— Gyvenki ilgai, ir tegu tavo darbas per amžius būna žmo- 
nių atminty. Bet tavo žygdarbis paslapty neliks. Karalius ne- 
truks sužinoti. Tu būsi apdovanotas, o mūsų likimas jau nu- 
lemtas,— atsakė meistrai. 

Dharmapada labai nuliūdo išgirdęs tokius žodžius. 

— Ar man bus gera,— pasakė jis,— jei aš būsiu apdovanotas, 
o mano gentainiai mirs kančiose? Šią nuostabią šventyklą su- 
kūrėte jūs. Aš tik užkėliau paskutinį akmenį ir nesu vertas jo- 
kio apdovanojimo. 

Taip taręs, Dharmapada nuėjo šalin. „,„Ko vertas mano gyve- 
nimas, jei per mane kentės mano gentainiai? Verčiau tegu vie- 
nas gyvenimas būna paaukotas dėl daugelio žmonių gerovės“,— 
galvojo jis. | 

Kai šventyklos viršūnę nušvietė pirmieji saulės spinduliai, 
Dharmapada užsilipo ant pačio viršaus ir šoko žemėn. 

Dharmapada žuvo, bet garsioji šventykla tebestovi apgriu- 
vusi. Orisos vaikai mėgsta klausytis šio pasakojimo ir prisiminti 
nemirtingąjį Dharmapadą. 


KARALIUS, PAVADINTAS šŠLAVĖJU 


Orisos pakrantėje, kur krantus skalauja Bengalijos įlanka, 
stovi didžiulė Džaganatho šventykla. Piligrimai iš arti ir iš toli 
keliauja į ją melstis. 

Bet daugiausiai žmonių čionai suplūsta per vežimų procesi- 
jos šventę. Tada vežimais vežami Džaganatho ir jo brolio Balab- 
hadros bei sesers .Subhadros atvaizdai. Tai šventei padaromi 
ir gražiai papuošiami trys didžiuliai vežimai. Sventikai atneša 
iš šventyklos stabus ir įkelia į vežimus. Maldininkai juos velka“ 
keletą mylių pagrindine gatve. Ten jie išbūna savaitę, o paskui 
vežimais vėl parvežami į didžiąją šventyklą. 

Prieš keletą šimtų metų Orisą valdė karalius, vardu Puru- 
šotamas Deva. Jis buvo labai atsidavęs Džaganathui, labai nuo- 
lankus, sakė, kad jo karalystė — tai Džaganatho valdos, o jis 
pats tik jo tarnas ir vietininkas. 

Per vežimų procesijos šventes buvo paprotys — karalius ima 
šluotą auksiniu kotu ir iššluoja dievų vežimus. Purušotamas 
taip darė dėl to, kad laikė save dievų tarnu. Tik tada, kai jis 
atlikdavo šią pareigą, žmonėms būdavo leidžiama ternpti vežimus. 


Į pietus nuo Orisos buvo Kančio karalystė. Karalius Puru- 
šotamas sykį nukeliavo į pietus ir pamatė Padmavatę, gražiąją 
Kančio karaliaus dukterį. Pamatęs įsimylėjo ir panoro padaryti 
savo karaliene, tad nusiuntė pas Kančio karalių pasiuntinį ir 
paprašė jo dukters rankos. Padmavatės tėvas ne tik sutiko ati- 
duoti dukterį, bet ir priėmė Purušotamo kvietimą dalyvauti Ori- 
sos vežimų procesijos šventėje. 


Abu karaliai sėdėjo rūmų terasoje netoli šventyklos ir stebėjo 
iškilmes. Kelias nuo šventyklos iki rūmų buvo pilnas maldinin- 
kų. Pučiant kriaukles ir džiaugsmingai šūkaujant tūkstantinei 
miniai, iš. šventyklos buvo atneštos dievo Džaganatho ir jo bro- 
lio bei sesers statulos ir įkeltos į vežimus. Tuo metu abu kara- 
liai šnekėjosi. Purušotamas aiškino Kančio valdovui apie iškilmes. 

— Pasakyk man,.kas pastatė šią šventyklą ir pradėjo gar- 
binti Džaganathą? — paklausė Kančio karalius. 

— Tą didžią šventyklą, kur tu matai, pastatė karalius Indra- 
dijumna,— atsakė Purušotamas.— Indradijumna pastatė šventyk- 
lą, bet joje negyveno joks dievas. Sykį karalius susapnavo Nila- 
madhavą, savarų ' dievą, ir panoro jį įkurdinti naujoje šventyk- 
loje. Pasišaukė savo patarėją Bidjapatį ir liepė jam keliauti 
pas savarus ir parnešti Nilamadhavos atvaizdą. Bidjapatis nu- 
vykęs vedė savarų vado Bisvabasaus dukterį Lalitą ir liko ten 
gyventi. Savarai Nilamadhavą garbino slapta, giliai miške ir 
neprileisdavo ten jokio nepažįstamo žmogaus, tad ir Bidjapatis 
net nežinojo, kur yra Nilamadhavos šventykla. Jis ėmė prašyti ' 
Lalitą, ir ši įkalbėjo tėvą, kad nuvestų jos vyrą ton šventvklon 
miške. -Savarai pirma užrišo jam akis ir tik tada nusivedė. Ta- 
čiau patarėjas irgi buvo gudrus, jis pasiėmė saują garstyčių sėk- 
lų ir visą kelią jas palengva barstė. Nuėjęs šventyklon, pamatė 
Nilamadhavą, iškaltą iš tamsiai mėlyno akmens. Paskui vėl už- 
rištomis akimis buvo parvestas atgal. Pagaliau Bidjapatis. grįžo 
namo ir papasakojo viską karaliui Indradijumnai. 

Ir jiedu ėmė laukti, kol ateis garstyčių žydėjimo metas. Tada 
Bidjapatis nusivedė savo karalių į savarų kaimą ir žiūrėdami, 
kur veda auksiniai garstyčių žiedai, jie nusigavo į slaptąją šven- 
tyklą. 

„Kančio karalius labai įdėmiai klausėsi pasakojimo, o paskui 
pasiteiravo: 

— Pasakyk man, ar Nilamadhava yra tas pats dievas kaip 
Džaganathas? 

— Taip,— atsakė Purušotamas.— Tai tas pats dievas, tik gar- 
binamas kitaip. Paklausyk, kaip tai atsitiko. Prie savarų šven- 
tyklos tą naktį karaliui Indradijumnai vėl prisisapnavo Nilamad-. 
hava. Jis pasakė: „Karaliau! Išklausyk mano žodžių ir išpildyk 
mano valią. Aš pavargau nuo šios vietos ir nebenoriu čia dau- 
giau būti. Man nebepatinka vaisiai, kuriuos man čia kas dieną 
aukoja. Noriu keptų saldumynų ir virto maisto. Be to, nebeno- 
riu būti garbinamas kaip Nilamadhava, noriu nuo šiol būti Dža- 
ganathas. Netoli Nilachalos jūroje rasi plūduriuojantį rąstą. Iš- 
kirsk iš jo mano atvaizdą ir pastatyk savo naujoje šventyk- 
loje.“ Staiga pabudęs karalius išvydo, kad mėlynasis akmuo 
dingęs. Indradijumna su savo patarėju tuojau pat ėmėsi vykdyti 
dievo valią. Kaip buvo sapnuota sapne, prie Nilachalos pakran- 
tėje rado plūduriuojantį rąstą, ištraukė jį iš vandens ir ėmė 


1 Savarai — senųjų Orisos gyventojų gentis. 

ieškoti gero meistro, kad išskaptuotų iš to rąsto Džaganatho 
atvaizdą. Susirinko daugybė dailidžių. bet vos tik kuris pabandė 
skelti rąstą, jo kaltas tuoj subiro į gabaliukus. Pagaliau atėjo 
vienas senas dailidė, vardu Anantas Maharana, ir pažadėjo ka- 
raliui, kad ištašys atvaizdą per dvidešimt vieną dieną. Jis -pa- 
prašė, kad jį tam laikui užrakintų vieną su rąstu ir niekas ne- 
trukdytų, — durys turi būti visą laiką užrakintos. Taip ir buvo 
padaryta. Smalsumo apimtas karalius kasdien ateidavo prie už- 
rakinto kambario ir girdėdavo, kad viduje verda darbas. Bet 
likus kelioms dienoms iki paskirto laiko, garsai kambary nutilo. 
Karalius labai susirūpino, kad senasis meistras gali būti numi- 
ręs, mat nepasiėmė nei maisto, nei vandens. Karalius neištvėrė 
ir liepė atidaryti duris. Meistro viduje nebuvo, rado tik tris ne: 
baigtus atvaizdus. Taigi tie atvaizdai buvo nugabenti į šven- 
tyklą ir dabar tokie yra garbinami. Taip šioje šventykloje atsi- 
rado Džaganathas, Balabhadra ir Subhadra. 

Kai karalius Purušotamas baigė savo ilgą pasakojimą, buvo 
kaip tik laikas jam lipti žemyn. ir iššluoti dievų vežimus. Zmo- 
nės garsiai sveikino jį — savo šluojantį karalių. Bet Kančio val- 
dovui nepatiko karalius, dirbantis šlavėjo darbą, jis pajuto pa- 
nieką Purušotamui. 

Netrukus po šventės Kančio karalius sugrįžo į savo šalį ir 
daug negaišdamas nusiuntė Purušotamui žinią, kad savo duk- 
ters už šlavėjo neleis. 

Purušotamas įpyko. Jam atrodė, kad yra įžeistas ne tik jis 
pats, bet ir dievas Džaganathas. Jis paskelbė Kančio karalystei 
karą ir pralaimėjo. Kitais metais vėl paskelbė karą, bet prieš 
tai paprašė dievų pagalbos. Kai buvo jau tolokai nužygiavęs su 
savo kariuomene, viename kaime sutiko pienininkę, vardu Ma- 
nika. 

— Čia prajojo du tavo raiteliai, — pasakė ji.— Vienas ant bal- 
to arklio, kitas ant juodo. Jie buvo ištroškę ir paprašė pasukų. 
Pinigų užsimokėti neturėjo, todėl davė man šį žiedą, kad D: 
rodyčiau tau ir atsiimčiau atlygį. 

Vos tik pamatęs žiedą, karalius suprato, kad jis seikianss 
Džaganathui. Vadinasi, tie raiteliai — ne kas kita kaip Džaga- 
nathas ir Balabhadra, jojantys priekyje už jį kariauti. Tai buvo 
pergalės ženklas, ir Purušotamas narsiai nužygiavo pirmyn. Sį 
kartą jis nugalėjo Kančį ir paėmė nelaisvėn Padmavatę. Karalius 
buvo taip supykęs, kad nevedė jos, o nusprendė pamokvti išdidų 
tėvą. 

— Jos tėvas pavadino mane šlavėju. Imkit ir ištekinkit ją už 
tikro šlavėjo. Iš pačios žemiausios kastos,— piktai paliepė jis 
savo patarėjui. 

Patarėjui buvo gaila Padmavatės, bet jis nuolankiai atsakė: 

— Karaliaus įsakymas bus įvykdytas. 

Tačiau gerasis patarėjas netesėjo pažado. Jis nusivedė Pad- 
mavatę namo, ir abu su žmona rūpinosi princese kaip nuosava 
dukteria. Tik nuo karaliaus, žinoma, slėpė. 

KODĖL BRITŲ KAPITONAS 
NUSILENKĖ SUKILĖLIŲ VADUI 


Daugiau kaip prieš du šimtus metų Orisą valdė marathai. 
Savo vietininku jie paskyrė radžą, o patys gyveno toli šalies 
vakaruose. Radža jiems rinko duokles, valdė kareivius, kurie 
kaudavosi mūšiuose, užtat gaudavo dovanų žemės, už kurią ne- 
reikėdavo duoti duoklės. 

Bet atėję britai nukariavo Orisą, ir kareiviai savo žemęs 
prarado. Jie liko labai nepatenkinti, tas apmaudas plito kaip 
gaisras, ir pagaliau kareiviai sukilo prieš britus. 

Naranagarho kaime tuomet gyveno Dalabehera, jo vardas 
Orisoje ir dabar geruoju minimas. Jis buvo kaimo seniūnas ir 
turėjo princo širdį. Žmonės jį vadino vargšų draugu, nė vienas 
pagalbos atėjęs nelaimėlis neišeidavo iš jo tuščiomis rankomis. 
Jis ir tapo sukilusių kareivių vadu. Iš pradžių jie atsiėmė nema- 
žai žemių, bet britai siuntė vis naujas armijas ir sukilimą nu- 
malšino. Daugelis kareivių buvo sugauta ir pakarta, susodinta į 
kalėjimus. Kiti pasislėpė džiunglėse. Bet britų vado pyktis nenu- 
rimo. Jis troško Dalabeheros galvos, bet šis slapstėsi džiunglė- 
se ir niekas negalėjo jo surasti. Galų gale buvo pažadėtas tūks- 
tantis rupijų tam, kas jį pagaus. Ir vis tiek niekas neįstengė jo 
užtikti. Dalabehera gyveno pačioje džiunglių tankmėje, maitino- . 
si laukiniais vaisiais bei šaknimis, gėrė iš upelių. Jo drabužiai 
buvo suplyšę, plaukai ilgi, barzda iki juostos. 

Vieną dieną Dalabehera sutiko labai nusiminusį žmogų. Žmo- 
gus paklausė, kaip nueiti į Naranagarhą. 

— O ko tu eini į Naranagarhą? — nustebęs paklausė Dalabe- 
hera.— Ką tu ten nori susitikti? 

— Aš einu pas Dalabeherą,— atsakė žmogus. 


153 


— Aš pažįstu jį, bet pasakyk, kam tau jo reikia? — paklausė 
Dalabehera. 

— Mane užgriuvo baisi nelaimė. Aš gyvenu Gandžame. Plau- 
kiau valtim, ir ji su visomis mano prekėmis nuskendo ežere. Iš- 
sigelbėjau kaip stoviu. Mano šeima didelė, o aš likau be nieko. 
Nežinau, kas man galėtų padėti. Esu girdėjęs apie tokį Dalabe- 
herą. Žmonės sako, kad jis yra vargšų draugas. Jeigu jį sutikčiau, 
tai jis man tikrai padėtų, — pasakė žmogus. 

Dalabehera labai susijaudino išgirdęs tokį pasakojimą ir kurį 
laiką net žodžio negalėjo ištarti. Skausmas persmelkė jo kilnią 
širdį galvojant apie to žmogaus vargus, ir jis apsisprendė. 

— Eime su manim, bičiuli. Aš puikiai pažįstu tavo Dalabe- 
herą. Dabar jis gyvena Khurdoje, aš tave nuvesiu. Manau, kad 
jis tau padės, — tarė Dalabehera. 

Jis nusivedė žmogų tiesiai pas savo persekiotoją britų kapi- 
toną ir drąsiai stojo prieš jį. Kapitonas niekaip negalėjo patikėti 
savo akimis, kad mato Dalabeherą. 

— Kas tu esi ir ko čia atėjai? — paklausė jis smalsiai. 

— Ar teisybė, kad paskyrėte tūkstantį rupijų už Dalabeheros 
galvą? | 

— Taip, teisybė. Ar tu žinai, kur rasti tą žmogų? — pasitei- 
ravo vadas. | 

Dalabehera atsakė: 

— Klausyk, aš ir esu tas pats Dalabehera, kurio jūsų žmo- 
nės niekaip negali surasti. Pats atėjau pas jus. Suimkit mane 
ir įvykdykit savo pažadą. Užmokėkit tūkstantį rupijų tam nelai- 
mingam žmogui. 

Ir papasakojo liūdną to vargšo istoriją, o gale pridūrė: 

— Jis: nebeturi ničnieko, tik drabužius ant kūno. Negaliu 
matyti jo nelaimės, todėl ir atėjau čia. Imkit mane ir atiduokit 
žmogui pažadėtus pinigus. 

Britų kapitonas net žado neteko iš nuostabos klausydamasis 
apie žmogų ištikusią nelaimę ir neregėtą Dalabeheros auką. Pa- 
galiau jo siela praskaidrėjo, ir jis tarė: 

— Dalabehera, aš visą laiką labai klydau. Net nenumaniau, 
kad -tu tokios kilnios širdies! Kaip galėčiau kerštauti regėda- 
mas tokį kilnumą? Imk tūkstantį rupijų savo draugui, o tau do- 
vanoju laisvę. | 

-*" Vargšas, kuris visa tai matė, puolė Dalabeherai į kojas sa- 
kydamas: 

— Aš maniau, kad tu esi tik turtuolis, kuris kaip ir kiti tur- 
tuoliai padeda vargšams, bet dabar pamačiau, kad esi greičiau 
dievas negu žmogus. 


MOTERS KERŠTAS 


Senais laikais Orisoje buvo daug nepriklausomų valstijų. Dvi 
tokios valstijos buvo Bankis ir Khurda. Jos turėjo bendrą sieną 
ir dažnai susivaidydavo, o kartais net imdavo kariauti. 

Bankio radža Dhanurdžaja buvo labai garsus karžygys, ko- 
vęsis daugely sunkių mūšių, puikiai valdė lanką ir kardą. Jo 
žmona Suka Dei irgi nenusileido vyrui karo mene, plačiai 
garsėjo kaip šauni raitelė. | 

Bankis buvo mažesnis už Khurdą, mažiau turėjo ir išteklių 
bei žmonių. Bet Dhanurdžaja buvo toks drąsus, kad niekam ne- 
norėjo nusileisti, tuo labiau Khurdos radžai. Sykį Khurdos radža 
užgrobė kelis kaimus pasienyje. Dhanurdžaja drąsiai nužygiavo 
su savo armija ir stojo prieš įsibrovėlį. Buvo nuožmus mūšis, 
daugelis žuvo tą dieną. Bet galų gale maža Bankio armija ne- 
begalėjo atsilaikyti prieš smarkų puolimą. Dhanurdžaja pateko 
priešams į rankas ir buvo nukautas. Pamatę, kad vadas nebe- 
gyvas, Bankio kareiviai suprato pralaimėję ir pabėgo. 

Netrukus Suka Dei sužinojo, kad jos vyras žuvo. Liūdesys 
buvo didžiulis, tačiau akys neašarojo, jose švietė ugnis. Atėjo 
patarėjai ir vienu balsu paskelbė: 

— Mūsų radža .nebegyvas. Nebeturime jokios vilties. Verčiau 
pasiduokime priešui. 

— Ar mes kariai, ar bailiai? -- piktai sušuko Šuka Dei. 

— Ne, ponia,— atsakė jos ministras,— mes ne bailiai. Bet 
mūsų valstija maža, o armija dar mažesnė. Mes niekad nejveik- 
sim Khurdos. Mūsų radžos nebėra, tu esi tik moteris, o princas 
Dajanidhis dar vaikas. Verčiau dabar atiduoti dalį savo žemių, 
negu prarasti viską. Gal Khurdos radžai tiek užteks? 

— Ką? Pasiduoti priešui! Taip, aš esu moteris, bet neuž- 
miršk, kad priklausau karžvgių kastai, mano gyslose teka kšatri- 
jų: kraujas, — piktai sušuko ji ir pasisukusi į generolą tarė: — Aš 
kovosiu, o jeigu reikės, tai ir žūsiu mūšyje kaip dera karžygiui, 
bet jokiu būdu neatiduosiu priešui net mažiausio žemės lo- 
pinėlio. 

Paskui nuoširdžiai paklausė: 

— Argi jūs visi nepabėgot iš mūšio lauko? O pasakykit man, 
ar mano vyras bėgo? Jis narsiai kovėsi ir krito kovoje. Jeigu 
bijote, tai galite eiti ir pasislėpti namie. O aš traukiu į mūšio 
lauką. Jei niekas iš jūsų su manimi neis, tai žinokite, kad aš 
viena, moteris, žygiuosiu pirmyn ir stosiu prieš Khurdą.— Paskui 
pridūrė: — Su manimi teeina tik tie, kurie nebijo mirti. Tegu vi- 
si tą žino. 

Šitokie narsūs moters žodžiai uždegė karių širdis. 

— Jeigu tu eini kautis,— sakė jie — tai kaip mes galim 
pasilikti? Neleisime tavęs vienos. Mes prašėme Badambo radžą 
pagalbos, gal jis mums padės. 

Netrukus didelė armija su Šuka Dei priešaky nužygiavo 
Khurdos pusėn. | 

Khurdos radža tuo metu šventė pergalę. Kai jis išgirdo apie 
naują puolimą, negalėjo patikėti savo ausimis. 

— Negali būti,— tarė jis.— Mus puola Bankis su moterimi 
priešaky? Kaip ji, našlė, pradėjo tokį kvailą žvgi vos tik palai- 
dojusi vyrą? Negali būti! 

Bet - dėl viso pikto jis liepė savo generolui ruoštis karui. 

Netrukus prie sienos užvirė žiaurus mūšis. Uždegti nepapras- 
tos Šukos Dei drąsos, kareiviai kovėsi kaip liūtai. Daugelis tie- 
siog žygdarbius darė, ir galų gale Khurdos generolas buvo ap- 
suptas Bankio karių ir nukautas. Khurdos pusėje kilo panika, 
netrukus Bankio kariai sučiupo ir Khurdos radžą. Surištą gran- 
dinėmis atvedė jį pas Šuką Dei. Radža labai gėdijosi tapęs mo- 
ters belaisviu, moters, kurios vyrą neseniai nužudė. „Argi mir- 
tis mūšyje nebūtų tūkstantį kartų geriau už tokią gėdą? — gal- 
vojo radža.— Jos širdis, be abejo, kupina keršto, ji manęs ne- 
pasigailės“. 

Suka Dei atsisuko į savo kareivius ir paliepė: 

„  — Nuimkit radžai grandines ir paleiskit jį.— Ir, pažvelgusi 
į radžą, švelniai tarė: — Gali grįžti į savo kraštą, niekas čia tau 
nieko nėdarys. 

Radža labai nustebo pamatęs, kaip viskas pakrypo. „Kaipgi 
taip? Aš ją laikiau savo priešu, trokštančiu keršto, o ji man do- 
vanoja laisvę?!“ Zemai nulenkęs galvą, jis pagarbiai tarė: 

— Niekada nemaniau, kad būsi man tokia gailestinga. 

Šuka Dei atsakė: 

— Tu esi mano belaisvis, galėčiau nukirsti tau galvą. Bet 
kas gero būtų iš to? Aš našlė ir turiu moters širdį. Mano vyras 
negyvas, baisus skausmas slegia mane. Kaip galėčiau užtraukti 

tokią pat kančią kitai moteriai? Aš su tavimi koviausi tik todėl 
kad norėjau sugrąžinti Bankiui gerą vardą, o ne iš keršto. 

Radža nepaprastai susijaudino ir kurį laiką stovėjo be žado. 
Pagaliau nuolankiai tarė: 

— Tu nugalėjai mane šiandien mūšio lauke, o dabar ką tik 
nugalėjai dar kartą, nes parodei nepaprastą sielos kilnumą. Ką 
galėtų pasakyti mano dėkinga širdis, kaip atsilyginti? Aš amži- 
nai lieku tau skolingas ir be kovos atiduodu visus Kusapalos kai- 
mus. Prisiekiu, kad Khurda daugiau niekada nebepakels kardo 
prieš Bankį. 


Ir dabar Kusapaloje tebestovi kolona, pastatyta narsiosioš 
ir kilniosios Šukos Dei garbei. 


PANDZABO LIAUDIES PASAKOS 
PANDŽABAS | 


Zodis „Pandžabas“ sudarytas iš dviejų persų kalbos žodžių — 
pandž, reiškiančio penkis, ir aab, reiškiančio vandenį. Užka- 
riautojai persai pavadino šį kraštą penkių upių žeme. Pandža- 
bas užima 50376 kvadratinių kilometrų plotą, ir gyvena jame 
16,7 mln žmonių; gyventojų tankumas — 331 žmogus viename 
kvadratiniame kilometre. Raštingi valstijoje 40,7495 gyventojų. 

Vakaruose Pandžabas ribojasi su Pakistanu, šiaurėje -— su 
Džamu ir Kašmyru, šiaurės vakaruose — su Himačalu, pietuose 
ir pietvakariuose — su Hariana ir Radžastanu. 

Pandžabas nuo seno garsėja kaip drąsių ir karingų žmonių 
kraštas. Pagrindinis gyventojų verslas — žemės ūkis, pienininkys- 
tė, gyvulininkystė. Vyraujanti kalba -- pandžabų. Valstijos sos- 
tinė — Čandigarhas. 

Pandžabiate — „penkių upių žemės“ kultūroje atsispindi tarpu- 
savyje susipynusios naujos ir senos tradicijos, beveik ianatiškas 
šio krašto žmonių nuolankumas religinėms dogmoms ir humoro 
jausmas. | 

Pandžabo folkloras kupinas savitos jėgos ir gyvybės. Liau- 
dies šventės ir šokiai spalvingi, muzika pavergianti. Tačiau Pan- 
džabe nebeliko profesionalių pasakorių, kurie apsivilkę čogą, už- 
sidėję ryškiaspalvį turbaną ir per petį persimetę krepšį, klajo- 
davo iš kaimo į kaimą džiugindami savo klausytojus. 


PRINCO RASALAUS NUOTYKIAI 
| 


Kitados Sialkotą valdė karalius, vardu Salahanas. Jis tu- 
Tėjo dvi žmonas. 

Vyresnioji karalienė Achala augino jauną ir gražų sūnų 
Puraną. 

Jaunesnioji, vardu Luna, vaikų neturėjo ir labai pavydėjo 
Achalai sūnaus. Kartą sumanė ji supykdyti Salahaną su Achala 
ir jos sūnumi Puranu. 

Emė ir pasakė Luna karaliui, kad Puranas ją pamilęs. 
Perpyko karalius tai išgirdęs. Bematant įsakė jis Puranui 
rankas ir kojas nukirsti ir į šulinį jį įmesti. 

Nekaltas buvo Puranas, bet tylėdamas prisiėmė bausmę. Sė- 
dėjo jis šulinio dugne ir meldėsi. 

Ir staiga jo maldą išgirdo šventasis gurus — mokytojas, vardu 
Gorakhas Nathas. Ištraukė gurus princą iš šulinio, prigydė jam 
rankas ir kojas, ir paliko jis vėl jaunas ir gražus. 

Tada Puranas įsivėrė pašventintus auskarus ir sekė paskui 
šventąjį, kur tik šis ėjo. Dėl tokio atsidavimo mokytojui ėmė 
žmonės jį vadinti garbinguoju Puranu Bhagatu. 

Keletą metų klajojo Puranas Bhagatas po platų pasaulį drau- 
ge su Gorakhu Nathu. Tačiau sykį pasijuto nebesitveriąs savy, 
taip pasiilgo savo motinos. | 

Gurus Gorakhas Nathas leido jaunikaičiui keliauti į Sialkotą. 

Nukako į savo gimtąjį miestą Puranas Bhagatas. Apsistojo 
sode netoli rūmų, kur dar vaikas būdamas žaisdavo. Sodas buvo 
pavirtęs dykyne. Puranas Bhagatas priaugino gėlių ir vaismedžių. 
Ir plika žemė vėl nuostabiu sodu atvirto. 

Netrukus žmonės plačiai sušneko apie šį stebuklą. Iš visų 
karalystės kampelių ėmė jie plūsti geisdami pamatyti jaunąjį 
atsiskyrėlį. 

Išgirdo naujieną ir karalius su karalienėm. Atvyko jie ir 
pamatė dykynę stebuklingai sužaliavusią. Pamatė visi, net Acha- 
la, kuri buvo apakusi beraudodama savo sūnaus. O Puranas 
Bhagatas palietė motinai akis, ir toji vėl išvydo dienos šviesą. 

Patyrusi šį stebuklą, Luna sumanė paprašyti atsiskyrėlį taip 
seniai trokštamo sūnaus. Puolė jaunoji karalienė jam į kojas ir 
maldauja: 

— O šventasis žmogau, dovanok man sūnų, kad būtų kas 
džiugina senatvėje Salahanui širdį! 

— Bet juk Salahanas jau turi -sūnų,— atšovė jai Puranas 
Bhagatas.— Tai tu jį pražudei. Prisipažink, ką padarei, jei nori, 
kad dievas tau atleistų. | 

Kur dings Luna, pakluso. Viską išpasakojo Salahanui — kaip 
melavo, kaip siekė, kad Puranui rankas kojas nukirstų ir į šulinį 
įme stų. 

Tarė Puranas Bhagatas laimindamas Luną: 

—- Karaliene, tu manai! kad princas Puranas žuvo. O jis štai 
stovi priešais tave — aš esu Puranas... 

Net žado neteko karalienė iš nuostabos. Šitas barzdočius 
su atsiskyrėlio auskarais -— Puranas? Puolė Luna jam po kojom 
prašydama atleisti. 

— Išpildysiu tavo troškimą,— tarė Puranas.— Paimk šį ry- 
žio grūdą. Suvalgyk jį ir turėsi sūnų. Užaugs iš jo jaunikaitis 
drąsus ir geras. Bet paliks jis tave užaugęs, ir tu kentėsi ne 
mažiau, negu mano motina kentėjo. 


4 


Kaip Puranas Bhagatas pasakė, taip ir nutiko: Lunai gimė 
sunus. 

ŠSventikai sudarė mažyliui horoskopą. Pranašingasis horos- 
kopas bylojo, jog berniukas būsiąs garsus ir didis. Tačiau dvy- 
lika metų jis turįs nematyti nei karaliaus Salahano, nei kara- 
lienės Lunos. Jeigu pamatysiąs, šie mirsią. | 

Paklausė Luna brahmanus, ar negalėtų jų maldos pakeisti 
sūnaus likimo. 

Ir atsakė jai brahmanai: 

— Dvylika metų laikyki vaiką tamsiame būste. Niekada pas 
jį neiki. Tik šitaip gali išgelbėti karalių ir save nuo mirties. 
Po dvylikos metų išleisk berniuką į dienos šviesą. Jis turės 
išsimaudyti upėje, kad nusiplautų užkeikimą, ir tik tada galės 
jus aplankyti. | 

Karalienė Luna pavadino sūnų Rasalumi, kitaip tariant, Gy- 
vybės pilnuoju. Buvo jis nuostabus berniukas. 

Pastatydino karalienė požeminius rūmus ir apgyvendino juo- 
se sūnų. Ir atidavė jį auklių ir tarnų globai. 

Vienuolika metų gyveno Rasalus požeminiuose rūmuose. Jis 
labai mylėjo motinos dovanotą papūgą ir kasdien su ja šnekėda- 
vosi. Mėgo Rasalus ir jodinėti kumeliuku, gimusiu tą pačią dieną 
kaip ir jis. 

11. Indų pasakos 


„Stiprus ir gražus, protingas ir drąsus buvo princas, o kai 
jam sukako vienuolika metų, užsigeidė jis pasaulį pamatyti. 

Atkalbinėjo jį auklės: 

— Niekur neik, kol dvyliktieji L nešikaiės taip tau brah- 
manų užginta. 

O Rasalus tarė: 

— Aš noriu pasaulį pamatyti, ir niekas manęs nesulaikys. 

Pasibalnojo jis savo žirgą, prisisegė šveitrų kardą ir išjojo 
iš rūmų. 

Raudojo auklės princą išlydėdamos. Bet palaimino jį ir brah- 
manų pamokymo persakyti nepamiršo: 

— Sustok, kai upę prijosi, išsimaudyk tyrame vandenyje, ap- 
sivilk naujus drabužius ir tik tada keliauk į pasaulį. 

Pajojo galelį Rasalus ir prijojo upę. Kaip auklės mokė, taip 
panas. Tada šoko ant arklio ir pasileido ten, kur stūksojo siena 
aptvertas Sialkoto miestas. 

Jojo, jojo Rasalus, kol ištroško, o tada sustojo prie šulinio, 
iš kurio moterys sėmė vandenį ir pylė į molinius ąsočius. Rasa- 
lus paprašė atsigerti. Moterys pagirdė jį ir vėl kibo į darbą. 

Rasalus neišmanė, kaip pranešti tėvui, kad jis jau“ išėjęs 
iš požeminių rūmų. Ir ėmė jis mėtyti akmenis į ąsočius, kuriais 
moterys nešė vandenį iš šulinio. 

Supyko moterys ir nuėjo karaliui skųstis. 

Išklausė karalius Salahanas jų skundą ir pamanė, kad tai 
dievas Krišnas vėl į žmonių pasaulį sugrįžęs. Paskui jis susipro- 
tėjo, jog tikriausiai tai būsiąs jo paties sūnus Rasalus, kuriuo 
Krišnas, piemenų dievas, atgimęs. Juk galėjo berniukas ištrūkti 
iš požeminių rūmų dvylikai metų dar nepraėjus. Nedrįso kara- 
lius siųsti savo karių, kad jaunikaitį į rūmus atvestų. Prisiminė 
Salahanas horoskopą sudariusių brahmanų pranašystę: „Jeigu 
jaunasis princas pamatysiąs savo tėvą arba motiną dvylikai metų 
nepraėjus, šie mirsią“. Todėl vietoj molinių davė karalius 
moterims žalvarinius ąsočius vandeniui iš šulinio semti. 

Bet Rasalus nepasidavė. 

Ėmė jis leisti aštrias strėles į žalvarinius moterų ąsočius. 

Moterys ir vėl pasiskundė karaliui, o šis vis vien nedrįsta 
kviestis jaunikaičio, ir gana. 

Tik Rasalus ilgiau nebelaukė. Šoko ant žirgo ir pasileido tė- 
vo rūmų link. Stojo prieš Salahaną ir tarė: 


į Pasveikinti tavęs, karaliau, atėjau, ne kenkti tau. 
Kodėl veji mane, ką blogo padariau? 
Nei skeptro, nei karūnos man nereikia, 
Toliau ieškoti laimės trauksiu veikiai. 


Tai taręs, jis išskubėjo iš rūmų. 
Jodamas rūmų kiemu, išgirdo princas savo motiną, raudan- 
čią balkone. Sustabdė Rasalus žirgą ir sako: 


O karaliene liūdinti, nejau 

Vien ašaras teliesi dėl sūnaus? 
Išaušo man pirma diena šviesi, 
Suprask, jei mano motina esi! 


Raudodama atsakė jam karalienė: 


Aš tavo motina, nors šiandie raudu dėl tavęs. 
Be abejo, keliauki, kur tave likimas ves. 

O jei kur žmonės išsirinks tave karalium, 
Dorai, nesutepta širdim valdyki šalį. 


Nusigręžė Rasalus nuo balkono. Ir išjojo laimės ieškoti — 
raitas ant balto žirgo, pasitupdęs ant riešo papūgą. 

Jojo, jojo Rasalus ir susitiko dailidės sūnų, kuris panoro 
prisidėti prie jo. Dar pajojo galelį ir sutiko auksakalio sūnų, 
o tas taip pat pasiprašė, ar negalėtų keliauti drauge. 

Neatsakė Rasalus nei vienam, nei kitam, ir patraukė jie visi 
trys Hindustano lygumų link. 

Visą dieną joję, keliauninkai pasiekė nejįžengiamą girią. Ten 
sustojo pailsėti. Gūdi buvo jų pasirinktoji vieta, todėl sutarė vi- 
si trys paeiliui budėti. Pirmasis budėjo dailidės sūnus. Po jo 
atėjo eilė auksakalio sūnui. O ji pakeisti turėjo Rasalus. 

Budi auksakalio sūnus, sergsti miegančius bičiulius, tik žiū- 
ri — gyvatė atšliaužia. Auksakalio sūnus ir klausia tą gyvatę: 

— Ko tu nori iš mūsų? | 

Atsakė jam gyvatė: 

— Aš atimu gyvastį kiekvienam, kas pasirodo per dvylika 
mylių aplink. Esu šių džiunglių karalienė. Kaip drįsote įkelti 
koją į mano valdas? 

— Šliaužk sau, arba nusuksiu tau galvą,— sušuko dailidės 
sūnus pakirdęs iš miegųy. 

Kobra grasindama išpūtė kaklą. 

Čiupo dailidės sūnus jai už uodegos, trenkė į žemę ir už- 
mušė. Paskui pasikišo negyvėlę po skydu. 

Kai budėti atėjo eilė Rasalui, iš krūmų išlindo siaubinga pa- 
baisa. . 

— Kas tu toks? — sušuko Rasalus. 

— Aš atimu gyvastį kiekvienam, kas pasirodo dukart per 
dvylika mylių aplinkui,— atsakė pabaisa.— Ešu šių žemių val- 
dovas. Kaip-drįsote įžengti į mano karalystę? 

Nieko neatsakė jai Rasalus, paleido strėlę pabaisai į širdį 
ir užmušė ją. 

Nakčiai besibaigiant pažadino princas savo draugus. 

Dailidės sūnus tuoj pat atkėlė skydą nuo gyvatės ir paro- 
dė savo laimikį Rasalui. 

— Tai tik paprasta gyvatė, ne kokia džiunglių karalienė, — 
tarė 'šis.— Ji net žvirblio neišgąsdintų. Eikite šen ir pažvelkit, 
kokį siaubūną aš nudobiau. 

Ir parodė jis draugams negyvą pabaisą. Tie sudrebėjo vien 
"pagalvoję, koks galas būtų juos ištikęs, jei princas nebūtų tos 
pabaisos užmušęs. Puolė jie ant kelių prieš Rasalų sakydami: 

— Netinkam mes tau, drąsusis prince, į draugus. Leisk mums, 
meldžiamasis, grįžti namo. 

Nuliūdo Rasalus, kad reikės su jais išsiskirti, bet primygtinai 
įkalbinėti nenorėjo. Zinojo daug pavojų laukiant. Taigi atsisvei- 
kino draugai ir patraukė kiekvienas savo keliu. 

Draugams pasukus atgal, leidosi Rasalus Ravio upės link. 
Kiaurą dieną jojo ir prijojo žydrąjį Lahoro miestą. 
Turguje jis nustebęs sustojo prie senutės, kepančios duoną. 

Triūsia, darbuojas moteriškė, o jos akys čia šviečia, čia ašarom 
paplūsta. Rasalus ir klausia: 

— Ko tu tarpais verki, o tarpais juokiesi? 

— Eik savo keliu, jaunikaiti, užuot tuščiai klausinėjęs. Koks 
tau skirtumas, ar verkiu, ar juokiuosi? 

— Noriu sužinoti, ko džiaugiesi ir ko sielvartauji,— atsakė 
Rasalus. į | 

Patiko "'senutei jaunikaitis. Apsiašarojo vėl ir ėmė pasakoti: 

— Turėjau septynis šaunius sūnus, vaikeli. Šešis suėdė de- 
monas, kuris kasdien atsibeldžia į mūsų miestą ir pasiima. sau 
duoklę — jauną vyrą, buivolą ir krepšį papločių. Siandien demo- 
nui atiteks septintasis mano sūnus, jauniausias ir pats mylimiau- 
sias. Matai, dabar mano eilė duoti demonui auką. , 

Susijaudino Rasalus tokius žodžius išgirdęs. 


Gailiaširdės motulės neišleidžia sūnų, 

Visi jie-bailiai ligi vieno, 

O princai užstoja juos savo kūnu, 

Jiems pavojai — tai duona kasdienė. 

O neverk, motinėle! Nebijoki lemties, 
Tavo sūnui neskirta pražūti. 

Na, o man nebaisu nei kovos, nei mirties — 
Man žadėta kovotoju būti. | 

Nušoko Rasalus nuo žirgo ir atsisėdo šalia senutės, kad de- 
monas jį moteriškės sūnumi palaikytų. 

Atėjo to pabaisos tarnai. 

Pakilo Rasalus ir pasisakė jaunėlis esąs. Pasiėmė jį tarnai 
kartu su buivolu ir krepšiu papločių. Ir patraukė į džiungles, 
„savo šeimininko buveinės link. 

„ Joja Rasalus į demono buveinę, tik žiūri — eina to demono 
vandens nešikas su tymo maišu, pilnu vandens. Pamatė nešikas 
Rasalų ir šaukia: 

— O, kokiu puikiu žirgu tu joji! Kur ir pavogei tokį, jau- 
nasis nenaudėli? Tau, valkata, šitas žirgas per gražus. Atiduok 
man, aš jį suėsiu! 

Ir jau žengs prie Rasalaus, jau čiups žirgą už pavadžio. 

Išsitraukė Rasalus kardą. Ir vienu smūgiu nurito vandens 
nešikui galvą nuo pečių. 

Pamatęs, kas atsitiko, demonas kad pasileis bėgti kiek kojos 
neša. 

Pro šalį ėjo to demono sesuo. Ziūri, kad prolis lapatuoja 
baisiausiai persigandęs, ir šaukia jam: 

— Kur bėgi, broleli? 

— Ar tu nesupranti, kvaila moteriške, kad čia radža Rasalus, 
o seniai išpranašauta, kad jis mus visus išmuš! — suriko šis. 
Ir nėrė į tamsiausią miško duburį. 

Sesuo pasileido iš paskos, mat apie garsųjį Rasalų, kuris 
visus demonus išnovysiąs, buvo daug girdėjusi. 

Triukšmas džiunglėse sukėlė ant kojų ir kitus demonus. 

Matydami, kad princas nebetoli, nuskubėjo jie pas astrologą 
ir klausia, ar čia tikrasis jų novytojas pasirodęs. 

— Šen, piktieji demonai! — šaukė princas šuoliuodamas ant 
balto žirgo.— Šen, tai aš, Rasalus, karaliaus Salahano sūnus, vi- 
sų demonų priešas! 

— Ei tu, mažėli, didumo sulig mažuoju mano piršteliu! Ne 
tavo galioj mus išnovyti — tikrojo Rasalaus žirgas mus sutryps, 
o jo kardas mus į gabalėlius sukapos! — atsiliepė vienas milži- 
nas pabaisa. 

Nė žodžio netarė Rasalus, pastvėrė virvę nuo žirgo balno 
ir metė ją suringavęs kaip kilpą. Metė — ir apvijo ta virve visus 
milžinus! Ir sukapojo juos į gabalus. 

Joja Rasalus toliau, skelbia visai giriai: 

— Šen, demonai! Tai aš, Rasalus, jūsų nugalėtojas! 

Išėjo septyni demonai iš savo buveinių ir šaukia: 

— Ei tu, mažyli, neriesk nosies! Esi nykštukas, ir tiek. Mes 
tavęs nebijom! Tikrojo Rasalaus strėlė kiaurai pervers septynis 
diržus, vienas už kito sudėtus. 

— Gerai! Sudėkite septynis diržus ir stokite už jų į eilę! — 
paliepė Rasalus.— Tada aš jums parodysiu, ko esu vertas! 

Demonai taip ir padarė. 

Nusitaikė Rasalus ir paleido strėlę. Ir pervėrė strėlė septynis 
diržus ir visus demonus už jų. 

Tuomet nulipdė Rasalus savo statulą ir pastatė ant. paaukš- 
tinimo džiunglių pakrašty, kad likę gyvi demonai iš baimės dre- 
bėtų. Taip ir atsitiko. Vos kyšteli koks demonas galvą iš savo olos, 
išvysta Rasalaus statulą ir nustėrsta iš baimės, kad šis norįs jį 
užmušti. | | 

Tirtėjo demonai ir olose. Nedriso Ijsti laukan nė maisto pa- 
siieškoti. Ir iškraičiojo vienas po kito iš bado. Taip Rasalus nu- 
galėjo visus milžinus. 

Po kiek laiko atkeliavo Rašalus į Hastinapūro miestą. Kar- 
tą ėjo jis pro gražuolės karalienės Sundranos rūmus. Jų šešėlyje 
pamatė pelenais išsitepliojusį sadhų, atsiskyrėlį, sėdintį prie ru- 
senančio laužo. 

— Kodėl apsirinkai sau vietą prie šių rūmų? — paklausė at- 
siskyrėlį Rasalus, pagarbiai sukryžiavęs rankas ant krūtinės. 

— Jau dvidešimt dveji metai, kaip aš laukiu, kada galėsiu 
pažvelgti į karalienę Sundraną,— atsakė šis. 

— Paimk mane savo mokiniu! — paprašė Rasalus.— Mane taip 
pat pasiekė garsas apie jos grožį. Noriu ją pamatvti. 

— Regis, tu protingas vaikinas,— tarė sadhus.— O kodėl no- 
rėtum mano mokiniu tapti? 

— Matai, iki šiol aš nežinojau, kad grožiui lenkiamasi Kaip 
dievams. Šitaip, kaip tu, man gyventi patinka. Tad leiski būti 
drauge su tavimi. 

Perdūrė šventasis atsiskyrėlis mokiniui ausis ir liepė aus- 
karus nešioti. O paskui atskleidė jam savo tikėjimo paslaptis. 

Vakarais sadhus visuomet eidavo prašyti išmaldos. Dabar ką 
gavęs turėjo dalintis su Rasalum perpus, todėl ir pačiam nekaž- 
kiek likdavo. Ir sadhų ėmė kasdien kamuoti alkis. 

O Rasalus nieko kito nedarė, tik sėdėjo prie laužo laukdamas, 
„kada galės bent žvilgtelėti į karalienę Sundraną. 

Nebeteko sadhus kantrybės ir sako: 

— Priėmiau tave savo mokiniu tikėdamasis, kad rūpinsies 
manimi. Maniau, kad maisto eisi per žimones prašyti, laužą kurs- 
tysi ir man vandenį ąsotyje nešiosi. O dabar viską turiu darvti aš 
pats. 

— Bet, šventasis žmogau, tu juk nieko nesi man paliepęs,— 
atsakė Rasalus.— Kaip gali mokinys ką nors daryti be savo mo- 
kytojo paliepimo? 

— Gerai, nuo šiol tu man tarnausi,— liepė jam atsiskyrėlis. 

Pasiėmė Rasalus indą išmaldai ir išėjo į miestą elgetauti. 

Patraukė jis tiesiai į karalienės rūmus. Atsistojo balkono 
šešėlyje ir šaukia: 


Šlovė Alachui! Šlovė! 
O karaliene, 

Prie tavo slenksčio keliauninkas 

Iš tolimos šalies! 

O žavioji Sundrana, 

Sklinda garsas — gražuolė esi neregėta, 
Tad būki dosni tu 

Šventuoliui asketui, — 

Sušelpk jį ir apdovanok. 


Suminkštino Rasalaus žodžiai Sundaranos širdį. 

Pasiuntė ji savo tarnaitę, kad duotų Rasalui saują ryžių. 
O pati dirstelėjo pro durų plyšį, pamatė, koks Rasalus dailus, 
ir krito be žado. 

Sušuko Rasalus: 

— Alache! Alache! 

Suvirpėjo karalienei širdis nuo jo balso. Bet susitvardė gra- 
žuolė. Pakilo ji ir įsakė kitai tarnaitei: tegu dar duoda elgetau- 
tojui išmaldos. 

Toji pamačiusi, koks Rasalus gražus, irgi krito be žado. 

Tada žengė per slenkstį pati Sundrana nešdama indą, pilną 
brangenybių. Sužėrė ji Rasalui visas ir tarė: 

— Nuo kada tu auskarus nešioji? Kaipgi jogu tapai? Kokia 
strėlė iš Kamadevo! lanko sužeidė tave? Ko tu čia ieškai? Ar 
išmaldos prašai kiekvieną moterį, kurią tik sutinki? Ar tik mane, 
o joge dailusis? 

Pažvelgė Rasalus į karalienę ir atsakė: 


Dar tik diena, kaip auskarus nešioju, 

Dar tik diena, kaip jogu aš tapau, 

Tik šiandien Kamadevo strėlė mane užkliudė. 
Aš savo mylimosios ieškau čia. 

O brangenybių man jokių nereikia, 

Verčiau man duoki valgymų visokių — 
Dosnumas tavo didelis, matau, 

Bet juk nereikia turtų jogui. 

Aš išmaldos prašau tiktai tave, Sundrana, 

Ir čia, prie rūmų šių, aš ieškau tik tavęs. 


Paraudo Sundrana ir grįžo į rūmus. 
O atsiskyrėlis, pamatęs Rasalaus atneštus perlus, labai nu- 
stebo ir tarė: 


1 Kamadevas — meilės dievas. 

— Jokios naudos iš jų. Aš alkanas ir noriu valgyti. 
Sugrįžo Rasalus prie rūmų durų ir šaukia: 


Šlovė tau, Alache! Šlovė! 

O Hastinapūro karaliene! 
Prie tavo slenksčio atėjau 
Gražumo tavo sužavėtas. 
Puikioji Sundrana, būk dosni 
Šventajam vargetai asketui! 


Priėjo karalienė prie durų ir uždainavo: 


O elgeta! 

Tavo dantys — tai perlai balti 

Tarp lūpų — rubinų karštų. 
Pelenuotas, bet jaunas, mielasis, esi! 
Tavo akys liepsnoja linksmai. 
Nemeluoki, kad nori tik išmaldos tu. 
Prašyk tos malonės, kur trokšti tikrai. 


Syptelėjo Rasalus ir atsakė: 


O gražioji karaliene! 

Sakai, mano lūpos — rubinai karšti? 
O dantys — perlai baltieji? 
Brangenybių visai man nereikia, 
Tik valgymų duoki visokių. 

Matau, kad tikrai tu be galo dosni, 
Bet paimti tiek nedera įjogui. 


Susirinko karalienė Sundrana savo brangenybes. O dailiajam 
jogui liepė palaukti, kol valgis bus pataisytas. 

Kantriai laukė Rasalus, nė žodžio nepratarė, mat nenorėjo 
savo paslapties atskleisti. 

Kai jis jau ketino nueiti sau nešinas indu, pilnutėliu skaniau- 
sio valgio, karalienė jį paklausė: 


Prince, kuo vardu tu esi? 


Neslėpk — ko čia atkeliavai? 
Ir kuo vardu tavo tėvai? 


Atsakė jai Rasalus: 

Aš — karalienės Lunos sūnus, 

Mano tėvas — karalius Salahanas šaunus, 
Aš patsai vadinuos Rasalus ligi šiolei, 
Atkeliavau tik tavęs pamatyti, gražuole, 
Sužinot, ar tu tikrai tokia daili, 

Kaip garsas aplinkui pasklidęs. 

Dabar ramiai toliau keliauti galiu, 

Tavo skaistųjį veidą išvydęs. 


Grįžo Rasalus pas savo mokytoją ir atidavė jam valgį. 
Paskui išskubėjo tolyn, mat bijojo, kad karalienė stengsis 
jį Hastinapūre sulaikyti. 

Laukė Sundrana princo ateinant ir kitą dieną. Nesulaukusi 
pati nuėjo pas atsiskyrėlį, kad tas pasakytų, kur jo mokinys. 

Perpyko jogas. Juk sėdi čia jau dvidešimt metų, bet karalienė 
dar nė karto nebuvo jo aplankiusi. O mokinys per kelias dienas 
palenkė jos širdį. Tarė atsiskyrėlis: 

— Aš suėdžiau savo mokinį. Buvau alkanas, o jis neatnešė 
man pavalgyti lig soties! 

— Betgi aš siunčiau judviem ir perlų, ir maisto — sušuko 
karalienė Sundrana.— Ar to dar buvo maža, kad jį suėdei? 

— Aš buvau alkanas,— pakartojo jogas,— tai ėmiau ir su- 
maumojau jį patį. Jo mėsa buvo visai gardi. 

— Jei taip, tai suėsk ir mane! — sukliko Sundrana. 

Sulig tais savo žodžiais šoko ji į ugnį ir žuvo liepsnose iš 
meilės dailiajam Rasalui. 

Tuo tarpu princas keliavo toliau. 

Jojo, jojo, kol prijojo kitą karalystę — tokį slėnį, valdomą 
karaliaus Harišo Čandos. Užpuolė keliauninką to karaliaus sar- 
gybiniai ir norėjo jį nužudyti. 

Princas vienas visiems galvas nukapojo, nuvertė nuo sosto 
Harišą Čandą ir pats tapo karaliumi. 

Iškaraliavo toj šaly metus, ir vieną kartą kaimyninės šalies 
valdovas Sarkapas pasikvietė jį pas save kauliukais sulošti. 

Pusiaukelėje užklupo karalių Rasalų audra. Nebuvo kur slėp- 
tis nuo griaustinio, žaibų ir lietaus, nebent kapinėse. 
Pamatė ten Rasalus numirėlį be galvos ir tarė sau: 


Šalia manęs tiktai žmogus begalvis. 
Tegu dvasia jo pasirodo, dieve, 
Tada gal nesijausiu čia toks vienas. 


Jr staiga jo noras išsipildė! Begalvio numirėlio dvasia sugrįžo 
į kūną. Nusistebėjo karalius Rasalus ir sako šmėklai: 

— Vėjas piktas ir stiprus, debesys pilni lietaus. O tu jokios 
pastogės neturi. Kodėl gi neguli savam kape? 

Atsakė jam numirėlis: 


Kadai kadės buvau toksai kaip tu. 

Karūną ant galvos nešiojau. 

Ant balto žirgo jodinėjau, 

Su priešais koviausi. 

Laimingai gyvenau su savo karalienėm. .. 
Bet nuo mirties dienos nešu nelaimių naštą. 


Kiaurą naktį kalbėjosi Rasalus su mirusio karaliaus šmėkla. 

Kai Rasalus jau taisėsi joti toliau, šmėkla paklausė, kur jis 
keliaująs. 

Paaiškino karalius Rasalus, kad Sarkapas pakvietęs jį lošti 
kauliukais. 

Šmėkla ir tarė; 

— Aš esu karaliaus Sarkapo brolis. Blogas jis žmogus. Kiek- 
vieną rytą atima gyvastį dviem trim žmonėm vien tam, kad sa- 
vo karališka valdžia pasimėgautų. Jis ir man galvą nurito. 

Tokius žodžius išgirdęs, Rasalus ne išsigando, o užsiplieskė 
žūt būt įveiksiąs užgaidųjį valdovą. 

— Gerai,— tarė karaliaus šmėkla,— paimk kelis kaulus iš 
šio kapo. Pasidaryk iš-jų kauliukus žaidimui. Karalius Sarkapas 
negalės laimėti prieš stebuklingus kauliukus iš žmogaus kaulų. 

Joja Rasalus toliau link Sarkapo karalystės, tik girdi — kaž- 
koks balsas sklinda iš degančių džiunglių: 
— Gelbėk mane nuo ugnies, gerasis žmogav! Gelbėk mane! 

Apsidairė Rasalus — ogi mažutis svirplys jį šaukia. Nulipo 
karalius nuo žirgo ir išgelbėjo svirplį. 

Nežinojo mažasis svirplys nė kaip atsidėkoti. Nusitraukė jis 
vieną savo ūselį ir padavė Rasalui sakydamas: 

— Jei kada pakliūsi bėdon, mesk šitą ūselį į ugnį. Aš be- 
mat atsirasiu šalia ir tau padėsiu. 

Nusišypsojo Rasalūs ir atsakė: 

— Mano mažasis svirpleli, kuo gi man gali padėti toks ma- 
žas padarėlis kaip tu? | 

Bet vis dėlto pasiėmė dovanotąjį ūselį ir iškeliavo. 

Jojo, jojo Rasalus, o kai prijojo Sarkapo karalystės sostinę, 
pamatė septyniasdešimt gražuolių karaliaus dukterų, jo pasvei- 
kinti ir iš jo pasišaipyti atėjusių. Tačiau jauniausiajai princesei 
krito į akį jaunikaičio grožis,“tad ėmė mergelė visaip dailųjį rai- 
telį girti, nors irgi buvo išjuokti ketinusi. | 

Zinodama, kas laukia Rasalaus tėvo rūmuose, ji tarė: 


O prince dailusis! 

Tu lyg suaugęs su savo žirgu baltu. 

Apsuk jį, prince! 

Tik nesiaikštink, meldžiamasis, 

Jei neklausysi, savo dailią galvą palydėsi. 

O jei gyvenimas brangus tau, keliauninke, 
Maldauju, grįžk atgal!.. Atgal keliauki sveikas! 


Nusišypsojo karalius Rasalus jaunajai princesei ir atsakė: 


O gražioji mergele! 

Iš toli aš čia atkeliavau, 

Vien pergales ir meilėj, ir kare patyręs. 
Sulauks Sarkapas tos dienos, 

Kai švystelsiu kardu ir galvą jam nušniosiu. 
Tada tu tapsi mano nuotaka, mergele, 

Tave ant žirgo užsikėlęs išgabensiu. 


Tokius narsius žodžius išgirdusi, patikėjo jaunėlė princesė 
jo drąsa. Ir dar labiau jį pamilo. 

Tai matydamos, kitos seserys vos nesprogo iš pavydo.. Puo- 
lė jos tyčiotis iš Rasalaus: 

O kary, kur tavo šaunumas? 

Surūdijęs kabo tavo kardas! 

Ir tavo turbane nėra nė vieno perlo, prince! 
O jaunikaiti, jei nori imt už pačią mūs jaunėlę, 
Kad geras svainis būsi, tu įrodyk 

Ir tik tada pakelt akis į mūsų sesę: drįski. 


Atsakė joms Rasalus: 


O gražuolės! | 

Įvykdyt, ko jūs trokštat, mano galioj. 
Įtempsiu savo pajėgas visas, | 

Tik pasakykite, ko norit. 


Sešiasdešimt devynios seserys buvo tokios pat nedoros kaip 
ir gražios. Sumaišė jos centnerį soros grūdelių su centneriu smė- 
lio. Tada liepė Rasalui išskirti soras. 

Suka sau galvą karalius Rasalus, ką daryti. Maga jam grei- 
čiau su Sarkapu kauliukais lošti. O darbas, kurį mergelės užda- 
vė, atimtų labai daug laiko. Svarstė šiaip, svarstė kitaip. Stai- 
ga prisiminė svirplį, kuris sakė prireikus jam pagelbėsiąs. 

Metė Rasalus svirplio ūselį į ugnį, ir bematant priešais jį 
svirplys stojosi. 

— Atskirk soras nuo smėlio! — paprašė princas. 

— Man tai grynas niekas, nė mirktelt nespėsi,— patikino jį 
svirplys, sušaukė savo brolius ir kaipmat atskyrė soras nuo smėlio. 

Pamatė šešiasdešimt devynios mergelės, jog Rasalus atliko jų 
duotą darbą. Tada uždavė jam dar vieną. 

— Supk mus sūpynėse vieną po kitos tol, kol mes pavargsime. 

Šyptelėjo karalius Rasalus ir sako: 

— Toks darbas man vienas juokas. Bet aš juk esu karališ- 
kos kilmės, o ne koks tarnas. Negaliu gaišti kiaurą dieną sup- 
damas jus visas paeiliui. Verčiau pasupsiu visas šešiasdešimt de- 
vynias iš karto. 

Sutiko šešiasdešimt devynios gražuolės sulipti į sūpynes vi- 
sos. drauge. Rasalus surišo jas virve kuo tvirčiausiai ir supa. 

Šešiasdešimt devynios mergelės ūžtelėjo į viršų. Krykštavo 
jos, kvatojo skriedamos čia aukštyn, čia žemyn. 

Kartą, sūpynėms priartėjus prie žemės, Rasalus tik čiakšt 
ir perkirto kardu virvę. Visos mergelės krito žemyn ir užsimušė. 

Jaunėlė princesė liko gyva, tačiau prapliupo raudoti savo 
seserų gailėdama. 

Ir ėmė ji Rasalų prašytį, kad neloštų kauliukais su jos tėvu. 
O kai šis nenusileido, pasakė, kad apie savo atvykimą kara- 
liui Sarkapui jis pats turįs pranešti, — toks paprotys esąs, rei- 
kią mušti septyniasdešimt būgnų ir taip duoti žinią. 

Nepatiko Rasalui toks paprotys. Tad ėmė jis mušti būgnus 
taip stipriai, kad jie visi suplyšo. 

Tada princesė pasakė, jog dabar jam reikėsią suduoti plak- 
tuku į septyniasdešimt gongų,-—- vis vien pats turįs pranešti 
Sarkapui apie savo atvykimą. 

Tol mušė gongus Rasalus, kol ėmė rodytis, jog visa žemė 
dreba. Tuomet dar sykį kad atsivėdės — visi gongai sudužo į ga- 
galėlius. | 

Pamačiusi, ką Rasalus išgali, nuėjo jaunoji princesė pas tėvą 
ir sako: 

— Tėve, stipruolis princas atjojo ant balto žirgo. Jis tol su- 
po mano seseris, kol tos nukrito nuo sūpynių ir užsimušė. Jis 
sudaužė visus būgnus ir visus gongus, kiek tik jų prie rūmų bu- 
vo. Dabar jis nori nugalėti tave lošdamas kauliukais ir paimti 
mane už nuotaką. 

Nusijuokė karalius Sarkapas ir atsakė: . 

— Paikute, kalbi, tarsi būtum jam širdį pažadėjus. Kaip 
mane gyvą matai, dar sudrebės jo rankos! Kai tik jį nugalėsiu, 
liepsiu nukirsti jam galvą! O tau parinksiu kitą vyrą. 

Tačiau tardamas šiuos žodžius Sarkapas didžiai drebėjo dėl 
savo kailio. Mat jį buvo pasiekę girdai, kad karalius Rasalus 
neįveikiamas. Ir sumanė Sarkapas pražudyti atvykėlį, kol šis dar 
jo akivaizdon nestojo. Taigi pasiuntė jis princui padėklą su 
vaišėmis, įdėjęs nuodų į saldumynus. 

Rasalus numetė saldumynų šunims. Tie bematant kojas pa- 
kratė. 

— Eikit ir pasakykit savo karaliui, jog apgaulė — negarbin- 
gas kovos su priešu būdas! — liepė Rasalus pasiuntiniams. 

Tai taręs, patraukė Rasalus į rūmus. Pajojo galelį, žiūri — 
prie krosnies, kur degami moliniai indai, tupi katė ir sielvartin- 
gai kniaukia. 

— Kas atsitiko, katyte? — paklausė ją Rasalus. 

— Mano kačiukai tupi šitoje krosnyje, dar neišdegtame inde. 
O puodžius kaip tik ruošiasi kurti ugnį. Vaje, koks baisus galas 
mano mažylių laukia! 

Sugraudino Rasalų katytės sielvartas. Nupirko jis iš. puo- 
džiaus krosnį su visais indais ir peržiūrėjo aliai vieną. Galiau- 
siai surado puodą su kačiukais ir atidavė juos motinai. 

Dėkinga katė padovanojo jam vieną kačiuką sakydama: 

— Gerasis prince, nešiok ji savo kišenėje. Galbūt sunkiu 
metu jis tau padės. 

Įsidėjo Rasalus kačiuką į kišenę ir patraukė rūmų link. 

Sargybiniai nenorėjo įleisti princo. Bet vos Rasalus išsitrau- 
kė savo kardą, pabūgo sargybiniai, kad ju neužkapotų, ir nuvedė 
princą pas karalių Sarkapą. 

Iškėlęs kardą Rasalus pasveikino priešą ir vėl ramiai įkišo 
ginklą makštin. 

Dar sykį pabandė karalius apgaule priešo atsikratyti — pasiū- 
lė jam vyno, į kurį buvo nuodų įmaišyta. Tačiau Rasalus pasuko 
tiesiai link vietos, paruoštos lošimui. 

Buvo paskelbęs Sarkapas, kad pirmąsyk bus lošiama iš jo 
karalystės. Antrąsyk iš visų nesuskaičiuojamų jo turtų, o trečią- 
syk jis užstatysiąs savo paties galvą. 

Žaidimą pradėjo Rasalus. Tačiau pamiršo jis šmėklos įspėji- 
mą, kad nieku gyvu neloštų su Sarkapo kauliukais. 

O Sarkapas liepė paleisti jo garsiąją žiurkę, toji perbėgo Io- 
šimo lentą ir sumaišė kauliukus. Tad pirmą kartą Rasalus pra- 
laimėjo. Teko jam atsisveikinti su savo šveitriuoju kardu. 

Antrą kartą žiurkė ir vėl sumaišė kauliukus. Taip Rasalus 
prarado ir žirgą. 

Sušuko žirgas šeimininkui: 


O prince gražusis, 

Aš, putojančios jūros sūnus, 

Atėjau tau tarnauti. 

Neatiduoki manęs! 

Kur tik nori kaip paukštis tave nulakdinsiu, 
Bet jei rūpi tau čia pasilikti, 

Kyštelk ranką kišenėn, kai žaisi! 

Perpyko karalius Sarkapas, kad žirgas savo šeimininkui pa- 
tarinėja, ir įsakė tučtuojau jį išvesti. 

Pasruvo ašaromis Rasalaus akys matant išvedamą žirgą. O 
šis guodė šeimininką: 


Neverki dėl manęs, brangusis prince, 
Neėsiu aš žolės iš rankos svetimos, 
Nežengsiu aš į svetimą arklidę. 

O tu kišenėn kyštelk ranką, kaip sakiau. 


Prisiminė Rasalus kačiuką, tūnojusį jo kišenėje, ir kauliu- 
kus, šmėklos duotus. | 

Ir tarė karaliui Sarkapui: 

— Neliesk mano ginklo ir žirgo, kol nesulošime paskutinį 
kartą. 

Išgirdęs princą kalbant tvirtu balsu, sušaukė Sarkapas savo 
Tikėjosi valdovas, kad jų grožis neleis priešui susikaupti. 

Bet visos Rasalaus mintys sukosi tik apie lošimą. 

Tarė jis karaliui Sarkapui: 

— Dusyk mudu žaidėme tavo kauliukais. Trečiąjį kartą su- 
loškime manaisiais. 

Išsitraukė Rasalus kauliukus. Mažasis kačiukas taipogi išlin- 
do iš kišenės ir atsitūpė prie skylės, iš kurios išbėgdavo kara- 
liaus Sarkapo žiurkė. į 

Suprato Sarkapas, kad Rasalus nugalės. Sušvilpė jis savo 
žiurkei. Bet toji nelenda iš skylės, ir gana — kačiuką šalia sky- 
lės mato. Taip Rasalus laimėjo paeiliui du kartus. Susigrąžino 
jis ir kardą, ir žirgą. 

Šaukiasi Sarkapas savo demonų, kad jam padėtų. Tik dingt 
karaliui, kad jo sėkmė priklauso nuo kauliukų. Ir ėmė jis kau- 
liukus maldauti: 


O kauliukai, padėkit man šiandien. 
Princas, mano nedraugas, išminties nestokoja. 
Nebenoriu aklai bandyt laimės — 

Mano gyvastis dabar užstatytas. 

Padėkit karaliui Sarkapui! 


O Rasalus savaip Sarkapo maldai antrina, kauliukus užkeikia: 


O kauliukai, vėlės dovanoti, 
Žmogaus rankose esat šiandieną. 

Ne metas kliautis vien laime, 
Mano gyvastis užstatyta. 
Padėkit man, padėkit, 

Tegu laimi teisybė. 


Susijuokė, sukrizeno moterys balkone. Bet Rasalus į jas nė 
nežvilgtelėjo. O žiurkė bijojo kačiuko ir nesirodė. 

Lošimas tęsėsi, ir karalius Sarkapas pralošė pirma karalys- 
tę, paskui visus savo turtus ir galiausiai galvą. 

Kaip tik tą akimirką įėjo tarnas ir pranešė Sarkapui, jog 
jauniausiajai karalienei gimusi duktė. 

Pergedo iš piktumo nugalėtasis karalius ir suriko: 

— Tuojau pat eik ir užmušk ją! Ji gimė blogu laiku. Nelai- 
mę ji užtraukė savo tėvui. 

Sukrėtė Rasalų karaliaus Sarkapo žodžiai. 

— Pasigailėk savo dukterų! Septyniasdešimtosios ir septynias- 
dešimt pirmosios, o žiaurusis karaliau! Nieko blogo jos ne- 
padarė, kad mirti turėtų! Aš pasiimu jas, ir jei tu prisieksi nie- 
kada nebelošti iš kito gyvasties, pasigailėsiu tavęs. 

Puolė karalius Sarkapas karaliui Rasalui po kojom ir mal- 
davo pasigailėti. 

— Aš niekada nebelošiu iš kito galvos,— žadėjo jis.— Ir te- 
būnie mano septyniasdešimtoji duktė tavo pati, o septyniasdešimt 
pirmoji — jos palydovė. 

Parsirado namo Rasalus su gražuole nuotaka ir jos seseria. 
Visas Sialkoto miestas išėjo jų pasitikti. 

Senasis tėvas pasttraukė iš sosto ir paliko savo sūnų ka- 
raliumi. | 

Daugelį metų laimingai viešpatavo karalius Rasalus, o žmo- 
nės šlovino jo teisingumą. 


RADZASTANO LIAUDIES PASAKOS 


RADŽASTANAS 


Radžastanas, radžputų kraštas, garsėja savo riteriškais pa- 
pročiais, legendomis ir turtinga pasakojamąja tautosaka; tai 
šalis, kupina linksmybės ir spalvų, šalis, kurios vyrams ir mo- 
terims garbė brangesnė už gyvybę. 

Valstijos sostinė —- Džaipūras, „rožinis miestas“. Radžasta- 
no plotas — 342 214 kvadratinių kilometrų, gyventojų skaičius — 
34 mln, raštingumas — 24,05“5. Šiaurėje ir šiaurės rytuose jis 
ribojasi su Hariana, Deliu ir Utaru, rytuose ir pietryčiuose — 
su Madhja, pietvakariuose — su Gudžaratu, o vakaruose — su 
Pakistanu. Pagrindinės valstijos kalbos — radžastanų ir hindi. 

Į šiaurės vakarus nuo Madhjos valstijos besitęsiančio Radžas- 
tano kontūrai primena deimantą. Iš pietvakarių į šiaurės rytus 
visą kraštą kerta Aravalio kalnagūbris. Šiaurinėje dalyje .plyti 
dykuma ir aukšti uolėti kalnai. 

Gamta Radžastane labai įvairi; svilinančią dykumos vidudie- 
nio kaitrą naktį ten dažnai pakeičia šalna. Be to, kraštą puošia 
nuostabūs ežerai ir derlingi slėniai. Radžastane tebėra išlikę 
senieji kaimo amatai: mėlynoji keramika, rišimo ir atspaudų me- 
nas, metalo emaliavimas ir stiklo pūtimas. 

Turtingą folklorą paveldėjo šis kraštas. Pasakas liaudis sek- 
davo visur, tačiau Radžastane jas imta užrašinėti gana anksti. 
Neprilygstamos pasakos sekamos čia nuo žilos senovės. Vėliau 
atsiranda pasakoriai, vadinami bhatais, čaranais ir bandžiais, 
kuriems šis darbas tampa pagrindiniu užsiėmimu, paveldėtu iš 
tėvų. Jie mokėdavo daugybę pasakų, patarlių ir priežodžių, ži- 
nodavo giminių kilmės istorijas. Jie žavėdavo savo klausytoją 
sumaniai pavaizduodami tuometinius religinius papročius, rū- 
bų madas, įvairius prietarus. Radžastano liaudies pasakos gar- 
sios herojais, kurie aukoja gyvybę dėl savo ir savo moterų garbės. 

TĖVO PALIKIMAS 


Gyveno kartą senas išmintingas žmogus, vardu Amaras Sing- 
has. Buvo jis varguolis, vos galą su galu sudurdavo. Todėl ir 
plūkėsi kaip įmanydamas, mat davė sau žodį, kad prasigyvens, 
žūt būt prasigyvens. Dešimtį metų nepritrūkdamas kantrybės 
Singhas dėjo skatiką prie skatiko, ir senatvėje jau nieko nesto- 
kojo. Jo turtas kasmet vis augo, ir štai sykį, nusprendęs jau 
pakankamai turįs, išsikasė jis savo pinigėlius ir patenkintas ėmė 
skaičiuoti. Jų buvo daug, daugiau, negu kada nors manė su- 
taupysiąs. Singhas pardavė savo žemę, palyginti menką sklype- 
lį, ir nusipirko didžiulį lauką, patį derlingiausią visame kaime. 
Paskui nukeliavo į gyvulių turgų ir išsirinko pačias geriausias 
karves, kokias tik galėjo rasti. Daugiau jis niekada nebeskurdo: 
Žemė ir gyvuliai nešė didelę naudą, dabar jis galėjo ir atsi- 
pūsti. 

Amaras Singhas turėjo tris sūnus. Jauni jie buvo, stiprūs, 
labai vienas prie kito prisirišę, bet daug ko gyvenime patyręs 
Amaras Singhas netikėjo, kad broliai taikiai nugyventų visą 
amželį. Juk sūnūs ves, susilauks vaikų. Ir prasidės nesutarimai, 
šeima ir turtas suskils, mąstė senasis. Ilgai jis svarstė, kaip 
padalinus turtą, o kai pagaliau rado tinkamą sprendimą, sukvie- 
tė sūnus ir tarė: 

— Esu jau senas, nedaug man beliko gyventi. Kol jūs visi 
uoliai dirbate ir dalijatės' tuo, ką turit, nieko jums netrūks, bet. 
gali ateiti toks metas, kai panorėsite gyventi atskirai. Aš pasirū- 
pinau ta diena. Savo turtą paskirsčiau jums pagal amžių. .Stai 
čia, po lova, užkastas mano palikimas. Išsiimkite turtą ir pasida- 
linkite tik tada, kai jums to būtinai reikės. 

Sūnūs sutiko. O Amaras Singhas laimingai sulaukė žilos se- 
natvės. Po jo mirties kurį laiką viskas ėjosi kuo puikiausiai. 
Broliai uždirbdavo daugiau, negu pravalgydavo. Pasidalindavo 
jie viską po lygiai. Tačiau neilgai trukus vedė ir vienas po kito 
tapo tėvais. Vaikai kivirčijosi, žmonos vaidijosi. Nesmagu buvo 
broliams, ir jie nutarė: 

— Bus kur kas geriau, jei gyvensim atskirai ir visiems -gin- 
čams padarysime galą. Tėvas yra kartą sakęs, kad savo turtą 
teisingai mums padalino. Kaskime .po jo lova ir pažiūrėkime, ką 
jis palikęs. 

Ėmė sūnūs atsargiai po lova kasti ir iškėlė tris žalvario in- 
dus. Juos atidengę, viename rado žemės, kitame — kaulų, o tre- 

čiame — anglies. Susižvalgė nustebę broliai. Ko jau ko, bet šito 
jie tikrai nesitikėjo. 

— Ką norėjo mūsų gerbiamas tėvas tuo pasakyti? — svarstė 
jie.— Kiekvienas indas kažką reiškia, o atspėti mes neįstengiame. 

Ilgai suko galvas, ilgai tarėsi broliai, tačiau negalėjo nei 
įminti šios mįšlės iki galo, nei bent kiek prie tiesos priartėti. 
Galų gale sušaukė jie kaimo vyresniuosius ir išklojo, kaip visa 
buvę. Tie vyresnieji didžiai pūtėsi, nes buvo kaimo seniūnai, 
tad iš aukšto žiūrėjo į savo gentainius ir tarėsi išmintimi -pri- 
lygstą pačiam didžiajam Vakramaditjai. Bet, išgirdę senojo . 
Singho palikimo mįslę, suglumo ir vyresnieji. Kosčiojo, neramiai 
bruzdėjo, net kelias stiklines vandens išgėrė, tačiau testamento 
niekaip neįstengė suprasti. Ką beveiks, didelei savo gėdai, tu- 
rėjo prisipažinti esą bejėgiai. Trims broliams teko ne tik nusi- 
vilti, bet ir skaudžiai praregėti. Juk iki šiol jie kaip ir visi kai- 
mynai tvirtai tikėjo, kad nėra tokio klausimo, kurio jų seniūnai 
išspręsti negalėtų. 

Vis dėlto užsispyrė broliai įminti tėvo. mįslę. Mat kiekvienas 
norėjo žinoti, kuri turto dalis jam priklauso, tad vieną gražią 
dieną atsisveikino su šeimomis ir leidosi ieškoti išminčiaus. 
Ėjo, ėjo ir priėjo nuostabų ežerų miestą Udaipūrą. Visų klausi- 
nėjo trys broliai ir kaskart išgirsdavo vis tokį patį atsakymą — 
šiaurinėje miesto pusėje gyvenąs išmintingas sėnas atsiskyrėlis. 

— Tik jis vienas gali jums padėti, — sakė žmonės. 

Patraukė broliai prie jo lūšnelės. St pagarba nusilenkė se- 
nukui. 

— Šventasis tėve,— tarė vyriausias brolis, — ilgą kelią mes 
nuėjome, kad savo tėvo palikimo slaptį sužinotume. 

Ir papasakojo jis seneliui apie tokį neįprastą turtų pada- 
lijimą. 

— Ką gi galėtų reikšti tie indai, pilni žemės, kaulų ir ang- 
lies? — paklausė jis. 

Švptelėjo atsiskyrėlis ir tarė: 

— Sūnau, jei kiek ilgiau pagalvojęs būtum, nebūtų tau rei- 
kėję keliauti tokios tolimos kelionės. 

— Betgi mes tikrai galvojome,— atsakė vyriausias brolis, — 
ir ne tik mes, išmintingieji mūsų kaimo seniūnai taip pat visaip 
suko galvas mėgindami šią paslaptį atskleisti. 

— Labai protingas žmogus buvo jūsų tėvas. Kodėl gi jūs, jo 
sūnūs, nesugebate išnarplioti palikimo slapties? O atsakymas pa- 
prastas: vyriausiajam jis paliko žemės, tai reiškia laukus ir visa, 

kas juose auga, viduriniajam paliko kaulų, tai vra gyvulius, o. 
jauniausiajam — anglies,. tai yra visą auksą, kurį turėjo. Stai 
kokia išmintingojo tėvo palikimo slaptis, ir tikiuosi, kad nė vie- 
no jis nebus nuskriaudęs taip gražiai paskirstydamas turtą. 

Broliai liko patenkinti. Grįžo jie į savo kaimą ir gyveno ten 
ilgai ir laimingai. 


GUDRUSIS PREKIJAS 


Nelinksmai leido dienas jaunoji prekijo žmona. Nors jau 
dvylika mėnesių gyveno vyro namuose,.vargiai tegalėjo prisimin- 
ti, ar-buvo nors viena diena, kad jos pats laiku pareitų namo. 
Išeidavo jis į parduotuvę auštant, o pareidavo vidurnaktį. Vos 
tik žmona imdavo raukytis ir niurnėti, vyras susierzinęs sa- 
kydavo: 

— Tu juk žinai, kad, be darbo parduotuvėje, aš turiu dar 
galybę kitų reikalų. Kalbu įvairiuose susibūrimuose, lankau 
seniūnų sueigas, be to, daug žmonių, bėdon patekusių, ateina 
pas mane patarimo. Net pats valdovas klausia mano nuomonės 
ir prašo pagalbos. Šiaip ar taip, pas mane tu gyveni visko per- 
tekusi, negaliu suprasti, ko tau negerai ir negerai. Turi pustu- 
zinį tarnų, o prie durų tavęs visada laukia karieta. 


Gryna teisybė, nebuvo ko jaunai žmonai aimanuoti, nieko ji 
nestokojo. Nereikėjo jai dirbti jokio darbelio. Turėjo savo žinioje 
visus turtus, o auksakalys neseniai buvo jai padaręs brangakme- 
niais nusagstytą vėrinį ir nuostabią aukso grandinėlę per juos- 
menį, prie kurios ji prisikabindavo raktus. Bet vis dėlto jaunoji 
moteris nuolat skundėsi ir suko galvą, ką čia padarius, kad 
vyras daugiau laiko namuose praleistų. Ir, kaip vėliau pamatysi- 
me, likimas buvo jai palankus. 

Vieną rytą, po šventės Gangore, kur buvo garbinama gau- 
sybės deivė Gaurė, prekijas jau buvo beišeinąs iš namų, bet čia 
pamatė savo tarnus laukiant dovanų, kurių jie gaudavo po kiek- 
vienos didesnės šventės. Apdalino šeimininkas tarnus pinigais ir 
išėjo. Daug reikalų turėjo jis tądien. Galiausiai pusiaunaktį at- 
sisveikino su draugais. Vienas ir perspėjo jį, kad namo jote par- 
jotų, mat pavojinga esą keliauti pėsčiomis tokią vėlyvą valandą. 
Sutiko su juo prekijas ir, sėdęs ant arklio, leidosi namų link. 
Reikėjo joti keleliu, kur keliauninkų dažnai tykodavo plėšikai. 
Vos tik į tą kelelį pasukęs, išvydo prekijas, jog priešais jį svyri- 

nėja kažin koks įkaušėlis. Buvo tamsu, ir jis negalėjo įžiūrėti, 
kas ten toks, be to, nė nesistengė. Buvo įsitikinęs, kad plėšikai 
ketina įvilioti jį į spąstus ir apiplėšti, todėl nedelsdamas pavarė 
arklį risčia ir parbloškė tą žmogų. Pasigirdo tik duslus bumb- 
telėjimas, kai vargšo galva atsitrenkė į kelio akmenis. Nujojęs 
galelį, prekijas nusprendė grįžti ir pasižiūrėti, kas nepažįstama- 
jam nutiko. Kelias tebebuvo tuščias. Aplinkui — nė gyvos dvasios. 
Grįžo prekijas ir baisiausiai persigando: nagi žmogus ant že- 
mės — ne koks prašalaitis, o jaunėlis valdovo sūnus. Vos 
nesusmuko nelaimingasis šalia jo supratęs, kad parblokštas prin- 
cas mirtinai prasikirto galvą. Ką dabar daryti? Jei valdovas su- 
. žinos, prekijas kaipmat pakibs kartuvėse. Jis taip gyvai įsivaiz- 
davo kilpą ant kaklo, kad nejučiom kilstelėjo ranką norėdamas 
ją atpalaiduoti. Tam, kuris visuomet kitiems patardavo ir pa- 
dėdavo išsisukti iš nemalonumų, dabar pačiam būtų pravertęs 
„ išmintingas patarimas. 

Pakėlė prekijas negyvėlį ir lėtai nujojo į priekį. Vienoje 
gatvelėje stabtelėjo, persimetė numirėlį per pečius ir pirštų 
galais pritykino prie parduotuvės. Jos durys šį vėlų metą buvo 
uždarytos ir visos sklendės užšautos. Prekijas žinojo — tai vyno 
parduotuvė, garsėjanti stipriu vynu iš mahuos žiedų. Jaunasis 
princas. dažnai jon užeidavo. Atrėmė prekijas numirėlį į duris ir 
dingo tamsoje. Pasiekęs namus, tuoj pat atsigulė. Bet nė valan- 
da nepraėjo, kai pasigirdo triukšmingas beldimas ir kažkas bai- 
mės kupinu balsu sušuko: | 

— Šeimininke, šeimininke, maldauju, padėk man. 

— Eik savo keliu,— piktai atsiliepė prekijas.— Ar dabar me- 
tas žmones trukdyti? 

— Šeimininke, atsikelk, meldžiamasis. Aš patekau į didelę 
bėdą. 

Niurnėdamas atsikėlė prekijas ir atrakino duris. Už jų pa- 
matė būtent tą, kurį ir tikėjosi pamatyti. Tai buvo žmogus, ku- 
riam priklausė vyno parduotuvė. Atrodė vos gyvas iš baimės. 
Žmogus sušuko: 

— Šeimininke, atsitiko baisus dalykas. Jaunėlis princas, aiš- 
kiai prisikaušęs, stovėjo atsirėmęs į mano parduotuvės duris. 
Aš, nieko nežinodamas, atidariau jas. Princas griūdamas kaukš- 
telėjo galva į grindis. Ir prisidaužė mirtinai. Jei karalius apie tai 
išgirs, aš pražuvęs. Šeimininke, atiduosiu tau viso savo gyveni- 
mo santaupas, tik ištrauk mane iš tos bėdos,— ir žmogus atkišo 
prekijui kapšelį pinigų pridurdamas: — Čia yra tūkstantis rupijų. 

Greit sumetė prekijas, ką daryti, ir kartu su vynininku pa- 
traukė prie vyno parduotuvės. Dar kartą persimetė jis negyvėlį 
princą per petį ir slėpdamasis šešėliuose nuslinko ministro na- 
mų link. Gudročius puikiai žinojo, kad tas ministras ruošia są- 
mokslą prieš karalių. Vis dar neišlįsdamas į šviesą, prisėlino 
prekijas prie durų. | | 

— Tas jaunėlis princas pats didžiausias nenaudėlis iš jų vi- 
sy,— pasigirdo balsas viduje. = Bb tik galėčiau jį pričiupti, 
tikrai užmuščiau. 

Daugiau prekijas Liapesikiausė, Atrėmė jis princą į duris ir 
spruko namo. Po pusvalandžio išgirdo garsų beldimą. 

— Šeimininke, šeimininke, maldaujame, kelkis. Mes papuo- 
lėme į baisią bėdą. 

— Eikit sau,— piktai atsiliepė tas.— Nesikelsiu aš tokiu metu. 

— Šeimininke, tu privalai. Privalai mums padėti,-- maldavo 
balsas. 

Nenorom pakilo iš patalo prekijas ir atvėrė duris. O ten su 
dviem draugais stovėjo tasai ministras, prie kurio namų gudra- 
galvis ką tik numirėlį paliko. 

Iškėlęs kapšą, prigrūstą pinigų, ministras tarė: 

— Seimininke, čia penki tūkstančiai rupijų. Savo namuose 
buvau surengęs vakarėlį. Kai lydėdamas draugus atidariau du- 
ris, princas, kuris greičiausiai buvo girtas ir į jas rėmėsi, parkri- 
to ir prasiskėlė galvą. Mirtinai. Jei karalius apie tai sužinos, 
jis ne tik pakars mane, bet ir visą mano šeimą išmes į gatvę. 
Šeimininke, tu turi padėti man išsisukti. 

— Labai jau keblaus dalyko jūs manęs prašote,— suniurnėjo 
prekijas tarsi tik dabar pakirdęs. Pasidėjo jis pinigų kapšą, už- 
rakino duris ir patraukė su vyrais. Trečiąsyk tą nakti užsimetė 
jis princą negyvėlį ant pečių ir laikydamasis šešėlių nuslinko 
rūmų link. Laimei, visi sargybiniai snaudė. 

— Per daug puotavo ir lošė Gangoro šventėje, — sumurmėjo 
sau prekijas. 

Patyliukais prisėlino prie rūmų durų ir atrėmė į jas princą. 
Jau buvo beneriąs šalin, kai viduje išgirdo piktą karaliaus balsą: 

— Tas tavo jaunėlis sūnus, karaliene, daro gėdą visai šei- 
mai. Dėl tavęs aš jam visada atleisdavau, bet tegu tik jis dar 
kartą įsivelia į nemalonumus, tai gaus, ko nusipelnė, ir tu 
puikiai supranti, ką tai reiškia. 

Išgirdęs atveriant duris, prekijas be kvapo nulėkė namo. 
Sunkiai šniokštuodamas įsiropštė į lovą. Po penkiolikos minučių 
pasigirdo smarkus beldimas, 

— Tuojau pat atidarykit,— garsiai paliepė balsas už durų. 

— Netrukdykit man ilsėtis tokiu metu! Drožkit, iš kur atėję, 
ir pasibelskit grįžę iš ryto. 

— Karaliaus vardu, atidaryk! 

Pašoko prekijas iš lovos ir atidarė duris. Priešais stovėjo 
du karaliaus sargybiniai. 

-— Valdovas įsako tau nedelsiant prisistatyti. 

Išėio prekijas su jais. Rūmuose jis rado karalių ir karalienę 
paplūdusius ašaromis. Karalių lovoje gulėjo negyvas princas. 

Valdovas sušuko: 

— Klausyk, tu vienintelis. visoje karalystėje gali man pa- 
tarti, ką daryti. Aš troškau savo sūnaus mirties, o kai atidariau 
duris, jis virste įvirto vidun, trinktelėjo žemėn ir prasiskėlė gal- 
vą. Tikriausiai buvo girtutėlis, kad griuvo taip sunkiai. Šiaip ar 
taip, galvą prasikirto mirtinai. Jei žmonės sužinos, kas nutiko, 
visa karalystė pasišiauš prieš mane, apkaltins dėl jo mirties. Ką 
man daryti, kad atrodytų, jog princas pats nusigalavo? 

Tuoj pat sumetė prekijas, ką karaliui patarus. Ir gudriai 
pamokė: 

— Tėve, pasiųskite savo šauklius su būgnais, tegu plačiai 
apskelbia, jog princui įgėlusi nuodinga gyvatė, bet daktarai kaip 
beįmanydami stengiasi jį išgelbėti. 

Nutraukė' nakties tylą būgnų dundesys ir išnešiojo liūdną 
žinią sostinės gatvėmis ir skersgatviais. O ankstų rytą kitas 
būgnininkas pranešė, kad princas pasimirė. 

Prekijui už jo gudrų patarimą karalius įteikė kapšą su de- 
šimčia tūkstančių rupijų. Pargrįžo jis namo nusivaręs nuo kojų, 
bet turtingas. Tą naktį jis susikrovė nemaža turto, o mažai te- 
trūko, kad būtų patekęs budeliui į nagus.. 

Todėl prekijas davė žodį nuo šiol pareidinėsiąs namo anksti. 

O jaunoji to gudročiaus žmona nebeturėjo kuo skųstis. 


SIKIMO LIAUDIES PASAKOS 


SIKIMAS 


Sikimas — nedidelė kalnų valstija Himalajų rytuose. Siaurė- 
je ją supa Tibetas, vakaruose — Nepalas, rytuose — Bhutanas. Į 
pietus nuo Sikimo driekiasi Vakarų Bengalija. 

Valstijos. plotas — 7299 kvadratiniai kilometrai, gyventojų skai- 
čius — 0,3 mln, raštingumas — 33,8395. Sostinė — Gangtokas. Pa- 
grindinės kalbos — bhutų, nepaliečių, lepčų ir anglų. 

Manoma, kad pirmieji Sikimo gyventojai lepčai atkeliavo iš 
Asamo kalnų. Jie išpažįsta budizmą. 

Aplink budistų vienuolynus ėmė kurtis kaimai.. Vienuoliai, 
vadinami lamomis, būdavo nepaprastai gerbiami bendruomenė- 
je. Seniau lamos buvo vieninteliai žmonės kaime, mokėję skai- 
tyti ir rašyti. 

Kaip ir visos pasaulio gentys, lepčai labai mėgsta pasakas. 
Šaltomis žiemos dienomis jie susėda aplink ugnį ir pasakoja įvai- 
riausias istorijas apie pasaulio sukūrimą, lepčų giminės atsira- 
dimą, jos didvyrių nuotykius. Kartais jie riečia linksmus anek- 
dotus ar seka stebuklines pasakas. 


LAMA LHATSUNAS CHEMBAS 


Turi Sikimas šventąjį globėją, lamą Lhatsuną Chembą. Sa- 
koma, kad juo esąs vėl atgimęs didysis indų mokytojas Bhim 
Mitra, sklinda garsas, kad tai jis, lama, platinęs budizmą Sikime. 
Juk Lhatsunas Chembas buvęs tasai žmogus, kuris karūnavo 
Phuntšogą Namgjalą, pirmąjį čogjalą — šio krašto valdovą. Daug 
vienuolynų čia atsiradę šventojo lamos dėka, ir daug pasakojimų 
sklinda po šalį apie jo nežemišką galią. 

Gimė Lhatsunas Čhembas 1595 metais pietryčių Tibete. Dar 
labai jaunas būdamas, tapo jis lama ir skersai išilgai išmaišė 
visą Tibetą mokydamasis daugelyje vienuolynų. Neilgai trukus 
pagarsėjo visame krašte kaip didžiai mokytas ir išmintingas vy- 
ras. Patsai didysis Lhasos lama jį pažinojo ir labai gerbė už iš- 
simokslinimą ir dievotumą. 


187 


Sakoma, kad būtent lamos Lhatsuno patartas didysis lama 
nuvykęs pas kinų imperatorių, ir šis susitikimas buvęs lemtingas 
Tibeto istorijai. Žmonės pasakoja, jog didysis Lhasos lama nujau- 
tęs garsųjį išminčių ateinant jo aplankyti dar šiam nepasiekus 
Potalos rūmų, lamos buveinės. Todėl lama įsakęs rūmų sargybi- 
niams pagarbiai sutikti svečią. 

O sargyba neatpažinusi Lhatsuno Chembo, mat šis savo pa- 
pratimu papūtęs trimitą, padarytą iš žmogaus šlaunikaulio. Su- 
pykę sargybiniai jam sutrimitavus, čiupę Lhatsuną ir pririšę ne- 
toliese prie uolos už bausmę, jog drįsęs taip arti rūmų trimituo- 
ti. Tuomet šventasis lama ėmęs ir sudrebinęs visą Potalos kalvą, 
kad praneštų šeimininkui apie savo atvykimą. | 

Vos įleistas pas didįjį lamą, Lhatsunas drąsiai priėjęs ir, 
dideliam kitų lamų nustebimui, trenkęs „jam kumščiu. Tada prie 
visų nusižiaukčiojęs ir taręs lamai: 

— Netrukus tau teks keliauti į Kiniją; kelyje tau grės dide- 
lis pavojus, bet sudavęs kumščiu aš tave nuo jo apsaugojau 
Tačiau vieną dieną Kinijoje tu įkliūsi į bėdą! Perskaityk šį raš- 
tą, kurį tau duodu, ir viskas baigsis laimingai. 

Tai taręs, padavė jis didžiajam lamai ritinį popieriaus ir 
tęsė: 

— O kad žiaukčiojau jūsų visų akivaizdoje, tai reiškia, jog 
manęs paklausęs tu įgysi didelę valdžią ir didžiai praturtėsi. 

Buvo lemta išsipildyti šiai šventojo pranašystei. Neilgai tru- 
kus nukeliavo didysis lama į Kiniją, kur jį iškilmingai priėmė 
pats imperatorius. Tačiau sumanė dieviškasis valdovas patik- 
rinti, ar lama iš tikrųjų neregėtai išmintingas, ir paklausė jį, 
kokia tikroji vaivorykštės spalvų prasmė. Tai ir buvo bėda, 1a- 
mos Lhatsuno išpranašauta, bet didysis lama nepamiršo išmin- 
čiaus duotojo rašto ir deramai atsakė į klausimą. Imperatorius 
liko didžiai patenkintas ir reikšdamas pagarbą gausiai apdovano- 
jo svečią. 

Pargrįžęs į Tibetą, didysis lama jautėsi be galo dėkingas 
Lhatsunui ir pakvietė jį dirbti pas save, bet lama Lhatsunas 
nesutiko. Mat jis buvo ką tik perpratęs vieną laišką, paliktą gu- 
raus Rimpočės, didžiojo indų mokytojo, skelbusio Budos tikėjimą 
Tibete ir išskyrusio lamas iš budistų vienuolių. 

— Aš turiu atverti Šiaurės vartus į tolimąjį ryžių slėnių 
kraštą Sikimą,— tarė sau Lhatsunas.-- Gurus Rimpočė nori, kad 
aš tai padaryčiau, kad stiprinčiau tikėjimą tame krašte. 

Ir nusprendė lama Lhatsunas keliauti per Džongrio kalnus, 
bet niekaip negalėjo surasti kelio, vedančio į Sikimą. Tad ap- 

sistojo oloje ir ėmė melstis ir medituoti. Sakoma, kad jį ten ap- 
lankęs pats kalno dievas Kangčendžunga, pasivertęs laukine 
žąsimi. Kangčendžunga atrodęs toks didingas, kad šventasis lama 
parašęs jam ištisą maldų knygą. 

Bet pėsčiomis pereiti Himalajų Lhatsunas vis tiek negalėjo. 
O kad nerado kelio į pietus, į savo tikslą, tai ėmė ir skriste 
perskrido viršukalnės atkaklusis lama, savo stebuklingas galias 
pasitelkęs. Kitoje pusėje jį pasitiko du lamos, atkakę iš pietų 
ir vakarų. Susirinko jie visi trys prie Kangčendžungos kalno, Iep- 
čų vadinamo Džoksamu, kitaip sakant, trijų galingųjų susitikimo 
vieta. 

Prisiminė trys šventieji lamos guraus Rimpočės pranašystę, 
jog keturi taurūs broliai, iš keturių pasaulio šalių atkeliavę, 
susitiksią šiame laukiniame krašte ir įkursią karalystę, kurio- 
je klestėsiąs Budos mokymas. Tad ėmė šventieji tartis, kaip 
suradus ketvirtąjį lamą, kuris turėtų pasirodyti iš rytų. 

Būrė, būrė jie ir atsekė, kad Čambio slėnyje esąs toksai |a- 
ma — Phuntšogas Namgjalas. Tas ketvirtasis lama ir tapo čog- 
jalu, viso Sikimo valdovu. Žmonės kalba, jog akmeninis krės- 
las, saugomas Dubdžio vienuolyne Džcksame, senojoje Sikimo 
sostinėje, esąs sostas, kuriame buvo karūnuotas pirmasis čogjalas. 


TAMILNADO LIAUDIES PASAKOS 


TAMILNADAS 


Tamilnadas plyti Indostano pusiasalio pietinėje dalyje. Rv- 
tuose jo krantus skalauja Bengalijos įlanka, vakaruose — Ara- 
bijos jūra, o jo kaimynės -- Keralos ir Karnatako valstijos. 

Tamilnado sostinė — Madrasas. 

Valstijos plotas — 130 069 kvadratiniai kilometrai, gyventojų 
skaičiūs — 42,3 mln, raštingumas — 4675. Oficiali kalba — tami- 
lų, bet vartojamos ir kitos Indijos pietų kalbos bei jų dialektai, 
o taip pat hindi ir anglų kalbos. Didelė gyventojų dalis šneka 
ir urdu gudžaratų kalba. Madrasas yra daugiatautis miestas. 

Tamilai' labai protingi, taupaus, praktiško ir darbštaus bū- 
do. Tei prireikia, jie atkaklūs ir ištvermingi. Ši itin patriotiška 
tauta ištikima savo liaudies tradicijoms, šventėms, dainoms, 
šokiams, muzikai, valgiams ir tautosakai; ji daug daugiau yra 
davusi gretimiems kraštams, negu paėmusi iš jų. Tamilnadą 
puošia didelės upės ir ežerai. Praeityje nepatyrę musulmonų ant- 
plūdžių, tamilai pagrįstai gali didžiuotis savo šalies kultūra, 
išvystyta kalba ir literatūra. ' 


VIDAMUNDANAS IR KODAMUNDANAS 


Seniai seniai Thiruvelos mieste gyveno Vidamundanas ir Ko- 
damundanas. Vardai labai atitiko jų elgesį ir būdą. Mat Vidamun- 
danas nuolat stengdavosi visokių daiktų iš žmonių iškaulyti, net 
jeigu šie ir labai nenorėdavo su jais skirtis, o Kodamundanas 
buvo baisus godišius ir šykštuolis ir visaip sukdavosi, kad tik 
nereikėtų ko nors atiduoti. 

Kiekvieną dieną Kodamundanas traukdavo nuo trobos prie 
trobos sakydamas, kad. pas jį valgo brahmanai, ir šitaip surink- 
davo po kelis padžius ' ryžių. Nemaža dosnių žmonių juo patikė- 
davo, mat šykštuolis stengdavosi per dažnai pas tą patį aukoto- 


1 Padis — svorio matas, maždaug ketvirtis svaro. 

ją nepakliūti, kad nesukeltų įtarimo. Šitaip jis gebėjo išmaitinti 
savo šeimą ir gyventi gana pasiturinčiai. Tačiau kitiems išmaldos 
Kodamundanas niekada neduodavo. Jis imdavo meluoti, jog tuo 
metu jo namuose kaip tik valgą keli brahmanai, taigi tegu prašy- 
tojas užeinąs kitą dieną. Taip sukdamasis, švkštuolis nieko ne- 
pavaišindavo nė kąsneliu valgio. 

Apie Kodamundano apgavystes išgirdo Vidamundanas. Ir da- 
vė sau žodį žūt būt pavalgysias pas Kodamundaną. Tvirtai pasi- 
ryžo Vidamundanas: kad ir kaip sunku būtų, kad ir kiek laukti 
reikėtų, vis vien privers šykštuolį nusileisti. 

Vieną gražų rytą nuėjo jis prie Kodamundano trobos ir sa- 
kosi norįs pas jį pavalgyti. Bet šykštuolis atrėžė: 

— Šiai dienai aš jau pakviečiau dešimt brahmanų. Ateik 
rytoj. 

Pamindžiukavo Vidamundanas, pagalvojo ir sutiko. Kitą rytą 
tuo pačiu metu jis vėl atkako pas Kodamundaną ir tarė: 

— Kvietei mane ateiti šiandien, štai aš ir čia. 

Suprato Kodamundanas, jog lengvai neišsisuks. Grįžo jis Į 
vidų ir apsakė viską žmonai. Paskui liepė jai gultis lovon ir 
dėtis, kad labai skauda galvą. Tada išėjo ir sako Vidamundanui: 

— Gryna tiesa, kad kviečiau tave šiandien. Bet mano žmonai 
naktį užėjo tokie galvos skausmai, kad dabar jokio brahmano 
negalime priimti. Maloniai prašome apsilankyti kurią nors kitą 
dieną. 

Vidamundanas atsakė: 

— Ir dėl tokios menkos priežasties tu nenori pamaitinti brah- 
mano? Aš pats moku taisytis valgj. Tik leisk man užsirišti 
prijuostę ir įeiti virtuvėn. Ateik ir tu. Kaipmat pasitaisysime 
pongalo * ir sau, ir tavo žmonai. 

Nežino Kodamundanas, ką bedaryti. Galiausiai nusprendė vis 
vien išprašysiąs Vidamundaną tuščiu pilvu, bet iš pradžių lei- 
siąs jam valgį pataisyti. Ir žmona bent kartą pailsėtų. Taip 
pasvarstęs, Kodamundanas ir sako Vidamundanui: 

— Gerai, eime į virtuvę. 

Vos tik šis sutaisė gardų patiekalą, Kodamundanas apsimetė 
prisiminęs: 

— Aš -teturiu tik vieną gysločio lapą valgiui pasidėti. Eik 
ir atnešk dar. 


? Pongalas — valgis iš pasūdytų ryžių, virtų su lęšiais ir paskanintų 
pakepintais kmynais ir juodaisiais pipirais. 

Ką darys Vidamundanas, išėjo. 

Tada Kodamundanas nuėjo pas savo žmoną ir sako: 

— Leidau tau pailsėti nuo valgio gaminimo. Dabar pasiun- 
čiau tą įkyruolį atnešti gysločio lapų. Kai tik jis grįš, imkime 
bartis. Aš tave neva prilupsiu, o tu imk garsiai raudoti. Jisai 
pasiklausys, pasiklausys ir turės išeiti nieko nepešęs. 

Sulig tais jo žodžiais parsirado Vidamundanas, gysločio 1a- 
pais nešinas. Šeimininkas su žmona, kaip ir buvo susitarę, šoko 
bartis. Žmona šaukė: į 

— Ką tu darai? Kas tik atėina į šiuos namus, tu kiekvieną 
puoli valgydinti. Namuose nieko nebeliko. Kodėl tu negalvoji 
apie savo šeimą? 

O vyras nepasidavė: 

— Koks tavo reikalas, kad aš brahmanus vaišinu? Aš leidžiu 
tik savo sunkiai uždirbtus pinigus. Ir nieko neprašatu iš tavo 
tėvo! 

Sulig tais žodžiais Kodamundanas pakilo ir atsivėdėdamas 
ėmė daužyti sieną. O jo žmona garsiai pravirko. 

Visa tai girdėdamas, Vidamundanas nusprendė, jog dabar 
netinkamas metas pasirodyti. Nuėjo jis į sandėliuką šalia virtuvės 
ir užsiglaudė už mėšlo krūvos. 

Daužė, daužė Kodamundanas sieną, kol pavargo. Apsižval- 
gė — Vidamundano niekur nematyti, ir sako žmonai, kad svečias 
jau išėjęs ir jie galį ramiai papietauti. Taip taręs, išdėliojo valgį 
ant dviejų gysločio lapų. 

Susėdo abu, ir' šykštuolis kad ims girtis: 

— Lupau, lupau tave, o nė karto neprisiliečiau. 

Žmona jam atitaria: 

— O aš kad verkiau, tai verkiau — be perstojo. 

Čia Vidamundanas, kuris netoli virtuvės slėpėsi, kad su- 
šuks: 

— O aš sugrįžau, nors nebuvau išėjęs. 

Puclė jis virtuvėn ir atsisėdo priešais gysločio lapą, ant 
"kurio jau buvo maistas padėtas. Nebeliko šykštuoliui šeiminin- 
kui kas daryti, teko pavaišinti svečią. 

Taip Vidamundanas sočiai papietavo pas Kodamundaną. 

13. Indų pasakos 


PASAKA APIE SVIESĄ 


„ Buvo kartą turtingas pirklys. Turėjo jis sūnų ir dukterį. 
Duktė gyveno sandoroj su savo vyru, o sūnus — su savo pačia. 
Bet brolis ir sesuo labai viens kitą mylėjo. Jie sutarė, kad jei- 
gu vienam gimsianti duktė, o kitam — sūnus, būtinai juos apves- 
dinsią, ir tada šeimos ryšiai nenutrūksią. Po kiek laiko broliui 
gimė trys sūnūs, o seseriai — trys dukterys. Pirklvs vis labiau 
seno ir vieną dieną numirė. Kadangi jis buvo smarkiai prasisko- 
linęs, skolintojai išsidalino jo turtą, o sūnui nieko ir neliko. 

Pirklio dukters vyras buvo didžiai turtingas. Jo verslas kles- 
tėte klestėjo. Dvi dukteris jis ištekino už dviejų turtuolių ir jau 
ruošėsi trečiosios vestuvėms. Bet čia trečioji duktė priminė tė- 
vams, ką jie buvo dėdei žadėję. Jaunėlė sakė, kad visi jos pus- 
broliai nenorį vesti, kol ji ištekėsianti, ir kad ji eisianti už vie- 
no iš jų. 

Tai išgirdusi, motina apstulbo. 

— Abi tavo seserys nutekėjo į turtingas šeimas. Jeigu tu eisi 
už vargšo, kuris tegalės tau duoti tik sausą paplotėlį, kaipgi jos 
tave gerbs? — kalbėjo ji.— Zinok, jei užsispirsi tekėti už pus- 
brolio, aš atiduosiu tave į jų namus, bet išmesiu iš savo širdies. 

Mergaitė vis vien nepasidavė. Ji buvo tvirtai nusprendusi eiti 
tik už savo pusbrolio. 

Nebeliko motinai kas daryti. Pranešė ji broliui, kad atiduo- 
da savo jaunėlę vienam jo sūnų į žmonas. Išgirdo šią naujieną 
brolis ir neapsakomai apsidžiaugė. Netrukus jie visi atšoko ves- 
tuves. Kiti du brolio sūnūs vedė mergaites iš neturtėlių šeimų. 
O jaunėlės tėvai nuo vestuvių apie savo dukterį nieko nė girdėti 
nenorėjo. 

Sandoroje gyveno jaunėlė su vargšo šeima ir niekada savo 
vyrui nepriminė, kad turtuolė yra buvusi. Visi trys broliai užsi- 
dirbdavo. pragyvenimui siuvinėdami figmedžio lapus ir pardavi- 
nėdami juos turguje: Taip ir vertėsi diena iš dienos. 

Vieną kartą tos šalies karalius maudėsi kvapniuosiuose alie- 
juose. Žiedą jis buvo nusimovęs ir pasidėjęs ant grindų. Staiga 
atskrido erelis, pačiupo žiedą ir numetė pirklio sūnaus kieme. 
Namie buvo tik jauniausioji martelė. Pakėlė ji žiedą, prisirišo 
prie savo sario kampučio ir niekam apie tai nepasisakė. 

O karalius pamatė, kaip erelis nugvelbė žiedą. Jo pasiunti- 
niai mušdamį būgnus išnešiojo žinią, kad tasai, kuris žiedą su- 

ras ir grąžins karaliui, gaus, ko tik panorės. Išgirdo tai jaunėlė. 
Papasakojo ji viską savo vyrui ir-tarė: 

— Eikime pas karalių ir grąžinkime jam žiedą. Tačiau ži- 
nok — turtų aš jo neprašysiu. Kad ir ką aš karaliui sakyčiau, 
būk patenkintas ir nepyk ant manęs. 

Vyras sutiko. Nuėjo jiedu į rūmus ir atidavė karaliui žiedą. 

Apsidžiaugė karalius žiedą atgavęs ir paklausė, kokio atlygio 
jie norėtų. Moteriškė atsakė: 

— O valdove! Turtų aš neprašau. Vienintelis mano troškimas, 
kad penktadienį niekas nedegtų šviesos savo namuose. Net rū- 
muose tegu nebus nė žiburėlio. Apgarsink, valdove, kad tik aš 
viena galiu užžiebti visas savo lempas. | 

Sutiko karalius. Apgarsino jis visam miestui, kad kitą penk- 
tadienį draudžiąs uždegti šviesas namuose, o kas nepaklausysiąs, 
tam būsią išdurtos akys. Tik jaunėlė pirklio duktė turinti kara- 
liaus leidimą kitą penktadienį žibinti šviesą. 

O jaunėlė tuo tarpu paprašė savo dieverius, kad šie pasisko- 
lintų nors du varakanus' ir penktadienį užžibintų namuose 
daugybę žiburėlių. Vienam dieveriui prisakė stovėti prie lau- 
kujų durų iš gatvės, kitam — iš kiemo pusės. Jeigu kas norės jei- 
ti vidun, tegu įleidžia tik su sąlyga, kad svečias nebeišeis, o 
jeigu kas“ norės išeiti, tegu išeina, bet tik su sąlyga, kad atgal 
nebegrįš. | 

Gavo trys broliai du varakanus. Nupirko aliejaus, molinių 
lempų ir medvilnės tiek, kad apšviestas būtų visas namas. | 

Pagaliau atėjo ilgai lauktas penktadienis. Jaunėlė ir abi die- 
verių žmonos kiaurą dieną pasninkavo, o vakare užžiebė šviesas 
visame name. 

Kaip karalius įsakė, taip ir buvo — miestas skendėjo tamsoje. 
Turto - deivė Lakšmė klaidžiojo nuo durų prie durų, bet niekuf 
negalėjo susirasti nė menkiausio žiburėlio. Galų gale priėjo prie 
jaunėlės namų. Čia pamatė stovintį jos dieverį. Pasiprašė Lakš- 
mė įleidžiama vidun. Paklausė dieveris, kas ji tokia, ir liepė pri- 
siekti, kad vidun įžengusi išeiti nebenorės. 

Sutiko Lakšmė su jo sąlyga, nes niekur daugiau šviesos rasti 
negalėjo. Vos tik jai jėjus, skurdo deivė, Lakšmės sesuo, netve- 
rianti gyventi su ja po vienu stogu, turėjo palikti savo buveinę. 
Smuko ji pro kiemo duris, pamatė jas saugantį kitą brolį ir pa- 
siprašė išleidžiama. Prisiminė šis brolienės žodžius. Pasiteiravo, 


! Varakanas — smulkus pinigas, apytiksliai trys su puse rupijos. 

kas ji tokia, ir leido išeiti tik išgavęs pažadą, kad daugiau ne- 
begrįšianti. Pasižadėjo deivė ir dingo iš tų namų. 

Kitą rytą atsikėlę trys broliai ir jų žmonos rado visus indus, 
krepšius ir dėžes pilnus auksinių pinigų. Taip jie atsikratė skur- 
do, o turto įsigijo lig valios. Nuo to laiko jų namuose ėmė lan- 
kytis jauniausios dukters tėvai ir seserys. 

Ir iki šiolei žmonės kiekvieną penktadienį uždega namuose 
visas šviesas ir meldžiasi kviesdami deivę Lakšmę. 


UTARO LIAUDIES PASAKOS 


UTARAS 


Utaras — viena iš tankiausiai apgyvendintų valstijų Indi- 
joje. Jos plotas — 294 413 kvadratinių kiloinetrų, gyventojų skai- 
čius — 110,9 mln, tankumas — 377 žmonės viename kvadratinia- 
me kilometre, tačiau jų raštingumo procentas itin žemas — tik 
27,2895. Valstiją puošia didžiulės ir sraunios upės, kalnai ir slė- 
niai, lygumos ir sniegynų plotai. Utare gyvena daug įvairaus 
išsivystymo lygio etninių grupių. Valstijos sostinė — Laknau. 

Šiaurėje Utaro valstija siekiasi su Tibetu ir Nepalu, kuris 
nuolat veikia jo kultūrą bei tradicijas, vakaruose ir pietvaka- 
riuose — su Himačalu, Hariana, .Deliu bei Radžastanu. Iš pietų 
jį supa Madhja, o iš rytų — Biharas. Šie kraštai panašūs sa- 
vo kultūromis ir tradicijomis, nes juose gyvena ir musulmonai, 
ir induistai, o pagrindinės kalbos -—- hindi ir urdu. Kaimynai Uta- 
rui darė didelę įtaką, bet ir jis pats nemažai yra jiems davęs. 

Skurdesnių valstijos rajonų gyventojai dažnai keičiasi. Sėslūs. 
žmonės didžiuojasi savo krašto kultūra, tvirtai prisirišę prie sa- 
vo tikėjimo, tradicijų, liaudies papročių, dainų, šokių ir apskri- 
tai viso kultūrinio palikimo. Tiesa, valstijoje, kurioje yra dvi- 
dešimt universitetų, daug mokymo ir mokslo tyrimo institutų, 
būtų galima tikėtis ir aukštesnio raštingumo procento. 

Utaro folkloras kilęs iš įvairių šaltinių. Jį stipriai veikia 
ir induistų, ir musulmonų papročiai. Panašios dainos, šokiai ir 
pasakos sutinkamos induistų gyvenamose teritorijose Bihare, 
Radžastane ir Madhjos valstijoje. Utaro pasakos gausios ir įvairios. 

Šioje valstijoje gyvena daug skirtingų rasių ir tautelių. Ryš- 
kaus savitumo kraštui teikia tokios istorinės vietos kaip Agra 
su Tadžmahalo mauzoliejumi ir Fatehpur Sikriu. Ypač žavus ir 
savitas pietvakariuose esantis Bundelkhandas. 

KAIP SURADŽMALAS 
Į DANGŲ KELIAVO 


Seniai, labai seniai viename Barabankio mieste gvveno ka- 
ralius, kuris turėjo artimą patikėtinį, išmintingą ir gabų minist- 
rą, vardu Adžitas Singhas. Kiti dvariškiai jam labai pavydėjo, o 
ypač Suradžmalas. Kartą susimokė jie prieš ministrą, nuėjo pas 
karalių ir sako: 

— Valdove, neseniai Adžitas Singhas gyrėsi, jog galįs pada- 
ryti tai, ko niekas kitas nesugebąs, netgi tavo didenybė. „Adži- 
tui Singhui nieko nėra neįmanomo!“ — štai ką jis pasakė. 

— Oho! — sušuko karalius.— Tai jis tapo toks tuščiagarbis, 
kad manosi esąs geresnis už mane! 

Apsidžiaugė dvariškiai išgirdę karalių taip šnekant ir supra- 
to, kad jų sumanymas pavyks. Todėl Suradžmalas tęsė: 

— Didysis karaliau, reikėtų parodyti Adžitui, kas čia tikras 
valdovas. Ko gero; jis tai užmiršo. Aš gal kai ką pasiūlyčiau, 
jei tu, didysis karaliau, pritartumei. 

— Ką gi? — susidomėjo karalius. 

Suradžmalas paaiškino: 

— Valdove, užduok jam tokius darbus, kokių netgi jis, Adži- 
tas Singhas, negalėtų atlikti. 

Pagalvojo karalius, pagalvojo ir nusprendė, kad tai neblogas 
pasiūlymas, tad liepė Suradžmalui paskirti tas užduotis. O Suradž- 
malas ir kiti sąmokslininkai jau buvo pasiruošę -—— prikrovė jie 
pilną didelį kambarį medvilnės ir tarė: 

— Valdove, liepk Adžitui Singhui visą šią medvilnę per 
rytojaus dieną suverpti. 

Pasikvietė karalius ministrą ir sako: 

“ — Rytoj tu turi suverpti šitą medvilnę, o jei nesuverpsi, liep- 
siu nukirsti tau galvą. 

Išsigando Adžitas pamatęs, kad kambaryje medvilnės prikrau- 
ta ligi lubų, ir nusiminęs patraukė namo. Visą dieną vaikščiojo 
jis prislėgtas, o naktį negalėjo užmigti. Kitą rytą ėmė Adžitas 
svarstyti, ar ne geriau jam būtų upėje nusiskandinus, užuot lei- 
dus negarbingai nukirsti galvą. Tad išėjo jis iš namų ir pasuko 
mišku upės link. Eina, eina, tik žiūri — atsiskyrėlis sėdi fig- 
medžio šešėlyje. Nusilenkė Adžitas, palietė jam kojas ir papra- 
šė palaiminimo. Atsiskyrėlis jau žinojo ministro bėdą, todėl 
tarė: 

— Gyvastis žmogui yra šventa dovana, ir nedera jos siūlo 
nutraukti, vos tik. noras užeina. Aš padėsiu tau visus sunku- 
mus įveikti. Grįžk atgal ir vykdvk karaliaus paliepimus. 

Sulig tais žodžiais padavė atsiskyrėlis Adžitui Singhui ste- 
buklingą ratelį, kastuvą ir dalgį, palaimino jį ir dar kartą lie- 
pė grįžti namo. Pasiėmė Adžitas verpimo ratelį ir nuėjo į rū- 
mus. Vos tik pastatė Adžitas ratelį ant grindų, tas kad ims patsai 
suktis — akimoju suverpė kilogramą medvilnės! Iki pietų dar- 
bas buvo baigtas ir karaliaus paliepimas įvykdytas. Apstulbo Su- 
radžmalas ir jo draugai tai pamatę. Bet vis vien nenusileido: 

— Kažkaip sugebėjo šitas sukčius duotą darbą atlikti, bet 
lengvai mes jo nepaleisime. | 

Vėl nuėjo jie pas karalių ir sako: 

— Valdove, suverpęs visą medvilnę, Adžitas Singhas pradėjo 
dar labiau pūstis ir girtis, kad gali padarvti tai, ko pats kara- 
lius nesugeba. Liepk jam, didysis karaliau, rytoj nupjauti javus 
karališkuose laukuose. 

Patiko karaliui toks pasiūlymas, pasikvietė jis Adžitą Singhą 
ir tarė: 

— Laukuose jau pribrendo kviečiai. Ziūrėk, kad rytoj juos 
nupjautumei. 

Karaliaus laukas buvo beveik penkių šimtų akrų didumo,— 
vienas žmogus nė per mėnesį derliaus nenuimtų. Vėl puolė į ne- 
viltį Adžitas Singhas. Bet svarstydamas, kaip iš tos bėdos išsi- 
sukus, prisiminė jis atsiskvrėlio duotą dalgį. 


— Ko gero, jis toks pravartus kaip ir verpimo ratelis,— pa- 
manė Singhas ir kitą rytą užsimetęs dalgį ant pečių nužingsnia- 
vo į lauką. Vos tik Singhas pradėjo pjauti, dalgis išslydo jam 
iš rankų ir skriedamas žaibo greičiu per akies mirksnį nupjovė 
visą akrą javų! Kelios valandos tepraėjo, ir visas laukas virto 
ražiena! 

Labai nustebo Suradžmalas tai pamatęs, bet tučtuojau ėmė 
sukti galvą, kaip dar galėtų pakenkti Adžitui. Todėl, karaliui 
atvykus, jis ir tarė: 

— Valdove, tavo kviečiai nupjauti, bet aš girdėjau Adžitą 
Singhą . vėl giriantis: „Padariau tai, ko karaliaus darbininkai 
per savaitę nepadarytų. Mat kaip pažeminau išdidų karalių!“ 
Tokio jo pasipūtimo, valdove, nebegalima kęsti. 

— Tai kokį darbą tu jam vėl duotumei? — paklausė karalius. 

Suradžmalas atsakė: 

— Didysis karaliau, sėjai tau reikia vandens, tad įsakyk jam 

iškasti tuziną šulinių. Bus ir tau nauda, ir tą tuščiagarbį nu- 
bausi. 

Vėl pasikvietė karalius ministrą ir tarė: 

— Du užduotus darbus tu įveikei, bet dabar aš noriu, kad 
rytoj iškastumei tuziną šulinių. Jei neiškasi, liepsiu nukirsti 
tau galvą. 

Nusiminė Adžitas Singhas, nes ir vieną šulinį iškasti būtų 
ne jo jėgoms, o ką kalbėti apie dvylika. Besvarstydamas prisimi- 
nė atsiskyrėlio kastuvą, tad kitą dieną pasiėmė jį ir nuėjo kasti. 
Vos tik įbedė Adžitas kastuvą į žemę, stebuklingas įrankis iš- 
šoko jam iš rankų ir duobė bematant pagilėjo per pėdą. Adžitas 
daugiau nieko nedarė, tik žiūrėjo, kaip ligi pietų visi šuliniai 
buvo iškasti. Dvariškiai stebėjosi ir kalbėjo: 

— Be abejonės, velniai padeda šitam žmogui. Reikia kažkaip 
juo atsikratyti. 

Susimetė visi vienon krūvon, pasitarė ir vėl siunčia Suradž- 
malą pas karalių. Nuėjo tas ir sako: 

— Karaliau, Adžitas labai gudrus. Gal vertėtų pasiųsti jį Į 
dangų, tegu sužino, ar laimingai ten gyvena tavo didenybės tė- 
veliai. 

— O kaip jis į dangų nukeliaus? — nustebo karalius. 

— Tai labai lengva, — paaiškino Suradžmalas.— Įsakyk su- 
krauti laužą ir užvesti ant jo Adžitą. Tada reikia užkurti ugnį, 
dar užpilti lydyto sviesto ir kvapniųjų aliejų, ir ministras į dangų 
jote nujos ant dūmų! 

Patiko šis pasiūlymas karaliui, patikėjo jisai, kad jeigu mi- 
nistras jau atliko tiek sunkių darbų, tai gali ir sužinoti, kaip 
sekasi jo tėvams danguje. Tad įsakė karalius kurti laužą. Vel- 
tui bandė prieštarauti Adžitas. Pamatęs, kad kitos išeities nė- 
ra, ministras paprašė apkrauti jį žabais, o pats tuo tarpu su ste- 
buklinguoju kastuvu išsikasė tunelį nuo laužo iki savo namų. 
Kai ugnis įsiliepsnojo, karaliaus dvariškiai pasileido šokti iš 
džiaugsmo, kad pagaliau iš Adžito beliksią pelenai. Kai dūmai 
ėmė verstis kamuoliais, jie karštai sušuko: 

— Žiūrėkit, žiūrėkit, Adžitas jote joja į dangų ant dūmų! 

Šyptelėjo sau Adžitas tuos šauksmus išgirdęs ir nusileido 
gilyn į tunelį. 

Po mėnesio ministras pasirodė rūmuose. Visi jau buvo jį pa- 
miršę, o Suradžmalas su kitais sąmokslininkais ėmė tirtėti iš 
baimės jį matydami. Karalius, dvariškiai, — visi, kurie ten buvo, 
akis įsmeigę spoksojo į Adžitą. O šis tarė: 

— Valdove, tavo tėvai gyvena gerai ir laimingai. Didžiai 
gerbiamas tavo tėvelis karaliauja danguje, tačiau jam labai rei- 
kėtų patikimo ministro. Kai aš papasakojau jam apie tą paprastą 
būdą, kuriuo Suradžmalas pasiuntė mane į dangų, karalius pano- 
ro, kad pas jį atvyktų pats Suradžmalas. Ten jis būsiąs paskirtas 
vyriausiuoju ministru ir sėkmingai padėsiąs valdyti kraštą. 

Patiko karaliui tokie žodžiai, ir jis sušuko: 

— Tučtuojau siųskite Suradžmalą į dangų, mano tėvui jo la- 
bai reikia! 

Nespėjo Suradžmalas persigandęs nė atsikvošėti, o jau pasi- 
juto užkeltas ant laužo. Bematant valdiniai suskato pilti. sviestą 
ir uždegė ugnį. 

Dvariškiai vienu balsu sušuko: 

— Ziūrėkit, Suradžmalas jote joja į dangų ant dūmų! 

Į dangų Suradžmalas iš tiesų nukeliavo, bet žemėn niekada 
nebegrįžo. V 


STEBUKLINGOJI LOVA 


Kartą gyveno dailidė, vardu Sitalas. Darbas jam nesisekė, 
todėl jo šeima nuolatos badavo. Vieną dieną Sitalo motina ' ir 
sako: 

— Sūnau, kaip mums gyventi, jei tu nė skatiko neuždirbi? 
Aš jau sena, man pinigų nereikia, bet pagalvok apie savo žmo- 
ną ir vaikus. Neturi jie nei kuo pilvą numaldyti, nei kūną nuo 
šalčio pridengti. Nors dėl jų pasistenk. 

Jautrus žmogus buvo Sitalas ir labai susigėdo motinos Žo- 
džius išgirdęs. Pasiėmė savo įrankius ir šoko lovą dirbti. Taip 
įdarbo dailidė, kad tik kalė, obliavo dieną naktį, nei valgyti, 
nei gerti jam neberūpėjo. Galiausiai darbas buvo baigtas, o lova 
išėjo nepaprastai graži: visuose jos kampuose stovėjo po vieną 
medinį kareivį. O nuostabiausia, kad tie kareiviai galėjo judėti 
ir kalbėti kaip žmonės. Nugabeno Sitalas lovą į karaliaus rū- 
mus ir šaukia: 


Kas nemiega, viską pasiekia, 
Kas miega, viską praranda. 
Pirkite lovą! Nepaprastą lovą! 
Tai išgirdęs, karalius liepė atvesti dailidę ir apžiūrėjo, kokią 
prekę jis taip giria. Pamatęs, kaip puikiai lova padirbta, pa- 
klausė dailidę, kiek už ją norėtų. 

Sitalas atsakė: 

— Didysis karaliau, dabar aš nieko už ją neimsiu. Pirma iš- 
bandyk, jeigu ji tau pasirodys puiki, kaip tik tokia, kokios trokšti, 
galėsi atsilyginti kiek tinkamas dailidei Sitalui, kuris gyvena 
Barhaikigalyje! 

Sulig tais žodžiais jis nusilenkė ir išėjo. 

Nekantriai laukė motina grįžtančio sūnaus. Ji jau vaizda- 
vosi, didelius turtus, kurių valdovas nepašykštėsiąs Sitalui. Ziū- 
ri — ogi sūnus ir vėl pareina tuščiomis rankomis. Baisiausiai 
nusivylė motina ir klausia: 

— Kas atsitiko, sūnau, kad karalius pasiėmė tokią puikią 
lovą ir nieko už tai nedavė? 

Sitalas atsakė: 

— Karalius norėjo man užmokėti, bet aš jam pasiūliau: te- 
gu pirma išbando, o jau tada atsilygins. 

Nusijuokė motina iš tokio nesumanumo ir tarė: 

— Sūnau, padarei tikrą kvailystę! Karaliaus nuotaikos labai 
nepastovios. Čia jis patenkintas, čia tūžta. Dievai žino, kaip 
jam pasirodys. Be to, juk žinai patarlę: „Verčiau žvirblis ran- 
koje, negu briedis girioje“. 

O Sitalas atsakė: 

— Motin, aš jau palikau lovą karaliaus rūmuose ir nebega- 
liu jos susigrąžinti. Tikėkimės, kad neapsišoviau. 

Tuo tarpu karalius liepė pastatyti lovą miegamajame ir ilgai 
nelaukęs atsigulė. Jo mintys buvo užimtos valstybiniais reika- 
lais, todėl jis visą naktį negalėjo užmigti. Išmušus vidurnaktį, 
pirmasis kareivis atsitraukė nuo lovos ir tarė kitiems trims: 

— Jūs likite sargyboj, o aš apeisiu karalystę ir pažiūrėsiu, 
kas laimingas, o kas — ne. 

Tie atsakė: 

— Būk ramus, mes liksim čia ir saugosim valdovą. 

Ir išžygiavo kareivis. Atsidūręs gatvėje, pamatė demoną, 
slankiojantį aplinkui ir garsiai riaumojantį. Kareivis jį ir klausia: 

— Kur tu eini? | : 

Demonas piktai dėbtelėjo ir atrėžė: 

— O kas tau rūpi? Einu, kur man patinka. Jau daug žmo- 
nių suėdžiau, o šiandien noriu sumaumoti karalių. 

Kareivis tarė: 

— Aš esu karaliaus sargybinis. Pirmiausia tu turėsi su ma- 
nim susiimti, jei karalių suėsti nori. Nagi parodyk, ką gali! 

Tokius žodžius išgirdęs, puolė demonas kareivį, o tas tik 
šast- į šalį. Demonas virtinkšt ant žemės, o kareivis išsitraukė 

kardą ir sukapojo jį į gabalus. Nugalėjęs pabaisą, grįžo karei- 
vis į valdovo miegamąjį ir atsistojo prie lovos. Kiti jo ir klausia: 

— Papasakok mums, brolau, kas atsitiko tau bevaikštant. 

Kareivis atsakė: | 

— Šiąnakt aš užmušiau dernoną, kuris varė siaubą visai kara- 
lystei. Jis jau buvo surijęs baisybę žmonių. Susitikau jį kryž-- 
kelėje ir sukapojau kardu. Dabar karalystės gyventojai galės būti 
ramūs visiems laikams! 

— Puiku,— tarė vienas kareivių, — bet kodėl tu stojai su juo 
į kovą? Ar pats demonas pasiūlė tau kautis? 

—  Ne,— atsakė pirmasis, — tiesą sakant, tai aš mečiau jam 

Tai išgirdęs, karalius pakilo, pasikvietė rūmų panaktinius ir 
liepė jiems patikrinti, ar kareivis teisybę sakęs. Grįžę  pasiun- 
tiniai pranešė, jog netoliese tikrai gulįs negyvas demonas. 

Kitą rytą, vos atsikėlęs, pasikvietė karalius dailidę Sitalą 
it davė jam vežimą aukso, perlų ir brangakmenių sakvdamas: 

— Paimk, čia tau atlygis! Tavo lova neįkainojama, ir aš la- 
bai laimingas, kad ją įsigijau. 

Kitą naktį vėl atsigulė karalius į stebuklingąją lovą. Šį sykį 
jis nutarė būtinai budėsiąs, mat niekaip negalėjo užmiršti, kas 
nutiko praeitą naktį. Vidurnaktį savo draugus paliko antrasis 
saftgybinis. Nulipo jis nuo lovos pakylos ir išvertė akis: nagi 
juoda kobra susirangiusi ant karaliaus šlepečių! Išsitraukė sar- 
gybinis kardą ir sukapojo ją į gabalėlius. Tada padėjo šlepetes 
į vietą ir grįžo prie lovos. Taip greit jį vėl matydamas, pirma- 
sis kareivis nustebęs sušuko: 

— Ei! Tu kaipmat sugrįžai! 

— Broleliai,— tarė antrasis kareivis,— iš rūmų man neteko 
nė išeiti. Vos tik nulipęs, pamačiau baisingą gyvatę ant kara- 
liaus šlepečių. Tad sukapojau nenaudėlę ir grįžau į savo vietą. 
Manau, kad padariau tokį pat naudingą darbą kaip ir tu, bičiuli, 
ar ne? 

— Žinoma,— patvirtino pirmasis kareivis.— Tu išgelbėjai ka- 
raliaus gyvybę. 

Labai stebėjosi karalius tokius žodžius girdėdamas, tad pa- 
kilęs iš lovos pasiėmė žibintą ir apšvietė grindis. Tikrai, šalia 
šlepečių tyso sukapota gyvatė! Kitą rytą pasiuntė karalius dai- 
lidei du vežimus brangenybių. 

Trečią naktį atėjo eilė trečiajam kareiviui. 

— Bičiuliai, dabar išeinu aš. Saugokite lovą, kol manęs ne- 
bus,— tarė jis. 

Priėjęs karalius iždą, pamatė kareivis keturis vagis, laužian- 
čius sieną. Jis tyliai sustojo tamsoje ir stebi, ką šie darys. Va- 
gys pramušė skylę, trys sulindo į vidų, o vienas pasiliko saugoti. 
Susikrovė grobikai į maišus visas karaliaus brangenybes. Tuo 
tarpu kareivis prisėlino prie sargu palikto vagies ir suvarė kardą 
jam į pilvą. Krito vagis negyvas, nespėjo nė žodžio ištarti. Tada 
kareivis pats atsistojo prie skylės, kurioje galėjo tilpti tik vienas 
žmogus. Vagys ėmė lįsti vienas paskui kitą. Kai tik kuris išlen- 
da,— kareivis ir nukerta jam galvą. Šitaip greitai jis susidorojo 
su visais įsibrovėliais. Sukrovė maišus su turtais atgal į lobyną, 
užtaisė skylę sienoje ir grįžo į miegamąjį. Taip ilgai jo laukę, 
kiti kareiviai ėmė teirautis: 

— Broleli, kur tu buvai visą laiką? Mes jau manėme, .kad 
pražuvai! 

Kareivis ir sako: 

— Tai tiesa, ilgai užtrukau ir jau beveik rytas, bet nuvei- 
kiau didžiai naudingą darbą. Keturi vagys kėsinosi išplėšti ka- 
raliaus iždą. Aš užmušiau juos visus, o pinigus ir brangakmę- 
nius atgal sudėjau. 

Apsidžiaugė kiti trys tai išgirdę ir tarė: 

— Puiku, bičiuli! Tu šauniai pasidarbavai vienas su ketu- 
riais vagimis susidorodamas. 

Karalius tylėdamas viską išklausė, o paskui pašoko ir pats 
nuėjo pasižiūrėti, kaip ten buvę. Ziūri — keturi vagys tyso ne- 
gyvi, o jo turtai sukrauti į maišus, bet neišnešti. Kitą rytą vėl 
pasikvietė jis dailidę Sitalą ir sako: 

— Ta lova iš tiesų neįkainojama. Kad ir kiek tau už ją duo- 
čiau, vis tiek būtų per maža. 

Tai taręs, dovanojo karalius dailidei deimantų ir brangiųjų 
akmenų vėrinį ir daug aukso. 

Ketvirtą naktį karalius vėl akių nesudėjo norėdamas pažiū- 
rėti, kas atsitiks. Prisiminė jis dailidės žodžius: „Kas nemiega, 
viską pasiekia, kas miega, viską praranda“. Kol karalius apie 
tai mąstė, nūo pakylos nulipo ketvirtasis kareivis. Kiek paėjęs, 
išvydo-jis ginkluotą iki dantų nepažįstamą žmogų, bandantį įlip- 
ti pro langą. Sustabdė jį kareivis ir klausia: 

— Kas tu toks? 

Nepažįstamasis išdidžiai atrėžė: 

— O kas tau darbo? Pasitrauk iš kelio arba susidorosiu ir 
su tavimi. Aš einu nužudyti karaliaus, jis mano mirtinas priešas. 

— Mat kaip,— pašaipiai atkirto kareivis.— Štai kodėl tu brau- 

niesi tarsi vagis. Jeigu būtumei drąsus vyras, nesikėsintum atim- 
ti gyvybės miegančiam, o pakviestum jį garbingon kovon. Koks 
tu bailys! 

Paraudonavo iš pykčio nepažįstamasis ir suriko: 

— Man atrodo, išmušė tavo valanda. Jei ištarsi dar bent žo- 
delį, aš tave užmušiu! 

— Nagi pažiūrėkim, kuris kurį užmuš,— atšovė kareivis išsi- 
traukdamas kardą. 

Puolė jie vienas kitą, ir užvirė baisi kova. Bet netrukus pra- 
dėjo silpti nepažįstamasis, o kareivis sulig kiekvienu kirčiu 
stūmė jį vis arčiau sienos. Nė per žingsnį nenusileido jis niek- 
šui ir galų gale persmeigė jį vienu stipriu dūriu. Nepažįstamasis 
krito ant žemės negyvas. Narsusis kareivis nusivalė kardą ir grį- 
žo į savo vietą. Draugai puolė jį klausinėti: 

— Labai patenkintas atrodai, brolau. Ką nuveikei šią naktį? 

Kareivis atsakė: 

— Iš tiesų galiu būti patenkintas, nes ką tik nugalėjau mir- 
tiną karaliaus priešą, kuris lipo pro langą norėdamas mūsų 
valdovą nužudyti. 

— Puiku! — sušuko kiti. — Dabar karalius galės būti ramus. 

Tai išgirdęs, karalius pašoko ir pažvelgė pro langą. Iš tik- 
rųjų — blausioje žibinto šviesoje jis pažino savo priešą, gulintį 
negyvą. Apsidžiaugė valdovas, nes nebeliko jam ko bijoti. 

Kai tik išaušo diena, vėl pasikvietė karalius Sitalą ir tarė: 

— Niekada neįstengsiu atsimokėti už tą neprilygstamą lovą, 
mano drauge. Keturi tavo kareiviai išgelbėjo ne tik visą kara- 
lystę, bet ir mano paties gyvybę. Todėl nuo šiol tu būsi pirmasis 
ministras ir mano bičiulis. 

Sulig tais žodžiais apkabino jis dailidę ir gausiai apdovanojo. 
Neužsibuvo Sitalas ilgai pas karalių, — nuskubėjo namo pranešti 
gerą žinią motinai ir žmonai. 


VAKARŲ BENGALIJOS 
LIAUDIES PASAKOS 


VAKARŲ BENGALIJA 


Vakarų Bengalijos plotas — 87853 kvadratiniai kilometrai, 
gyventojų skaičius — 54,5 mln. Raštingumas — 4175. Valstijos 
sostinė ir geografinis centras — Kalkuta. Valstybinė kalba — 
bengalų. 

Šiaurėje Vakarų Bengalija ribojasi su Sikimu, rytuose — su 
Asamu ir Bangladešu, vakaruose — su Orisa, Biharu ir Nepalu, 
o iš pietų pusės jos krantus skalauja Bengalijos įlanka. Valsti- 
joje nemažai įvairių etninių grupių. Senieji gyventojai turėjo 
didelės įtakos visai jos kultūrai ir religijai. 

Pagrindinis gyventojų verslas — Žemdirbystė, daugiausia au- 
ginama ryžių, kviečių ir džiuto, kuris čia vadinamas aukso pluoš- 
tu. Didelę gyventojų dalį sudaro bežemiai darbininkai ir smul- 
kūs valstiečiai. | 

Vakarų Bengalijos liaudies pasakos vadinamos rup-katha, tai 
"reiškia „nuostabios, stebuklingos istorijos“. Jos sekamos impro- 
vizuojant, savitai kuriant gyvą fantazijos pasaulį. Kaskart kei- 
čiasi pasakos forma ir atspalvis, o protingas pasakotojas, profesio- 
nalas ar šiaip šenelis, visada turi omenyje klausytojų nuotaiką 
ir progą. Seniau vyrai, pasakotojai profesionalai, klajojantys iš 
kaimo į kaimą, pasitiesdavo demblį medžio šešėlyje, ir bema- 
tant minia žmonių susirinkdavo paklausyti pasakų, dažnai jų 
pačių sukurtų. 

Buvo ir kita profesionalių pasakotojų grupė. Tai alapinės — 
moterys kirpėjos, kurios ponių kambariuose su alta, specialiu 
raudonu skysčiu, dažydavo joms kojų pirštų nagus ir sekdavo 
pasakas, kad ponios nenuobodžiautų. Kartais dalis istorijos bū- 
davo sudainuojama. 

MAHUA 
* * * 


Pasaka apie Mahuą — tai beveik kiekviename Bengalijos kai- 
melyje žinoma liūdna istorija apie didelę meilę, tikėjimą ir su- 
žlugusias viltis. Galimas daiktas, ;og pasaka turi realaus pagrin- 
do, nes joje aprašytos vietovės žinomos ir dabar. Tebėra didžiu- 
lis tvenkinys, kurį, kaip kalbama, iškasęs Homra, pasakos herojės 
čigonės Mahuos įtėvis. Maždaug prieš 350 metų šią istoriją 
įamžino kaimo poetas Dvidža Kanajis, sukūręs 750 posmų ba- 
ladę. Si pasaka greičiausiai atsiradusi Bangladeše, kuris kitados 
buvo Bengalijos dalis. 


x ** 

Seniai seniai vieno brahmano šeimoje gimė mergaitė, var- 
du Mahua. Tačiau šešių mėnesių ją pavogė čigonų vadas Homra. 
Tuo metu Bengalijoje dar buvo daugybė čigonų taborų, kurie 
keliaudavo iš vienos vietos į kitą ir užsidirbdavo pragyvenimui 
dainuodami, šokdami arba rodydami įvairiausius pokštus. Kai ku- 
rie krepšiuose nešiodavosi gyvates. Užgrojus fleita, jos imdavo 
linguoti pagal melodiją. Užaugo Mahua čigonų tabore, griežtai 

būdo. Poetas Dvidža Kanajis vadino ją „perlu ant kobros kak- 
lo“. Mergaitė nuostabiai šoko ir pritraukdavo daugybę žmonių. 

Kartą čigonų taboras atklydo į princo Naderčandėo rūmus. 
Tėvo princas neturėjo, tik motiną, kuriai jis buvo didžiausias 
turtas. Karalienė troško, kad jos sūnus kuo greičiau vestų. 

Ėmė čigonai rodyti stebuklingus pokštus ir visaip kitaip links- 
minti princą. Tarp jų buvo ir Mahua. Vos išvydo ją karalaitis, 
ir įsižiebė jo širdyje karšta meilė. 

Įsimylėjęs princas visaip stengėsi susitikti mergaitę, o šiai 
gražus jaunikaitis taip pat patiko. Vieną vakarą Mahua nuėjo su 
ąsočiu prie upės atsinešti vandens. Tai pamatęs, princas irgi nu- 
skubėjo iš paskos. Štai kaip aprašomas baladėje jų pirmasis 
pasimatymas: 


„Jis: Tu skubi pripilti ąsotį vandens. Kaip nuostabiai atrodai šį 
vakarą! 
Ji: Keistas tu princas. Nedrąsu man su tavimi kalbėtis. 

Jis: Vos pamerkei ąsotį, mergele, ir švelniai vanduo suraibu- 
liavo. Kokia nuostabi esi! Nusišypsoki man, gražuole, kal- 
bėki su manimi, niekas mūsų nemato. Kas tavo tėvas ir 
motina? 

Ji: Aš neturiu tėvų nei brolių, prince. Aš kaip žolelė vėjyje, 
nėra žmogaus, kuriam širdį atverti galėčiau. 

Jis: Kieta tavo širdis. Veltui švaistai savo jaunystę. 

Ji: Kietos tavo ir tavo tėvų širdys, jei nuotakos tau dar ne- 
surado, juk jau suaugęs vyras esi. 

Jis: Netiesa, miela mergaite, nors kietos mano-ir mano tėvų 
širdys, bet patikėk manim — jei tu būtum mano, iš kieta- 
širdžio tapčiau mylinčiu vyru. 

Ji: Begėdis tu, jaunikaiti! Įžeidžia mane tavo žodžiai! Ištrauk 
ąsotį ir pats šok į upę. 

Jis: Mielai paklusčiau tavo žodžiams, gražioji mergaite,— jei tu 
būtum upė, norėčiau aš nuskęsti joje.“ 


Daug tokių epizodų vaizduojama baladėje. 

Paslapčia susitikinėdavo -abu įsimylėjėliai, ir kartą prisiekė 
jie vienas kitam amžiną meilę ir ištikimybę. Bet girdas apie jų 
pasimatymus netruko pasiekti čigonų taboro vadą Homrą. Ne- 
norėjo jis nė pagalvoti, kad Mahua juos paliktų, nes ji buvo 
visų pasirodymų puošmena. Jei nešoks Mahua, tai argi rinksis 
žmonės kitų žiūrėti? Po kiekvieno mergaitės šokio ant žemės 
birdavo stambūs ir smulkūs pinigėliai.. 

Tad išbarė savo užaugintą mergaitę Homra ir paliepė tabo- 
rui vėl ruoštis į kelionę. Jautė — kuo greičiau paliks Naderčando 
žemes, tuo geriau. Bet princas su Mahua dar spėjo kartą susitik- 
ti prieš taborui iškeliaujant. 

Prisiekė Naderčandas Mahuai amžiną meilę ir pasakė, kad 
norėtų išvykti su ja iš savo karalystės ir apsigyventi kur nors 
toli toli, kad Homra jų pasiekti negalėtų. Pravirko čigonė tai iš- 
girdusi, „tarsi vijoklis apsivyniojo rankomis apie jo kaklą“ ir 
tarė:. 

— Būtum gėlė, mano mielasis, paslėpčiau tave prie krūtinės. 
Aš taip tave myliu, jog negaliu net pagalvoti, kad dėl manęs 
tau tektų palikti savo rūmus ir motiną. Maldauju, užmiršk ma- 
ne, išmesk iš galvos ir širdies. 

Išsiskyrė mylimieji, ir Homros taboras tuojau pat iškeliavo. 
Tarsi į vandenį prapuolė čigonai geisdami, kad Naderčandas 
jų nesurastų. Ž 

"Bet netrukus susiruošė princas Mahuos ieškoti. Jo dienos 
prabėgdavo beieškant, o bemiegės naktys — ilgesio kančiose. 
Daug nukeliavo Naderčandas, bet Homros taboro pėdsakų nie- 
kaip neįstengė aptikti. Liūdėjo, sielvartavo princas, kad klaidžio- 
ja vičvienaitis, bet vilties neprarado. Poetas jį taip apdainuoja: 

„Ir paklausė jis paukščių: 

— Paukščiai, jūs laisvi skraidote aukštai padangėj ir iš vir- 
šaus galite viską matyti. Ak, pasakykite man, maldauju, pasa- 
kykit, kurlink patraukė čigonai. Pasakykite, kur mano Mahua?“ 

Klausinėjo jis ir švelnų vėjelį, ar šis nepraskriejęs pro Ma- 
huą, ar negalėtų pasakyti, kur ji. Paklaikęs buvo princas, be- 
veik visai netekęs proto. 

Ilgai ieškojo jis miškuose ir tyruose, upių pakrantėse ir pa- 
raistėse, kaimuose ir miestuose. Plaukė jis laivėmis, keliavo 
pėsčias, jojo raitas — nė valandėlei nesustodavo pailsėti. Ir štai 
pagaliau aptiko princas čigonus ir savo Mahuą. 

Abiem sugrįžo laimė. Jiedu vėl susitikinėjo padedami vieno 
draugo iš taboro. Bet Homra viską sužinojęs vėl didžiai užsi- 
rūstino. Skaudžiais priekaištais apipylė jis Mahuą ir įdavė jai 
užnuodytą peilį, kad Naderčandą nudurtų. Paėmė Mahua ginklą. 
Ji jau buvo apsisprendusi. Zengė žingsnį pirmyn ir smeigė -pei- 
li sau į krūtinę, bet Naderčandas spėjo išmušti ginklą jai iš 
rankų. 

Vargais negalais pasisekė įsimylėjėliams - pabėgti, ir leidosi 
jiedu klajoti iš vienos vietos į kitą. Ši pasakos dalis nepaprastai 
jaudinanti. | 

Poeto žodžiais tariant, „lapai miške — ių patalas naktį, vai- 
siai medžiuose — visas jų maistas. Galiausiai jie pasiekia nuošalų 
kampelį miško tankmėje. ,„Pažvelk, Mahua,— sako princas,— 
kaip juokiasi gėlės purpuriniais žiedais, kaip ant šakų supasi gar- 
dūs vaisiai ir širdį glosto upelio čiurlenimas.“ Naktį jie praleidžia 
vienas kito glėbyje... Dieną vienudu klajoja po mišką“. 

„Dažnai apsistodavo mylimieji olose. Kartais susiresdavo 
jiedu lūšnelę, kur praleisdavo kelias neramias dienas. Paukš- 
čiai būdavo jų palydovai ir čiulbėdavo jiems apie meilę ir lai- 
mę. Žvaigždės nakties danguje būdavo jų draugės. Šnekėdavosi 
jie su žvaigždėmis ir paukščiais, su švelniu vėjeliu, gėlėmis ir 
lapais. Nežinojo, kas yra nuovargis. Gyveno sau laimingi mis- 
dami džiunglių vaisiais, malšindami troškulį upokšnių vandeniu“. 

Tačiau likimas jų nepagailėjo. Nepasakoja poetas, kodėl toks 
nedrąsus buvo princas Naderčandas, kodėl nepajėgė atsikratyti 

čigonų taboru. Vieną dieną pamatė mylimieji, kad juos aptiko 
didelis Homros šuo. Suo puolė atgal, bet Mahua suprato, kad 
greitai visas taboras bus čia. Apkabino ji Naderčandą su ašaro- 
mis akyse ir atsisveikino su mylimuoju. Žinojo Mahua, kad 
Homra jos nepagailės, jeigu ji bandys išgelbėti princo gyvybę. 

Neilgai trukus Homra pasivijo juos. Vėl davė vadas čigo- 
nei užnuodytą peilį ir liepė nužudyti Naderčandą. Drąsiai paėmė 
peilį Mahua, akimirksniu suvarė jį sau į krūtinę ir krito negy- 
va. Bet paskutinę akimirką dar spėjo ištarti: 

— Sudie, mano vyre, brangesnis už gyvybę. Atsisveikinki su 
manimi, ir mes vėl susitiksim. 

Šoko čigonų taboras ant Naderčando ir tuoj pat jį užmušė. 
Taip žuvo du mylimieji, bet jų meilę išsaugojo pasaka, jamžino 
visų pamėgta baladė. 


x ** 


Dvidžos Kanajo baladė deklamuojama po atviru dangumi. Pa- 
sakotojo mostai, apgalvotos balso moduliacijos, gestai, pozos ir 
choro atliekamos dainos išraiškingai atskleidžia pasakos herojų 
jausmus. Nors Homra pražudė mergaitę, kurią pats išaugino nuo 
šešių mėnesių, bet klausytojai supranta, kad jis tėra įrankis 
aplinkybių ir likimo rankose. Homra suvokė, kad jaunuoliai ne- 
tinka vienas kitam, tad ir kovojo prieš tokią neteisybę, prieš 
to meto socialines idėjas. Mahua, čigonų užauginta, buvo prara- 
dusi savo kastą. Todėl Homra neabejojo, kad princui Naderčan- 
dui ji bus tik žaisliukas, kurį šis tikriausiai numesiąs, kai atsi- 
bos. Skaudžiai apraudojo čigonas įsimylėjėlių mirtį. Daugelį 
klausytojų pravirkdo epizodai, kuriuose vaizduojama jaunuolių 
meilė, o ypač dienos, praleistos pabėgus nuo įpykusio Homros. 
Pasakotojas protarpiais nutyla, užsirūko, o paskui vėl porina 
toliau. Tiek vyrai, tiek moterys, jau ne sykį anksčiau girdėję 
šią istoriją, įsitraukę klausosi valandų valandas. 

Ši pasaka skirta būtent būriui žmonių. Baladės dainas choru 
atlieka trupė (paili), kuri atitaria vedančiajam, indų vadinamam 
gajenu. Naudojami įvairūs muzikos instrumentai. 

MADHUMALA 


Kaimo susibūrimai vakarais dažnai pradedami dainuojama 
pasaka apie Madhumalą. Šia pasaka linksminami ir vestuvinin- 
kai, ir žmonės, laukiantys laivo arba traukinio. Nors ir dažnai 
girdima, istorija apie Madhumalą nepraranda žavesio. Pasakoto- 
jas vis ką nors prideda ar pakeičia, prikuria įvairiausių juokingų 
nutikimų, tad visą laiką netyla klausytojų juokas. Dažniausiai 
pasakotojas pradeda šiais žodžiais ir sveikinimais: 


Sveiki, čia susirinkę hindai, musulmonai, 
Jus sveikinu visus, visus. .. 

Daug pasakų aš moku, 

Bet jų neporinsiu šiandieną. 

Aš padainuosiu apie Madhumalą, 
Paseksiu pasaką šią įdomiausią. 


* ** 


Kadaise vieną šalį valdė karalius, kuris turėjo begales pi- 
nigų ir brangakmenių, kareivių ir tarnų, karalienių ir dvariškių, 
dramblių ir žirgų. Nieko daugiau jam netrūko, tik sūnaus, sos- 
to paveldėtojo. Tačiau žmonės šnairai žiūrėjo į savo valdovą. 
Karalienių jie gailėjosi, bet stengdavosi auštant nesusitikti nei 
karaliaus, nei jo žmonų. Mat nelaimę lemiantis ženklas buvo anks- 
ti ryte sutikti vedusį vyrą ar moterį, neturinčius sūnaus. 

(Čia pasakotojas neretai nukrypsta ir ima gražbyliauti apie 
baisias kančias pragare, kurios laukia vyrų ir moterų, neturin- 
čių sūnaus; ir priešingai, jis gali papasakoti apie malonumus 
danguje, kur patenka sūnų motinos ir tėvai.) 

Vieną ankstų rytą išėjo karalius į sodą. Jį pamatęs, sodinin--. 
kas skubiai nusisuko ir dingo. Skaudžiai įžeistas pasijuto val- 
dovas. Grįžo jis į rūmus ir užsirakino kambaryje... Nei gėrė jis, 
nei valgė. Prabėgo kelios dienos ir naktys, bet karalius nelietė 
maisto nei gėrimo, ir visi aplinkui nepaprastai liūdėjo. Karalie- 
nės karštai meldėsi, o ištikimi dvariškiai troško, kad įvyktų ste- 
buklas. 

(Šioje vietoje pasakotojas gali pagarbinti Alachą ir jo pa- 
daromus stebuklus.) : 

Ir stebuklas įvyko. Aštuntą dieną į rūmus atkako ilgabarzdis 
elgeta, visą kūną pelenais apsibarstęs, kaktą dideliais tikėjimo 

ženklais išsimarginęs. Radęs visus nuliūdusius, paklausė, kas 
atsitikę. Jam viską papasakojo. Nuramino žmones atsiskyrėlis 
ir liepė pakviesti karalių. 

Atėjo karalius iš kambario, kuriame buvo užsirakinęs, ir pa- 
BALŠIS! nusilenkė išminčiui. Palaimino jį elgeta ir tarė: 

— Neliūdėk, duosiu aš tau du vaisius. Vieną suvalgyk pats, 
kitą duok karalienei. Ir jūs turėsite sūnų, bet su viena sąlyga. 
Ištisus dvylika metų reikės tavo sūnui gvventi požeminėje bu- 
veinėje. Negalės berniukas matyti nei saulės, nei mėnulio. Jeigu 
jis per anksti išeis iš požemio ir išvys pasaulį, gali žūti. Tada 
jo lauks sunkūs išmėginimai, bet jeigu jų nepabūgs, gyvens il- 
gai ir laimingai. 

Tai taręs, paliko išminčius du vaisius ir išnyko. 

Džiaugsmas atėjo į rūmus ir į visą kraštą, kai buvo pa- 
skelbta, kad karalienė laukiasi. Ji persikėlė į tvirtą požeminį 
būstą, kur pagimdė gražų berniuką. Nė karto karalienė neiškėlė 
kojos iš požeminio kambario ir gyveno ten drauge su sūnumi. 
Berniukas nežinojo, kaip atrodo pasaulis. Tačiau jam buvo labai 
smalsu, kodėl geležinės durys visą laiką užrakintos ir kodėl 
jam negalima pro jas išeiti. Dieną ir naktį griežti sargai bu- 
dėdavo prie geležinių durų. Bet painūs likimo keliai. Telikus tik 
vienai dienai ligi dvylikos metų, auštant rytui prie geležinių durų * 
užmigo sargas, pavargęs po naktinio budėjimo. Prisėlino princas 
prie durų, pamatė raktą, gulintį šalia sargo, čiupo jį, atsirakino 
duris ir išėjo laukan. Jam atsivėrė platus pasaulis. Išvydo prin- 
cas saulę, rūmus. Ir leidosi bėgioti apsvaigęs iš džiaugsmo. 

Tuo tarpu rūmus apėmė siaubas. Motina karalienė blaškėsi 
ieškodama princo. Karalius, išgirdęs liūdną naujieną, tarsi pa- 
klaikęs išbėgo iš dvaro. O berniuką jie rado linksmai išdykau- 
jantį sode, saulės atokaitoje, ir valgantį sultingus vaisius tiesiog 
nuo medžių. 

Bet susitvardė karalius ir. drąsiai žvelgė ateitin. Įsakė jis 
mušti būgnus, visur paskelbti, kad princui renkamas vardas, ir 
sukviesti panditus, mokytus brahmanus, -sugalvojusius, ką pa- 
siūlyti. Daug vardų buvo sumanyta. Bet atsirado ten vienas ne- 
užauga brahmanas, kuris mikčiojo ir bjauriai klibinkščiavo. Žmo- 
na varu jį buvo išvariusi į karaliaus rūmus, kad pasiūlytų var- 
dą Madanas Kumaras. Mat buvo susapnavusi, kad šis vardas 
karalaičiui tikrai patiksiąs. Sukaupė brahmanas visą savo drąsą 
ir patraukė į rūmus. 

Padeklamavo jis žmonos. sukurtas eiles, šlovinančias žavųjį 
princą, ir pasiūlė pavadinti jį Madanu Kumaru. Karalaitis su- 
šuko: 

— Man patinka šis vardas! Man patinka šis vardas! 

Karalienė linktelėjo, ir dvariškiai ėmė džiaugsmingai šaukti, 
jog tai puikus vardas gražiajam princui. Skurdžius neužauga 
brahmanas gavo skrynią pinigų ir išėjo iš rūmų net sulinkęs 
po sunkia našta. 

(Šioje vietoje pasakotojas dažnai priduria šalutines isto- 
rijas apie tai, kaip sukčiai ir vagys norėjo atimti iš neūžaugos 
brahmano pinigus ir kaip galiausiai šiam pasisekė grįžti į sa- 
vo sukiužusią lūšnelę ir atiduoti skrynią žmonai. Po to pasaka 
tęsiama toliau.) 

Užaugo princas ir susidraugavo su kotvalo ir vizirio sūnu- 
mis. Kasdien susitikdavo draugai ir valandų valandas praleis- 
davo kartu. Vieną gražų rytą, karaliui nežinant, susiruošė triju- 
lė į medžioklę. Dieną jie medžiodavo, o naktį ilsėdavosi pala- 
pinėje. Trečią naktį išgirdo Madanas Kumaras dvi fėjas, Kalpa- 
rę ir Nidraparę, einančias pro šalį ir besišnekančias. Kalparė 
kalbėjo: 

— Madhumala, gražioji Subarnadvipo karaliaus Mahitalo duk- 
tė, būtų puiki žmona Madanui Kumarui. 

Madanas Kumaras ir tarė: 

— Ar galite mane ten nugabenti ir padėti susitikti su Mad- 
humala? 

Sutiko abi fėjos ir nuskraidino Madano Kumaro guolį į Su- 
barnadvipą. Pačios atsivėrė princesės Madhumalos miegamojo 
"durys, pasitikdamos princą. Abu jaunuoliai iš karto kiis kitam 
krito į akį ir apsimainė žiedais. Laimingi jie drauge praleido 
naktį ir prisiekė vienas kitam amžiną meilę. Anksti rytą Ma- 
dano Kjumaro guolis vėl atsidūrė palapinėje. O princas grįžo į 
rumus. 

Nuo tada Madanas Kumaras tarsi iš galvos išsikraustė, ir 
Madhumala Subarnadvipe atrodė netekus nuovokos. Abu sva- 
jojo vienas apie kitą ir elgėsi keistai. Nieko nesuprasdami ka- 
raliai labai nerimavo, kvietė daugybę daktarų — hakimų ir vaid- 
jų. Bet tie nieko neįstengė padaryti. 

Tuo tarpu Madanas Kumaras ir jo tolima mylimoji protar- 
piais imdavo abejoti: „Gal tai buvo sapnas, tik saldus sapnas? 
Gal man pasivaideno?“ Bet vos jie pažvelgdavo į žiedus ant pirš- 

tų, tuoj pat susigriebdavo: „Jeigu tai tebuvo sapnas, tai kieno 
gi žiedą aš nešioju?“ 

Niekas negalėjo išgydyti Madano Kumaro. Drąsus būdamas, 
princas veržte veržėsi į tolimą kelionę. Karalius sutiko jį išleisti. 
Viską jis būtų padaręs, kad tik nuramintų sudrumstą princo 
širdį. Įsakė jis išpuošti keturiolika didelių laivų, kad tiktų prin- 
cui ir jo palydai. Kapitonu paskvrė Gaurdharą. Tas Gaurdharas 
'buvo karališkas kapitonas, ir įpročiai jo buvo karališki: miego- 
davo auksinėje lovoje, o kojas pasidėdavo ant sidabrinės. Kapi- 
tonas jis buvo neprilygstamas. 

Ir štai laivai pajudėjo. Princas Madanas Kumaras plaukė 
pirmajame, kuriam vadovavo Gaurdharas. 

(Čia pasakotojas dažnai ima balsu mėgdžioti irklų pliauškė- 
jimą upėje taip puikiai atkartodamas garsus, kad klausytojai lie- 
ka sužavėti. Vaizduodamas, kaip laivai plaukia pro kaimus 
ant upės krantų, kur čirškia ir čiulba paukščiai, ganosi gyvu- 
liai, pasakotojas tikroviškai mėgdžioja čiulbesi, čirškimą, veršiu- 
ką šaukiančios karvės mūkimą, tolumoje suskambėjusią irkluoto- 
jų dainą. 

Paskui pasaka vėl tęsiama toliau.) 

Kaipgi sekėsi princui Madanui Kumarui? Tarsi pamišęs jis 
nuolatos vis lipo į denį, klausinėjo, ar dar nematyti Madhuma- 
los žemės, ir vėl leidosi žėmyn. Pagaliau po ištisus mėnesius 
trukusios - kelionės kapitonas išvydo Subarnadvipą ir pranešė 
princui. Neapsakomai džiaugėsi karalaitis. Bet staiga užėjo bai- 
si audra, laivų stiebai sulūžo. Bangos laivus svaidė it šapelius. 
Princo laivas nugrimzdo į smėlėtą upės dugną. Madanas Kuma- 
ras krantą pasiekė įsikibęs į brinjalą, augalą, kuris:buvo šimto 
ir vienerių metų. Pasakė princui brinjalas, jog dabar tasai turįs 
vesti mergaitę iš gretimo kaimo. Nuo to laiko teko princui blaš- 
kytis iš vienos vietos į kitą ir kelis kartus vesti, kol pagaliau jis 
vėl išvydo Madhumalą. 

(Pasakotojas trumpai apdainuoja kiekvienas jo vestuves). 

Pagaliau pasiekė karalaitis Subarnadvipo šalį. O kas tuo me- 
tu nutiko Madhumalai? 


Mergaitė atrodė sveikos nuovokos netekusi, ir daktarai nu- 
sprendė, kad tik vestuvės' ją išgydys. Bet kas gi norės vesti 
pamišėlę, kuri be perstojo kalbasi su savimi, raunasi plaukus ir 
ašaroja? Galų gale rado tokį vaikiną, kuris buvo žvairas ir tu- 
rėjo gūžį. Jis mikčiojo ir vos paėjo. Be to, buvo kuprotas, pri- 
plota nosimi. Sumokėjo karalius vaikino tėvui ir įsakė atgabenti 

sūnų į rūmus vestuvėms. Drebėjo tėvas iš baimės. Neabejojo žmo- 
gelis, kad jo sūnus po vestuvių būsiąs nužudytas. Taip bekeliau- 
damas į rūmus su savo kupriuku, pamatė jis Madaną Kuma- 
rą, einantį tartum sapne. Ėmė žmogelis ir pasiūlė princui nu- 
kakti į rūmus vietoj jo sūnaus, vesti karalaitę ir. už tai dar 
gauti pinigų. Nieko daugiau Madanui Kumarui ir nereikėjo. Jis 
nedvejodamas sutiko. 

Susituokė Madanas Kumaras su Madhumala. Pažvelgė nuo- 
taka į savo žiedą ant jaunikio piršto, o ir Madanas Kumaras pa- 
stebėjo savo žiedą ant Madhumalos pirštelio. Nepaprastai apsi- 
džiaugė abu įsimylėjėliai. Gausiai auksu apdovanojo kuprelį ir 
jo tėvą, kad Madaną Kumarą surado. Nuo to laiko Madanas Ku- 
maras ilgai ir laimingai gyveno kartu su Madhumala. Ir valdė 
jis abi karalystes. 


* ** 


Su visais pagražinimais ir pauzėmis ši istorija porinama 
kelias valandas. 

Pasaka apie Madhumalą turi bendrų bruožų su viso pasaulio 
pasakomis. Daugelis tautų tiki stebuklingomis elgetų dovanomis, 
įvairiais tabu, dangiškomis jėgomis, kuria pasakojimus apie ke- 
liones jį tolimus kraštus, sunkias užduotis, nelaimes ir galiau- 
siai laimingus sugrįžimus. Šioje istorijoje paliečiama ir poli- 
gamija, kadaise buvusi būdinga Indijai, bet tik kaip įžanga prieš 
pagrindines vedybas. Visada pabrėžiamas brahmanų ir ypač iš- 
minčių neturtas, bet galų gale jiems būna atlyginta. Pasaka 
apie Madhumalą buvo sueiliuota, tačiau eilių autorius nežinomas. 


BEHULA 


Žmogiško liūdesio kupina pasaka apie Behulą gerai žinoma 
įvairiose Indostano pusiasalio vietose, pavyzdžiui, Bangladeše, 
Bihare (Bhagalpūro provincijoje), kai kuricse Vakarų Bengal!i- 
jos dalyse. Si istorija pasakoja apie tai, kaip gyvačių deivė Man- 
sa Devė buvo priimta į aukštesniųjų dievų tarpą hindų pan- 
teone. Mansa Devė yra pagrindinė bedjų bendruomenės deivė, ku- 
ri gaudo gyvates, jas dresuoja ir išspaudžia jų nuodus. Bedjai 
moka gydyti žolynais, žino mantras bei užkeikimus nuo gyva- 
čių įgėlimų, todėl be jų pagalbos sunku būtų išsiversti liūčių 

metu, kai gyvačių įkandimai itin dažni pelkėtuose kaimeliuose. 
Pasakojama, kad Mansa Devė nepaprastai troškusi patekti tarp 
aukštesniųjų dievų ir deivių, bet tai buvę neįmanoma, kol turtin- 
gas dievo Šivo garbintojas, vardu Čandas Saudagaras, nepradės 
jai melstis. O Čandas Saudagaras tik šaipesis iš Mansos Devės, 
mat ši buvusi bedjų, daug žemesnės kastos, deivė. Tuomet Mansa 
Devė pasiryžusi palenkti Čandą Saudagarą gudrumu. 

Ba Ei šios istorijos neužsiminus, jog „Bengaii- 
nių, krūmokšnių ir piktžolių, todėl ten veisiasi daugybė gyvačių, 
o kai kurios iš jų labai nuodingos. Daug ir vandens gyvačių. 
Paprastai bedjai su savo moterimis ir gyvačių pilnais krepšiais 
keliauja būriais iš kaimo į kaimą, apsistodami kur nors pakraš- 
čiuose. Bedjų moterys prekiauja moteriškais papuošalais — ka- 
roliais ir įvairiais niekučiais. Jos sąmojingos, todėl mėgstamos 
jaunesnių moterų ir merginų. Be to, bedjai atsigabena šakne- 
lių ir žolių, kurių vienos parduodamos kaip patikimi priešnuo- 
džiai, o kitos gydo gyvačių įgėlimus. Jei kam nors įkanda gy- 
vatė, kviečiami bedjai, kurie ilgai murma užkeikimus, duoda 
nukentėjusiam pauostyti stipriai kvepiančių žolynų, įkvėpti sau- 
sų miltelių, gerti nuovirų. Bedjai kviečiami ir tada, kai įtaria- 
ma, jog brūzgynuose ar džiunglėse už namų tūno gyvatės. Tuo- 
met bedjas -apsiraišioja rankas įvairiom šaknelėm ir piktžolėm 
iš savo krepšio ir tarsi dresuotas šuo uostinėdamas vaikšto 
nuo kupsto prie kupsto, landžioja: po tankumynus. Staiga jis 
suklykia, ima greitai kalbėti mantras ir čiumpa gyvatę. Pra- 
sideda kova, ir po poros minučių angis jau raitosi aplink tvir- 
tai laikančią ranką, o tuo tarpu bedjo žmona grubiomis replė- 
mis mikliai išlupa nuodingas iltis. Tada gyvatė įmetama į krepšį 
ir uždengiama. Persigandę kaimiečiai su palengvėjimu atsidūs- 
ta ir apipila bedjų porą pinigėlių lietumi. 

Ne. mažiau įdomus ir bedjų gydymas įgėlus gyvatei. Bedjas 
ima be perstojo šiurkščiai grasinti Mansai arba Padmai Devei, 
gyvačių deivei, kad ši išgydytų nukentėjusijį. Jis dainuoja apie 
tai, kaip dievas Mahadevas įspėja savo žmoną Parvatę dėl baisių 
pasekmių, jeigu ligonis nepasveiks. Kartkarčiais apsvaigusiam 
žmogui bedjas duoda vaistų, kad tas neužsnūstų, arba liepia 
įkvėpti sausų miltelių. Pagaliau išvargintas ligonis atsisėda, o 
aplinkui nuaidi palengvėjimo šūksniai Mat viskas vyksta po 
atviru dangumi, stebint miniai žmonių. Gvvačių kerėtojo žmona 
sėdi tolėliau šnibždėdama užkeikimus, 1es žino, kad jeigu li- 
gonis mirs, jos vyro laukia dideli nemalonumai. Bedjų iš Bang- 

ladešo moterys yra gražios, labai linksmos, ir sakoma, jog lin- 
kusios greitai įsimylėti. Saikingomis šnekomis apie meilę ir links- 
mu būdu jos patraukia jaunimą, tačiau smarkuolį, išdrįsusį per- 
žengti padorumo ribas, moteriškės nedelsdamos griežtai subara. 
Jos visada turi parduoti kaspinų, raudono dažo, pigios kosme- 
tikos, ko paprastai nebūna atokiuose kaimeliuose, tad kaimo mer- 
ginos — nuolatinės jų pirkėjos. 

Ir vis dėlto Mansa Devė negalėjo patekti tarp aukštesniųjų 
hindų dievų ir deivių. Jai tai buvo didžiulė gėda. Turtingieji 
ramindavo deivę per jos šventiką, kuris taip pat priklausė že- 
mesniajai kastai. Galiausiai nusprendė Mansa Devė padaryti tam 
galą. Ėmė ji ir sugalvojo štai ką. Čandas Saudagaras buvo tur- 
tingas prekijas, ir jo didelių bei mažų laivų flotilė, prikrauta 
brangių prekių, dažnai išplaukdavo į tolimus kraštus ir sugrįž- 
davo su svečių šalių gėrybėmis. Didieji laivai buvo skam- 
biai pavadinti Madhukaru, Lakher Saudagaru, Sankhačura, Udaj 
Tara, Sankhataliu ir Indrapatu. Tie didieji turėjo dviejų 
šimtų su viršum žmonių įgulą. Čandas Saudagaras, kurio var- 
das reiškė „turtingas pirklys“, buvo karštas dievo Šivo (arba 
Mahadevo) garbintojas. Mansa Devė ir pranešė pirkliui, kad jei- 
gu šis jai melsiąsis, tai jo turtai vis didėsią, o pats jis tapsiąs 
galingiausiu karalystės pirkliu. Bet Čandas Saudagaras tik šai- 
pėsi iš tokio pasiūlymo. Kaipgi jis galįs melstis Mansai Devei, 
bjaurių gyvačių ir bedjų, tokios žemos kastos, deivei? Tačiau 
Mansa Devė nepasidavė. Juk jeigu pirklys nors kartą jai pasi- 
melstų, ji būtų priimta tarp tokių dievų kaip Šivas, Parvatė ir 
Višnus. Tad sumąstė Mansa Devė negarbingą planą. Mat ir 
dievai moka kerštauti. Ji pareiškė, kad mylimam vienturčiui Čan- 
do Saudagaro sūnui Lakhindarui jo vestuvių dieną įgelsianti gy- 
vatė. Tačiau nenusiminė Čandas Saudagaras. Pastatydino jis 
plieninį namą ir labai saugojo, kad nei mažiausiai gyvatukei ne- 
liktų nė plyšelio prasmukti į jaunavedžių kambarį. Bet Mansa 
Devė papirko vieną mūrininką, ir jis paliko sienų sandūroje 
plauko platumo skylutę, kurios negalėjo įžiūrėti nei pastabiau- 
sias sargas. 

Buvo išrinkta labai graži nuotaka, vardu Behula, ir Lakhin- 
daras vedė su didžiulėm iškilmėm, bet visos ceremonijos vyko 
tik plieniniame name, o visi dalyvavę vyrai ir moterys atidžiai 
žiūrėjo, kad kas neatsineštų nė mažiausios gyvatukės. Stojo nak- 
tis, ir jaunoji pora nuėjo pailsėti. Tuomet paleido Mansa Devė 
plauko plonumo gyvačiukę, kaip tik tai progai sukurtą. Plauko 

plonumo gyvačiukė tyliai įšliaužė vidun, kai jaunavedžiai sal- 
džiai miegojo vienas kito glėbyje. Nuodingasis šliužas suleido 
Lakhindarui pačios deivės parinktus nuodus. Jie paveikė aki- 
mirksniu. Tesuspėjo Lakhindaras sušukti, kad jam įgėlusi gy- 
vatė, ir krito negyvas. Tuo tarpu plauko plonumo angis iššliaužė 
nepastebėta. Neapsakomas siaubas apėmė visus. Pirklys ir jo 
šeima apkvaito iš sielvarto. Baisiausiais keiksmais apibėrė gy- 
vačių deivę Čandas Saudagaras. Tačiau nelaimė jau buvo išti- 
kusi jo namus. Lakhindaras, didžiausias pirklio šeimos turtas, 
gulėjo negyvas. Gražuolė jaunoji nuotaka vestuvių naktį tapo 
našle. 

Išaušo diena, prasidėjo pasiruošimai laidotuvėms. Žmogus, 
miręs nuo gyvatės įkandimo, nelaidojamas įprastiniu būdu su- 
deginant kūną, todėl buvo nutarta, jog Lakhindaro kūną tarnai 
paguldysią į laivę bhelą, iš gysločių nupintą. Turtuolio pirklio 
sūnus būsiąs prarytas krokodilų ir žuvų. Nelaimė buvo tokia 
skaudi, jog šimtai raudotojų rinkosi tylėdami. Per didelė buvo 
kančia, kad išsilietų žodžiais. 

Jaunoji nuotaka našlė pareiškė, kad plauks bheloje kartu su 
savo mirusiu vyru. Apstulbo Čandas Saudagaras, ir visa jo šei- 
ma apstulbo. Dar baisesnis sielvartas užgniaužė kvapą raudoto- 
jams. Ziaurieji krokodilai suėsią našlę gyvą. Nežinia, kur srovė 
nunešianti bhelą, nedori žmonės galį padaryti daug pikto jaunai 
gražuolei, galinti užeiti audra su lietumi, o mirusiojo kūnas im- 
siąs pūti. Visa tai kėlė siaubą raudotojams ir Čando Saudagaro 
šeimai. Visaip stengėsi jie atkalbėti Behulą, bet ši tvirtai laikė- 
si savo. Jeigu gražusis jos vyro kūnas esąs skirtas žiaurių kro- 
kodilų dantims, tai tegu ir josios kūnas jiems atitenkąs. Mirtis 
būsianti bejėgė atskirti ją nuo vyro. Jokie maldavimai nepa- 
dėjo. Jau apsisprendusi buvo Behula, tad palietė ji Čando Sau- 
dagaro ir kitų vyresniųjų kojas ir pasakė atsiduodanti likimo 
valiai. 

Matant tūkstančiams žmonių, aidint šventiems pučiamų kriauk- 
lių garsams, apkabino Behula savo mirusį vyrą, ir bhela buvo 
nustumta nuo kranto. Palankus vėjas netrukus nunešė ją į upės 
vidurį. 

Bėgo dienos ir naktys. Nepaliko savo vyro skaisčiausioji žmo- 
na Behula. Jai jis nebuvo miręs. Ji baidė nuo kūno muses. Ap- 
linkui plaukiojo didžiuliai krokodilai, bet laivė neapsivertė. Argi 
nespindėjo nuotakos našlės aureolė? Krokodilai ir žuvys tik pa- 
lydėjo laivę, pagarbiai nusilenkė ir dingo. Prasidėjo baisios aud- 
ros ir kilo vėjai, lūžtančios bangos mėtė ir supo laivę. Tačiau Be- 

hula buvo su savo vyru ir meldėsi deivei. Audros ir vėjai nuūžė 
tolyn. Tuomet prapliupo liūtys, Behula ir Lakhindaro kūnas per- 
mirko kiaurai. Laivė ėmė leisti vandenį. Bet Behula nepalūžo ir 
nesusvyravo. Susigėdo, sutriko lietaus dievas, o vėjų dievas pa- 
siuntė švelnų vėjelį, kuris išdžiovino keliautojus. Gražiąją mo- 
terį pamatė piktadariai, priplaukė prie Behulos su kitomis lai- 
vėmis ir bandė ją gąsdinti, bandė meilumu palenkti, kad ši mes- 
tų velionį ir eitų gyventi su jais. O Behula net nesiklausė. Stip- 
rios bangos ir sūkuriai paskandino nedorėlius, o Behulos laivė 
plaukė toliau. Lakhindaro kūnas ėmė pūti, tačiau Behula neju- 
to baisios smarvės. Lakhindaras — jos vyras, ir jo kūnas buvo 
šventas jaunajai našlei. Sykį, laivei priartėjus prie kranto, pa- 
sirodė kelios raganos ir šokdamos ėmė gąsdinti, kad tuoj suėsian- 
čios abudu,— ir pūvantį Lakhindaro lavoną, ir švelnų Behulos 
kūną. Bet ji nepaisė raganų grūmojimo. Ir pranyko piktosios 
raganos pajutusios nuotakos tyrumo ir meilės aureolės spindesį. 
Netrukus: pasirodė mergelė, graži ir dailiai pasidabinusi, ir kad 
įniks kalbinti Behulą viską mesti, nes pūvantis Lakhindaro kū- 
nas tuoj visiškai suirsiąs, tad verčiau jį Behula tepalieka dabar 
ir teeina gyventi drauge su gražiąja prašytoja. Tai buvo irgi 
nedora mergelė. Bet nuotaka jos žodžių nesiklausė. Laivė ne- 
šė toliau pasroviui Behulą ir velionį Lakhindarą. 

Bėgo savaitė po savaitės, o Behulos išmėginimams vis ne- 
buvo galo. Jos meilė vyrui ir tikėjimas, kad dievas jį atgaivin- 
sįąs, sujaudino visą Dhruboloką, dangiškąją dievų buveinę. Si- 
vo žmona Parvatė pasakė savo viešpačiui, jog Lakhindaras turi 
būti atgaivintas. Mat deivė bijojo, kad Behula po mirties gali 
tapti daug galingesnė dievaitė. Sunerimo ir Višnus, pasitafė su 
Šivu. Negalima leisti Behulai šitaip žūti, nes ji taps pati galin- 
giausia dievybė danguje. Turi būti atlyginta jos tvirta meilė, 
ištikimybė ir atsidavimas vyrui, jos nesvyruojantis tikėjimas, 
kad dievas grąžinsiąs vyrui gyvybę. Sėdo abu dievai, Sivas ir 
Višnus, į savo dangiškus vežimaičius ir nuvyko pas vyriausiąjį 
viešpatį ir kūrėją Brahmą. Paklausė Brahma, kas juos atvijo į 
Brahmoloką, jo buveinę. Papasakojo jam dievai Behulos isto- 
riją. Išklausė Brahma ir pasisakė, kad pastaruoju metu jį labai 
dažnai kažkas trikdydavę ir tik dabar jis supratęs, kas tai buvę. 
Tai Behulos spindesys neduodavęs jam ramybės, bet Brahma 
dar norįs savo akimis įsitikinti. Pasitarė trys dievai ir išsikvietė 
Mansą Devę. Si, daug menkesnė deivė, drebėdama stojo prieš 
šventąją trejybę — Brahmą, Višnų ir Šivą. Bemat jai buvo įsa- 

kyta atgaivinti Behulos vyrą ir grąžinti ramybę žemei ir dan- 
gui. Nebeturėjo Mansa ką daryti, tačiau nuolankiai paprašė pri- 
versti Čandą Saudagarą nors kartą jai pasimelsti, nes jos gar- 
bė taip pat turinti būti išsaugota. Pasvarstė dievai, pasvarstė ir 
sutiko. Netrukus išvydo sapne Čandas Saudagaras dievą Šivą, 
kuris pranešė pirkliui, kad jo sūnus būsiąs atgaivintas ir visi su 
prekėmis nuskendę jo laivai būsią Mansos Devės sugrąžinti, bet 
už tai jis privaląs nors kartą šiai deivei pasimelsti. Sutiko Čandas 
Saudagaras ir karštai, su atsidavimu pasimeldė Mansai Devei. 

Tą akimirką pakilo vėtra, sužaibavo ir sugriaudė virš Behulos, 
kuri ištikimai tebesėdėjo didžiulių bangų svaidomoje bheloje ša- 
lia pūvančio ir yrančio savo vyro kūno. Našlė karštai meldėsi. 
Staiga viskas nurimo. Lakhindaras atsisėdo spindintis ir. besi- 
šypsąs, o laivė atsidūrė Čando Saudagaro kaime. Suskambėjo 
džiaugsmingi šūksniai. Tėvai išskubėjo pasitikti Behulos ir Lak- 
hindaro. Visi buvo nepaprastai laimingi. Žmonės kūrė dainas apie 
ištikimą Behulos meilę ir karštą tikėjimą. Patenkinta- buvo ir 
Mansa Devė. Juk pagaliau ji pateko tarp išrinktųjų. 


Pasaka apie Behulą deklamuojama eilėmis arba sekama, bet 
ji visada valandų valandas žavi vyrus ir moteris. Jie rauda 
kartu su Behula, o galiausiai drauge su ja džiaugiasi. 


SEPTYNI BROLIAI IR SESUO 


Ši pasaka žinoma visoje Bengalijoje. Bengalų tautosakinin- 
kas Dakšina Randžanas Mitra Mazumdaras 1899 metais išgirdo 
šią istoriją iš šimtametės senutės, gyvenusios Tengaile (dabar 
Bangladešas), ir 1906 metais išspausdino ją rinkinyje „Senelės 
pasakų skrynia“. Pasaką nepaprastai mėgo Rabindranatas Tagorė 
ir Dinešas Čandra Senas, pirmasis bengalų literatūros istorikas. 
Deja, tais laikais Indijoje dar buvo nežinomas garso įrašymas, 
todėl liko neišsaugotos pasakotojos alapinės balso intonacijos, 
pauzės, per nosį atliekami dainų intarpai, atodūsiai, kostelė- 
jimai. 


x*** 


Kitados gyveno karalius, kuris turėjo septynias žmonas. Še- 
šios karalienės buvo labai pasipūtusios, tik septintoji, jauniau- 
sioji, — kukli ir geraširdė. Todėl visas dvaras ją mėgo. O kara- 

lius ją didžiai mylėjo ir daugiausia laiko praleisdavo su ja. Už- 
tat kitos šešios karalienės labai jaunėlei pavydėjo. 

Kai jauniausioji karalienė pasijuto belaukianti kūdikio, vy- 
resniosios net pajuodo iš piktumo, mat vaikų nė viena neturėjo. 
Tad ėmė ir susimokė šešios karalienės prieš septintąją. 

Jos pasidarė labai meilios jaunajai karalienei ir imdavo apie 
ją šokinėti, vos tik moterų pusėje pasirodydavo karalius. Kara- 
lienės pasisiūlė valdovui rūpintis jaunėle, kai ši gimdys. Jos 
sakė, kad greičiausiai gimsiąs princas ir koks prašalaitis galįs 
jį nužiūrėti pikta akimi. Įtikino karalių šie jų žodžiai, nors 
jauniausioji žmona nelabai tuo džiaugėsi. | 

Pagaliau atėjo lauktoji diena. Iš karalienės kambario į ka- 
raliaus pusę buvo nutiesta auksinė grandinė su varpeliu gale. 
Valdovas liepė vyresniosioms karalienėms patraukti už grandi- 
nės tuojau pat, kai gimsiąs kūdikis, kad karalius išgirdęs skam- 
bėjimą galėtų ateiti jo pažiūrėti. 

Jauniausioji karalienė alpo nuo skausmų, užtat pagimdė sep- 
tynis gražius sūnus ir vieną žavingą dukrelę. 

Šešios karalienės tuoj pat vaikelius pasmaugė ir pakasė ne- 
toliese buvusioje šiukšlių krūvoje, o vietoj jų paėmė kelis šu- 
nyčius ir kačiuką. Nelaiminga motina apalpo išgirdusi, kad gi- 
mė septyni šunyčiai ir kačiukas. Tuomet vyresniosios karalie- 
nės truktelėjo grandinę, ir į haremą atskubėjo karalius. Su aša- 
romis akyse apsakė jam žmonos, kad gimę keli šunyčiai ir ka- 
čiukas. Ir lyg tarp kitko užsiminė, kad jauniausioji karalienė 
esanti ragana. Priblokštas buvo karalius. Bematant įsakė jis 
šunyčius ir kačiuką užmušti, o jaunąją karalienę aprengti purvi- 
nais skarmalais ir išvaryti tvartų kuopti. 

Vyresniosios karalienės kaipmat įvykdė įsakymą. Jaunėlę tuč- 
tuojau išmetė iš rūmų ir paliko vargą vargti. Džiaugėsi šešios 
karalienės, kad jų piktas kėslas pavyko. 

O prie šiukšlių krūvos, kur buvo pakasti ką tik gimę vaikiukai, 
išaugo septyni čampako medeliai ir vienas varpelis. Neilgai tru- 
kus medeliai sukrovė švelniai kvepiančius gelsvus žiedus. Ka- 
raliaus sodininkas, pamatęs žydinčius medelius, sumanė tų žiedų 
pasiskinti. Bet vos iškėlė bambukinę kartį, kad pasiektų žiedus, 
šie bemat pakilo į viršų. Varpelis uždainavo: 

— Atsibuskit, septyni mano broleliai! 

Čampako žiedai atsišaukė: 

— Sesele, ko tu mus kvieti? 

Varpelis sutilindžiavo: 

— Karaliaus sodininkas atėjo. Ar leisite jam nuskinti žiedus? 

Broliai visi kartu uždainavo: 

— Ne, ne, sesele, neleisime sodininkui žiedų pasiekti. Tegu 
ateina karalienės. 

Viena po kitos pasirodė šešios karalienės, bet ir joms nesi- 
sekė. Medeliai ėmė dainuoti: 

— Tegu ateina karalius, o tada pažiūrėsim. 

Tekinas sodininkas nulėkė į dvarą ir papasakojo karaliui, 
koks keistas įvykis nutikęs. Atskubėjo valdovas prie šiukšlių 
krūvos, -pamatė ten stovinčias karalienes ir išgirdo, kad jos 
taip pat žiedų nepasiekė. Tada bambukinę kartį paėmė pats kara- 
lius įsitikinęs, kad jis žiedus tikrai pasieksiąs. Bet ne. Varpelis 
uždainavo: 

— Mano septyni broleliai, pats karalius atėjo — ar leisime 
jam nuskinti žiedus? s 

Broliai atsakė: 

— Ne, ne. Tegu pasirodo vargšė išvarytoji karalienė, kuri da- 
bar baisiausiai skursta ir valo karvides, mes jai žiedus ati- 
duosime. 

Atėjo pamėginti savo laimės išvytoji karalienė, nuplyšusi, 
sudžiūvusi nuo bado ir liūdesio. Septyni medeliai ir varpelis 
kaipmat žiedus nuleido ir iš jų iššoko septyni gražūs berniukai 
ir žavi mergaitė. Tarė jie jauniausiajai karalienei: 

— Motule, miela motule, apkabink mus. Mes — tavo vaikai, 
palaidoti šiukšlių krūvoje! 

Nepaprastai apsidžiaugė išvarytoji karalienė. Iš laimės pravir- 
ko karalius. O šešios nedoros jo žmonos puolė bėgti. Tačiau 
karalius įsakė jas gyvas užkasti į dideles duobes, kurių .dugnas 
ir kraštai prismaigstyti pačių nuodingiausių dyglių. O jauniau- 
siąją karalienę, septynis princus ir dukterį su didžiausiom links- 
mybėm, muzika ir dainom nusivedė į rūmus. Visų džiaugsmui 
nebuvo galo, o karalius su karaliene valdė savo šalį ilgai ir 
laimingai. 


k X*x* 


Seras Tompsonas nurodė vien Indijoje žinomus 44 šios pasa- 
kos variantus — ji iš tiesų be galo populiari. Viename. iš va- 
riantų karalius suvokia, kas nutikę, kai pamato mažą sodininko 
sūnelį, mėginantį pagirdyti savo medinį arkliuką. Karaliui šyp- 
telėjus ir paklausus, ar gali medinis arkliukas gerti, berniukas 
atsako: „Jei karalienė gali pagimdyti šunyčius ir kačiuką, tai 

kodėl negali gerti medinis arklys?“ Tuoj po šio pokalbio nesi- 
davė nuskinami čampako žiedai. Pasaka moko, kad aklas pavy- 
das veda į melą, į nelaimes ir būtinai susilaukia atpildo. Įdo- 
mių variantų turi ši istorija. 


MALANCHAMALA 


„Malanchamala“ — ryškiausias brangakmenis visos Bengalijos 
pasakų karūnoje. Prieš 75 metus Dakšina Randžanas Mitra Ma- 
zumdaras ją išgirdo iš šimtametės senutės lūpų ir pažodžiui at- 
pasakojo dviejuose „Senelio ir senelės pasakų“ rinkiniuose. Pa- 
saką labai gerai įvertino Rabindranatas Tagorė pristatydamas 
šią knygą Bengalijos skaitytojams. Daktaras Dinešas Čandra 
Senas „Bengalijos literatūros istorijoje“ rašo: „Istoriją apie Ma- 
lanchamalą, kuri turi ir būdingų visoms pasakoms bruožų, ir 
unikalaus savitumo, papasakojo sena jugtų kastos moteris. Jai 
buvo daugiau kaip šimtas metų. Rinkinio sudarytojas užrašė 
jos pasakojimą pažodžiui ničnieko nepridėdamas iš savo išsi- 
lavinimo, pažiūrų ir savo kalbėsenos. Moterys 'profesionalės, po- 
rindavusios pasaką po pasakos ir karalių rūmuose, ir vargšų 
lūšnelėse, sukūrė savitą pasakojimo būdą. Pauzės, atodūsiai ir 
net kostelėjimai būdavo perduodami iš vienos pasakorių kartos 
į kitą stebėtinai tiksliai išsaugant istorijų savitumą, ir jis išliko 
ligi mūsų dienų ne kaip negyvos Egipto mumijos, o kaip gyvų 
gėlių vainikas, kupinas gaivos ir aromato.“ 


*** 


Senų senovėje gyveno nelaimingas karalius, kuris neturėjo 
sūnaus. Įvairiausias apeigas atlikinėjo karalius ir karalienė, 
daugybę kartų pasninkavo palankiomis dienomis, niekada nesi- 
skyrė su amuletais. Kartą sušaukė valdovas didelį susibūrimą, 
kurio metu į šventą ugnį negailėdami pylė lydytą sviestą, o sad- 
hūs, atsiskyrėliai ir kiti dievams pasišventę žmonės bylojo mant- 
ras. Galiausiai naktį karalius su karaliene susapnavo tokį sapną. 
Prieš juos stojosi šventasis ir liepė karaliui pasninkauti tris die- 
nas ir tris naktis, nė lašelio vandens per tą laiką nesriuobtelti, 
o išaušus ketvirtajai dienai nueiti į malanchą, sodą, kur jis su- 
rasiąs du auksinius mango vaisius. Kairįjį vaisių tegu suvalgo 
karalienė, o dešinįjį — pats karalius. 


226 


Ištisas tris dienas ir tris naktis rūmuose buvo tylu. Tylėjo 
karaliaus dainininkas, kuris sw daina kas rytą pažadina valdo- 
vą, auksiniuose narveliuose nečiulbėjo paukščiai, karališkose ark- 
lidėse nežvengė žirgai. Dvartarniai vaikščiojo pirštų galais. Ka- 
ralius užsidarė tolimiausiame haremo kambaryje, ir net kara- 
lienė negalėjo pas jį užeiti. Valgio anei gėrimo nė į burną ne- 
ėmė valdovas. Nerūpėjo jam tomis dienomis nė valstybės reika- 
lai, nieko neaptarinėjo jis ir su didžiūnais. 

Ketvirtajai dienai išaušus, prie rūmų - slenksčio sustojo pak- 
širadžas, sparnuotas karaliaus žirgas. Valdovas sukalbėjo ryti- 
nes maldas, apsiplovė ir pasikabino ant kaklo prasadžių gėlių 
"girliandą kaip ypatingą pagarbos dievams ženklą. Ištarė jis sa- 
vo dievų vardus, sėdo ant sparnuoto žirgo ir nuskrido į sodą. 

Rado ten karalius du prinokusius auksinius mango vaisius. 
Nutaikė savo strėlę į šakelę, ant kurios vaisiai kabėjo, šovė tris 
kartus, bet vis pro šalį. Išsigando karalius. Tačiau greit susi- 
tvardė ir liepė atneštį sodininkui bambukinę kartį, su kuria nu- 
mušami vaisiai. Bet vos palietusi mango medį, kartis tuoj pat 
subyrėjo į gabalėlius. Pabandė karalius pasisiekti vaisius kita 
kartimi, bet atsitiko lygiai tas pats. 

Nusiminęs karalius Čandra Radža pasiuntė pakviesti kotvalą 
ir įsakė šiam lipti į mango medį ir kuo atsargiausiai vaisius nu- 
rėkšti. Teko kotvalui, rūmų apsaugos viršininkui, sutramdyti sa- 
vo išdidumą, sliuogti į medį stebint miniai žmonių ir nuskinti 
vaisius. Susirūpinęs monarchas pamiršo kotvalui pasakyti, kad 
šis vaisių nesupainiotų ir šventojo priesakas būtų įvykdytas — 


karalius suvalgytų dešinįjį, o karalienė — kairįjį mango. Ir vai- 
siai susimaišė. 

Pasiėmė juos karalius, paragino žirgą ir parskrido į rūmus, 
kur jo nekantriai laukė karalienė. Suvalgė vaisius valdovų pora 
nuolankiai melsdamiesi. 

O kokią grėsmę užtraukia vaisių supainiojimas, niekas neži- 
nojo. Karalienė pradėjo lauktis kūdikio, ir visa karalystė džiū- 
gavo. Šitaip prabėgo dešimt mėnesių visiems besimeldžiant ir 
beaukojant dievams. 

Ir susilaukė karalienė nuostabaus berniuko. Įsakė valdovas 
vargšus apdalinti pinigais ir saldumynais, panditus apdovanoti 
šaliais ir šilkinėm čadrom, o brahmanus gausiai privaišinti ir 
kiekvienam įteikti po aukso gabalą. Pats karalius davė Žodį iš- 
kasiąs keletą tvenkinių. 

Tačiau neilgai trukus atėjo grėsminga šeštoji diena, kai nak- 
tį dievo pasiuntinė Dhara aplanko naujagimį ir niekieno nemato- 

ma išrašo kūdikio kaktoje linijas, lemiančias jo ateitį. Rūmų kie- 
mas tąnakt -buvo apšviestas molinėmis lempomis, pripildytomis 
brangaus aliejaus. Visa kas tviskėjo auksu, dvaras džiūgavo. 
Reikėjo tik griežtai žiūrėti, kad niekas neužmigtų, o pasamdyta 
moteris burtininkė laukė dievo pasiuntinės, kurią sustabdžius 
bus galima sužinoti karaliaus įpėdinio likimą. 

Karalienė motina, kad neužmigtų, buvo linksminama daino- 
mis ir pasakomis. Visi tikėjo, kad jeigu naujagimis atidžiai sergi- 
mas, dievo pasiuntinė išrašo sėkmę lemiančias linijas jo kaktoje. 

Tačiau vidunaktį visi apsnūdo. Pirmoji užmigo karalienė pa- 
dėjusi ranką ant kūdikio. Tarnaitės, sekusios pasakas ir daina- 
vusios dainas, turėjo liautis, kad nesutrikdvtų karalienės mie- 
go, todėl ir pačios ėmė snūduriuoti, kol pagaliau kietai įmigo. 
Nebesitvėrė miegais ir burtininkė, nors buvo pasamdyta budėti. 
Teisybė, ji sunerimo pajutusi, jog aplinkui neįprastai tylu, tačiau 
paskui nusižiovavo, knapsėjo, knapsėjo ir dar kiečiau užmigo. 
Kai visutėliai sergėtojai pūtė į akį, dievo pasiuntinė Dhara vog- 
čiomis įtykino į vidų ir palytėjo plunksna berniuko kaktą. Taip 
jau nuo amžių yra, kad netgi Dhara neturi galios vedžioti plunks- 
ną, toji juda iš dieviškos malonės, deivė ją tik atneša, kad iš- 
pranašautų naujagimiui likimą. Baigė savo darbą Dhara, jau 
taisėsi išslinkti, bet tuo tarpu nubudo burtininkė, sulaikė deivę 
ir paklausė, ką šioji prirašiusi. Atsakė Dhara, jog netgi ji ne- 
skaitanti likimo linijų, kurias įbrėžia dieviškoji plunksna. Ta- 
čiau moteriškė jos nepaleido ir privertė sugrįžti prie kūdikio. 
Nori nenori peržvelgė deivė tas linijas ir sudrebėjo. Rodė jos 
turtus, išmintį, garbę ir šlovę, tačiau vaikelis gyvensiąs tik dvy- 
lika dienų. Vos Dhara tai pasakė, visi aplinkui prapliupo raudo- 
ti. Rūmų sargai klykė iš sielvarto ir baimės patys nesižinoda- 
mi, ką bedarą. Pakilo karalienė motina ir suaimanavo nesuvo- 
„kiamo siaubo apimta. Drebėdamas, apsipylęs prakaitu nubudo 
karalius ir atskubėjo pas karalienę paklausti, kas gi atsitikę. Pa- 
rodė į princą su Dhara kalbėjusi moteriškė, graudžiai pravirko ir 
išlemeno, ką išgirdusi iš dievo pasiuntinės, kuri išnyko atlikusi 
savo užduotį. Tik dvylika dienų gyvens princas! Nualpo kara- 
lienė, apstulbo karalius. Nenumaldomai raudojo sargybiniai ir 
karalienės rūmų damos. Drambliai ir žirgai ištrūko iš arklidžių 
ir blaškėsi apimti siaubo. Alpo tiek vvrai, tiek moterys. Visas. 
dvaras suakmenėjo iš liūdesio. Vos tik pasklido- baisioji žinia, 
į gatves pasipylė miestelėnai ir nuskubėjo verkdami į rūmus. O 
karalius su savo ministrais ir šventikais nubėgo į sodą, kur 

buvo nuskynę stebuklinguosius vaisius. Ten išvydo jie brahma- 
ną, besimeldžiantį po mango medžiu, ir iš aureolės aplink jo gal- 
vą suprato, jog tai šventas žmogus. Po valandėlės atvėrė brah- 
manas akis, ir karalius nusižeminęs apsakė jam savo sielvartą - 
maldaudamas pažvelgti į princo delną ir ką nors patarti. Su- 
tiko brahmanas ir patraukė į rūmus pėsčias, nors karalius ir siū- 
lė jam palankiną. 

Atidžiai apžiūrėjo jis princo delniuką ir ilgai svarstęs tarė:. 

— O valdove, yra tik vienas kelias — kas nors turi išpirkti 
jūsų prasižengimą, mat jūs abu suvalgėte ne tuos mango vai- 
sius. Princas tik tada gyvens daugiau kaip dvylika dienų, jei 
už jo ištekės dvylikos metų mergaitė. O jūsų mieste tokia mer- 
gaitė iš tikrųjų yra. 

Tai taręs, brahmanas išnyko tarsi jogas. 

Auštant valdovo pasiuntiniai puolė ieškoti dvylikametės žmo- 
nos karalaičiui, kuriam tebuvo sukakusi viena savaitė. Nustebo 
miestelėnai, apstulbo motinos, išsigando tėvai. Bet karaliaus 
sargybiniai neaplenkė nė vieno. Argi nepasakė šventasis brah- 
manas, jog mieste esanti tokia dvylikos metų mergaitė? O ka- 
ralius grįžo į sodą ir ėmė pasninkauti, kol mergaitė bus surasta. 

Ten valdovas ūmai išvydo mergaitę, einančią nusiprausti į 
šalia esantį tvenkinį. Ji atrodė kaip tik dvylikos metų. Ir pa- 
juto karalius, kad ši mergelė galėtų išgelbėti brangųjį jo kūdikį. 
Parodė jis savo sargybiniams į mergaitę, nekaltai žaidžiančią su 
lotoso žiedais tvenkinyje. Sargvba sužinojo, kad ji vardu Malan- 
chamala ir yra kotvalo, policijos viršininko, duktė, be to, kaip tyčia, 
lygiai dvylikos metų. Graži, liekna buvo ta mergaitė, tačiau ne 
karališko kraujo. Kotvalą bemat atvedė sargybiniai pas karalių, 
ir šis įsakė jam tą pačią dieną ištekinti savo dukrą už princo, 
kad tasai liktų gyvas. Karalienė pasiūlė kotvalui už tai ketvirta- 
dalį karalystės ir dar pridūrė įšventinsianti jį ir jo dukrą į ka- 
rališkąją giminę. Tačiau nesidavė įkalbama kotvalo žmona, tri- 
jų dukrų motina, ir grasino nusižudysianti, jei Malanchamala, 
brangiausias jos vaikas, turės tekėti už septynių dienų amžiaus 
kūdikio. O pati Malanchamala tik nusišypsojo ir tarė motinai: 

— Nesielvartauk, tai mano likimas, aš turiu jam paklusti. 
Verčiau paprašyk karaliaus, kad pažadėtų tris dalykus. 

Labai nerimavo dėl vedybų karalius, tad tučtuojau paklau- 
sė, ką gi reiktų prižadėti. 

Malanchamala ir sako: 

— O valdove, ar leisi mano tėvo žentui ateiti į mūsų namus? 

— Pažadu, kad leisiu, — atsakė karalius. 

Tuomet Malanchamala tęsė: 

— Ar tu ir karalienė sutiksite valgyti mano išvirtus ryžius, 
„ kai tapsiu jūsų marčia? 

— Taip, pažadu valgyti, ką tik tu pataisysi, — atsakė -ka- 
ralius. | 

— Ir trečias dalykas,— tarė mergaitė— Ar gausiu aš nuo- 
takos kambariui priklausančius daiktus, ar galėsiu parsivežti 
juos drauge su jaunikiu į savo tėvo namus? 

— Taip, aš tau iškilmingai pažadu,— pasakė karalius. 

Tada mergelė pakartojo: 

— Valdove, saulė danguje tebus liudininkė, kad pažadėjai 
man tuos tris dalykus, kurie parodys pasauliui, jog tu tikrai ir 
iškilmingai sutuokei mane su princu ir priėmei mane į savo 
šeimą. 

Nieko kito karaliui nebeliko, tik patvirtinti duotus pažadus. 
Tuomet Malanchamala oriai pasisuko į savo motiną ir tarė: 

— Neliudėk, brangioji motin, jei būsiu teisėta žmona, aš 
grąžinsiu princui gyvybę, net jeigu mirtis jį pagrobs dvyliktąją 
dieną. Aprenk mane kaip nuotaką ir kviesk šventiką. 

Buvo ji jau nebe linksma dvylikos metų mergaitė, o subren- 
dusi hindų nuotaka, pasiruošusi ištekėti ir puikiai suprantanti, 
ką tai reiškia. Iš dangaus ant jos krito kvapnios gėlės, iš kaž- 
kur toli jai ir visiems kitiems žmonėms skambėjo liūdna, bet 
iškilminga muzika. 

Sutuoktuvės įvyko. Tačiau atsitiko, kas buvo lemta. Prin- 
cas mirė dvyliktąją dieną, ir visa karališkoji šeimyna nepapras- 
tai susirūstino. Dėl šios nelaimės karalius su karaliene kaltino 
Malanchamalą. Įsakė jie nuotaką išvyti. Numetė jai suplėšytus 
ir purvinus drabužius. Atėmė iš jos visus papuošalus. Mergelė 
nesipriešino. Tik akių neatitraukė nuo savo mirusio vyro, dvyli- 
kos dienų kūdikio, su šypsena lūpose miegančio amžinu miegu. 
Ir tarė Malanchamala. savo šešurui ir anytai: 

— Pasielkite su manimi kaip norite, bet atiduokite man ma- 
no vyrą ir pamirškite mudu dvylika metų. 

„Ar ji proto neteko, kad šitaip kalba,— galvojo žmonės.— O 
gal ji ragana ir geidžia suėsti princo lavoną?“ 

Karaliaus įsakymu budelis nukirto jai pirštus ir ausis, krau- 
jas tekėjo upeliais, bet mergelė nejuto skausmo. Ji tik kartojo: 

— O valdove, priešais šventąją jungtuvių ugnį tu atidavei 
man mano vyrą, tai nejaugi laužysi savo pažadą? 

Perpyko karalius ir sušuko: 

— Išveskite šitą raganą ir palikite ją džiunglėse. Išdurkite- 
jai akis ir nukapokite rankas, kad drįso įžeisti valdovą! 

Šoko į priekį kareiviai, bet juos sulaikė galinga nematoma 
jėga, net pats karalius neįstengė iš vietos pajudėti. 

Neilgai trukus nunešė dvariškiai princą ir užkėlė ant laido- 
tuvių laužo. Įkūrė ugnį. Ir nuotaką įstūmė į laužą. Bet ar tik 
nesišypsojo jos lūpos? Įsiliepsnojusi ugnis prarijo jaunavedžius. 
Pasidarė taip karšta, jog raudotojų būrys turėjo gerokai pasi- 
traukti atgal. 

Ūmai prapliupo smarki liūtis, pakilo baisus vėjas. Ir kara- 
liui, ir į laidotuves susirinkusiems žmonėms teko skubėti į pa- 
stogę. Virš jų galvų skraidė raganos ir piktosios dvasios ginda- 
mos juos tolyn. Paėmė Malanchamala savo -mirusį vyrą ant 
rankų ir nulipo nuo laužo. Apsupo ją raganos, piktosios dvasios 
ir ėmė grėsmingai šnypšti: 

— Palik, palik mums lavoną, nelaimingoji, seniai mes nera- 
gavome švelnios kūdikio mėsytės, duok mums jį suėsti, o pati 
nešk iš čia kudašių! — šaukė jos. 

Bet Malanchamala nesudrebėjo. Ji tarė: 

— Jeigu aš esu teisėta princo žmona, niekas iš jūsų neišdrįs 
prie manęs prisiartinti ir atimti mano brangųjį vyrą, kuris am- 
žinai ir iš tiesų priklauso man. 

Raganos ir piktosios dvasios išnyko. Tačiau jų vieton stojo 
kitos, didesnės ir dar baisesnės piktosios dvasios su išsprogu- 
siomis, nuožmiomis liepsnojančiomis akimis ir ėmė staugti: 

— Mala, dabar tu mūsų valdžioje. Neištrūksi iš čia su sa- 
vo vyru. Jis miręs, ir tu privalai jį mums atiduoti. Būk protinga, 
kitaip ir savo gyvastį prarasi. Drožk iš kur atėjus, o savo vyrą 
mums palik. 

Bet Malancha neišsigando. Apsikabino ji vyrą ir patraukė 
tolyn. Ir dvasios išnyko. 

Neilgai trukus priėjo Malancha mišką ir atsisėdo po medžiu 
pailsėti. Čia pasirodė jauna graži mergelė ir tarė: 

— Mala, ar tu mane prisimeni? Mes žaisdavome kartu. Bet 
kas gi čia? Kūdikio lavonas? Mesk jį. Po kelių dienų jis ims 
pūti ir skleisti baisų dvoką, tau nori nenori teks jį išmesti. Būk 
protinga dabar. Palik lavoną, išsimaudyk tvenkinyje, ir aš par- 
vesiu tave namo. Tik paklausyk manęs. 

Atsakė jai Mala: 

— Sesute, jei tu su manimi žaidei, tu mano draugė. Argi 
nematai, kad čia mano vyras? 

Mergelė tarė: 

— Kad nenori geruoju, atimsiu tą lavoną iš tavęs. Negaliu 
leisti tau nešiotis mirusio vaiko kūną. 

Mergelė priėjo arčiau. Mala tik stipriau prispaudė prie sa- 
vęs kūdikį ir švelniai tarė: 

— Sesute, aš esu jo teisėta žmona, ir joks vyras nei moteris 
negali atimti jo iš manęs. Taigi veltui stengies. 

Staiga praskriejo vėjo gūsis ir sužaibavo. Akimirką Malan- 
chamalai akyse tamsu pasidarė. Paskui papūtė švelnus vėjelis 
nešdamas saldų gėlių kvapą. Mergelė išnyko, o Malanchamala 
pajuto, kad jos vyras kūdikis įdėmiai žiūri į ją. Suprato varguo- 
lė, jog ta mergelė buvo deivė, norėjusi ją išbandyti, tad pa- 
garbiai ėmė melstis dėkodama už sugrąžintą vyrui gyvastį. Ap- 
sidairė pasimeldus Malanchamala ir išvydo, jog jiedu atsidūrę 
dailiame mažame namelyje miško vidury, o tame namely priruoš- 
ta visokių kūdikiui reikalingų daiktų: nedidelė aksomu išmušta lo- 
velė, šilta antklodėlė, mažutytė pagalvė iš baltųjų garstyčių, san- 
dalmedžio stukelis, sidabriniai rykai pienui, sidabriniai šaukšte- 
liai jos vyrui kūdikiui maitinti, sumuštas sviesto gniužulėlis ir 
kitkas. Buvo ir šiek tiek pieno. Pašildė Mala šlakelį pieno ir su- 
girdė kūdikiui šaukšteliu. 

Naktį prie trobelės atsibastė tigras su tigre, užuodė žmogaus 
kvapą ir ėmė braižytis apie duris. Kai Malancha jas atvėrė, iš- 
vydo tigras mažylį ir sumaurojo, kad kūdikis būsiąs skanėstas 
jo jaunikliams, o pati Mala tiksianti suėsti jam ir jo žmonai. 
Paaiškino tada Mala, kad vaikelis esąs jos vyras, ir papasakojo 
žvėrims visus savo nutikimus. Neapsakomai susigraudino tigras 
su tigre ir patikino mergelę, kad galinti nieko nebijoti: visa jų 
šeima dieną naktį budėsianti šalia, sergėsianti ją ir jos vyrą. 
Tigrės jaunikliai jau ėdė smulkius gyvūnus, tad ji turėjo atlie- 
kamo pieno, kurį sutiko atiduoti Malai. Nuo tos dienos tigrų šei- 
ma įsikūrė džiunglėse netoli trobelės, o Mala žinojo, kad turi 
tikrus draugus. 

Taip kūdikis išaugo į berniuką, o tigrės pienas suteikė jam 
grožio ir tvirtumo. Jis jau buvo penkerių metų, ir Mala žinojo, 
kad tokio amžiaus berniukas turi pradėti mokytis pas gurų — mo- 
kytoją kaimo mokykloje. Bet kurgi džiunglėse rasi mokyklą? 

Pasiguodė Malanchamala tigrui su tigre ir tarė, kad jai rei- 
kės keliauti į kaimą, kur būtų pathšala — mokykla. 

Tigras pasisiūlė nubėgsiąs kaiman, pastversiąs gurų ir atne- 
šiąs jį dantyse į mišką, o paskui priversiąs likti miške ir mokyti 

berniuką. Nusišypsojo Mala tai išgirdusi ir paaiškino tigrui, jog 
taip nebūsią dora, mat mokytojas taipogi turįs savo šeimą. Sun- 
ku buvo tigrams suprasti, kodėl jų pasiūlymas netinka. Nuliūdę 
atsisveikino jiedu su Mala ir jos vyru vaiku. Tigras pasižadėjo 
atbėgti, kai tik Mala jį prisiminsianti. 

Drąsiai iškeliavo Malanchamala su savo vyru vaiku pasiėmus 
tik ką ne ką į ryšulėlį. Ėjo jiedu, ėjo ir po kelių valandų priėjo 
labai apleistą sodą kaimo pakraštyje. Gėlės jame“ buvo nudžiū- 
vusios, paukščiai nečiulbėjo, visur žėlė aukšta žolė ir džiunglių 
piktžolės. Rado Mala ir tuščią lūšnelę. Matyt, seniai jau nie- 
kas nebuvo joje apsistojęs. Tad nutarė Mala čia apsigyventi. 

Ir staiga įvyko stebuklas. Vos tik Mala pasidėjo ryšulėlį, o 
berniukas ėmė žaisti su sausa lazdute, nudžiūvę medžiai vėl 
dailiai sužaliavo, pražydo gėlės, sučiulbo paukščiai. Gėlėse 
sudūzgė bitės. Dingo piktžolės ir aukšta nepjauta žolė. Šulinys 
netoliese prisipildė vandens. Ištryško išdžiūvęs upelis ir pasileido 
spindinčia krištolo skaidrumo srove. Plačiai, tarsi kviesdamos 
užeiti, atsivėrė lūšnelės durys. Prie Malos pribėgo moteriškė, 
sodininko žmona, ir tarė: 

—-. Kas tu esi? Ar tu dievaitė žmogumi pasivertusi? Prieš dau- 
gelį metų šis sodas liovėsi žydėjęs, kad ir kiek mes triūsėme. 
Niekas čia neaugo. Medžiai nemezgė vaisių. Nudžiūvo čampako 
ir kadambo medeliai. Vyto varpeliai ir vijokliai, kad ir kiek mes 
juos laistėme. Mano vyras, sodininkas, jo brolis ir aš dirbome be 
atilsio, bet kas iš to. Joks paukštelis nenutūpdavo ant šių me- 
džių. Bet vos tik čia įžengei tu, viskas pasikeitė. Koks gražus 
berniukas! Mes neleisime tau išeiti. Meldžiame, lik čia. Pagai- 
lėki mūsų. Kai nebeįstengėme aprūpinti karaliaus rūmų gėlė- 
mis ir girliandomis, nebetekonie valdovo malonės. Pagailėki mū- 
sų ir čia apsigyvenk. Mes padarysime viską, kad jums būtų gera. 

Priėjo berniukas su puokšte saldžiai kvepiančių gėlių ir įtei- 
kė ją Malai. Sutiko Maia čia pasilikti, o sodininko žmona nu- 
sprendė gyventi kartu su ja. Trobelė buvo kaipmat sutvarkyta, 
dar vienas kambarys pristatytas. Bet nesakė Mala moteriškei, 
jog berniukas esąs jos vyras. 

Pavadino jos vaiką Čandramaniku, šviesiuoju mėnulio brang- 
akmeniu. Sodininko žmona papasakojo Malai, jog netoliese esan- 
ti mokykla, kurioje mokosi septyni karaliaus sūnūs ir gražuolė ' 
dukrelė Kančė. Paėmė sodininkė Čandramaniką ir. nuvedė į tą 
mokyklą. 

Bernatant pasižymėjo Čandramanikas per pamokas ir po kelių 
mėnesių toli pralenkė kitus berniukus. Mat turėio jis puikią at- 
mintį. O karaliaus dukrelei Kančei mokslai pradėjo nebesisekti. 
Kartą jos broliai, septyni princai, ėmė jai priekaištauti ir pa- 
klausė, kodėl ji taip prastai mokosi. Ji ir tarė: 

— Broleliai, pasakysiu jums teisybę, pusę laiko mokykloje 
praleidžiu bežiūrėdama į žavų ir mielą sodininkės sūnaus veidą, 
besiklausydama -mokslingų vedų ir puranų žodžių, kuriuos taria 
jo lūpos. Koks jis šaunus berniukas ir koks gražuolis! Negaliu 
atsistebėti, kad jo motina — sodininkė! Jūs visi prieš jį ne aus 
tate. Gėdytumėtės. 

Apstulbo karaliaus sūnūs. Jie ir patys buvo pastebėję, ip 
puikiai sekasi mokykloje Čandramanikui ir kaip visi gurūs jį 
myli. Ir užsidegė broliai baisiu pavydu. Vieną dieną po. pamokų 
jie ir sako Čandramanikui: 

— Klausyk tu, driski sodininkės sūnau, jei nori lankyti tą 
pačią mokyklą kaip ir mes, nevaikščiok tokiais prastais ir su- 
plyšusiais drabužiais. Gero nelauk, jei tinkamai neapsirengsi. 
Mes tave taip apkulsime, kad. tavo rankos ir kojos bus išsukinė- 
tos ir išnarintos. O geriausiai padarysi, jei nė kojos nebekelsi 
į mūsų mokyklą. 

Verkdamas grįžo namo Čandramanikas. Malanchamala ir sa- 
ko sodininkei: 

— Teta, pažiūrėk, ko jis ten verkia. Man širdis plyšta, kai 
girdžiu jį raudant. 

Sodininkė atsakė: 

— Ką tu kalbi? Juk ir man širdis plyšta, kai mūsų brange- 
nybė verkia. 

Pripuolė jos abi prie berniuko. Su ašaromis akyse Čandrama- 
nikas papasakojo, kas jam mokykloje nutikę. Tada prisiminė Ma- 
lancha savo draugą tigrą ir po kelių minučių tasai atšuoliavo 
kartu su tigre ir tigriukais. Nusijuokė žvėris bičiulės bėdą iš- 
girdęs ir dingo. Nurūko jis į drabužių parduotuvę, ir prigąsdin- 
tas pardavėjas kaipmat atidavė jam pačius geriausius drabužius. 

Kitą dieną atėjo Čandramanikas į mokyklą dailiausiai apsi- 
rengęs ir sukėlė dar didesnį septynių princų pavydą, o Kančė 
pamilo jį dar labiau, toks gražus atrodė berniukas su puikiais 
drabužiais. Mergaitė šaipėsi iš savo brolių ir sakėsi mylinti Čan- 
dramaniką ir norinti už jo ištekėti. Išsigando broliai, kad sesuo 
taip svaičioja, ir sumanė kitaip pergudrauti Čandramaniką. Pa 
sakė jie berniukui, jog su tokiais puikiais drabužiais nedera 

vaikščioti pėsčiomis. Tad jis turįs atjoti ant žirgo ir juos lenkty- 
nėse nugalėti, antraip prarasiąs galvą, kad bandęs su princais 
varžytis ir juos moksle aplenkti. Liūdnas, apsiverkęs grįžo namo 
Čandramanikas ir papasakojo savo bėdą Malanchamalai ir tetai. 

Malanchamala jam tarė: 

— Nesielvartauk. Dėdės tigro paprašysiu, ir jis gaus tau 
žirgą. 

Vėl mintimis ji pasišaukė tigrą, ir šis pasirodė. Paprašė Ma- 
lanchamala, kad perneštų ją ant nugaros į tą karalystę, kurioje 
ji vaikystėje gyvenusi. Nusišypsojo tigras patenkintas, kad gali 
jai padėti, pasisodino mergelę ant nugaros ir beregint nunešė ją 
į miestą, kuriame Malanchamala ištekėjo. Bet rado iiedu visus 
namus uždarytus, visas duris užšautas. Turguje nesimatė nė gv- 
vos dvasios. Karaliaus rūmai atrodė ištuštėję, jų nebesaugojo 
sargybiniai, o aukšti vartai buvo aklinai uždaryti. Išvydo Malan- 
chamala, kad pakširadžas, sparnuotas karaliaus žirgas, pamišęs 
bastosi žudydamas ir ėsdamas kiekvieną sutiktą žmogų. Štai 
kodėl rūmai ir namai ištuštėję. Pažino Malanchamala pakširad- 
žą ir suprato, jog šis pamišo jos beliūdėdamas. Drąsiai priėjo ji 
prie karališkųjų arklidžių ir pašaukė žirgą vardu: 

— Harikali, kur tu esi? Tai aš, Malanchamala, kotvalo duk- 
tė, kuri vaikystėje maitindavo tave dubo žole. 

Sužvengė žirgas tolumoje, atskubėjo pas Malanchamalą, pa- 
dėjo galvą jai ant rankų iš didelio džiaugsmo šypsodamasis ir 
linkčiodamas. Papasakojo Malancha žirgui savo rūpestį, ir šis tuoj 
pat sutiko keliauti drauge. Beregint pasveikęs Žirgas ėmė iš- 
dykauti su tigru, stumdytis ir trintis vienas į kitą. Netikėjo žmo- 
nės akimis matydami Malanchamalą jau nebe mergaitę, o jau- 
ną, gražią ir orią moterį. Juk visi manė, kad ji mirusi. Stebėjosi 
miestelėnai, kad. pakširadžas Harikalis, kuris buvo pamišęs ir 
išžudęs daugybę žmonių, pasveiko vos tik išvydęs Malanchamalą. 
O toji ėjo ir dainavo: 


Mano karaliau, tai Malanchamala eina su Harikaliu, 
Aš — tavo kotvalo duktė, 

Nuotaka, kurią savo kūdikiui princui išsirinkai, 

Kuriai daug ką žadėjai ir netesėjai. 

Kantrybės, karaliau, 

Palauk dar kelias dieneles, — 

Tegu baigiasi dvylika metų, 

Viską tada sužinosi, 

Tad vilties nenustoki, karaliau! 

Girdėjo šią dainą karalius, karalienė ir visi dvariškiai. Kaip 
žaibas visus apskriejo žinia, jog Malanchamala atjojusi ant 
tigro ir žaidusi su pamišusiu žirgu, kuris pasveikęs nuo jos pri- 
silietimo. Visas miestas paplūdo karališkųjų arklidžių linkui, taip 
visiems parūpo į tą mergelę pasižiūrėti. Bet ji su pakširadžu jau 
buvo išskridusi. 

Toli ir plačiai išsiuntinėjo karalius savo pasiuntinius ieškoti 
Malanchos ir savo sūnaus princo. Karalienė vėl kvietėsi j rū- 
mus kotvalo žmoną. Argi jos duktė nebuvo princo žmona? 

"Parsivedė Malancha pakširadžą į savo trobelę, pagirdė jį pie- 
nu, pašėrė dubo žole ir cukrašvendrėm. Pailsėjo sparnuotasis, 
tačiau toks ugningas, karštakraujis Čandramanikui jis pasirodė, 
kad net sėsti ant jo baisu. Pavedė Malancha savo vyrą Harika- 
liui globoti, paliepė parnešti jį gyvą ir sveiką. Paskui palietė 
Čandramanikui kojas, o šis labai nustebo tai paregėjęs, mat ne- 
žinojo, kas juodu sieja. Išrovė Malancha savo plauką ir užrišo 
tarsi girliandą žirgui apie kaklą liepdama įam laimėti lenktynes 
ir CČandramaniką atgal pargabenti. Sužvengė Harikalis sutikda- 
mas ir nušuoliavo. 

Atskrido pakširadžas su berniuku į mokyklą, ir princai bai- 
siausiai išsigando. Buvo jie tik girdėję, kad toks žirgas esąs, 
bet niekad jo neregėję. Net nesvajojo karalaičiai, kad ČCandra- 
manikas, sodininkės sūnus, galėtų atjoti ant sparnuoto žirgo. Bet 
lenktynės jau buvo sutartos. Išsirikiavo princai į eilę ir nuspren- 
dė, jog Čandramaniko žirgas turės ne skrišti, o bėgti kaip pa- 
prastas arklys. Nesiginčijo su jais Čandramanikas. Harikalis irgi 
sutiko. Tada karalaičiai iškėlė dar vieną sąlygą. Girdi, jei var- 
žovas jojąs su pakširadžu, tai turįs gerokai atsitraukti atgal. 
Čandramanikas ir su tuo sutiko. Tuomet buvo sutarta, kad lenkty- 
nės būsiančios į visas keturias puses — rytus, vakarus, pietus ir 
šiaurę. Ir vis vien kas kartą visi septyni broliai smarkiai pra- 
laimėdavo. Kjančė džiūgavo. Džiaugėsi ir kiti mokiniai, kurie pa- 
laikė Čandramaniką. 

Tada pakvietė septyni princai sodininkės sūnų atvykti į rū- 
mus, kad karalius ir visas jo dvaras pakširadžą pamatytų. Pik- 
tai sužvengė Harikalis,— labai jam toks pasiūlymas nepatiko, jis 
norėjo parnešti Čandramaniką namo, kur laukė Malanchamala. 
Tačiau berniukas, apimtas džiaugsmo, kad laimėjo lenktynes, ir. 
trokšdamas apsilankyti rūmuose, sušėrė žirgui per kaklą. Trūko 
Malanchamalos plaukas, aprištas tarsi girlianda, ir nukrito ant 
žemės. Žirgas veltui bandė priešintis, Čandramanikas jo nesupra- 
to. Ką beveiks Harikalis, pakilo ir nuskrido prie karaliaus rūmų 


236 


vartų. Vartai atsivėrė, ir muzikantai nė neprašomi užgrojo links- 
mą melodiją. Vos tik nušoko nuo žirgo Čandramanikas, pribėgo 
„prie jo princesė Kančė ir užmetė jam ant kaklo vestuvinę gir- 
liandą. Susidrovėjo nuotaka, paraudo ir Čandramanikas, mat jau 
daugybę kartų jis buvo matęs mergaitę, seniai ji jam į akį krito. 
Niekada nebuvo sakiusi Malancha, kad jiedu — vyras ir žmona, 
tad išsiskleidė meilė, snaudusi jo širdyje, ir jis meiliai palietė 
švelnius Kančės pirštelius. Suklydo meilės dievas ir įskaudino 
Malanchos širdį. 

Visi nustebo išvydę, jog Kančė pasitiko Čandramaniką su gė- 
lių girlianda. Nebebuvo kas daryti. Nulydėjo septyni broliai Čand- 
ramaniką pas karalių, ir valdovas sutiko, kad šis vestų Kančę, 
bet prieš tai turįs dvylika metų išbūti kalėjime su grandinėmis 
ant kaklo,— tik šitaip nusiplausiąs žemos kastos —- sodininko — 
dėmę ir tapsiąs vertas princesės. Ką darys Čandramanikas, nori 
nenori, o turi paklusti. Nepaprastai iškilmingai buvo atšvęstos 
vestuvės. Tučtuojau po jų tarnai sukaustė jaunikį grandinėmis ir 
įmetė į kalėjimą. 

O pakširadžas Harikalis grįžo pas Malanchamalą, krito ant 
dulkėtos žemės ir nesikelia, tik ašaromis plūsta bepasakcdamas 
jai ir sodininkei, kas atsitikę. Apalpo Malancha. O atsipeikėjusi 
pakilo ir graudžiai pravirko, kam viską nuo savo vyro slėpusi. 
Juk daug sykių Čandramanikas smalsavo, kas ji esanti ir iš kur 
jie atkeliavę. Glamonėdavusi ji savo vyrą, bet kaip vaiką, o ne 
sutuoktinį. Norėjo Malancha palaukti, kol baigsis dvylika metų, 
tuomet viską savo vyrui papasakoti, nukeliauti pas jo tėvą ir 
grąžinti princą karaliui ir karalienei. Apstulbo ir sodininkė išgir- 
dusi, koks jų likimas. Neabejojo moteriškė, jog dėl pastarosios 
nelaimės kalta Malancha, nieko savo vyrui nepasakojusi. Ašaros, 
širdį draskančios ašaros plūdo Malanchai iš akių. Ji vėl neteko 
žado, o savo Čandramaniko vis vien nė žodeliu nepasmerkė. Ju- 
to nelaimingoji, kad tokia jos dalia, ir nenuspėsi jos, ir neper- 
maldausi. . 

* — Kas lemta, tai lemta,— tarė ji sodininkei ir pridūrė: — 
Teta, aš privalau iki galo atlikti savo pareigą vyrui. 

Nusišluostė ašaras Malancha savo ilgo rūbo krašteliu ir lie- 
pė Harikaliui keltis. O paskui sako jam: 

— Nesigraužk, Harikali, tu nekaltas. Šiandien baigiasi dvy- 
lika metų, ir mane ištiko mano lemtis. Duosiu tau laišką, nunešk 
karaliui, mano šešurui. | 

Laiške ji parašė: „Mano tėve, baigėsi dvylika metų. Tavo sū- 
nų, mano vyrą, įkalino radža Dudhbarna, nes jo mylima duktė 

Kančė užmetė princui ant kaklo vestuvinę gėlių girliandą. Nebe- 
pyki ant manęs, kotvalo dukters. Nutiko tai, kas buvo lemta, 
brangusis tėve. Nueiki dar kartą prie to sodo tvenkinio, kur radai 
mane žaidžiančią su gėlėmis. Mala“. 

O sodininkei Malancha pasakė: 

— Teta, nesmerk mano vyro. Jis nekaltas. Aš privalau iš- 
kęsti, kas lemta, toks viešpaties noras. Tu buvai man kaip mo- 
tina, ir jeigu aš galėčiau gimti septynis kartus ir kaskart tau 
tarnauti, vis tiek likčiau skolinga. 

Iš iškeliavo Malancha į miestą, kuriame gimė ir ištekėjo, - 
trokšdama nusiskandinti šaltame vandenyje to tvenkinio, prie 
kurio tapo princo nuotaka. Ėjo. ji, ėjo ir sutiko tigrų šeimą. Tig- 
ras paklausė, kur ji tokia liūdna keliaujanti. Malancha jam at- 
sakė: 

— Geru laiku tu pasirodei, dėde. Būk toks geras, drauge su 
teta suėsk mane ir duok mano mėsos savo jaunikliams. Tai bus 
viena laimingiausių mano gyvenimo dienų. 

Tigrė paklausė: 

— O kurgi mano sūnus, kurį maitinau savo pienu? Kodėl tu 
šiandien viena ir tavo drabužis toks nušiuręs? Eini apsiverkusi, 
o sakai, kad ši diena laimingiausia tavo gyvenime. Neslapu- 
kauk, išklok, kas ant širdies guli. | 

Ir išklojo jiems .Malancha visa ką, nieko nenuslėpė. Apsakė 
varguolė, kad princesė Kančė užmetė Čandramanikui ant kaklo 
vestuvinę girliandą. Klausėsi, klausėsi dėdė tigras ir galiausiai 
tarė: 

— Tu vadini girlianda grandines, kurias mūsų mylimas sū- 
nus turės nešioti dvylika ilgų metų? 

Malancha atsakė: 

— Dėde, bet tu pamiršti, jog aukštakilmė princesė negali bū- 
ti žmona sodininko sūnui ar kuriam kitam žemesnės kastos, kol 
jis sunkiais išmėginimais neišpirks savo nuodėmės. 

— Nesąmonė,— sušuko tigras,— gėda jums visiems, jei drau- 
džiate mylėti žemesnės kastos žmogų! Eime, pažiūrėsim, kuo 
galime padėti Čandramanikui. | 

Ir nulėkė tigrai drauge su Malancha į Dudhbarnos karalystę. 
„ Tuo tarpu pakširadžas Harikalis įteikė karaliui, Čandramani- 
ko tėvui, Malanchamalos laišką. Sušaukė karalius savo kariuo- 
menę ir leidosi Dudhbarnos nugalėti. Tik gerai nežinojo kara- 
Jius, kur tos šalies ieškoti. Atkeliavo jis į ano miesto pakraštį ir 
rado sodininkę beveik iš proto išsikrausčiusią, dieną naktį rau- 
dančią. Ėmė klausytis karalius jos raudos: 

Grandinėmis sukaustytas mano Čandramanikas, 
Mano dukterėčia išėjo į mišką vyro netekus, 
Štai ta trobelė, kurioje jie gyveno, 

Štai tas takelis, kuriuo jie vaikščiojo. 

O dieve, kaip aš gyvensiu be jų? 


Girdėdamas sodininkės žodžius ir prisiminęs Harikalio pasa- 
kojimą, sustabdė karalius savo kariauną ir liepė statytis palapi- 
nes. Žiaurus mūšis įsiliepsnojo, kai karalius Dudhbarna nesutiko 
išlaisvinti Čandramaniko ir leisti jam išvykti su savo nuotaka. 
Paskelbė Dudhbarna, kad jeigu Čandramanikas iš tiesų esąs 
karaliaus „sūnus, tai tegu jo tėvas jėga susigrąžinąs sūnų ir 
marčią. | 

Bet pralaimėjo mūšį karalius Čaridra Radža, sukaustė jį prie- 
šai grandinėmis ir įmetė į kalėjimą, tik ne į tą, kur buvo Čandra- 
manikas. Žuvo tūkstančiai jo karių, daug jų neteko ir Dudhbarna. 
Kaip tik tuo metu pasirodė Malancha su tigrais — pavargę, bet 
užsidegę žūt būt išvaduoti Čandramaniką. 

Vidurnaktį tie susimokėliai prisiartino prie kalėjimo, tigras 
suėdė kelis sargybinius, o likusieji kaipmat atidarė kalėjimo du- 
ris, kad tik liktų gyvi. Bet ir šitų nepagailėjo tigriukai, visi 
sargai buvo sudoroti. Rado Malanchamala Čandramaniką gulin- 
tį ant žemės, nes jo kaklas ir kojos buvo prirakinti grandinėmis 
prie medinio stulpo, kad princas negalėtų atsistoti. Dantimis su- 
traukė grandines Malanchamala. Išsilaužė ji per tai visus dan- 
tis. Ir krito be žado neištvėrusi baisaus skausmo kraujuojančiose 
dantenose. 

Ūmai Čandramanikas pajuto, kad grandinės nukritę. Tamsoje 
princas nesuvokė, kas jį išlaisvino. Išsigavo jis laukan ir pamatė 
tigrus. Pasveikino jį tigrai ir puolė pjauti karaliaus dvariškių. 
Zvėrys suėdė karalių, septynis princus, rūmų sargybą. Išpjovė 
gyvulius, dramblius ir žirgus. Šimtai jų paskutinį kvapą išleido 
iš baimės. O tigrai jau įsigavo į damų menes ir buvo besiruošią 
sudoroti princesę Kančę, kai atsigavusi Malanchamala atskubėjo 
pažiūrėti, ką daro jos draugai. Tigras jai ir tarė: 

— Malanchamala, mes sumaumojome visus, kas tik tave ir 
Čandramaniką buvo kankinę. Liko dar princesė Kančė, tuoj ir tą 
sudraskysime. 

Sudrebėjo Malanchamala ir sušuko: | 

— Ak ne, nežudykite mano vyro giminės! Ak, nežudykite ma- 
no vyro žmonos, jo uošvio ir uošvės, jo svainių ir JŲ tarnų. Jie 
man nenusikalto. Pagailėkite jų. Jeigu jau atėmėte kam iš jų 

gyvastį, atgaivinkite, maldauju, atgaivinkite. Kančė yra mano my- 
limo vyro mylimoji, tai ką gi aš galiu jai jausti, jei ne sesers 
meilę? 

Nepaprastai nustebo tigrai tokius žodžius girdėdami. Tačiau 
bepuotaudami buvo ištroškę ir pasisakė pirmiausia norį gerti. Pa- 
siėmė Mala ąsotį ir nuėjo į gretimą tvenkinį atnešti vandens. Tuo 
tarpu karalius, Malanchamalos šešuras, išspruko iš kalėjimo ir 
nuskubėjo prie tvenkinio nusiprausti. Pamatė jį Malancha ir pa- 
lietė rankomis dulkes ant jo kojų. Karalius ir klausia, kas ji esan- 
ti, mat buvo užsidengusi veidą. Malancha atsakė: 

— Aš esu nelaimingoji.Malanchamala. 

Įtūžo karalius ir liepė dingti jam iš akių arba pasirodyti kaip 
pridera — palankine, su palyda. Paskui pasiėmė karalius Čand- 
ramaniką su jo nuotaka Kanče ir iškeliavo į savo karalystę. Rū- 
mai nesitvėrė džiaugsmu jiems pargrįžus. O tigrai tuo tarpu su- 
rado Malanchamalai didžiulę palydą ir su muzika palydėjo ją 
ligi rūmų, tačiau valdovas nejsileido kotvalo dukters. Vėl sulaužė 
jis duotą žodį. 

Įsiuto tigrai ir pasakė Malanchamalai, kad daugiau jos nebe- 
klausysią, imsią ir suėsią karalių su visais jo dvariškiais. Ta- 
čiau Malanchamala ir vėl juos sulaikė ramindama, jog nereikia 
krimstis, pats likimas viską išspręsiąs. Tegu rūmų vartai ir už- 
dari, bet niekas juk negali uždrausti likti netoliese, kalbėjo Ma- 
lancha. Verčiau ji mirsianti badu, bet nepasitrauksianti iš vie- 
tos, kuri jai teisėtai priklauso ir kur. gyvena jos vyras. Ir pri- 
sakė Malancha tigrams, visai palydai ir muzikantams keliauti sa- 
vais keliais. 

O pati nuėjo į tvenkinį nusiskandinti, tik žiūri — jis aptvertas 
spygliuota viela. Tuomet ji pabandė nueiti prie kitų tvenkinių, 
bet ir tuos karalius buvo įsakęs saugoti. Syptelėjo Malanchama- 
la. „Kodėl gi valdovas nenori, kad aš mirčiau,— svarstė ji,— 
ar jis toks žiaurus, ar toks geras? O taip, jis geras — niekas |a- 
biau už mano šešurą manęs neskaudins, o juk tik per baisias 
kančias žmogus tampa tyresnis“,— mąstė mergelė. 

Ir liko Malancha gyventi netoliese, bet jos vyras Čandramani- 
kas to nežinojo, nes ji nesiartino prie rūmų vartų. Užtat kiekvie- 
ną naktį, suaidėjus vidurnakčio gongui ir besikeičiant prie var- 
tų sargybai, įsmukdavo Malanchamala į rūmų vidų, o auštant 
išeidavo vėl besikeičiant sargybai. Įsėlindavo ji į jaunavedžių 
miegamąjį ir ilgai žiūrėdavo į tą grožybę — miegantį princą ir jo 
žmoną Kančę. Ir nebuvo jos širdyje nė krislelio pagiežos. Malan- 
chamala niūniuodavo tokią .lopšinę: 

Gyvuok ilgai ilgai, mano prince, 

Gyvuok ilgai ilgai, mano sesute, 

Tebūnie jūsų laimę didelė kaip skausmas manasis. 
Sėkit jus džiaugsmą visiems aplinkui! 

Mano mylimas vyre, mano prince! 


Myliu aš jus abu, 

Tad tešviečia jums saulė ir mėnuo 

Ilgus ilgus metus, ir tegu niekada nesibaigia 
Mano princo garsi giminė. 


Mano kaulai ir kraujas tepavirsta žeme, 

Kad žengtumėt jūs manimi, 

Tepavirsiu aš vandeniu šaltu ir tegaivinsiu judu, 
Mano mylimas prince, mano sesute. 


Tegu bus maloningas jums dievas per amžius, 
Mano mylimas prince, mano sesute. 

O aš būsiu paukštelis ir čiulbėsiu jums 

Žavią giesmelę kas rytą, kas vakarėlį, 

Mano mylimas prince, mano sesute. 


Ketvirtą dieną jai beniūniuojant tokią lopšinę ir bežiūrint į 
miegančiuosius, staiga nubudo princas ir paklausė, kas ji esan- 
ti. Pasivadino Malanchamala rūmų tarnaite ir. atsiprašė, kad jį 
pažadinusi. Bet Čandramanikas pažino ją ir tarė: 

— Tu buvai šalia manęs visą gyvenimą. Nemeluok, pasakyk, 
kas man esi? Tiesą sakyki, nes verda mano kraujas. 

O Malancha atsakė, kad jau švinta, todėl viską paaiškins ki- 
tą kartą, ir tyliai išsmuko iš kambario. 

Lyg tyčia, tą rytą po kits kito ėmė griūti rūmų minaretai, 
mirė Čandramaniko sūnus, pradėjo siausti užkrečiamos ligos, 
žmonės krito iš bado. Pasakė karalius Čandramanikui, jog visa 
tai raganos kotvalo dukters darbas. Nesutiko su juo princas, pri- 
minė, kiek ji mirusių žmonių buvo atgaivinusi. Bet karalius tik 
nusišaipė, kad jeigu ji, girdi, turinti tokių sugebėjimų, tai tegu 
atgaivinanti savo tėvą kotvalą ir jo žmoną, savo motiną. Ir 
išėjo į posėdžių salę. Pirmas žmogus, jį pasveikinęs, buvo kot- 
valas, seniai jau miręs, o dabar gyvas ir besišypsantis. Į rū- 
mus taipogi atėjo kotvalo žmona ir pasveikino karalienę sakyda- 
ma, jog norėtų pasižiūrėti į naująją marčią. 

Persigando karalius ir, nebesižinodamas ką daro, pasileido į 
mišką,— gal miške nuovoką atgausiąs. Bet miške pametė jis 
kelią, jo žirgas paslydo ir išsisuko koją, o palydovai atsiliko. Vos 
ne vos pasivilkdamas ieškojo karalius šaltinio arba upelio, mat 
buvo labai ištroškęs. Lyg tyčia, jokio šaltinio, jokio upelio nė 
ženklo nematyti. Silpna pasidarė karaliui, akyse tamsu. Ir lyg 
iš po žemių išdygo priešais jį moteris su čadra ant veido. Val- 
dovas sušuko: 

— Dukra mano, duok bent lašelį vandens, aš mirštu iš troš- 
kulio. 

Moteris tarė: 

— Galiu tau duoti pieno, o ne vandens. 

Karalius atsakė: 

— Dukra mano, argi galima numalšinti troškulį pienu? Duok 
man vandens. 

Nusišypsojo moteris ir pripylė jam šalto gaivaus vandens iš 
ąsočio. Numalšino troškulį karalius ir palaimino ją sakydamas: 

— Dukra mano, kad ir kas tu būtum, tapsi savo šešuro namų 
puošmena. Tavo šypsena neš džiaugsmą tavo namuosna, visus 
ramins ir džiugins. 

Žemai nusilenkė karaliui moteris, palietė jo kojas ir tarė: 

— Tėve, tu atgaivinai mano sielą tarsi tyras ir šaltas van- 
duo. Tu padarei mane neapsakomai laimingą, o tėve, nors sykį 
pavadinęs mane savo dukra. Maldauju, dar kartą palaimink ma- 
ne. Aš esu Malanchamala. 

Nepaprastai nudžiugo karalius. Jau senokai jį graužė sąžinė, 
nors jis ir nenorėjo sau to prisipažinti. Palietė karalius motiną 
žemę, paėmė jos žiupsnelį, pasitrynė tuo žiupsneliu kaktą ir 
tarė: 

— Dukra, tebūnie žemė liudininkė, pažadu tau: nė karto nebe- 
sulaužysiu duoto žodžio. O jei taip padaryčiau, tegu praryja ma- 
ne žemė, tegu žaibas mane vietoje nutrenkia. Įženk, įženk į ma- 
no namus. 

Malancha atsakė: 

— Tėve, užtenka ir to, kad pavadinai mane savo dukterimi, 
užtenka ir to, kad pakvietei mane į savo namus. Dabar aš lai- 
minga, labai laiminga, o atsidurti tavo rūmuose netrokštu. 

Tačiau nepaliko jos valdovas kalbėdamas; 

— Dukra, jeigu tu į mano namus atsisakysi eiti, aš manysiu, 
kad tu, mano dukra, man neatleidai, ir nusižudysiu, kad išpirk- 
čiau savo nuodėmes. 

Suminkštėjo Malanchamalos širdis, ir ji tarė: 

— Tėve, palik mane vieną kelioms dienoms, ir tada aš tikrai 
sugrįšiu. Kaip galiu atsisakyti, jei tu nori, kad būčiau kartu? 
Per tas kelias dienas aš aplankysiu sodininką, dėdę tigrą ir jo 
šeimą, užsuksiu į Dudhbarnos karalystę, o jau tada grįšiu pas 
tave. 

Sutiko karalius. Ir beregint jo šlubas žirgas tapo sveikutėlis, 
lyg iš po žemių išdygo jam prieš akis visa palyda, atsirado ved- 
lys per mišką. Palaimino Malanchamalą karalius ir patraukė 
namų link. 

Pakeliui valdovas įsakė kasti didelius tvenkinius, išvalyti se- 
nuosius, gręžti šulinius ir dalinti išmaldą. Geros naujienos pąa- 
sklido visoje karalystėje, žmonės nebesitvėrė savy iš laimės ir 
linksmybės. Labiausiai apsidžiaugė Čandramanikas ir Kančė. Mat 
Čandramanikas jau buvo sužinojęs visą teisybę apie Malancha- 
malą. Visi laukė jos atvykstant. 

O Malanchamala negalėjo pamiršti savo senų draugų ir pa- 
galbininkų. Pirmiausia nukeliavo jinai pas sodininko žmoną, ku- 
ri kadai kadės ją priglaudė. Sodininkė buvo apakusi Malanchama- 
los beraudodama. Jos vyras per tą laiką iškaršo, suseno. Malanchą 
pamatę, abu pagyvėjo ir vėl pasijuto tvirti ir laimingi. Tada mer- 
gelė iškeliavo ieškoti tigrų šeimynos. Jau užaugę tigriukai ėmė 
glaustytis aplink Malanchamalą, paskui visi nulydėjo ją į Dudh- 
barnos, Kiančės tėvo, karalystę. Tigras atgaivino nužudytąsias 
šeimas, karalių, karalienę, septynis princus ir visus karaliaus tar- 
nus. Aplinkui skambėjo šimtų vyrų ir moterų džiaugsmingi šūks- 
mai, kai prie jų prisiartindavo tigrai, o pakširadžas Harikalis 
nunešė Malanchamalą į jos šešuro karalystės sostinę. Apskrido 
Harikalis miestą garsiai žvengdamas, ir atgijo visi jo nužudyti 
žmonės ir arkliai. Ir tigras atgaivino visus, kuriems buvo atėmęs 
gyvastį. Linksmas ir triukšmingas buvo vėl išvydusių pasaulio 
šviesą susitikimas. Priėjo prie Malanchamalos ir kotvalas su žmo- 
na, ir dievo pasiuntinė Dhara, kuri rašė likimo linijas Čandrama- 
nikui ant kaktos, visi dangaus dievai ir deivės laimindami mėtė 
gėles, o rūmuose skambėjo muzika. 

Prisiartino Malanchamala prie Kančės ir tarė: 

— Sese, nupink man girliandą. 

Kančė nupynė. Uždėjo Malanchamala girliandą savo vyrui 
ant kaklo ir nusilenkdama palietė jo kojas. Paskui ji palietė savo 
šešuro ir visų vyresnių giminaičių kojas, o jaunesniuosius išbu- 
čiavo. 

Pienas ir medus liejosi upeliais, saldumynų buvo kalnai pri- 
krauti, ir kiekvienas gavo savo dalį. Tigrai ėdė nemėsiškus val- 
gius, kibirais gėrė saldų pieną ir kaip gvvi pirmą kartą ilsėjosi 
auksiniuose guoliuose. Žmonės Malanchamalą apskelbė namų ži- 
dinio globėja, o Malanchamala apskelbė Kančę pirmąja karaliene. 
Išrinkdami Malanchamalą namų židinio globėja, žmonės garbstė 
jos taurumą, dvasinį grožį, tikėjimą dievu, karaliumi, savo vyru 
ir vyresniaisiais, jos prisirišimą prie draugų, meilę paukščiams 
"ir kitokiems gyvūnams. Visi dievai ir deivės didžiai gyrė Malan- 
chamalos pasiaukojimą ir laimino ją. Ilgai ir laimingai gyveno 
Čandra Radža, jo sūnus Čandramanikas, Kančė ir visi kiti, tiek 
turto, tiek sėkmės pertekę. O sodininkė niekada nuo Malancha- 
malos nebesitraukė. 0 


* * * 


Šios istorijos nenublukino bėgantis laikas. Karta po kartos 
susižavėjusios klausosi pasakos, sekamos atitinkamai mcduliuo- 
jant balsą, įterpiant dainas, dažnai kai ką prikuriant, pakeičiant, 
nes pasakotojams knietėdavo šį bei tą pridėti nuo savęs išsau- 
gant pasakos esmę, pagrindinius motyvus. Giliau patyrinėjus, ši 
pasaka tikrai mums atskleistų praėjusių amžių Bengalijos kultū- 
ros istoriją. | 


PASAKA APIE ŠRIMANTĄ 


Seniai, labai seniai Sripūre gyveno pirklys, vardu Dhanapa- 
tis. Su pirmąja žmona Lahona jis vaikų neturėjo. Todėl vedė 
dar kartą. Antroji žmona buvo vardu Khulana. 

Norit — tikėkit, norit — ne, tačiau. abi žmonos niekada nesi- 
pyko. Atvirkščiai, jos labai pamilo viena kitą ir gyveno tarsi 
dvi seserys. Lahona meldėsi deivei Mangalai Čandei,.kad toji pa- 
dovanotų Khulanai sūnų. Daug visokiausių maldų ji sukalbėjo, 
kad tik šis karštas noras išsipildytų. 

Pagaliau Lahonos maldų buvo išklausyta. Jaunesnioji sesuo 
Khulana pradėjo lauktis kūdikio. Džiūgavo Lahona ir be persto- 
gės rūpinosi Khulanos sveikata bei ramybe. 


Vieną dieną pasikvietė pirklys Lahoną ir tarė: 
— Klausyk, man prireikė leistis kelionėn prekybos reikalais. 

Mano laivai jau pasiruošę išplaukti. Iškanku rytoj iš pat anks- 
taus ryto. 

Kiek pasvyravusi Lahona atsakė: 

— O gal galėtumei dar kiek palaukti? Argi prieš kelionę ne- 
norėtumei pamatyti savo kūdikio veido? 

Pirklys tarė: 

— Ne, ilgiau atidėlioti nebegaliu. Prekyba nukentės. Tu lie- 
ki čia, todėl žinau, kad viskuo pasirupinsi ir gerai prižiūrėsi Khu- 
laną. Man nėra ko nuogąstauti ir atidėlioti kelionę, o per tai 
nuostolių sau prisidaryti. 

Taip taręs, pirklys kitą rytą švintant iškeliavo su septyniais 
laivais, pilnutėliais prekių. 

Po kelių dienų Khulanai gimė gražus kūdikis. Tai buvo ber- 
niukas. Labiausiai iš visų apsidžiaugė Lahona. Pavadino ji ber- 
niuką Šrimanta, tai yra Gražiuoju. 

Nekantriai laukė abi žmonos, kada gi vyras pargrįš, tačiau 
nuo pirklio jokios žinelės nebuvo. Galiausiai iš lūpų į lūpas ėmė 
sklisti visokiausi gandai. Girdi, jisai būsiąs paskendęs. Girdi, 
jį greičiausiai bus nužudę plėšikai. Nusiminė žmonos, o ką dary- 
ti — nežinojo. Tik beviltiškai žvalgėsi viena į kitą ir maldavo 
dievus apsaugoti jų vyrą. 

Pagaliau atėjo žinia, kad Šalibahanas, Ceilono karalius, įka- 
linęs pirklj. 

Kai Šrimantai suėjo penkeri metai, jį nuvedė į mokslo pra- 
džios šventę. Bengalijoje ši šventė vadinasi Basanta Pančami ir 
vyksta pavasarį. Tą dieną visi meldžiasi mokslo deivei Sarasvatei. 

Berniukai ir mergaitės vilkėjo geltonais dhočiais ir sariais. 
Ant medinio suoliuko stovėjo molinė Sarasvatės statula, gausiai 
išpuošta alpana!. Vaikai, kurie jau buvo mokęsi anksčiau, prie 
deivės kojų sudėjo savo knygas, plunksnakočius ir rašalines. 
Kas turėjo, padėjo sitaras ar kitokius muzikos instrumentus. Nau- 
jokai atitipeno labai susijaudinę, naujomis grifelinėmis lentelėmis 
ir ilgais gabalais kreidos nešini. Išmintingas brahmanas ėmė mo- 
kyti juos, kaip rašyti pirmąsias raides. Paskui visi kartu pasimeldė, 
padėjo deivei gėlių. Šitaip ir Srimanta išmoko abėcėlę. 

Tuomet berniukas buvo priimtas į pradinę kaimo mokyklą, 
pathšalą. Lahona ir Khulana išlydėdavo jį į pamokas ir nekant- 
riai laukdavo pargrįžtant. 


! Alpana — laimės ženklas, piešiamas miltais. 

Vieną dieną berniukas pargrįžo apsiverkęs. Apkabino jį La- 
hona, švelniai nušluostė ašaras ir meiliai paklausė, kas gi at- 
sitikę. 

Šrimanta jai ir sako: 

— Mama, pasakyk, kas mano tėvas ir kur jis yra. Arabes) 
šiandien šaipėsi iš manęs. Man buvo labai skaudu. 

Paglostė berniuką Lahona ir pravirko. Apsiraminusi papasa- 
kojo jam apie tėvą, ką iš girdų žinojo,— pirklys esąs kalinamas 
Ceilone. 

Atidžiai klausėsi Šrimanta. Paskui sunkiai atsiduso ir tarė: 

— Motute, tuoj pat išleisk mane ieškoti tėvo, išleisk, ir vis- 
kas. Kol nesutiksi, aš nei valgysiu, nei miegosiu.. 

Nustėro Lahona ir Khulana tokius žodžius išgirdusios, nežino- 
jo, ką ir besakyti. Kaipgi jos leis mažą berniuką, kurį saugojo 
nelyginant akies vyzdį, į tokią pavojingą kelionę! Visaip jį at- 
„kalbinėjo moteriškės, gąsdino visokiausiais pavojais, tačiau Šri- 
manta laikėsi savo. Galų gale Lahonai teko sutikti. Liepė jinai 
laivininkams paruošti septynis prekybinius laivus. Juk Šrimanta 
buvo pirklio sūnus, tad ir keliauti turėjo kaip kad prekijui pri- 
tinka. 

Kelionės dieną, vos praaušus, Lahona, Khulana ir visos kai- 
mo moterys susirinko ant Pornos upės kranto palinkėti Sriman- 
tai sėkmės. Laivai jau laukė keliautojo. Sandalmedžio pasta ir 
daliu? Lahona išbraižė ženklą ant berniuko kaktos. Suskardėjo 
pakrantėje pučiamos kriauklės. Taip žmonės linkėdavo laimin- 
gos kelionės. 

Kai atsisveikindamas Šrimanta palietė savo motinų kojas, La- 
hona pravirko ir puolė jį glėbesčiuoti. Galiausiai susitvardžiusi 
tarė: 

— Sūnau mano, niekada nepamiršk kas dieną melstis deivei 
Mangalai Čandei. Ir jeigu — viešpatie apsaugok — tave S 
bėda, sušuk jos vardą, ir ji tau pagelbės. 

Šrimanta atsakė: 

— Gerai, o vyresnioji motin, aš nuolatos prisiminsiu tavo 
norą. 

Ir laivai pajudėjo. Laivininkai visu balsu traukė a iNės: skir-. 
tas upių ir jūrų dievaitei ir vėjų dievui, kad su jų palaiminimu 
kelionę lydėtų sėkmė. Įlgai žvelgė Lahona ir Khulana į laivus, 
tol, kol šie dingo iš akių. Tada abi raudodamos sena namų 
link. 


2 Dalis — apeigoms vartojamas tepalas. 


246 


Tą pačią naktį susapnavo jos deivę Mangalą Čandę, kuri 
kalbėjo: 

— Nesisielokit tuščiai dėl Srimantos. Nieko blogo jam neat- 
sitiks. 

Ramiai keliavo ŠSrimanta. Tačiau vieną dieną ėmė ir pamiršo 
pasimelsti. Ir tą pačią dieną vienas jo laivas pateko į klastingų 
srovių sūkurį. | | 

Kitą rytą dangų aptraukė juodi debesys. Prasidėjo baisi aud- 
ra. Atrodė, jog Srimanta su visais savo laivais, prekėmis ir 
laivininkais nugrims į jūros dugną. Staiga nušvito Šrimantai pro- 
tas ir ėmė jis garsiai melstis deivei Mangalai Čandei. Netrukus 
audra nurimo, dangus išsiblaivė, pasirodė vaivorykštė, praėjo pa- 
vojus, kuris rodės būsiąs pragaištingas. 

Kai Srimanta atvyko prie Ceilono krantų, ūmai išvydo nepa- 
prastą reginį. Vandens paviršiuje plūduriavo lotoso žiedas, o jame 
sėdėjo gražuolė mergelė. Abiejose rankose ji laikė po dramblį, 
kuriuos pakaitom čia prarydavo, čia vėl atrydavo sveikutėlaičius. 

Nusilenkė Šrimanta mergelei manydamas, kad ją pasiuntė 
deivė Mangala Čandė. Visi laivininkai taip pat nustebę spok- 
sojo į tokį neregėtą dalyką. 

Prisikrovęs Ceilone prekių, patraukė Šrimanta į karaliaus rū- 
mus. Leido jam sėstis valdovas ir paklausė: 

— Sakyk, ar nematei jūroj kokio neįprasto reginio? 

Šrimanta ir papasakojo karaliui regėjęs gražuolę mergelę ant 
lotoso žiedo. 

Įtūžo karalius tai išgirdęs. 

— Atrodo, kad ir šis berniūkštis iš manęs tyčiojasi. Uždėkite 
jam kalinio antrankius! — paliepė jis savo sargybiniams. 

Paskui vėl kreipėsi į Šrimantą: 

— Ar gali man parodyti tai, ką pats regėjai? 

Srimanta atsakė nedvejodamas: 

— O taip, maharadža. Eikime drauge. 

Palydėjo Šrimanta karalių į pajūrį. Tačiau valdovas nieko 
ten nepamatė. Išvadino jis Šrimantą melagiu, nenaudėliu ir įsa- 
kė tučtuojau nužudyti. 

Sudrebėjo jaunojo Šrimantos širdis po šitokių baisių žodžių. 
Juk atkeliavo jis čia tikėdamasis surasti dingusį tėvą. Dabar 
apie tai nė kalbos nebegalėjo būti. Gal jis jau niekada nebepa- 
matys savo mylimos motinos. Nuliūdo Srimanta. Bet staiga su- 
švito jam vilties spindulėlis. Nusprendė Srimanta maldauti deivę 
Mangalą Čandę, kad ištrauktų jį iš bėdos. 

Tad paprašė pirklio sūnus budelį, kad leistų jam prieš mirtį 
sukalbėti maldelę. Budelis sutiko, ir Šrimanta karštai, su atsi- 
davimu pasimeldė deivei. 

Sugraudino Mangalai Čandei širdį mažojo Šrimantos malda. 
O pagailusi nusprendė ji berniuką išgelbėti. Pasirodė jam sena 
moteriške pasivertusi ir tarė: 

— Ko tu taip verki, vargšas berniuk? Eikš į mano glėbį. 

Tuo tarpu budelis kirto Šrimantai kirviu, tačiau nustebęs pa- 
matė, jog auka nė nejdrėksta, o kirvis perpus sulūžęs. Trūkčia- 
galviais pasileido budelis pas karalių pranešti šią keistą naujieną.. 

Labai suirzo karalius. Ir patraukė jis su kareivių palyda pats 
savo akimis įsitikinti. 

Vos tik visas būrys pasiekė tą vietą, senoji moteriškė kažką 
piktai. sumurmėjo. Tučtuojau lyg iš po žemių išdygo pulkas 
šmėklų ir kad įsisuks novyti visą karaliaus kariauną!. 

Persigando karalius, pajuto kažką nepaprasto. Ėmė jis mal- 
dauti senutę pagalbos. 

Senoji moteriškė ir tarė: 

— O karaliau, kodėl gi tu norėjai nužudyti šį vargšą berniuką? 

— Šis berniukas man pamelavo, todėl pats nusipelnė baus- 
mės,— atsakė karalius. 

— Ne, Šrimanta sakė tau teisybę,— tarė senutė.— O tu esi 
nusidėjėlis, baisus nusidėjėlis. Todėl ir negalėjai išvysti to, ką 
matė jis. Dabar aš tau įsakau — grįžk ir tuoj pat išlaisvink ber- 
niuko tėvą. Ir ne tik jo tėvą, bet visus kalinius, kuriuos esi 
kalėjiman įmetęs. Ir dar aš noriu, kad atiduotumei savo dukte- 
rį Sušilą Šrimantai į žmonas. Jis šaunus jaunikaitis ir vertas 
tavo dukters rankos. 

Valandėlę stovėjo karalius nustėręs, žado netekęs. Paskui at- 
sigodo, jog ši senutė iš tiesų yra deivė. Tad atsisėdo valdovas 
prie jos kojų ir ėmė maldauti: 

— O brangioji mano motina! Ašuoriėi tavęs klausysiu. Ta- 
čiau prašau vienos malonės. Maldauju, deive, leisk man nors kar- 
telį pamatyti tave tikruoju pavidalu — kaip Kamalę Kaminę, mo- 
terį ant lotoso, pasirodžiusią šiam berniukui. 

— Gerai, eik į tą pačią vietą ir išvysi, ką matė Srimanta,— 
atsakė senutė ir sulig tais žodžiais išnvko. 

Vėl nuskubėjo. karalius su Šrimanta į pajūrį. Bet ir šį sykį 
neišvydo jis didingojo reginio. Nuliūdo valdovas, tačiau staiga 
šovė jam į galvą išganinga mintis. Kodėl gi nepasisodinus sau 
ant kelių Šrimantos, deivės numylėtinio? Gal tuomet jis ir išvy- 

siąs dievaitę? Liepė karalius Šrimantai sėstis jam ant kelių, ir 
vos tik šis taip padarė, valdovas galiausiai paregėjo deivę ant 
lotoso žiedo! 

Nepaprastai nudžiugo karalius. Jo laimei nebuvo ribų. Labai 
dėkingas jis pasijuto berniukui ir tarė: 

— Mano sūnau, jei ne tu, aš niekada nebūčiau išvydęs šio 
stebuklingo reginio. 

Parsivedė karalius Šrimantą pas save į rūmus ir įsakė bema- 
tant išlaisvinti pirklį, jo tėvą, bei visus karalius, kuriuos jau 
seniai buvo įkalinęs. Negalėjo pirklys patikėti savo akimis, kai 
sužinojo, kad čia jo sūnus. Karštai apkabino jis Šrimantą ir 
nuoširdžiai palaimino. 

O Srimanta vedė karaliaus dukterį, princesę Sušilą. Iškilmin- 
gos, prašmatnios buvo vestuvės. Visą savaitę miestas švytėjo 
nuo žiburių gausybės, o puota tęsėsi dešimt dienų. Trypė, šoko 
aliai vienas miestietis. 

Kai jaunajai porai atėjo metas iškeliauti, karalius įsakė pa- 
ruošti kelis laivus kelionei — prikrauti dovanų jaunavedžiams 
ir ypač abiems anytoms. Galiausiai pirklys Dhanapatis, lydimas 
sūnaus ir marčios, išplaukė namo. 

Labai nustebo Sripūro gyventojai, kai laivai priplaukė Dha- 
napačio kaimą. Kraipė jie galvas matydami pirklį gyvą ir sveiką, 
grįžtantį su jaunu sūnumi Šrimanta. Kai kurie kaipmat nulėkė 
pas Lahoną ir Khulaną su džiugia naujiena. Moterys atskubėjo į 
prieplauką. Beribis buvo jų džiaugsmas išvydus pražuvėlį vyrą 
su jų numylėtu Šrimanta, brangiausiu turtu. Meiliai pasveikino 
jos nuotaką. Visi suskato ruoštis, kad jaunamartė būtų deramai 
priimta. Beveik iš kiekvieno namo nuaidėjo pučiamų kriauklių 
garsai. Linksmai suskambo sveikinimų šūksniai. 

Zengė Khulana jaunųjų priešakyje visą kelią šlakstydama 
vandenį iš sidabrinio ąsočio. Paskui ją sekė Šrimanta su savo 
nuotaka, Lahonos lydimi. Paskutinysis ėjo pirklys. 

Iškilmingai padėkojo Lahona deivei Mangalai Čandei. Visi 
kaimo gyventojai buvo pakviesti dalyvauti maldose ir prasade — 
deivei skirtose vaišėse. Visi išgirdo istoriją, kaip dievaitė išgel- 
bėjo Šrimantą ir jo tėvą. - 

Ir gyveno pirklys su dviem savo žmonom, sūnumi Šrimanta ir 
marčia Sušila ilgai ir laimingai. 

1989 metais „Vyturys“ išleis šias „„Pasauiio pasakų 
serijos knygas: 


1. KARALISŠKASIS TIGRAS (Kampučijos pasakos) 
2. DEIVĖS LAKSMĖS AKMUO (indų pasakos) 
3. V. HAUFAS. SALTOJI ŠIRDIS 


1990 metais seriją papildys šie pasakų rinkiniai: 
1. BURTININKAS MUSA (abchazų pasakos) 


2. ZEMĖS GRAZUOLĖ (albanų pasakos) 
3. TRYS MEISTRAI (pasaulio tautų pasakos apie darbą) 


